
Motto: 

„Dacă te poartă gândul peste un an, 
seamănă ogorul. Dacă te poartă gândul 
peste zece ani, sădeşte un pom. Dacă te 
poartă gândul peste o sută de ani, educă 
oamenii. Semănând ogorul, vei recolta o 
dată, sădind un pom, vei recolta de zece 
ori, educând oamenii, vei recolta de o sută 
de ori”. 

(Din înţelepciunea popoarelor) 


ÎN LOC DE PREFAŢĂ 


Orice supliment de cunoaştere sau chiar de 

învăţătură este bine venit la orice vârstă. Ne place să credem 
că toate cărţile sunt bune. S-a mai scris şi se va mai scrie 
desigur despre relaţiile dintre oameni, despre buna-cuviinţă 
şi comportarea corectă în societate. Fiecare etapă în 
devenirea societăţilor, fiecare popor, fiecare naţiune implică 
anumite stări de convietuire şi comportament, corelate cu 
axiologia ştiintifico-afectivă, etică şi estetică, a epocilor şi 
respectiv a naţiunilor. 

Nu vrem să supărăm pe nimeni, nici să obligăm. 

Chiar dacă majoritatea oamenilor se comportă civilizat, 
socotim că „repetitio est mater studiorum" şi, de ce să nu 
avem o confirmare asupra unor reguli pe care le ştim din 
copilărie? Se vor potrivi, probabil, cu cele învăţate acasă, la 
şcoală, în colectivul de muncă etc. Cu atât mai bine, vom 
avea, pe lângă confirmare, şi o satisfacţie, mai ales când 
ne vom regăsi în gândirea unor oameni de seamă prezenţi 
ici-colo în paginile cărţii... şi, poate, un motiv de reflecţie. 
Fără îndoială că, despre orice fenomen, e greu să 

se scrie lucrări definitive. E greu mai ales în acest secol 
uimitor, acest secol care de atâtea ori „avea să-şi schimbe 
drumul şi obrazul..." să dai reţete sau măcar îndemnuri 
statornic valabile. Se pare doar că regulile de comportament 
sunt variabile în spaţiu şi timp, fiecare etapă şi fiecare popor 
prezentând şi caracteristici proprii. Trecând însă peste aceste 
elemente specifice de timp şi de loc, am încercat să ne oprim 
asupra unor „constante" considerate ca acceptate „oricând 
şi oriunde", în majoritate cunoscute, dar care, având şi un 
suport teoretic-moral, pot deveni universale, viabile şi in- 
structive. Fără pretenţii de „dogme", rândurile de faţă ar vrea 
să se constituie într-un alfabet al bunei-cuviinţe, într-un 
îndreptar al bunului-simţ elementar, formulat de predecesorii 
noştri, susţinut - sperăm - de contemporani şi preconizat 
pentru urmaşi. 

Bunul-simţ, buna-cuviinţă şi comportamentul 

civilizat în societate nu pot fi separate de moralitate, căci o 
conduită frumoasă este şi morală şi ceea ce este moral este 
frumos. Socotim deci că profilul moral, cinstea, 
corectitudinea şi celelalte componente ale sale, subliniate 

în carte, fundamentează atitudinea omului în relaţiile sociale 
şi definesc ceea ce numim demnitate umană; politeţea îi 
adaugă distincţie şi eleganţă. 

în carte am folosit mult citatele şi aforismele, 

cugetările celebre sau proverbele, pentru că dezvoltarea 
personalităţii umane implică însuşirea temeinică a tezaurului 
de gândire şi experienţă umană, a valorilor spirituale create 
de-a lungul istoriei. Selectând doar exprimările cu caracter 
educaţional, evităm să mai „descoperim descoperitul" şi 
prezentăm doar o parte din acest „tezaur spiritual" despre 
om şi relaţiile lui cu societatea. Am folosit aceste „achiziţii" 
ale spiritului uman pentru că „a reaminti oamenilor vechile 
cugetări înseamnă a-i îndemna spre virtute; nu înseamnă 

de a-i face să citească, ci de a-i face să gândească" 
(Montesquieu), şi pentru că „un aforism trăieşte prin belşugul 
clar-obscur de gânduri pe care le implică fără a le exprima" 
(L. Blaga). Cugetările înalţă, nu obosesc niciodată; ele 
constituie „o latură de adevăr care scânteie" (N. lorga). în 
felul acesta, conținutul cărţii îl datorăm, în mare parte, 
înțelepciunii lumii, girului de cultură, de gândire şi de 
învățăminte conferite de învăţaţi, oameni de seamă, moralişti 
şi personalităţi recunoscute din cele mai vechi timpuri şi până 
în zilele noastre. Prin extrapolare, cugetările îndeamnă la 
gândire, la meditaţie, la interpretare proprie, la conştientizare, 
poate chiar la activizare în sensul optimizării relaţiilor dintre 
oameni. Şi apoi, „nu există cunoaştere care să nu fie putere" 
(Bacon). 

Pornind de la faptul că, în ultimul timp, activitatea 
diplomatică şi politică şi-a lărgit mult cadrul, iar cooperarea 
internaţională tehnico-ştiinţifică şi comercială, economică şi 
culturală s-a dezvoltat considerabil, implicând un număr tot 
mai mare de persoane în relaţiile interumane, prin 
participarea la tratative, negocieri, conferinţe, simpozioane, 
congrese, reuniuni internaţionale etc, am introdus şi câteva 
elemente de protocol, călăuziţi de aceeaşi idee că „cei 


neştiutori să înveţe, iar celor care ştiu, să le facă plăcere 
reamintindu-şi (A. Pope). 

Ne-am bucura dacă ecoul provocat de aceste 

gânduri în rândul cititorilor ar fi pe măsura strădaniilor 
noastre. Incompletă desigur şi perfectibilă ca orice lucrare, 
pentru că „cele mai bune cărți sunt acelea pe care le 
întregesc cititorii (Voltaire), cartea de faţă încearcă mai mult 
un îndemn spre bine, spre frumos, spre omenesc. Şi încă 
un îndemn moştenit de la latini: „deschide cartea să înveţi 
ce au spus alții; închide cartea ca să gândeşti tu însuţi”... 
despre tine şi despre demnitatea umană. 

Rămânem datori celor pe care i-am citit, celor pe 

care i-am „citat" şi celor ce ne vor citi. 

Timişoara, 2000 m AUTORII 

Capitolul 1 


INTRODUCERE 
1.1. PROGRESUL SOCIETĂŢII NE OBLIGĂ 


Studiul problemelor omului, istoria umanismului au 
cunoscut o largă afirmare de-a lungul veacurilor, ceea ce 
demonstrează atât interesul îndreptat către problematica 
aceasta, cât şi progresul pe care-l realizează cunoaşterea 
omenească. Umanismul este concepţia care recunoaşte 
demnitatea, valoarea şi posibilităţile de desăvârşire a fiinţei 
omeneşti; urmărind dezvoltarea liberă a personalităţii, 
filozofia umanistă îşi propune să ridice omul la înălţimea 
afirmării sale depline, să-l preţuiască ca valoare supremă, 
să promoveze încrederea în om şi în posibilităţile lui de a 
contribui efectiv la progres şi fericire. A scrie pentru oameni 
înseamnă a îmbrăţişa cauza omului. 

e Morala, ca produs al societăţii şi ca unul din 
compartimentele sale statornice, cuprinde un ansamblu de 
norme, reguli şi precepte, deprinderi şi obiceiuri, mentalități, 
sentimente şi trăiri, valori şi idealuri. Omul, „măsura tuturor 
lucrurilor", este şi creatorul propriei sale moralităţi, singurul 
chemat să-şi descopere binele şi să-şi cucerească fericirea. 
+ Etica este ştiinţa despre morală, este ştiinţa 

vieţii morale. Funcţia socială a moralei rezidă în 
reglementarea relaţiilor interumane, a relaţiilor dintre om şi 
societate în scopul instituirii unor raporturi de solidaritate 
absolut necesare funcţionării normale a tuturor activităţilor 
umane. Valorile morale reprezintă comportări, acţiuni, fapte 
cărora li se conferă o apreciere colectivă, în sensul că ele 
coincid concepţiilor existente în societatea respectivă cu 

privire la ceea ce este bine, frumos şi drept, echitabil, 
folositor societăţii şi membrilor ei: bunătate, bărbăţie, spirit 
de disciplină şi sacrificiu, eroism, iubire, modestie, prietenie, 
respect reciproc, onoare, demnitate. Sunt valori morale ale 
omului integru din punct de vedere spiritual şi 
comportamental. 

Dacă legea reprezintă un act de voinţă al statului 

prin care.se „impun" cetăţenilor anumite reguli obligatorii de 
comportare, normele morale exprimă anumite cerinţe pe 
care societatea le „recomandă" în privinţa comportării 
individului sau grupului social. 

+ Morala se referă la totalitatea raporturilor dintre 

oameni. Convieţuirea acestora nu se poate înfăptui decât 
în măsura în care relaţiile dintre ei, comportarea unora faţă 
de alţii sunt reglementate pe baza unor principii şi norme 
unanim acceptate. Aceste „norme de convieţuire" se 
definesc ca reguli elementare de conduită în comun şi de 
comportare a fiecăruia în raport cu ceilalţi. Normele de 
convieţuire socială au un caracter integrator- unind oamenii 
şi întărind coeziunea acestora - un caracter activ prin 
atitudinea ce trebuie luată împotriva încălcării lor şi un 
caracter formativ, educativ. 

+ Marele filosof existențialist danez Kierkegaard 

vedea omul ca pe o devenire în trei etape: „Omul Estetic”, 
„Omul Etic", şi, mai presus de ceilalţi, „Omul Religios". La 
primii doi, s-ar putea adăuga „Homo Sapiens" (care 
gândeşte) şi „Homo Faber" (producător de bunuri materiale). 
Astfel, şi Frumosul, şi Binele, şi Adevărul şi Munca slujesc 
un ideal superior, care dă sens şi orientare vieţii, adică 
templului nostru interior prin credinţă, viaţă sufletească, 
dragoste. Nu poate exista morală fără un temei mai înalt, 
fără credinţă şi fără dragoste. Fără dragoste, morala rămâne 
un non-sens, „o grămadă vagă de precepte, arzând oricând 
ca un biet morman de vreascuri uscate" (FI. Avramescu). 
Demuult, la începutul existenţei noastre, ni s-a dat 

minunatul drept de a fi. Prin atitudinea şi comportamentul 
nostru, prin agoniseala cognitică şi afectivă pe care o 
realizăm şi o punem în slujba progresului nostru şi al 
semenilor noştri, avem obligaţia să respectăm această 
condiţie umană, singura capabilă să ne asigure „evoluţia 
armonioasă în mersul spiralat al istoriei”. 

însuşirea principală a devenirii omului este 

verticalitatea. 

S-o păstrăm! E 

1.2. BUNA-CUVIINŢA ŞI POLITEŢEA 

în toate vremurile oamenii au năzuit spre 

ameliorarea condiţiei lor. Societatea trăieşte în noi, dar şi 
prin noi. Economia, politica, cultura, ştiinţa, literatura, arta, 
învăţământul, familia se judecă nu numai în perspectiva 
istorică şi socială, ci şi prin prisma vieţii cotidiene a oamenilor, 
cu toate problemele lor intime, personale şi materiale ce le 
marchează conştiinţa, caracterul şi comportamentul. Să 
încercăm să ajutăm oamenii să se înţeleagă între ei, omul 
să înţeleagă societatea şi devenirea ei iar aceasta, la 


rându-i, să înțeleagă omul şi să-l ridice. 

e  Uriaşele progrese tehnice contemporane n-au 

afectat cu nimic scopurile vieţii noastre, valorile ei spirituale 
şi morale. Dacă respectarea umanităţii în persoana fiecărui 
individ reprezintă esenţa legilor moralei, atunci, faţă de tineret 
şi copii, aceasta se transformă într-o obligaţie a familiei, a 
şcolii, a statului şi a fiecărui individ în parte. 

+ Ne întrebăm dacă nu cumva ne aflăm într-o 

perioadă de transformare a unor regului mai vechi, 
împământenite de-a lungul anilor, în altele noi, potrivit 
formelor de convietuire modernă, poate că încă insuficient 
cristalizate. Unele aspecte ale politeţii tradiţionale se pierd 
sau se transformă. Se ştie că ţăranii noştri dădeau bună 
ziua nu numai tuturor consătenilor care şedeau pe o bancă 

în faţa casei, dar şi oricărui trecătornecunoscut întâlnit pe 
uliţă. La oraş, oamenii nu-şi dau bună ziua când se urcă în 
tramvai sau când intră într-un magazin aglomerat. Trebuie 
să treacă un timp până tinerii veniţi la oraş vor învăţa cum 
să se comporte în noua ambianţă la o seară de dans, la un 
spectacol etc. Astăzi, dezvoltarea social-economică, 
revoluţia politică şi culturală şi progresul civilizaţiei trebuie 
urmate îndeaproape de adâncirea bunei-cuviinţe, de 
generalizarea decenţei. Omul de azi e solicitat în foarte multe 
domenii, el se află în permanenţă în relaţii cu semenii săi; în 
activitatea zilnică tactul, bunul-simţ, felul manierat de a 
discuta trebuie să câştige teren. Trăirea în societate 
presupune respectarea unor reguli de convieţuire, de 
comportament, a unui „contract social", o înţelegere mutuală 
care cuprinde o sumă de legi nescrise, de la cele mai simple 
generate de „bunul-simţ" şi pînă la cele mai sofisticate 
impuse de „etichetă" sau „protocol". 

* în mod frecvent se foloseşte termenul de 

politeţe, ce ar trebui să cuprindă majoritatea regulilor simple 
de comportament în societate. Etimologic, noţiunea a fost 
împrumutată de la francezi (politesse), care la rândul lor au 
preluat-o de la italieni; în limba italiană se utilizează cuvântul 
„politezza", ceea ce înseamnă „curăţenie", aşa cum poate fi 
înţeleasă şi la francezi şi la noi. Este vorba de „curăţenie 
morală", de puritatea interioară a gândurilor şi sentimentelor, 
atitudine exteriorizată printr-o ţinută adevărată, un 
comportament corect în societate, trecerea de la barbarie 

la civilizaţie. Am putea defini politeţea drept „permanenta 
atenţie acordată celor din jur", „arta de a fi plăcut celor din 
jur" sau „respectarea demnităţii tuturor, începând şi 
terminând cu a ta însuţi”. 

„Florii i se cere parfum iar omului politeţe", spune 

un proverb indian; J. Joubert susţine că „politeţea este 
floarea umanităţii”. Cine nu este destul de politicos nu este 
destul de uman; politeţea se confundă cu omenia. 

« Prima carte despre politeţe a apărut în anul 

1788 la Hanovra, Despre relaţiile dintre oameni şi aparţine 
lui A. P. Knigge. Este un manual de politeţe destul de 
complet, bucurându-se de 14 ediţii, multe traduceri şi 
plagieri. La noi, în 1834, Anton Pann a tipărit în Versuri, în 
limba română, „Hristoitie au şcoala moralului care învaţă 
toate obiceiurile şi năravurile cele bune". Tot în prima 
jumătate a secolului al XIX-lea, lordache Golescu întocmeşte 
o colecţie de „Povăţuiri pentru buna cuviinţă", de cuvinte 
adevărate, asemănări şi proverbe comentate. Preocupări 
de această natură au existat însă la noi cu mult mai înainte. 
Neagoe Basarab la începutul secolului al XVI-lea, iubitor de 
artă şi de cultură,-a fost primul cărturar român care a intuit 
sensul „învăţăturilor", adică al maximelor călăuzitoare în 
viaţă, dăruindu-ne astfel întâia operă de valoare literară de 
acest fel: învățăturile lui Neagoe Basarab către fiul său 
Teodosie. 


* în viaţă, darul cel mai frumos pe care îl 

dobândeşte omul este educaţia; trebuie să ne educăm astfel, 
încât arta convieţuirii să coincidă perfect cu regulile eticii 
individuale. Nu se poate trăi în societate fără politeţe. Esenţa 
politeţii constă în grija pe care trebuie s-o avem, prin spusele 
şi faptele noastre, faţă de oamenii din jur. Politetea, „moneda 
de schimb" a relaţiilor zilnice în toate împrejurările, platforma 
comună de înţelegere şi bunăvoință, implică: omenie, simţul 
dreptăţii, simţul frumosului, tact, bun-simţ, decenţă. 

+  Politeţea se adresează celor din jur. Convenţia 

politeţii - căci politeţea poate fi gândită ca o convenţie 
unanim acceptată - este un alfabet, un limbaj ce permite 
oamenilor civilizaţi să se înţeleagă cu uşurinţă în orice 
împrejurare, ce conferă relaţiilor umane armonie morală şi 
estetică. Prin aceasta, prin gesturile, conduita şi vorbirea 
omului, se arată dragostea şi respectul pentru semeni. 
Politetea cuprinde deci o arie întreagă de manifestări, 
îmbrăţişând viaţa personală şi socială a individului. Ea se 

corelează cu atitudinea în muncă, în dragoste, în prietenie, 
în conversaţie, implicând simţul dreptăţii ca şi simţul 
frumosului. 

e Politetea reprezintă, de fapt, o formă avansată 

a „bunei-cuviinţe" şi una de bază a „etichetei". Atenţia faţă 
de semenii noştri este generată de „bunul-simţ" înnăscut şi 
cultivat, necesar în toate relaţiile cu societatea, ca element 
ce fundamentează regulile de comportament în cadrul bunei- 
cuviinţe şi al politeţii. Dacă eticheta, care defineşte „codul 
regulilor de comportare în societate", nu este, mai ales în 
zilele noastre, obligatorie, ea având un caracter formal şi 
convenţional, buna-cuviinţă şi politeţea nu pot lipsi din 
existenţa zilnică. Putem stabili deci gradaţia: bună-cuviinţă, 
politeţe, etichetă: 

- buna-cuviinţă reprezintă atributul omului adevărat, 

- politeţea, atributul omului civilizat şi 

- eticheta, atributul omului manierat. 

Fără să aibă graniţe bine delimitate, sferele lor 
interferându-se uneori, cele trei discipline: buna-cuviinţă, 
politeţea şi eticheta, se condiţionează una pe cealaltă în 
cadrul ierarhiei menţionate: omul manierat, cunoscând deci 
eticheta, trebuie să fie mai întâi un om civilizat, adică politi- 
cos; omul civilizat, la rându-i, trebuie să fie un om adevărat 
deci cu bună-cuviinţă. Bunele maniere presupun politeţe, 
politeţea presupune bună-cuviinţă şi toate presupun bun- 
simţ. Stăruim mai mult pe relaţia a două (politeţea) şi, evi- 
dent, pe prima (buna-cuviinţă), care o condiţionează; nu 
dispreţuim însă nici eticheta - forma şi fondul fiind în gen- 
eral legate - necesară mai ales în relaţiile protocolare. 

'e Respectarea legilor statului este obligatorie, a 

legilor bunei-cuviinţe este voluntară, dar „ceea ce nu opreşte 
legea, opreşte buna-cuviinţă" (Seneca). „Rolul justiţiei este 
să nu nedreptăţească pe oameni, al cuviinţei să nu-i 
ofenseze" (Cicero). „Fără bunele maniere societatea 
omenească este intolerabilă şi imposibilă" (B. Shaw). 

Proverbele româneşti sunt şi mai elocvente: „La o mână de 
învăţătură se cere un car de purtare bună" sau „Ştiinţa multă 
este nebunie dacă n-o călăuzeşte bunul-simţ". 

*  „Bunul-simţ este principalul fundament al 

bunelor maniere" (J. Swift). El presupune respectarea 
personalităţii şi muncii altuia, respectul pentru om şi omenia 
lui, pentru adevăr, modestie, discreţie, corectitudine şi 
îngăduinţă, disciplină liber consimţită. „Omenia este una din 
categoriile etice fundamentale, capabilă să definească 
profund şi complex fizionomia spirituală a poporului român; 
de aceea, după bunul-simţ, omenia este mai scumpă ca 
avuţia" (|. D. Bălan). 

*  Buna-cuviinţă, caracterizare morală a conduitei, 

are o semnificaţie apropiată de politeţe; este însă o politeţe 
spontană, nedeliberată, ce decurge din înţelepciunea 
poporului, din omenie. Ea reprezintă elementul de bază în 
comportament, este un reflex al fondului moral-uman, o 


„Ştiinţă a purtării”. Dacă manierele artificiale - eticheta - 

sunt discutabile, ele variind în spaţiu şi timp, la diferite 
popoare şi în diferite epoci, buna-cuviinţă are un caracter 
universal. în timpurile noastre, când se urmăreşte 
„deschiderea" spre toate ţările Europei şi ale lumii întregi, 
este necesar să se cunoască mai bine legile universale de 
comportare pe care toată lumea civilizată le practică în 
vorbire, în gesturi şi fapte. 

e Politetea este tot mai aproape de bunul-simţ şi 
buna-cuviinţă: este bunul-simţ aplicat în viaţă, platforma de 
ar,monie între membrii unui grup social; ea apare ca un 
alfabet al eticii, o manifestare a unei atitudini corecte faţă 

de om, şi societate. „Manierele frumoase pun în valoare 
meritul şi-l fac plăcut; trebuie să aibă cineva calităţi deosebite 
pentru a i se trece cu vederea lipsa de politeţe" (La Bruyere). 
e Mergând mai departe spre etichetă, îl cităm pe 

G. Călinescu: „Sub raport corporal, vedeţi foarte bine că noi 
ne învesmântăm, recurgem la o artificializare şi nu punem 

pur şi simplu o pătură în cap, ci ne facem haine cusute după 
un stil la modă şi mergem până acolo încât dăm mai mare 
importanţă stilului decât utilității şi preferăm haina bine tăiată 
unei alteia mai călduroase, dar fără croială. Noi, chiar în 
nuditate ne artificializăm, nu numai prin tăierea şi îngrijirea 
părului, a unghiilor, dar şi prin gest, prin mers, prin salut, ne 
stilizăm în aşa chip încât s-ar zice că modelele noastre sunt 
statuile”. „Conduita frumoasă" ~ spunea Cicero - „este 
conformarea cu demnitatea omului... este acea potrivire cu 
natura în care moderaţia şi cumpătarea apar într-o înfăţişare 
de distincţie şi eleganţă”. 

+ Eticheta, ca ansamblu de reguli formale de 

comportare, are un caracter convenţional; uneori pare 
absurdă, sfidând raţiunea şi bunul-simţ. Câteva exemple 
sunt elocvente. în legenda Nibelungilor, cearta dintre 
Brunhilda, regina burgunzilor, şi cumnata ei Crimhilda, soţia 
lui Siegfried - ceartă ce a condus la exterminarea burgunzilor 
- se datorează faptului că aceasta din urmă a trecut pragul 
bisericii înaintea cumnatei sale. Se cunoaşte povestea hi- 
lar-tragică a naufragiatului - subjugat de etichetă - care a 
preferat să se lase atacat şi devorat de rechin, deşi se putea 
apăra cu un cuţit pe care îl avea asupra sa, decât să atingă 
peştele cu un cuţit oarecare. 

e "De-a lungul vremii s-au alcătuit destule „coduri 

de maniere elegante", devenite colecţii de gesturi formale, 
inutile, ridicole, desuete, ipocrite şi false, ticuri de mult 
ruginite. Eticheta rămâne adesea un simplu „ceremonial 
exterior", ce poate da luciu, dar nu şi strălucire, pentru că 
strălucirea vine dinăuntru, o dată cu morala, buna-cuviinţă, 
cu bunul-simţ, perfectând armonia dintre fond şi formă a 
unui om manierat. „Conduita frumoasă" e în primul rând o 
renunțare la formalităţi în general, reîntoarcerea la bunul- 
simţ curat, la corectitudine înţelegere şi comportament demn 
în viaţa de fiecare zi. 

+  Politeţea anilor noştri se întoarce, într-un fel, la 

surse, adică la spiritualitatea lumii civilizate a antichităţii; la 
flacăra de civilizaţie a „Romei eterne", mii de tradiţii locale, 
influenţe ale unor mari curente de gândire sau simple reguli 
de relaţii între oameni au fuzionat într-un ansamblu 
armonios, într-un cod acceptat de toată lumea „civilizată”, 
cunoscut sub denumirea de „decorum", cuprinzând, după 
Cicero, „buna-cuviinţă, cumpătarea şi modestia, liniştea 
deplină a tuturor tulburărilor sufletului şi măsura în fapte”. 
„Decorum" era deci o parte a moralității. 

« Trecând peste perioada destul de zbuciumată 

a Evului Mediu şi chiar a Renaşterii (întunecoasă şi ea din 
punctul de vedere al principiilor educaţionale de 
comportament), după „monopolul" nobiliar de la curtea 
„Regelui Soare" (Versailles-ul a însemnat un moment de 
înflorire a eleganţei şi distincţiei, dar şi al unei distincţii 
gratuite, goale, false), deci, după „corsetul" formelor fără 
acoperire, politeţea a tins să devină o comportare naturală, 
neforțată, „utilitară”, etică şi estetică. Ea vrea să devină 
„estetica gustului cotidian", arta de a trăi frumos, de a te 


comporta frumos. 

e Ne place să credem că buna-cuviinţă şi 

comportarea civilizată în societate ţin de cultură. Nivel de 
cultură înseamnă şi ordine, curăţenie, politeţe, atitudine 
demnă. „ Numai ceea ce înnobilează purtarea noastră şi ne 
ajută în iubire şi stăpânirea de sine, aceasta este cultură; 
toate celelalte sunt învățături" (Fşrster). „Un om cult 
înseamnă o minte deschisă către bunătate şi frumuseţe" 
(N. lorga). Cultura îl face pe om mai sensibil, mai profund, 
mai uman, îl face pe om întreg. 

+ Se afirmă că epoca modernă tinde să distrugă 

toate altarele şi toţi „idolii”. Se vorbeşte chiar de o anarhie 
morală caracteristică în special tineretului şi eternei lui porniri 
spre atitudini necomformiste. Este adevărat că există pe 
lume inşi certati cu legea, fiinţe cu lipsuri elementare de 
educaţie, ţinută, comportament, poate chiar de igienă; e 

adevărat că se urmăresc mai mult programele TV şi „video" 
decât cărţile apărute în librării sau biblioteci, că se citeşte 
mai mult senzaţionalul Paris Match decât Carnus, că se stă 
câteodată mai mult la bar decât pe arenele sportive. Din 
fericire, însă, procesul subtil al înnoirii valenţelor cotidiene 
este prezent continuu. Luptăm permanent pentru orientarea 
şi instruirea tineretului, avem încredere în bunul-simţ 
omenesc, în tendinţa omului şi a tineretului de găsire şi 
regăsire a ceea ce este bun şi frumos, în tendinţa continuă 
spre desăvârşire. 

e Marea majoritate a oamenilor şi, în special, a 

tinerilor este stăpânită de dorinţa de a fi şi de a trăi în toate 
împrejurările şi în tot timpul ca „oameni". Trebuie să ştim şi 
să ne convingem că individul contemporan vrea să trăiască 
pe un plan superior, civilizat. Şi mai ştim că „în felul nostru 
de a vorbi şi de a ne mişca, de a privi şi de a duce mâna la 
gură, suntem toţi datori faţă de grecul care â dăltuit pe Ve- 
nus din Milo şi faţă de inventatorul televiziunii, faţă de salutara 
invenţie a roții ca şi faţă de descoperirea săpunului, faţă de 
Prometeu care a adus focul ca şi faţă de primul fabricant de 
lame de ras" (D. Bihoreanu). Indiferent de rezultatele 
imediate, obligaţia noastră trebuie să aibă o „bătaie mai 
lungă"; reglementarea comportamentului cotidian, a gestului 
corect, a eleganţei şi curtoaziei, a corectitudinii se impune 
ca o necesitate puternic resimţită, mai ales în rândurile 
tineretului, transformându-se cu timpul într-o obişnuinţă, într- 
o morală, într-o atitudine sau un crez, într-un ideal de omenie. 


1.3. ORIUNDE ŞI ORICÂND 


Câteva principii pe baza cărora s-au cristalizat şi 

consolidat normele şi regulile de conduită şi comportament 
de-a lungul timpului, putând fi uşor asimilate, vor genera în 
toate ocaziile relaţii corecte şi politicoase în societate, 
atitudini civilizate şi chiar elemente pentru conduita 

superioară din sfera etichetei. 

e Toate regulile de politeţe au o logică firească, 

izvorâtă din bunul-simţ, omenie şi respect reciproc pe care 
şi-l datorează întotdeauna oamenii în condiţii de corectitudine 
şi civilizaţie. „O inteligenţă dreaptă şi pătrunzătoare ne duce, 
în sfârşit, la reguli de purtare, la cinste, la virtute" (La 
Bruyere). „Ne plac acţiunile care izvorăsc dintt-o minte bine 
formată, ca o expresie a sincerităţii ei, pentru că aceste 
acţiuni sunt o emanatie naturală a predispoziţiilor interioare 
ale minţii... plăcute şi nesilite" (J. Locke). 

e Politetea nu mai este un „lux", ci un imperativ 

al societăţii moderne, o victorie împotriva instinctelor, un 
îndemn pentru respectarea regulilor de convieţuire socială, 
a principiilor şi normelor de muncă şi comportare într-o 
societate liberă, a aspirațiilor către frumos. 

* „Ştiinţa moravurilor, pentru a fi valabilă, trebuie 

să fie neapărat urmarea unor experienţe statornice, repetate, 
neschimbătoare" (D'Holbach), a unor norme şi poveţe, care 
şi-au dovedit valabilitatea sute şi chiar mii de ani: de la 
Aristotel la Tolstoi, de la Platon la Kant, de la Neagoe 


Basarab şi Anton Pann la Nicolae lorga şi George Călinescu. 
Să le cunoaştem şi să le respectăm pe acelea care şi-au 
confirmat profunzimea de-a lungul anilor. 

*  Buna-cuviinţă, politeţea, conduita frumoasă, 

toate trebuie să fie morale. Cicero spunea: „în moralitate se 
cuprind buna-cuviinţă, cumpătarea şi modestia, podoabe 

ale vieţii”. Latinescul „decorum" sau grecescul „prepon" sunt 
similare cu „adevăr", „bine", „frumos". O conduită frumoasă 
este şi morală, ceea ce este moral este şi frumos. Politetea 
e cinstită. Politetea e curată. 

e Politetea nu e artificială. Dovezile de politeţe şi 

respect nu trebuie să pară studiate; ele trebuie să rezulte 

ca nişte consecințe fireşti ale unei firi încântătoare, plină de 
atenţie sinceră, binevoitoare, generoasă. Politetea nu se 
rezumă la felul cum se scoate pălăria de pe cap sau la modul 

cum se face un compliment, ea trebuie extinsă la toată 
atitudinea noastră, la stăpânirea corectă şi liberă a limbajului, 
a privirilor, a mişcărilor, a ţinutei, a graţiei şi delicateţei ce 
stăpânesc toate faptele noastre. 
e Adevărata politeţe subînţelege şi bunătatea. Un 
om politicos este un altruist. Un om adevărat este un om 
generos, un om politicos este un om generos, un om cult şi 
manierat este un om bun şi generos. „în primul rând fiţi buni; 
bunătatea în relaţiile cu oamenii este principalul farmec al 
vieţii" (Lacordaire). 
e  Omultrăieşte pentru el, dar, mai ales, trăieşte 
pentru ceilalţi, căci... „ce ocupaţie fericită este aceea care îi 
dă unui om în orice clipă prilejul să facă bine atâtor mii de 
oameni" (La Bruyere). „Singurul scop raţional pe care poate 
să şi-l propună omul este fericirea lui însuşi şi a altor oameni" 
(R. Owen). „Plăcerea oamenilor mari e să facă pe alţii fericiţi" 
(Pascal). 
* Nu ştim în ce măsură omenia ţine de bunătate 
sau de moralitate; ştim însă că omenia ţine de bunul-simţ, 
de politeţe. Şi invers, politeţea implică omenie, simţ al 
dreptăţii, simţ al frumosului născut prin oameni, bunăvoință, 
înţelegere, tact, decentă. De cele mai multe ori politeţea se 
confundă cu omenia: omul adevărat şi politicos se implică 
în uman, el nu trăieşte doar pentru sine, ci, prin sine, el 
trăieşte pentru şi în alţii. 

„Trăieşte în vremea ta. Felul de a gândi şi 
gusturile se schimbă cu vremurile. Cine e înţelept se 
acomodează cu timpul său, chiar şi atunci când trecutul i-ar 
plăcea mai mult. Cunoaşte măreţia veacului în care trăieşti" 
(B. Gracian). Fii mândru de epoca în care trăieşti şi fă în 
aşa fel ca şi ea să fie mândră de tine. Se spune că „gustul 
în sine e foarte relativ şi că nu există propriu-zis erori ale 
gustului, dar ce eroare de inteligenţă să afirmi un asemenea 
lucru!" (L. Blaga). Vechiul proverb latin „degustibus non este 
disputandum" („despre gusturi nu trebuie să se discute") 

este un principiu, după părerea noastră, îndoielnic, întrucât 
poate conduce la extravaganţe şi individualisme nepotrivite 
cu cerinţele societăţii. Atenţie deci: există şi o etică a 
gusturilor şi încă una pretențioasă, rafinată; ea este 
subordonată bunului-gust general, aproape unanim 
acceptat, universal. Dar, politeţea nu înseamnă 
depersonalizare. A te conforma obiceiurilor şi manierelor 
celorlalţi nu înseamnă a pierde din caracterul propriu. Politeţe 
nu înseamnă ploconire, umilinţă, linguşire, ci demnitate 
personală, o manifestare a omului superior care, acordând 
respect celorlalţi, se respectă pe sine. 
« în zilele noastre corectitudinea o ia mult înaintea 
curteniei. Corectitudinea e un element necesar politeţii, dar 
este în primul rând o manifestare de respect faţă de 
societate. Adevărata politeţe implică o corectitudine 
prevenitoare, plină de atenţie, animată de bunăvoință. Po-, 
liticos este omul sincer, calm, deschis, atent, prevenitor, 
nesofisticat, încrezător în forţele proprii şi în buna-credinţă 


a celorlalţi. 

* Omul modern trebuie să placă. Astăzi este 

indicat să fii amabil, zâmbitor, optimist, puternic, sănătos, 
„săritor", atent cu ceilalţi. în ultimii ani s-a scris o întreagă 
literatură despre această imagine a „omului care place", a 
omului care zâmbeşte. Americanii au instalat pe toate 
şoselele panouri imense pe care scrie „Zâmbetul nu costă 
nimic; zâmbiţi vă rog!". Tipul omului antipatic, al 
„singuraticului tenebros", al „neînţelesului", al 
„anticonformistului" e perimat. Nu se va sublinia niciodată, 
în suficientă măsură, valoarea socială a bunăvoinţei şi'a 
zâmbetului, a încrederii şi optimismului. „Veselia omului e 
ca mirosul florilor; ea nu se înalţă din sufletele veştede"(N. 
lorga). Veselia înseamnă elan, activitate, mişcare, viaţă. „îmi 
place înţelepciunea veselă şi binevoitoare" (Montaigne). 
Politetea adevărată este senină, luminoasă, 

dătătoare de mulţumire, de bucurie, binefăcătoare. încearcă 

şi lărgeşte valul de bunăvoință în jurul său, oferă şi primeşte 
veselie sănătoasă, robustă, curată şi sinceră; ea va lumina 
toate lucrurile şi pe tine însuţi. 

e în concepţia contemporană politeţea nu 

cunoaşte constrângerea în nici o formă a ei. Ea se impune 
omului civilizat prin înţelegerea necesităţii de a găsi un limbaj 
comun cu alţi oameni, de a coordona dorinţele proprii cu 
dorinţele celorlalţi. „Politetea este exercitarea superioară a 
libertăţii, este disciplina libertăţii" (Mirepoix). Ea presupune 
un bun-simţ natural, neforţat, liber consimţit, siguranţă, 
încrederea în tine însuţi şi un optimism pe care îl poţi insufla 
în mod natural, firesc şi necontrolat celorlalţi. Extragerea în 
chip „snob" a respectului pentru „regulă" e tot atât de 
condamnabilă ca şi nerespectarea ei. A-ţi însuşi un 
ansamblu de reguli care definesc politeţea nu este destul; 
politeţea adevărată este cea integrată personalităţii umane, 
devenită reflex şi exercitată ca atare. Similar culturii, politeţea 
adevărată este ceea ce rămâne după ce au fost uitate 
regulile învăţate; Autocontrolul iniţial, autodisciplinarea se 
transformă cu timpul în o a doua natură a omului; 
deprinderea devine reflex, reacţiile se automatizează, 
instinctivul devine politicos, primitivul devine civilizat. 

« Un om politicos este un om stăpân pe purtarea 

şi reacţiile sale, sigur pe el, mişcându-se liber, dezinvolt. 
Nesiguranţa, timiditatea îşi au de cele mai multe ori originea 
în necunoaşterea regulilor de politeţe. Să nu ne sfiim să ne 
cerem scuze dacă suntem în culpă; să recunoaştem faptele 
fără ocolişuri. Să apreciem povata dată de cel cu fire argintii 
la tâmple; să avem răbdare inepuizabilă faţă de cei tineri şi 
foarte tineri. 

Comportarea civilizată ne e inoculată de „cei şapte 

ani de acasă", de părinţii noştri, de mediul ambiant în care 
ne-am trăit copilăria. Completarea regulilor de 
comportament, acomodarea cu noile condiţii oferite de 
societate sau de noile societăţi, „perfecţionarea" conduitei 

se fac toată viaţa. 

e O regulă de bază a politeţii este cuprinsă în 

cunoscutul proverb: „Ce ţie nu-ţi place, altuia nu-i face”. Să 
nu facem niciodată altora ceea ce nu ne-ar plăcea să ni se 
facă nouă. Şi invers, să facem altora ceea ce ne-ar plăcea 
să ni se facă nouă. Dar, să nu ne conducem după gusturile 
şi pornirile proprii, ci după cele acceptate de societatea în 
care trăim. Regulile de politeţe încearcă o bază de înţelegere, 
un alfabet comun între cei care doresc să convieţuiască în 
mod civilizat. 

+ Codul modern al manierelor elegante a 

modificat sfera şi graniţele „admisului". Nu mai există, decât 
în cazuri excepţionale, „tinută" vestimentară interzisă sau 
absolut obligatorie, bineînţeles cu condiţia ca ea să fie o 
adevărată „ţinută vestimentară"; nu mai există aşa de multe 
tabu-uri nici în privinţa comportamentului, eliminându-se 
aproape complet cele formale, pur convenţionale, regulile 
rigide, distanţarea de omenesc, de raţional, de natural. 

e Politetea şi maniera politicoasă nu suportă 


stridenţa, ridicolul, emfaza, pretenţiozitatea, exagerarea. 
Frumuseţea manierei politicoase, eleganța ei, o constituie, 
în primul rând, spontaneitatea şi firescul. Naturaleţea 
gestului, a unei atitudini, se poate înscrie perfect în aria 
manierelor elegante. Omul bine crescut, cu bun-simt şi po- 
liticos, este firesc în gesturi, în ceea ce spune şi în modul 
cum spune, este direct, deschis, natural. „Cel mai neelegant 
lucru din lume este eleganța care încearcă să bage degetele 
în ochi" (D. Bihoreanu). Astăzi, spre deosebire de altădată, 
este elegant să fii deschis, prevenitor, sincer şi atent. „Mod- 
ern" e tipul optimist, putemic,sănătos, amabil, bine dispus, 
atent cu ceilalţi, natural, sigur pe el. Naturaleţea şi 
corectitudinea o iau înaintea curtoaziei. 

+ Politetea trebuie să existe faţă de toată lumea, 

fată de mai marii şi mai vârstnicii noştri, ca şi faţă de 
subalterni, faţă de femei, faţă de egali, faţă de superiorii şi 

inferiorii noştri. Politetea faţă de superiori aduce a respect; 
faţă de inferiori a delicateţe şi gingăşie. 

e  Politeţea este integră şi omniprezentă. Cuvântul 
„politicos" este un adjectiv fără grade de comparaţie. 
Politetea se aplică oriunde, acasă, pe stradă, în tramvai, în 
magazine, la serviciu, la cinematograf, alături de prieteni, 

de colegi, de necunoscuţi, în facultate sau în uzină, pe 
şantier, în autobuz, la cantină, la teatru sau la banchet, în 
familie şi chiar în stricta intimitate. în orice loc bunul-simţ 
trebuie să fie nelipsit. 

* După cum se ştie, politeţea poate să îmbrace 

forme diferite de la o ţară la alta. De regulă, străinul este 
acela care trebuie să se adapteze obiceiurilor ţării unde se 
găseşte, dar mai întâi trebuie să le cunoască. Ca gazde, 
avem datoria să i le spunem în mod politicos, îl vom înconjura 
cu atenţie şi afecţiune, îl vom ajuta să se descurce. La rândul 
nostru, printre străini, vom depune toate eforturile să ne 
adaptăm obiceiurilor locului, politeţii celor printre care ne 
găsim. 

«+ Ne putem permite uneori şi mici concesii. 

Regulile politeţii se învaţă şi cu scopul ca, o dată intrate în 
sânge, ele să poată fi uşor călcate; aceste abateri nevinovate 
pot fi făcute rar, cu tact, cu discreţie şi mai ales firesc şi 
natural. Ne putem permite, deci, să sărutăm mâna unei 
doamne sau să ne îmbrăţişăm un amic din copilărie pe. 
stradă; să consumăm discret dulciuri la un spectacol sau să- 
depunem haina deasupra locului pe care stăm în tren; să 
vorbim la telefon cu mâna în buzunar sau să nu ne scoatem 
mănuşa sau pălăria pe un ger năpraznic. Să avem însă 
grijă, să nu deranjăm pe nimeni. 

+ Politetea este permanentă. Oamenii politici sunt 
politicoşi 24 de ore din 24. Politetea se însuşeşte ca o 
autodisciplinare constantă. în societate trebuie să fim mereu 
calmi, controlati şi exigenţi cu noi, încrezători şi îngăduitori 
cu ceilalţi, oriunde şi oricând, la toate orele şi în toate 

împrejurările! Domnişoara care răspunde urât solicitatorului 
de la ghişeu nu poate fi „distinsă" nici la cinematograf, nici 
acasă. Oamenii politicoşi numai câteva ceasuri pe zi sau 
numai în anumite împrejurări nu sunt politicoşi deloc. 

e La baza educaţiei şi, mai ales, a autoeducaţiei, 

la baza bunelor maniere trebuie să stea respectul, iubirea, 
iubirea de aproape, iubirea reciprocă între oameni, legea 
fundamentală ce guvernează societăţile umane. A iubi 
înseamnă a ne găsi fericiea în fericirea altora, a o găsi în 
afară de sine...; „există o curtenie a inimii înrudită cu iubirea; 
din ea izvorăşte cea mai potrivită curtenie a comportării" 
(Goethe). 

e Adevărata politeţe este simplă, liniştită, 

neobservată, curată, sinceră. „Adevărata frumuseţe derivă 
din sublim şi simplitate; ea trebuie să-ţi pricinuiască plăcere 
şi admiraţie" (Voltaire). G. Ibrăileanu era de părere că „cea 
mai sublimă dintre plăceri e aceea de a fi simplu, modest, 
naiv, prevenitor... ". 

+  Politeţea este într-un anumit fel şi utilitară. 


Proverbul românesc „Bine faci, bine găseşti" exprimă acest 
lucru. Respectul pe care îl arăţi altora îţi revine sporit, sub 
forma respectului pe care toţi ceilalţi îl arată persoanei tale, 
sub forma armoniei calde între oameni, a acelei trăiri pe 
plan superior la care are dreptul omul zilelor noastre. 

« Afi om înseamnă, în primul rând, a te purta 

omeneşte cu semenii tăi, a-i respecta. Politetea nu se 
rezumă însă la strădania, la deprinderea permanentă de a- 

i respecta pe ceilalţi; înarmaţi cu bunul-simţ, va trebui să 
facem un al doilea pas important impus de politeţe, înfierând 
actele de nepoliteţe flagrantă; politeţea trebuie să fie, într- 
un anume fel, activă. Demnitatea umană, prețuirea semenilor 
noştri, ocrotirea femeilor şi copiilor, a vârstnicilor sau 
suferinzilor impun acest lucru. leşirea din pasivitate este o 
caracteristică a politeţii. 

Politetea este deci şi o atitudine. Un om politicos 

nu poate rămâne indiferent la cee ce se întâmplă în jurul 
său. Interveniţi în numele politeţii pretutindeni şi condamnaţi, 
în primul rând prin atitudinea dumneavoastră, orice act 
necivilizat, începând cu cel mai nevinovat şi sfârşind cu 
grosolănia cea mai agresivă. Fiţi solitari cu oamenii politicoşi 
sau cu cei care sunt în situaţia de a apăra politeţea. 
Atitudinea colectivă este cea mai convingătoare; căutaţi 
atmosfera de înţelegere, de civitate, de solidaritate cu cei 
corecţi. Faţă de cei care cu bună ştiinţă şi cu rea-voinţă se 
abat de la purtarea civilizată, fermitatea este justificată şi 
necesară. 

e Politetea nu este legiferată, nu poate fi cuprinsă 

în reguli severe, în norme sau instrucţiuni. Nu prezentăm 

un „cod al manierelor elegante", nu ne erijăm „în autoritate 
în materie”, nu dăm reţete fixe nici reguli rigide obligatorii şi 
nici nu ne adresăm unor „neştiutori". O dată cu mersul înainte 
al societăţii, politeţea trebuie consolidată. Nu există tehnică, 
civilizaţie, progres, oricât de „uluitoare" le-ar fi realizările, 
care să poată ucide politeţea; nu „eticheta"convenţională a 
timpurilor trecute, ci „politeţea curată" a timpului modern. 
în spiritul dragostei şi al înţelegerii pentru semenii 

noştri, să încercăm să educăm tânăra generaţie care se 
ridică, pentru a-i lărgi şi îmbogăţi orizontul, pentru a-i da 
reazem sufletesc, pentru ca omul viitorului să lupte pentru 
progres în toate domeniile, pentru umanitate, pentru bun- 
simţ, pentru înţelegere, spiritualitate-şi demnitate. 

Capitolul 2 


CELE MAI SIMPLE MANIFESTĂRI 
DE POLITEŢE ŞI COMPORTAMENT 
2.1. DESPRE PRIORITĂŢI 


în Cartea copiilor mei, P. Doumer arată că: 

„îndeosebi trebuie să arătăm respect şi stimă femeilor, 
bătrânilor, celor pe care îi disting virtuțile, talentele, funcțiunile 
ce împlinesc". Sunt definite astfel cele trei categorii de 
persoane care se bucură de prioritate: femeile, vârstnicii şi 
personalităţile de diferite categorii: înaltele feţe bisericeşti, 
artiştii, demnitarii, oamenii de ştiinţă, academicienii, cei care 
deţin funcţii importante etc. în ceea ce priveşte ordinea de 
prioritate, politeţea nu a cedat nimic din rigurozitate. 
Priorităţile clare, definite nu intră în discuţie. Se pare că 
femeile deţin locul întâi. 

* „Toate popoarele civilizate au respectat femeia" 
(Rousseau).O lege de bază stabileşte că între cele două 
sexe, în împrejurările în care eşti obligat să fii politicos, 
prioritatea o are sexul frumos. Indiferent de circumstanţă, 
de vârstă şi rang, această lege acţionează ca un omagiu 
permanent adus femeii. Chiar dacă în societăţile primitive 
această lege nu funcţionează întotdeauna, în civilizaţia 
noastră Renaşterea a fixat definitiv cultul femeii-mamă, 
femeii-iubită, femeii în general. 

Deşi respectată pretutindeni, politeţea faţă de 

femeie are implicaţii extreme mai ales în ţările latine, ceea 


ce ne obligă deci şi pe noi. Scriitorul italian Silvio Pellico 
atrăgea atenţia încă în secolul trecut: „depărtează-ţi paşii 

de cei ce nu onorează în femeie pe propria lor mamă; 
ocroteşte pe cea care ţi-a dat viaţă, pe surorile tale, pe fiinţa 
care va căpăta nobilul titlu de mamă a copiilor tăi...". 

Se spune că naţiunile cele mai avansate sunt cele 

care acordă femeilor cele mai mari libertăţi; acesta este unul 
dintre criterile progresului social. într-un fel oarecare, femeile 
ne conduc; să ne străduim a le face perfecte; cu cât ele vor 
fi mai luminate, cu atât noi vom fi mai străluciți. De cultura 
femeilor depinde înţelepciunea bărbaţior. Femeia, „nu este 
sexul slab, e cel mai nobil... prin puterea sa de sacrificiu, 

de suferinţă în tăcere, de umilinţă, de credinţă şi de 
cunoaştere"(Mahatma Gandhi). 

în vremurile noastre, fără a diminua cinstirea pe 

care o datorăm femeii, regulile de etichetă au mai slăbit din 
rigiditate. Astfel, ne ridicăm în picioare când o femeie intră 
în birou sau acasă şi rămânem tot timpul în picioare în timpul 
discuţiilor sau până ea se aşază, dar nu ne ridicăm în picioare 
când o femeie ni se adresează sau îi răspundem; bărbatul 
nu se mai descoperă, decât pentru salut, când întâlneşte şi 
stă de vorbă cu o femeie pe stradă; nu se descoperă când 

o femeie intră în lift; şi, totuşi, cinstiţi şi respectaţi femeia! 

* O a doua regulă cu privire la priorităţi, aproape 

la fel de severă cu cea precedentă, constă în aceea că între 
două femei sau doi bărbaţi, are întotdeauna prioritate 
persoana cea mai în vârstă. Spre deosebire de prima, 
această regulă acţionează în toată lumea. Nu există formă 
de societate în care respectul adresat bătrânilor să nu fie 
cunoscut. „înconjurată de respect, bătrâneţea este primul 
privilegiu ce apare în societăţile umane şi singurul care există 
într-un trib sălbatic" (P. Lafargue). 

Punct al desăvârşirii spirituale a omului, bătrâneţea 
înseamnă experienţă, pricepere, înţelepciune, cumpătare, 
bunătate, abnegaţie, dăruire. „Bătrâneţea măreşte distanţa 
față de lucruri şi, deci, şansa înţelepciuni. Lumina apusului 
dă contur lucrurilor pe care soarele fierbinte al amiezii le 

face confuze. Dar, nu cereţi vârstnicilor prea mult; ei pot fi 
slabi sau neajutoraţi. Bătrânii au nevoie de dragoste ca de 
soare. Au nevoie de căldură" (V.Hugo). 

e O oarecare proiritate o au şi oamenii infirmi, 

bolnavi, suferinzi, copiii. Să-i ajutăm şi să-i ocrotim pe toţi 
din cauza neputinței lor, a nevoii pe care o au de sprijinul şi 
comportarea noastră atentă. 

+ Prioritate absolută o au oaspeţii, străinii. 

Ospitalitatea înscrie printre primele ei reguli onoarea celor 
ce ne vizitează, ca diplomaţi, delegaţi, turişti etc, în ţară, 

sau ca prieteni, colegi, cunoscuţi, acasă. Oaspeţii au 
întâietate la servitul mesei, trecerea dintr-o cameră în alta, 
alegerea unui anumit program (dans, televizor, muzică 
preferată, oră de sosire şi de plecare etc), evident, toate 
corelate cu celelalte reguli de priorităţi, de convieţuire. 

O întâietate specială, aproape legiferată, este 

aceea care se acordă înalţilor demnitari, oamenilor cu merite 
deosebite în ierarhia socială, persoanelor cu funcţii de 
răspundere, oamenilor de stat, oficialităților, academicienilor, 


miniştrilor, diplomaților, episcopilor şi preoţilor, directorilor 
generali, oamenilor de ştiinţă, litere şi artă, profesorilor 
universitari etc. Să acordăm fiecăruia ce i se cuvine, după 
calităţile şi meritele sale; „â tout seigneur, tout honneur". 

+ în sfârşit, o primordialitate aparte se acordă 

valorii şi demnităţii umane. Calitățile şi realizările unor 
persoane le pot oferi priorităţi de drept. „Preţul omului stă în 
iscusinţa spiritului său şi în cinstea purtării sale", spune un 
proverb românesc. Reţinem din cugetările lui Montaigne: 
„Trebuie să te faci respectat prin virtutea şi iscusinţa ta, iar 
vrednic de iubit prin bunătatea şi blândeţea felului de a fi". 
Valoarea şi demnitatea oamenilor pot echivala sau 

chiar depăşi bogăţiile, funcţiile, „scaunele capitonate"”, 
titlurile. Este adevărat că politeţea obligă la diferenţiere, la 
cunoaşterea ierarhiei şi respectarea drepturilor ce se cuvin 
fiecăruia în baza funcţiei pe care o ocupă, dar elementul de 

echilibru în toate cazurile rămâne demnitatea. Adevărata 
politeţe pune demnitatea umană în centrul preocupărilor 
sale. 

+  Priorităţile se vor respecta în următoarele 

situaţii: 

- cu ocazia prezentărilor: bărbatul va fi prezentat 

femeii, tânărul vârstnicului, inferiorul superiorului; 

- în relaţii de salut: bărbatul salută femeia, tânărul 

pe cel mai în vârstă etc; 

- la cedarea locului de onoare la o adunare sau la 

o masă festivă, a locului din faţă la un spectacol, a locului 
mai ferit de neplăceri pe stradă, în vehicule, în locurile mai 
aglomerate etc; 

- în majoritatea cazurilor, onoratul intră şi iese 

primul, este servit în primul rând, este în centrul atenţiei, 
are întâietate în discuţii, în alegerea subiectelor de 
conversaţie, este ajutat la garderobă, este privilegiat; într- 
un grup, nu stăm jos dacă cel pe care dorim să-l onorăm 
stă în picioare; dacă este vorba de un efort fizic sau un 
serviciu, îl vom face în locul lui. 

Prioritarul are în schimb obligaţia să se poarte astfel 

încât să merite favoarea ce i se face. 

+ Ordinea de întâietate se inversează în unele 

situaţii speciale, periculoase sau dăunătoare, când femeia 
are nevoie de sprijinul bărbatului, vârstnicul de sprijinul 
tânărului: excursii (pe cărări abrupte, intrarea în peşteri 
întunecoase, treceri peste poteci sau puti înguste), zone cu 
intemperii atmosferice, intrarea în restaurantele aglomerate, 
locuri necunoscute etc. 

e Dacă priorităţile se interferează, decizia se ia, 

de la caz la caz, prioritarul mai politicos putând inversa 
anumite poziţii, de exemplu: un director poate ceda 
întâietatea unui subaltern mai vârstnic, unei femei. 

între o femeie şi un bărbat mai în vârstă, bărbatul 

decide. Deşi la prima vedere s-ar părea că femeia trebuie 
30 

să hotărască, iniţiativa aparţine de fapt bărbatului. Femeia 
va adopta o atitudine neutră, marcând, în mod atenuat, 
respectul datorat vârstei; bărbatul poate accepta acest 
omagiu, dar poate să-l şi refuze. Un bărbat în vârstă poate 
refuza o politeţe de la o femeie tânără, dar o femeie, chiar 
mai tânără, nu refuză un gest politicos din partea unui bărbat. 
„* Femeile să nu uite niciodată să accepte 

favoarea priorităţilor, dar s-o n-o pretindă! Pot s-o pretindă 
într-un singur fel: evitând relaţiile cu cei nepoliticoşi. 

* Unei femei i se acordă unele atenţi în plus faţă 

de cele cuvenite bărbaţilor onorati; 

- i se ţine haina, bărbaţilor mai rar; 

- este condusă acasă, bărbaţii mai rar; 

- i se sărută mâna, bărbaţilor deloc; 

- este ajutată la manevrarea şi transportul unor 

bagaje, bărbaţii mai puţin; femeile acceptă să fie ajutate; în 
majoritatea cazurilor bărbaţii refuză acest lucru; 

- femeile nu vor oferi niciodată ajutor femeilor 

decât celor foarte în vârstă şi sub nici un pretext tinerilor. 


+ între persoane de acelaşi sex, de aceeaşi vârstă 

şi ranguri apropiate, acordarea priorităţii se face la latitudinea 
celor în cauză. între femei acest lucru trebuie realizat cu 
tact deoarece poate să jignească, o femeie de 30 de ani nu 
va ceda locul uneia de 35 de ani subliniind diferenţa de 
vârstă; conform unor tradiţii mai vechi, are prioritate femeia 
căsătorită. 

+ între bărbaţi primează vârsta, în afara unor 

împrejurări când ordinea ierarhică se impune. Atunci când 
diferenţa de vârstă este însemnată, directorul, care va ceda 
„dreptul său" celui în vârstă, are numai de câştigat ca ţinută, 
atitudine, apreciere a celor din jur, mulţumire personală şi 
demnitate. 

2.2. PREZENTĂRI 


Trăind în societate, oamenii au diferite relaţii între 

ei. „Omul în lume s-a născut... cu lumea să trăiască" (|. 
Golescu). A face cunoştinţă, a te prezenta, a fi prezentat 
cuiva sau a ni se prezenta cineva reprezintă începutul a 
ceea ce numim relaţii interumane. 

* în general prezentările se fac prin intermediul 

unei cunoştinţe comune. Rămâne în continuare elegantă 
această modalitate mai veche, în ciuda unor procedee mai 
moderne care, dacă nu sunt interzise, nu sunt nici cele mai 
politicoase. 

+ întotdeauna prezentarea se adresează 

persoanei prioritare, însoţită, de regulă, de formula: „îmi 
permiteţi să vă prezint pe..." adică: 

- bărbatul este prezentat femeii; este obligatorie 
prezentarea numelui celui prezentat; pronunţarea numelui 
persoanei onorate este facultativ, mai ales când este o 
persoană cunoscută; 

- tânărul este prezentat vârstnicului; 

- inferiorul este prezentat superiorului, persoana 

situată pe o treaptă ierarhică inferioară este prezentată celei 
aflate pe o treaptă ierarhică superioară. 

Observaţie: foarte mulţi sunt tentaţi să recomande 

mai întâi femeia, să-i acore un fel de prioritate, pentru că li 
se pare mai politicos, mai plin de atenţie pentru ea; 
considerând că se onorează cel superior, se pronunţă mai 
întîi, şi de foarte multe ori, numai numele acestuia. în mod 
greşit însă. Efectuarea unei noi cunoştinţe este la latitudinea 
celui cu prioritate: acesta este rugat să accepte noua relaţie. 
Omagiul şi respectul se adresează femeii sau persoanei 
vârstnice atunci când li se prezintă o altă persoană. 

e Cu ocazia prezentărilor, bărbatul se ridică 

32 

întotdeauna în picioare indiferent de sexul cunoștinței noi; 
femeia nu se ridică decât în cazul că e foarte tânără, când 
persoana prezentată este o personalitate, este în vârstă sau 
implică relaţii protocolare, eventual în cazul unui grup mai 
mare. 

e Prezentarea este însoţită, de obicei, de strânsul 

mâinii; să nu se uite că femeile, persoanele în vârstă sau 
cele ierarhic superioare schiţează, primele, gestul de a 
întinde mâna că sunt dispuse să primească recomandarea 
şi salutul noului venit. 

e Pentru bărbaţi datul mâinii este obligatoriu, chiar 

dacă se deplasează; pentru femei, nu. 

* Cu ocazia prezentărilor pe stradă, bărbatul, 

dacă poartă pălărie, o scoate şi o ţine în mâna stângă; femeia 
înclină uşor capul, zâmbeşte. 

Nu se utilizează formularea „faceţi cunoştinţă", 

care provoacă dezordine şi încurcătură în comunicarea 
numelui, ci se rosteşte clar: „îmi dai voie să ţi-l prezint pe..."; 
persoana căreia i s-a făcut prezentarea - dacă nu i s-a 
pronunţat numele -se va prezenta clar, rostindu-şi numele, 
eventual şi prenumele. Prezentarea numai cu numele de 
botez nu este politcoasă nici în cazul tinerilor şi, deci, nu e 


permisă. 

Formule ca: „mă simt onorat", „încântat de 

cunoştinţă" sau „sunt bucuros" sunt tolerate în măsura în 
care se poate spune că plăcerea este reală. în orice caz, 
aceste aprecieri le pot face numai femeile, vârstnicii sau 
superiorii. Pentru bărbaţi, sobrietatea impune doar 
prezentarea numelui întreg sau numai a numelui de familie; 
pentru femei şi copii se admit şi unele licenţe. 

e Dacă este neelegant ca bucuria pe care o 

provoacă o nouă cunoştinţă să se exteriorizeze excesiv, este 
de-a dreptul deplasat ca această bucurie să se manifeste 
de către o femeie faţă de prilejul aşteptat de a cunoaşte un 
bărbat. 

33 


+ Este nepoliticos ca bărbatul să spună femeii 

sau tânărul celui în vârstă, cu o oarecare bunăvoință: „mi-a 
părut bine că v-am cunoscut"; aceasta o poate face, la: 
despărţire, prioritarul. 

e Dacă se întâmplă ca cel ce face prezentările 

să fi prezentat două persoane care se cunosc, cel prioritar 
va putea spune: „am avut plăcerea" (sau „am avut onoarea"), 
sau „ne cunoaştem de mult", ori altă expresie echivalentă; 
dacă acesta nu va releva faptul că nu este prima prezentare, 
celălalt îi va urma exemplul, chiar dacă are o memorie mai 
bună. 

Observaţie: se spune că „plăcerea" e de partea 

femeilor, „onoarea" de partea bărbaţilor. Ca atare, pentru 
femei e mai potrivită exprimare „am avut plăcerea", iar pentru 
bărbaţi „am avut onoarea". Socotim totuşi că nici inversarea 
acestor expresii nu constituie o gafă. 

+ Formulele de prezentare variază în funcţie de 
împrejurări, dar atenţie la nuanţe: de la: „permiteţi-mi să vă 
prezint pe X,Y", până la simplu „prietenul meu X", exişti 
multe posibilităţi; trebuie însă întotdeauna respectată regula: 
se spune întâi numele celui prezentat şi apoi, dacă este 
cazul, numele prioritarului. 

în cazul dublei prezentări (persoane cu aproximativ 

aceeaşi prioritate), formula de prezentare poate fi redusă 
prin enunţarea simplă a numelui celor două persoane, după 
principiile de mai sus (în aceste cazuri, riscul unor erori în 
prezentare este diminuat). 

e Vechile coduri franceze considerau drept 

„greşeală gravă" a spune bărbatului numele doamnei căreia 
îi este prezentat. Şi astăzi există împrejurări când e 
nepoliticos să numeşti persoana căreia i se fac prezentările, 
cum ar fi personalităţi marcante, academicieni etc. şi, în 
general, persoane cunoscute. 

« în prezentările curente se obişnuieşte să se 

spună şi funcţiile sau titlurile persoanelor prezentate 

(directori, ingineri, jurişti etc). Opinăm că această formulă 
este corectă numai când toate persoanele implicate posedă 
astfel de titluri; în caz contrar, este suficient numele; regula 
nu este chiar rigidă. 

e Când se prezintă membrii de familie sau rudele, 

se prezintă în mod obligatoriu şi calitatea celui prezentat 
(gradul de rudenie): „îmi permiteţi să vă prezint pe fratele 
meu X, Y" sau, mai bine, simplu: „fratele meu X, Y"; „soţul 
meu" sau „fiul meu Z" (formula cu „îmi permiteti" este valabilă 
când prioritatea este marcantă); într-un grup mai mare de 
prieteni merge şi formula „îmi permiteti să vă prezint soţiei 
meie" (întâietatea se poate apropia de cei mai mulţi, dar se 
păstrează regulile enunțate, pentru că prezentatorul se 
adresează imediat soţiei, enumerând pe rând numele 
persoanelor prezentate tot după regula priorităţi). 

+ Persoanele singure sunt prezentate în general 
grupurilor (sau soţilor); excepţie fac personalităţile care 
primesc ele prezentările chiar dacă cei prezentaţi sunt mai 
mulţi. 


e Când cineva este prezentat mai multora, se 

spune numai numele singularului; ceilalţi se prezintă singuri. 
Ordinea de prezentare se poate face în continuare după 
priorităţi; dacă însă sunt prea multe persoane, se face 
prezentarea în ordinea în care sunt îndeplinite, pentru a evita 
unele inversiuni sau parcurgerea unui itinerar în zig-zag. 

e Dacă se prezintă o personalitate, se va 

pronunţa numai titlul acesteia, nu şi numele, presupus 
cunoscut; se specifică şi numele când sunt două sau mai 
multe persoane de acelaşi rang. 

e Dacă persoana prezentată are mai multe titluri, 

se prezintă numai cel mai mare; nu se spune, deci „domnul 
profesor doctor inginer X, Y" ci „domnul profesor X, Y". 

e La. serviciu, numele persoanelor prezentate va 

fi precedat de titlul sau funcţia acestora. 

e Soţul şi soţia se prezintă unui grup mai numeros 

împreună: „soţii Mărioara şi lonel Petrescu"; se spune 
numele ambilor soţi, şi nu „familia Petrescu"; în relaţiile 
protocolare se începe cu soţul şi nu cu soţia. 

* în cazul unor funcţii sau titluri mai importante, 

femeia primeşte rangul profesional şi social al soţului (dacă 
nu are şi ea vreunul). 

+ O prezentare corectă implică: 

- responsabilitatea prezentatorului: nu prezentăm 

pe oricine şi oricui; 

- o oarecare solemnitate a actului, mai ales în cazul 

unor personalităţi; 

- o uşoară înclinare a capului (fără exagerare); 

- o strângere de mână, eventual un zâmbet discret; 

- pronunţarea clară a numelui; e nepoliticos să-ţi 

rosteşti numele în aşa fel ca nimeni să nu înţeleagă nimic; 
- o anumită ţinută şi tact; nu se fac inflexiuni în 

favoarea unuia sau altuia; se evită manifestările de 
familiaritate; 

- un schimb de replici care deschid, eventual, o 
conversaţie; iniţiativa o are onoratul sau, mai bine, 
prezentatorul ce va găsi câteva cuvinte potrivite pentru a da 
căldură atmosferei şi a stabili apropierile necesare; printre 
aceste câteva cuvinte se va strecura şi cel care să prevină 
asupra calităţii noului venit sau a ambilor, pentru a se evita 
eventualele încurcături; se pot face şi unele precizări ca 
„fratele loanei" etc. 

e Acasă, prezentările se fac de către gazde; cei 

veniţi sunt prezentaţi în ordinea sosirii sau a ierarhiei; 
priorităţile se respectă şi în rândul celor ce primesc 
prezentările. Dacă aceştia sunt mulţi, prezentarea se poate 
face în ordinea în care se stă. 

e Dacă cineva, stând de vorbă cu un cunoscut, 

este interpelat de altcineva, nu este obligat să facă 
prezentările; cel care hotărăşte este cunoştinţa comună. 
Dacă prezentările nu s-au făcut imediat, persoana ce a comis 

o mică impoliteţe, interpelând un prieten însoţit, are obligaţia 
să scurteze convorbirea cerându-şi scuze. 

e  Autoprezentarea nu este interzisă şi nu trebuie 

ocolită. Astfel, sosit într-o societate mai numeroasă şi într-o 
casă cu gazdă mai ocupată sau mai puţin atentă, poţi rosti 
cu naturaleţe şi dezinvoltură: „îmi daţi voie să mă prezint, 
sunt cutare...". 

Atenţie însă: în timp ce forma de autoprezentare 

relatată mai sus este obişnuită, dând chiar dovadă de bună 
creştere, modalitatea de a face pe stradă noi cunoştinţe, 
feminine mai ales, practicată de unii tineri care le acostează 
cu impertinentul „sunt sigur că vă cunosc de undeva" sau 
„vreţi-eă faceţi cunoştinţă" este în afara oricăror norme. 

e Dacă mergem într-o întreprindere stăină, într- 

un birou, atelier etc, ne prezentăm singuri persoanei căutate, 
indicând, în afară de nume, titlul, funcţia şi locul de muncă. 
e Dacă într-un grup nu am fost prezentaţi, o 

putem, deci face şi singuri, spunând doar numele. Dacă 
putem, e mai bine să rugăm pe un prieten: „vrei, te rog să 


mă prezinţi” sau „vrei, te rog să îmi prezinţi pe.,.". 

+ Unei femei necunoscute nu ne prezentăm 

singuri; dacă vrea o face ea însăşi. Cei prioritari au acest 
privilegiu. în relaţiile de serviciu femeia procedează ca un 
bărbat. 

e Un bărbat în societatea a două femei, care nu 

se cunosc, le prezintă oarecum simultan (o performanţă ce 
poate fi rezolvată cu puţin tact sau prezenţă de spirit!). Este 
şi aici valabilă legea priorităţilor; între două egale, are 
prioritate cea însoţită. 

* După prezentări, nu ne spunem imediat 

ocupaţia, nu intrăm în detalii autobiografice. 

e Dela o anumită vârstă, prezentarea copiilor 

este necesară, mai ales pentru a-i ajuta pe ei să capete 
reflexe de „politeţe” cât mai corecte. 

e Este de datoria tuturora, şi în primul rând a celor 
tineri, să reţină exact numele noilor cunoştinţe. Este şi util. 


2.3. DESPRE SALUT 


Salutul este primul semn al politeţii omeneşti, cea 
mai veche manifestare de politeţe, o datorie socială 
obligatorie în toate împrejurările, faţă de orice persoană 
cunoscută şi, adeseori, şi faţă de persoane necunoscute. 
Țăranul român, cu buna-cuviinţă şi cumsecădenia sa 
tradiţională, adresează fiecărui ins întâlnit pe uliţa satului, 
fie că-l cunoaşte, fie că nu-l cunoaşte, „ziua bună", cu 
semnificaţia cunoscută: să dorească semenilor lui să aibă 
în faţă ceasuri bune, cu soare, cu spor la treabă, cu sănătate. 
„Bună ziua" înseamnă pur şi simplu „o zi bună", 
o zi plină de împliniri, o urare de noroc, de sănătate; „salus" 
în limba latină înseamnă chiar sănătate. Acest „bună ziua" 
reprezintă mai mult decât conformarea la nişte norme de 
comportament unanim acceptate, este un element definitoriu 
al omului ca fiinţă morală: cel ce spune „bună ziua" se 
situează sub zodia binelui, a păcii, a înţelegerii cu semenii 
săi. 
e Alături de „bună ziua" bogăţia expresivă a 
formulelor de salut ale limbii române mai aşază şi „bună 
vreme", „bun găsit", „sănătate", „noroc", „rămas bun" sau 
„bună să-ţi fie inima". Ultima expresie trădează, pe lângă 
celelalte semnificaţii, modul nostru de a ne păstra, într-o 
îndelungată şi zbuciumată istorie, cu inimă bună, curată. 
Reţinem şi frumosul şi originalul răspuns la salut, 
caracteristic de asemena poporului nostru, exprimat prin 
„Mulţumesc dumitale"; a mulţumi înseamnă, după cum se 
ştie, a dori mulţi ani. 
e Salutul este foarte vechi. Romanii îl aveau pe 
„ave" („fi salutat”) şi „vale" („rămâi sănătos"); grecii îl aveau 
38 
pe „charie" („pace tie"), iar creştinii pe „pace" moştenit de la 
Mântuitorul lisus care li se adresa apostolilor cu „pace vouă”. 
Romanii salutau cu braţul drept ridicat, orientalii cu palmele 
lipite a rugăciune şi închinare adâncă; în China medievală, 
când se întâlneau doi inşi călare, cel mai mic în grad cobora 
şi-i vorbea celuilalt stând în picioare; eschimoşii îşi freacă 
nasurile, în Noua Guinee se aşază reciproc frunze pe creştet. 
Să mai amintim de „Kniks"-ul german recomandat 
domnişoarelor de pension, cu genunchiul îndoit, rochia ţinută 
lateral cu vârful degetelor şi înclinarea uşoară a bustului 
(vezi frumosul gest al balerinelor de astăzi), de plecăciunea 
adâncă în faţa suveranilor, a monarhilor sau chiar de 
sărutatul mâinii precticat faţă de marii demnitari sau prelați. 
+ în afară de obligaţiile sociale (subalternii îi salută 
pe superiori, tinerii pe vârstnici) şi eventual de relaţiile 
afective (se salută părinţii, femeile etc), salutul mai 
înseamnă „te cunosc, te-am cunoscut, te respect, te stimez 
şi doresc să nu uităm că ne-am cunoscut, să menţinem 
relaţiile noastre, să trăim în pace şi prietenie”. 
« Ştim oare să salutăm corect? Credem că da! E 
necesar să se respecte următoarea ordine în ceea ce 
priveşte salutul: 


- bărbatul salută primul femeia; 

- cel mai tânăr salută pe cel mai în vârstă; 

- subalternul îl salută pe superior. 

Se spune că, în Anglia, odinioară, femeile salutau 

mai întâi. Nu ştim dacă este aşa, dar cert este că un bărbat 
bine crescut nu va saluta o femeie până ce aceasta nu-i va 
da de înţeles printr-un vag zâmbet amical, printr-o simplă 
privire binevoitoare, un gest, o atenţie sporită, că îl cunoaşte, 
că e dispusă să primească salutul, că doreşte sau acceptă 
să fie recunoscută şi salutată. Aparent, iniţiativa trebuie să 
aparţină femeilor. 

e Când nu avem certitudinea că suntem într- 

adevăr văzuţi, salutăm, dar nu ne supărăm în cazul că nu ni 

se răspunde. Dacă întâlnim din nou persoana care nu ne-a 
răspuns, o vom saluta iarăşi şi ne vom lămuri despre 
politeţea şi simpatia acesteia. 

+  Inversarea priorităţii se mai poate face şi în 

interiorul unei instituţii sau în relaţiile oficiale, unde „şeful" 
este salutat chiar şi de cei mai în vârstă sau chiar de femei 
(dacă superiorul nu se grăbeşte s-o facă el!). 

e  Salută întotdeauna cel care intră într-o 

încăpere. 

e  Salută întotdeauna cel care se alătură unui 

grup; cei dintr-un grup salutat răspund individual fie cu vocea, 
fie printr-un gest amabil (mai bine!). Noul venit nu va, 
întrerupe discuţia purtată de cei din grup, ci lasă iniţiativa 
grupului; oamenii politicoşi vor întâmpina cum se cuvine pe 
noul sosit. 

+ Când se salută un grup de mai multe persoane, 

salutul va fi ceva mai lung ca toţi să observe gestul. 

e  Salută întotdeauna - între egali - cel cu viteză 

mai mare: 

- cel care merge pe cel care staţionează; 

- cei din maşină pe pietoni; 

- cel care depăşeşte, indiferent de prioritate, cel 

care taie drumul, cel care iese dintr-un parc sau dintr-o stradă 
laterală. 

+  Salută în definitiv, cel mai atent sau cel mai 

politicos; iniţiativa în aceste cazuri nu denotă lipsă de 
demnitate, denotă numai politeţe! Nu fiţi zgârciţi cu salutul! 
* Un bărbat care însoţeşte o femeie are prioritate 

şi la salut, chiar faţă de cei mai vârstnici sau superiori în 
funcţie (dacă diferenţa de vârstă sau grad nu e prea mare). 
e întâlnind un cunoscut ce însoţeşte o femeie 
necunoscută, îi salutăm pe amândoi. 

+ O femeie singură nu răspunde la salutul unui 
necunoscut. Un bărbat este obligat să răspundă. Un prov- 

erb spune: „a saluta este amabil, a răspunde este 
obligatoriu". 

e  Celcare însoţeşte o persoană salutată are 

datoria să răspundă şi el la salut, indiferent de sex. 

«+ Femeia însoţită de un bărbat salută ea pe cea 

care merge singură spunând „bună ziua" („bună dimineaţa" 
sau „bună seara"). 

* Pe un culoar, un bărbat salută întotdeauna pe 

femeia pe care o întâlneşte, chiar dacă n-o cunoaşte. 

e  Salutăm când intrăm sau ieşim din lifturile mici, 

mai ales în casele particulare, în compartimentele de tren, 
în magazinele mici. 

e Nu se salută persoanele necunoscute la 

intrarea într-un magazin mare, autobuz, tramvai, oficiu 
poştal, CEC, gară etc. 

* într-un local public se salută grupul cunoscut 

fără manifestări exterioare care să atragă atenţia celor din 
jur. 

e La fel se salută într-o sală de şedinţe sau de 

reuniuni: salutul constă într-o înclinare mai adâncă (fără 


exagerare) sau abia schiţată, în funcţie de respectul şi 
diferenţa pe care suntem obligaţi să le manifestăm. 

e Politetea recomandă să însoţim, în majoritatea 
împrejurărilor, femei şi bărbaţi, orice salut cu un zâmbet, un 
mic zâmbet. 

+ Femeile salută pe celelalte femei fără rigiditate, 

cu puţin zâmbet şi înclină doar uşor capul în faţa bărbaţilor. 
e Salutul unui binecrescut, pe stradă, se cunoaşte 

după trei amănunte: se scoate pălăria, se înclină capul şi 
se priveşte spre cel salutat; ne uităm în ochii celui salutat. 

e Bărbații salută, deci, descoperindu-se; se va 

îndepărta pălăria la minimum o palmă de cap, apucându-se 
cu mâna astfel încât să nu se mascheze obrazul. Pălăria se 
scoate, de obicei, cu mâna dreaptă. Nu se scoate însă 

niciodată spre cel salutat acoperind vizibilitatea, ci în partea 
opusă. Pălăria se ridică de pe cap apucând-o de calotă cu 
circa doi metri înainte de a ajunge în dreptul persoanei re- 
spective, continuându-se mersul normal. Nu se coboară 
pălăria până la genunchi; a trecut vremea pălăriilor cu pene 
cu care cavalerii medievali măturau pământul. 

e în cazuri deosebite se poate saluta, chiar având 

pălărie, cu o simplă înclinare a capului dacă, din diferite 
motive, aveţi mâinile ocupate. De asemenea, se acceptă 
nescoaterea căciulii (sau chiar a pălăriei) în cazul unor ierni 
geroase. 

e Bărbatul descoperit şi femeia vor saluta 

înclinând capul. înclinarea depinde de gradul de prioritate. 
Nimeni nu trebuie să creadă că pierde din prestigiu dacă 
salută mai adânc. O persoană care pare cunoscută, fără 
însă a fi imediat identificată, este preferabil să fie salutată, 
înclinarea prin salut poate fi mai mare pentru a marca un 
respect deosebit, dar numai atunci când nu poate fi 
interpretată drept servilitate. 

+ Se salută cu toată atenţia: salutul grăbit, salutul 

cu capul acoperit sau numai cu simularea ridicării pălăriei 
sau chiar ridicarea acesteia numai doi-trei centimetri, salutul 
cu două degete cărora le este lene să ajungă la pălărie nu 
dovedesc politeţe. 

e Nu se salută cu mâna în buzunar. 

e Nu se salută cu ţigara sau cu pipa în gură; 

scoaterea ţigării sau a pipei, când se salută, se face cu un 
gest firesc şi dşgajat. Mai bine nu fumăm pe stradă. 

e Militarii vor saluta conformiregulamentelor 

militare. 

e în interiorul unei case, întrepinderi sau instituţii, 

nu se salută decât prima dată când două persoane se 
întâlnesc în cursul unei zile, La fel se procedează şi pe stradă 
sau în alt loc, pe o faleză în plin sezon, la ştrand etc. 

e Răspunsul la salut se face cu amabilitate, cu 

bunăvoință, indiferent de situaţia celui care a salutat. 
Răspunsul abia schiţat, sau „dăruit" cu condescendenţă, din 
vârful buzelor, cu mâinile în buzunar, stând nemişcat pe 
scaun, abia perceptibil, nu este politicos. 

e Răspunsul corect la salutul noului venit, în cazul 

în care suntem aşezaţi, recomandă să ne ridicăm în picioare 
(bărbaţii). Atunci când o cunoştinţă intră într-un loc public şi 
se îndreaptă spre direcţia unde suntem aşezaţi, este frumos 
să ne ridicăm în picioare toţi, sau, cel puţin, persoana cea 
mai apropiată de noul sosit; râmân aşezate numai femeile 
şi cei în vârstă. Gestul devine obligatoriu când persoana 
care se apropie este sensibil mai în vârstă, personalitate 
etc. 

+ Când un salariat, ocupând un post important, 

trece prin întreprindere şi ştie că va fi frecvent salutat, va 
circula cu capul descoperit, putând deci răspunde la salut 
prin simpla înclinare a capului. La fel se poate proceda în 
locurile aglomerate. 

+ într-o casă în care am fost invitaţi, prima 


persoană căreia trebuie să-i adresăm salutul, indiferent cine 
mai este pezent, este gazda, „stăpâna casei". Vă înclinați 
uşor în faţa ei, oprindu-vă la o distanţă potrivită, astfel încât 
gazda să vă poată întinde mâna fără să fie nevoită să se 
mai deplaseze. Nu întindeţi mâna; iniţiativa trebuie să o aibă 
întotdeauna femeia. Se salută apoi restul persoanelor în 
ordinea priorităţii. Faţă de gazde, ca şi faţă de femei, 
înclinarea este mai profundă, până la înălţimea persoanei 
pe care o salutaţi. 

e Femeile sunt salutate la sosire de bărbatul 

gazdă la fel de respectuos, ca atunci când el ar fi cel invitat. 
« Când are loco ceremonie cu drapel, când se 

intonează un imn de stat în locuri publice, se ia o poziţie 
decentă, se scoate pălăria, se stă în picioare. La fel se 
procedează şi în cazul cortegiilor funerare; ne oprim sau 
încetinim mersul, ne descoperim (bărbaţii), nu vorbim. 

Salutul sau gestul prezentat drept salut se pot 

completa cu vorba, utilizând una din expresiile uzuale. 
Completarea gestului prin cuvinte este facultativă; de obicei, 
o facem. Se răspunde similar. 

Formulele trainice pentru salutul verbal sunt: „bună 
dimineaţa", „bună ziua", „bună seara". între intimi se poate 
folosi şi „noroc" sau „servus" (în limba latină „servus" 
înseamnă servitor; acest salut s-a răspândit, la noi, mai ales 
în Ardeal cu sensul de „la dispoziţia ta", „sunt devotatul tău”). 
Salutul cu „servus" îl considerăm nepotrivit pentru femei, 
mai ales vizavi de bărbaţi. 

Cu ocazia salutului verbal, nu se pronunţă, de 

obicei, numele persoanei care se salută şi nici titlul acesteia. 
La întâlnirile oficiale însă, se poate rosti şi funcţia. Se poate 
spune, de exemplu: „bună ziua, domnule farmacist"; sau: 
„bună ziua, domnule inginer". 

e Constituie, aproape în toate cazurile, un semn 

de impoliteţe abrevierea formulelor de salut, ca „mnaţa" (în 
loc de „bună dimineaţa") sau „b'seara" (în loc de „bună 
seara") etc. 

* Nu sunt recomandate formule precum „ceao" 

(din italiană) sau „hallo" (din engleză-americană), „adieu" şi 
nici măcar „bonjour" (din franceză), mai ales dacă nu se 
cunoaşte limba străină. 

e Salutul trebuie să fie simplu, scurt, sobru, de- 

cent. 

e  Eltrebuie să fie cuviincios, să nu dea impresia 

că este făcut cu silă sau plictiseală, să fie plăcut, amabil, 
deschis, binevoitor, optimist. 

+ între bărbaţi se mai utilizează expresia „am 

onoarea să vă salut"; expresia este frumoasă, este elegantă, 
dar puţin pretențioasă, presupunând consideraţie deosebită 
pentru cel salutat. Nu se prea utilizează ca răspuns. La fel 
formulele „consideraţii deosebite" sau „respectele mele" au 
căpătat în zilele noastre o semnificaţie desuetă. Se pot folosi 

cu precauţie. 

e Femeia salută şi răspunde la salut mult mai 

discret; înclină uşor capul sau bustul, zâmbeşte diafan, 
întinde mâna numai dacă e cazul, pronunţă clar salutul ver- 
bal; nu se ridică, nu se deplasează, nu se entuziasmează, 
salută cu discreţie. 

e Femeile, părinţii, rudele mai apropiate, prietenii 

vârstnici şi vechi pot fi salutaţi cu „sărut mâna", expresia 
semnificând un omagiu pornit dintr-o dragoste respectuoasă, 
preţuire, consideraţie, afecţiune deosebită, vizavi de femei 
chiar eleganţă. 

e Cu ocazia întâlnirii pe stradă şi a salutului, 

oamenii se pot opri. De obicei se opreşte, adresându-se 
unui cunoscut, numai cel care se găseşte în situaţia de 
„prioritate", deci invers ca atunci când se salută. 

e La despărţire se poate saluta prin cunoscuta 

formulă „la revedere" („la bună vedere", doresc o „revedere", 
„mi-ar face plăcere să ne mai vedem"). Atenţie însă: acest 
salut poate fi iniţiat numai de cel prioritar (femeie, vârstnic, 


superior), numai acesta putându-şi exprima dorinţa revederii, 
între egali, acest salut este frumos şi fără pretenţii. 

+ Excesul de sentimente manifestat zgomotos şi 

cu spectatori, îmbrăţişările pe stradă sau publice, chiar de 
prietenie, trebuie evitate. Stările afective năvalnice, 
demonstratiile exagerate, făcute în public, denotă comportări 
neelegante. Deci, nu ne îmbrăţişăm la întâlnire nu ne batem 
pe umăr sau pe spate, nu ne pupăm pe stradă decât foarte 
rar (nici chiar femeile). Notăm la excepţii întâlnirea unui fost 
coleg sau prieten pe care nu l-am văzut de mulţi ani, a unor 
rude apropiate, întâlnirea între logodnici, despărţiri de lungă 
durată, în gări sau aeroporturi. Simţul măsurii se aplică şi 
aici. 

2.4. DATUL ŞI SĂRUTATUL MÂINII 


Cu ocazia întâlnirilor între oameni, salutul poate fi 

însoţit de datul mâinii. Se obişnuieşte ca femeilor să li se 
sărute mâna. Fără a fi obligatorii, aceste gesturi au intrat în 
obişnuinţă. 

e  Datul mâinii este foarte vechi. Strămoşii noştri, 

când îşi încrucişau drumurile, ridicau mâna dreaptă deasupra 
capului în semn de „uite, n-am arme!", „nu pot arunca cu 
pietre!", „nu pot lovi!". Conceput iniţial ca semn al bunelor 
intenţii, al asigurării reciproce că mâinile sunt „curate", fără 
arme, datul mâinii a ajuns cu timpul un gest obişnuit, 
frecvent, de amiciţie sinceră, făcând parte, în cele mai multe 
cazuri, din ceremonialul salutului. 

e Semnificaţia de a încredința „dreapta", mâna 

cea mai puternică, celuilalt, n-a mai păstrat decât amintirea 
simbolică a acelui „sunt paşnic, uite, nu sunt înarmat"; astăzi 
neagresivitatea s-a transformat în „îndemn spre prietenie”. 
Deşi cei care l-au reluat după secole şi l-au relansat ca gest 
modern au fost englezii, în zilele noastre tocmai ei sunt cei 
care practică cel mai puţin acest „shake-hanad", acest strâns 
al mâinii, poate şi din cauza stilului rece şi distant pe care îl 
practică în mod deliberat ca semn de distincţie. 

+ Cine întinde mâna? întotdeauna cel „prioritar" 

(dacă acesta crede de cuviinţă), deci femeia, superiorul, 
vârstnicul. Ne adresăm tinerilor: „Nu vă grăbiţi să întindeţi 
mâna! Nu este frumos. Aşteptaţi într-o poziţie grăbită, even- 
tual puţin aplecată, gata să răspundeţi numai dacă vi se 
întinde mâna, pentru a lăsa pe cel vârstnic cu mâna întinsă". 
Pentru cel prioritar, gestul este benevol. 

* Un bărbat în vârstă poate întinde mâna unei 

fete sau unei femei foarte tinere. în majoritatea cazurilor, 
persoanele în vârstă oferă mâna tinerilor, superiorii întind 

mâna inferiorilor, femeile bărbaţilor. Nimeni nu poate 
schimba această regulă strictă. 

e Răspunsul la întinsul mâinii este obligatoriu. Nu 

laşi pe cineva cu mâna întinsă - chiar dacă - s-a grăbit să o 
facă fără să aibă prioritate - nici pentru a-i da lecţii (deşi o 
merită). Atenţie la o regulă de bază din comportarea 
civilizată: „impoliteţii i se răspunde cu politeţe”. 

+ Vechile coduri recomandau femeilor să nu 

întindă mâna unui bărbat; astăzi lucrul este chiar indicat. 
Când femeia este pe post de gazdă, gestul este chiar 
obligatoriu. 

+  Strângerea mâinii (datul mâinii) este facultativă. 

Dacă partenerul are mâinile ocupate nu-l obligaţi să dea 
mâna. Un om atent, observând că îi vine din faţă un „prioritar" 
care i-ar putea întinde mâna, dacă are mâna ocupată, o 
eliberează din timp. 

« Un om politicos şi atent, când îţi dă mâna, te 

priveşte drept în faţă; încercaţi să transmiteţi.Jn felul cum 
daţi mâna, bunăvoința, optimismul, încrederea care 
caracterizează pe omul politicos. „Vreau, când stâng mâna 
unui tânăr, să am senzaţia că am îmbrăţişat un om întreg şi 


adevărat" (T. Arghezi). 

* Ada mâna „lateral" reprezintă o impoliteţe. 

e Mâna se strânge ferm, nu moale, nu lipsită de 

voinţă şi apatică, nu puternic, nu parţial (nu strângeţi, de 
exemplu, numai degetele); nu scuturaţi palma celuilalt! 

e Căutaţi să aveţi palma curată, netranspirată şi 

uscată. Nu daţi numai două sau trei degete. 

+  întindeţi numai mâna dreaptă. Dacă aceasta e 

ocupată, eliberaţi-o sau evitaţi să daţi mâna. Prioritarul va 
observa şi nu vă va întinde mâna. Dau mâna stângă numai 
invalizii şi cei accidentaţi. Este logic şi comod ca, în acest 
caz, să se răspundă tot cu mâna stângă. în mod excepţional, 
când mâna dreaptă este ocupată, este murdară sau lovită, 

se poate răspunde cu mâna stângă, cu o succintă scuză şi 
justificare. 

+  Strângerea mâinii nu durează mult. Mâna nu 

se reţine, nici pentru convingere, nici pentru sprijinirea unor 
argumente, nici din motive erotice. Nu se strânge mâna 
celuilalt cu ambele mâini. 

+ Atentie: întreruperea strângerii mâinii aparţine 
prioritarului. 

e De regulă, nu întindem mâna înmănuşată. 

Mănugşa unilaterală se scoate, chiar şi de superiori şi de 
vârstnici, din timp. Excepţile pot face femeile cu mănuşi 
subţiri. 

e Pe stradă, pe stadion, în excursii, pe timp 

friguros sau ploaie, în mijloace de transport în comun, 
scoaterea mănuşii este facultativă, cu condiţia ca ambele 
părţi să aibă mănuși. Este neplăcut şi puţin caraghois să 
aştepţi cu mâna întinsă scoaterea mănuşii. Inferiorul se 
pregăteşte din timp pentru orice eventualitate. La o întâlnire, 
sau dacă se intră undeva, mâna dreaptă este fără mănuşă. 
e Bărbații nu dau niciodată mâna stând pe scaun. 

Mai bine nu! 

e Femeile nu se ridică în picioare pentru a da 

mâna; o pot face în cazul persoanelor foarte în vârstă sau a 
unor înalţi demnitari. O fac, de asemenea, ca gazde, când 
ies în întâmpifiarea musafirilor; este gestul de ospitalitate al 
gazdei. 

+ Când se întâlnesc două grupuri, mai întâi 

femeile îşi strâng mâna între ele, apoi femeile întind mâna 
bărbaţilor, după care bărbaţii îşi dau mâna între ei. 

e Dacă, într-un grup, după ce s-au terminat 

saluturile şi eventual prezentările şi a început o conversaţie, 
cineva are impresia că uneia dintre persoane nu i-a dat bună 
ziua sau nu i-a dat mâna, nu-i va spune: „nu ştiu dacă ne- 
am văzut" sau „oare ţi-am dat mâna?". O astfel de frază 
poate fi jignitoare deoarece implică dezinteres pentru cel 

„neglijat". Salutul şi, eventual, strânsul mâinii trebuie să-i 
cuprindă pe toţi cei din grup. 

e. în societate, „sărut mâna" poate să apară numai 

ca enunţ sau acoperire, adică însoţind cuvintele cu gestul 
respectiv. Se pare că noi românii suntem printre puţinii care 
mai practicăm această formulă de politeţe, utilizată foarte 
mult timp înainte, reînviată acum două-trei secole în Spania, 
Austria, Franţa şi răspândită în toată lumea. 

Codurile de politeţe şi de maniere - francez şi 

englez - subliniază această „originalitate" ca un semn de 
curtoazie caracteristică românilor; această apreciere ne 
flatează, dar ne şi obligă. Să păstrăm deci tradiţia, chiar 
dacă în alte ţări „sărutatul mâinii" se practică tot mai puţin. 
Să păstrăm obiceiurile bune - ca acesta - şi să renunţăm la 
cele mai puţin delicate care, de ce şă n-o recunoaştem, mai 
stăruie încă în comportările unor bărbaţi. „Sărutatul mâinii" 
rămâne un semn de respect, preţuire, eleganţă. 
Recomandăm ca bărbaţii să sărute mâna 

doamnelor. Nu se prea sărută mâna adolescentelor, deşi 


România este singura ţară unde se sărută mâna fetelor sau 
femeilor recent căsătorite. Nu este de urmat exemplul unor 
tineri sau a unor „emancipaţi" care, dintr-un soi de snobism, 
nu folosesc acest salut şi nici a| unor exageraţi, uneori chiar 
vârstnici, ce sărută mâna fără discernământ, oricui, oriunde 
şi oricând. 

+ Fiind un act de „curtoazie" benevol, bărbatul 

este acela care apreciază, de la caz la caz, dacă sărută 
mâna sau nu. De data aceasta iniţiativa o are bărbatul. 
Stimate femei, lăsaţi bărbatul să decidă singur şi nu-i 
influenţaţi hotărârea prin felul agresiv în care întindeţi mâna, 
ridicând-o susţinut până la buzele lui. 

e La fel de nepoliticoasă este şi poziţia categorică 

a femeii faţă de intenţia bărbatului de a-i săruta mâna. 
Suntem se acord cu un uşor refuz, pornit din sfială şi 
modestie, pe care bărbatul îl va sesiza şi îl va învinge cu 

plăcere. în nici un caz nu folosiţi expresii ca: „lăsaţi sau „nu 
e nevoie" sau „nu, nu, nu". De asemenea, nu mulţumiţi pentru 
acest gest, buna-creştere nu aşteaptă mulţumiri din partea 
nimănui pentru acte de politeţe sau chiar de curtoazie. 

e Evitaţi să sărutaţi mâna: 

- la locul de muncă; 

- sub cerul liber, pe stradă; 

- în mijloace de transport publice; 

- dacă persoana respectivă poartă mănuşi; 

- dacă simtiti opoziţia categorică a braţului; 

- într-o societate în care ceilalţi nu au făcut acest 

lucru; 

- dacă persoana respectivă se află dincolo de o 

masă sau de un scaun. 

e Nu se sărută repetat mâna întinsă. 

« Nu se sărută în palmă. 

+ Dacă se sărută mâna la o femeie, se sărută şi 

la celelalte din grup; excepţie pot face adolescentele şi 
copilele. în cazul că mai mulţi bărbaţi întâlnesc una sau mai 
multe femei, toţi salută în modul în care a salutat primul 
(sărută mâna, dă mâna sau salută numai prin înclinarea 
capului); gestul poate fi dictat şi de prima femeie (întinde 
sau nu mâna). 

e e Se sărută mâna chiar împotriva principiilor 

personale dacă toţi au făcut-o înainte, cu atât mai mult cu 
cât cei dinainte, având prioritate, pot fi luaţi drept model. 

e  Sărutatul mâinii trebuie să fie discret, scurt, 

concis, politicos, totul şă dureze doar cât un „bună ziua". 

e Mâna se sărută printr-o aplecare uşoară, 

ridicarea mâinii întinse şi atingerea ei fără zgomot cu buzele, 
o atingere vagă, ca o răsuflare. 

e Mâna doamnei trebuie prinsă cu întreaga palmă 

şi ridicată uşor fără a o roti cu degetul mare în sus şi fără a- 
i îndoi degetele. 

e  Sărutatul mâinii poate să nu fie un sărut propriu- 

zis, ci numai o simulare, gestul oprindu-se la câţiva milimetri 
de mâna onorată. 

e Evitaţi sărutul în vârful degetelor, sărutul 

prelungit, afectat, artistic, afectuos, dramatic, molatic, 
mecanic, zgomotos etc. Nu scuturaţi mâna înainte sau după 
graţiosul gest. 

+ în public sărutatul mâinii trebuie să fie şi mai 

discret; nu transformați sărutatul mâinii în demonstraţii de 
sentimente. Preţuirea cuiva se face printr-o înclinare mai 
accentuată, chiar fără sărutatul mâinii şi, mai ales, prin 
comportamentul ulterior. 

e Copiii nu trebuie să sărute mâna nimănui. 

Părinţii nu trebuie să-i înveţe acest lucru, iar bunicii şi 
mătuşile n-ar trebui să le pretindă aşa ceva. 

\ 

Capitolul 3 E 
TINUTA. HAINE. VEŞMANT. 


ELEGANTĂ 
3.1. DESPRE MODĂ 


După Dicţonarul limbii române moderne, „moda 

este ansamblul de gusturi, deprinderi, preferințe care 
predomină la un moment dat într-o societate cu privire la 
ținută, îmbrăcăminte, comportare, idei", iar după Larousse, 
moda ar fi o „deprindere trecătoare care reglementează, în 
conformitate cu gustul momentului, felul de a trăi, de a se 
îmbrăca etc". Politetea cere să respectăm moda, dar moda 
înţeleasă ca o manifestare a bunului-simţ al timpului: ţinută, 
atitudine, în ritm cu viaţa. 

e  Referindu-ne la moda în îmbrăcăminte, ea ar 
reprezenta grija pentru corectitudinea hainelor, a gustului, 
a atitudinii, pentru conformarea cu obiceiul, cu norma 
generală admisă. Moda este o „ţinută, este un „stil”. „La un 
om totul este frumos; şi faţa, şi îmbrăcămintea şi gândul şi 
sufletul" (Cehov). Moda este o artă, la fel ca pictura şi muzica, 
literatura; ea îmbină tradiţia cu inovaţia, clasicismul cu 
modernismul, ceea ce am moştenit de la înaintaşi cu ceea 
ce modelăm în contemporaneitate. 

e Nune erijăm în modelatori. încercăm doar să 
subliniem câteva generalităţi. Balzac, care a scris multe 
pagini despre modă, spunea: „Bruta se acoperă, bogatul 
sau prostul se împodobesc, iar omul elegant se îmbracă". 
Despre acesta din urmă încercăm să discutăm. 

„Moda este o uzanţă pasageră" (Littre). 

e într-o gândire mai optimistă trebuie să arătăm 

că schimbarea şi variaţia reprezintă necesităţi ale cugetului 
omenesc; moda poate constitui simbolul pasiunii, al luptei 
şi al activităţii creatoare... al tensiunilor şi al dorințelor de 
reîntinerire, „expresie a neastâmpăratului spirit novator, 
stimulator şi orientator al elanului vital al omului" (C. 
Angelescu). 

e Un proverb englezesc spune: „mănâncă să te 
mulţumeşti pe tine, darîmbracă-te altfel încât să placi celor 
din jur". Modă înseamnă echilibrarea gustului personal cu 
cel unanim acceptat, înseamnă a adopta într-o notă 
personală ceea ce practica dovedeşte corespunzător cu 
gustul şi preferinţele*'timpului, arta de a alege, dintre 
elementele invariabile, pe cele ce se armonizează cu 
peronalitatea fiecăruia, la locul şi timpul potrivit. 

+ Ate îmbrăca cu gust rămâne în continuare o 

problemă de gust, dar de „bun-gust"; gustul devenit „bun- 
gust" nu mai este chiar subiectiv şi, asociat cu bunul-gust, 
se include în sferele politeţii. 

+ Ne îmbrăcăm pentru noi şi pentru ceilalţi; nici 
modestie, nici extravaganţă, nici ca ieri, nici ca mâine, ca 
astăzi! Casele de modă contemporane acordă tot mai mult 
fiecăruia dreptul de a-şi exprima personalitatea. Lupta 
actuală în modă se dă pntru adecvare, pentru sinceritate. 
Se preconizează o modă degajată, lipsită de rigiditate, o 


modă evoluată, fiecare ins fiind creatorul propriei sale ţinute, 
învățând să disceamă ceea ce i se potriveşte, mai ales atunci 
când are format bunul-gust. Se ştie însă că veşmintele de 
papagal, ornamentele cu tot felul de globuri, vişine cu rom 

şi penaj ţipător nu merg nici de revelion, nici de 1 martie, 

nici pe litoral şi nici peste hotare. Hainele ţipătoare trădează 
lipsa bunului-gust. 

3.2. SĂ NE ÎMBRĂCĂIVI DUPĂ ANUMITE 
LEGI GENERALE 


Există un „bun-simţ vestimentar", „politeţe 

vestimentară". în ordinea prezentată ele îşi micşorează 
importanţa, dar toate au la bază anumite premise, anumite 
„legi"care le-au generat şi le guvernează. Ideea generală 
porneşte de la faptul că hainele au o triplă funcţie: igienică, 
estetică şi socială; din această idee generală derivă o serie 
de legi particulare. 

e Legea culorii are un rol important. Eleganta 
vestimentară şi mai ale eleganța feminină este şi o problemă 
de „paletă". Alegeţi culorile estompate, pastelate; feriţi-vă 
de culorile pure: roşu curat, albastru curat, verde curat, 
galben curat. Nici în natură nu găsim culorile pure decât ca 
podoabe (în lumea florilor mai ales) necesare în procesul 
reproducerii. Singurele culori pure acceptate în condiţii de 
eleganţă şi sobrietate sunt culorile de alb şi negru. Legea 
culorilor nu exclude din competiţie, mai ales pentru fete, 
nici o culoare, dar cere ca ansamblul să se realizeze în 
armonie şi linişte. 

Culorile prea vii şi prea multe se armonizează greu. 
Niciodată mai mult de trei culori deodată; e de preferat să 
vă opriţi la două şi să realizaţi bogăţia cromatică cu ajutorul 
accesorilor: pantofi, ciorapi, cravată, poşetă. Pentru bărbaţi 
legea culorilor cere şi mai multă sobrietate: costumul trebuie 
să fie cât mai discret, cât mai puţin „vizibil”. 

+ Legea materialului obligă ca, în funcţie de 

utilizarea pe care vreţi să i-o daţi, să alegeţi întotdeauna 
materialul potrivit, 

Materialul frumos este cel care corepunde cel mai 

bine intenţiei. Materialele ce încearcă să pară altceva decât 
sunt: „crocodil", „leopard" etc, adică să „imite", nu denotă 

bun-gust, sunt de evitat. 

Materialele naturale; bumbac, lână, in, mătase sunt 
indicate, dar respectând celelalte legi; aşa, de exemplu, 
mătasea naturală este recomandabilă seara; ea răspunde 
cu eleganţă strălucirii lustrelor dintr-un foaier de operă, dar 
lumina zilei îi face rău, o tulbură; ea fuge de soare. 
Materialele plastice sunt practice şi indicate, fără a fi 
elegante: tergal, orlon, relon, neylon (netransparent) etc. 

+ Legea împrejurărilor ne obligă ca, în condiţii 

de politeţe, să oferim celorlalţi un aspect îngrijit, pe cât posibil 
în concordanţă cu dorinţa lor şi cu situaţia în care ne găsim. 
Legea împrejurărilor te opreşte să te duci la o căsătorie fără 
cravată şi la o înmormântare cu pantofi bej, în trening la 
restaurant sau la o serată în costum de lucru. Există o 
eleganţă a stadionului, a sălii de spectacol, o eleganţă a 
străzii şi a fabricii. 

+ Legea împrejurărilor are două rude apropiate: 

legea orelor şi legea locului. Decenţa momentului obligă 
la reguli simple de politeţe, uneori evidente. Dacă, de 
exemplu, gulerul desfăcut la cămaşă este îngăduit la 
plimbarea de duminică dimineaţa, în aceeaşi zi, seara, nu 


mai este indicat; acelaşi guler desfăcut nu este potrivit când 
ţii o conferinţă sau te afli la o masă de prezidiu. Când intrăm 
într-o biserică creştină ne descoperim, într-un templu 
evreiesc ne acoperim. Parisul are capriciile lui, Bucureştiul 
sau Moscova pe ale lor. 

+ Legea utilității s-a insinuat în ultima vreme, 

impunând „ţinuta" utilă şi eventual eliminând-o pe ce „inutilă", 
formală. Dacă au început să dispară „rochiile de ceai", 
„rochiile de seară", smochingul etc, au apărut salopetele, 
trening-urile, blujii („blue-jeans"), halatul; îmbrăcămintea de 
lucru trebuie să fie practică, cea de sport sau de plimbare 
comodă, cea de seară frumoasă, eleganța tuturor rezultând 
din corelarea lor cu necesitatea pentru care au fost create. 

+ Legea funcţionalităţii e similară; în modă se 

revine la înţelepciune, se cer modele suple, naturale, 
confortabile. De ce am păstrat în garderobă invenţia de mai 
bine de 100 de ani a lordului Raglan (pardesiul special numit 
„raglan") şi scurta de blană „alain-delon" (după numele 
actorului francez Alain Delon)? Nu pentru că lordul Raglan 
era un etalon în ţinuta vestimentară („arbitrul eleganţei"), ci 
pentru că raglanul corespunde cel mai bine necesităţilor de 
mişcare ale epocii noastre. în cotidian, criteriul esenţial este 
criteriul utilității şi sigur nu al originalității. 

e Legea anotimpurilor, înrudită şi ea cu 

precedentele, asociază hainele de lână cu anotimpurile reci 
şi cămăşile cu mâneci scurte cu cele calde; hainele de 
culoare deshisă sunt potrivite în sezonul estival (chiar şi 
seara), cele de culori închise se încadrează mai bine iarna 
(chiar în timpul zilei). 

+ Legea vârstei, la fel de evidentă, obligă la o 

ţinută vestimentară conform cu anii, fără să excludă 
cochetăria şi chiar eleganța. în lumina acestei legi ni se pare 
caraghios un bunic cu pantalonu scurţi, o bunicuţă îmbrăcată 
în roz, cu codițe, sau cu fustă „mini", sau chiar cu pantaloni. 
Ne permitem să atragem atenţia, în cadrul acestei legi, 
asupra portului pantalonilor de către femei. Astăzi aproape 
toate femeile poartă pantaloni, dar foarte puţine la lodul şi 
timpul potrivit (în excursii, la volan etc). E de preferat să 
evite pantalonii: femeile scunde, femeile mai plinute, femeile 
vârstnice, femeile cadre didactice. 

e Legea istoriei este oarecum legea modei. 

Soarta modei este de a se schimba mereu. Au fost în istoria 
lumii civilizaţii în care purtarea sandalelor, de exemplu, nu 
era incompatibilă cu dalele de marmură ale celor mai 
somptuoase palate şi în conversaţia celor mai alese spirite. 
Astăzi, oricât de comode ar fi acestea, nu se potrivesc în 
sălile de concert şi am considera o greşeală dacă un profesor 
universitar ar veni în faţa studenţilor în sandale, cum ar fi 
apărut în faţa discipolilor Aristotel sau Socrate. 

+ Legea personalizării: armonia trebuie realizată 

şi în funcţie de persoană; există culori, ţinută, machiaj ce se 
potrivesc sau nu, în funcţie de culoarea părului, a tenului, 

de ovalul feţei, de înălţime etc. Legea personalizării se referă 
şi la modul în care reuşim să ne exprimăm personalitatea; 
haina sau moda e o prelungire a gestului, a dinamicii şi 
personalităţii omului. 

e Legea strictului necesar apare mai ales la 

tineret. Respectarea tuturor legilor de mai sus pare să oblige 
la o garderobă foarte bogată. Da şi nu! în coordonatele 
moderne, sociale şi economice, eleganța nu mai este chiar 
atât de „costisitoare"; chiar şi codurile cele mai pretenţioase 
sunt obligate să recunoască anumite schimbări şi 
„simplificări", pentru ca eleganța să coste mai puţin. Stimaţi 
tineri! Trebuie să începeţi cu un costum sau o haină ce se 
potrivesc în cele mai multe îmrejurări; nu vă cumpăraţi haine 
pentru ocazii speciale, pantaloni de vânătoare sau „rochiţe 
din pachet", tricouri fistichii, cravate supercolorate etc, decât 


după ce aveţi în dulap ţinuta decentă, ţinuta „strict necesară" 
(în cazul bărbaţilor un costum clasic, o cravată uni sau cu 

un desen discret, cămaşă albă, pantofi negri). Eleganta de 
fantezie trebuie să apară numai în urma eleganţei necesare. 
e Legea „non-stridenţei" pretinde modestie, 

decenţă, sobrietate. Distanţa de la „uz la abuz" este 
echivalentă cu distanţa de la decenţă la extravagantă. 
Modernismul nu presupune nici extravagantă, nici stridenţă, 
nici „originalitate". Lucrurile serioase, hainele decente sunt 
la modă întodeauna. 

Excentricitatea îmbrăcăminţii, a tunsorii şi a ţinutei 

în general izvorăşte dintr-un sentiment de bravadă, dintr-o 
dorinţă de epatare a insului care, neputând râzbi prin valoare, 
caută să impresioneze prin tapaj şi scandal. „A te îmbrăca 
frumos înseamnă demnitate; a te împopoţona înseamnă 
afectare" (Isocrate). 

e Legea unităţii recomandă o oarecare 

omogenizare în îmbrăcăminte membrilor dintr-un grup; o 
persoană înveşmântată cu haine sobre de seară este ridicolă 
acolo unde toată lumea e în ţinută sport şi invers. Legea 
unităţii accesoriilor este şi ea obligatorie pentru eleganța 
femeilor (şi poate chiar a bărbaţilor): accesoriile strânse 
întâmplător sunt urâte, în special la femei. 

+ Legea curăţeniei este încununarea tuturor 

celorlalte legi; aici nu există rabaturi: oricine, oriunde şi 
oricând. 

Moda omului activ este moda elementelor 

coordonate: armonie deforma, de stil, de culori, simplitate, 
firesc, naturalete, inteligenţă! „Simplitatea gătelii şi a vorbirii, 
cumpătarea, iată podoabe ale naturii" (Democrit). 

Pentru tineret, legile prezentate sunt ceva mai 

îngăduitoare. Tinereţea înseamnă exuberanţă, sete de 
acţiune, cu fireasca ei frământare. O anumită notă de veselie, 
de mişcare, de nonconformism şi poate chiar o anume 
neglijenţă vestimentară pot face parte din eleganta tineretului 
bineînţeles în limitele bunului-simţ şi al bunei-cuviinţe. 


3.3. ELEGANȚĂ ŞI FEMINITATE 


Chiar şi la femei, moda are o logică şi un echilibru 

al ei. Poate chiar şi eleganța. Moda reprezintă o necesitate, 
eleganța un rafinament. 

O femeie inteligentă ştie să se îmbrace, după 

posibilităţi, conform siluetei, vârstei şi ocaziilor, filtrând şi 
alegând cu discernământ ceea ce i se potriveşte, ceea ce îi 
dă farmec, ceea ce îi întregeşte personalitatea, ceea ce 
realizează echilibrul şi armonia eleganţei. Farmecul şi 
eleganța sunt deasupra modei. 

« Unprim punct de vedere se referă la siluetă. 

Silueta înaltă şi subţire, chiar dacă este silueta vedetă a 
tuturor colecţiilor de modă, trebuie „întreruptă" prin croială 
sau culoare, pentru a atenua senzaţia de înălţime, şi împlinită 

prin amploare sau țesătură mai groasă; acestei siluete i se 
potrivesc culori tari, materiale pline, ansambluri în două 
tonuri, rochii tricotate cu modele mari, încălţăminte cu tocuri 
joase. Silueta înaltă şi plină, silueta femeilor ajunse la 
maturitate, trebuie şi ea „tăiată" printr-o croială simplă, 
clasică, prin ţesături de culoare închisă, fine, subţiri, uni sau 
aproape uni. 

Silueta mică şi subţire, înduioşătoare pentru bărbaţi, 

trebuie mai mult prelungită; modele mici, dungi fine, pe 
verticală, taioare scurte, rochii de culori uni, poşete mici, 
tocuri înalte şi pe cât se poate subţiri; în general i se potrivesc 
toate culorile. Silueta mică şi plină trebuie să acorde o atenţie 
deosebită pentru a se prelungi şi subţia, prin croială dreaptă, 
clasică, culori închise, dacă se poate uni sau cu motive foarte 
mici, gulere înalte, tăieturi şi dungi verticale, fuste drepte, 
legere, ciorapi închişi, întotdeauna foarte fini, ce lungesc 
piciorul, tocuri mijlocii. 

e Culorile nu sunt de neglijat; alegerea şi armonia 

acestora sunt poate mai importante decât linia de croială 
pentru că sunt sesizate în primul rând. în general culorile 
deschise îngraşă, cele închise subţiază. Albul şi negrul sunt 


întotdeauna de bun-gust, la fel bejul şi maroul. 

e Nu căutaţi stiluri personale pentru că sunt 

riscante. Rămân permanente doar câteva stiluri: 

- stilul clasic presupune sobrietate, ocolirea noutăţi 
şocante în croi şi culoare; se potriveşte femeilor mature şi 
celor cu forme mai pline; 

- stilul sport, practic, confortabil, potrivit femeilor 

tinere, suple, zvelte, este stilul orelor de dimineaţă, al orelor 
de muncă şi al celor petrecute în aer liber, este stilul 
caracteristic timpului nostru; 

- stilul romantic combate tendinţa mai nouă de 
„masculinizare"; se caută culorile dulci, feminine; se cultivă 
gingăşia, delicateţea, decenţa, misterul. „Comparaţi rochia 
care acoperă totul, misterios, din vremurile de altădată, cu 

rochia de azi care descoperă cât se poate, desființând la 
maximum permis misterul. Moda de altădată putea ajuta pe 
femei să inspire amorul poetic; moda actuală, sumară şi 
realistă, o poate ajuta să inspire instinctul..."(G. Ibrăileanu). 

* Alte „stiluri'ale modei feminine nu şi-au prea 

dovedit statornicia. Reprizele de „maxi" şi de „mini" s-au 
succedat cu repeziciune pentru ca, în final, femeile să 
readucă în modă pretextul veşmântului care le va redescopri 
genunchiul... căci una din formele omeneşti plăcute ochiului, 
referinţă în biografia femeilor celebre sau mai puţin cele- 
bre, o constituie picioarele, nu „expuse", ci „neascunse" cu 
tact şi decenţă. Să nu se uite că de foarte multe ori pudoarea, 
ce vrea să mascheze goliciunea, reuşeşte să o facă 
provocatoare. „Dandy'-ismul, linia „sexy' sau eleganța 
„vamp", moda „unisex" şi altele au o existenţă efemeră. 

+ Cele trei stiluri specificate: clasic, sport, roman- 

tic, îşi menţin valabilitatea, mai ales dacă se respectă legea 
vârstei, orelor, împrejurărilor. Legea vârstelor, cu deosebire, 
marchează eleganța femeilor. La 20 de ani e vremea 
îndrăznelilor, a noutăţilor, a fanteziei în materie de 
vestimentaţie, a dinamismului exuberant. Linia sport este 
cea caracteristică; se pot alege culori tari în combinaţii 
neaşteptate, în special ziua. Tinereţea, frumuseţea nu 
trebuie atenuate prin rochii pretenţioase, prin machiaj, prin 
coafuri nepotrivite. Lăsaţi să se vadă naturaleţea şi 
prospetimea vârstei, a vârstei unice, pline de speranţe. 
Vârsta de 30 de ani este cea mal frumoasă vârstă 

a femeii, vârsta plenitudinii, a echilibrului, apogeul frumuseţii. 
La 30 de ani femeia are la dispoziţi moda cu întreaga ei 
gamă de posibilităţi. Eleganţa poate şă trăiască în plin. 
Femeia trebuie să „poarte moda" nu să fie sclava ei, s-o 
interpreteze pentru a-şi afirma propria-i personalitate. Linia 
sport vine să sublinieze vigoarea şi supleţea, mai ales pentru 
vestimentația de zi; împreună cu linia romantică sunt 
caracteristice acestei vârste. 

După 40 de ani - luciditate, echilibru, puţină 

sobrietate, mult rafinament. E vârsta frumoasă a maturității. 
Se spune că acum femeia este avantajată de faptul că ştie 
ceea ce i se potriveşte şi ceea ce nu. Culorile vor fi închise: 
în nici un caz pentru ocazii negrul; rochia neagră pe o femeie 
de 40 de ani este deprimantă (paradoxal, la tinere, nu!). 
Bijuterii cu platină, accesorii căutate, părul îngrijit, bine coafat 
tot timpul. Femeia se realizează ca matură, ca atotbiruitoare, 
plină de mister. 

Nici peste 50 de ani feminitatea nu trebuie neglijată. 

Chipul şi ţinuta exprimă o mulţumire senină, împlinire. Linia 
clasică e cea mai potrivită. Stridenţa este revoltătoare. Nu 
ne îndreptăm spre o toamnă a frumuseţii, ci spre o toamnă 
frumoasă. 

în ultimul timp se tinde tot mai mult spre 

revitalizarea a ceea ce se numeşte „feminitate"... Femeia 
trebuie să fie frumoasă ca o floare mereu înrourată: rochii 
uşoare, fluide, moi, vaporoase, bluze cu mâneci largi, fuste 
lungi, rochii clasice, aproape toate dantelele de culoarea 


pielii. Suntem pentru modele simple, graţioase, fluide, 
veşminte care să însemne „mişcarea materialului, mişcarea 
mângâietoare, uşoară, încolăcitoare şi tandră în jurul trupului 
de femeie" (C. Angelescu). 

+ Legea orelor recomandă dimineaţa şi la locu+ 

de muncă linia sport, după-amiază elegantul costum taior 
(chiar la un spectacol, o vizită etc); seara, intră în vigoare 
legea împrejurărilor, a ţinutei pentru dierite „ocazii”. 

«+ Să nu uitati stimate femei: 

- ținuta, chiar şi la locul de muncă sau acasă, 

trebuie să emane o eleganţă echilibrată; niciodată o femeie 
să nu uite că, oriunde s-ar afla, rămâne femeie; frumusețea 
şi grija pentru ea trebuie să fie permanente; 

- elegantul costum taior se poate îmbrăca după- 

amiaza şi seara, la un spectacol, la un cockteil, când mergeti 
pentru prima dată într-o vizită; la un spectacol se mai pot 


6l 


îmbrăca rochie clasică şi accesorii elegante; 

- preţioasa rochie-furou, atât de râvnită, se poate 

purta seara la un mare restaurant, pentru a dansa, la 
petreceri între intimi sau la revelion; la un restaurant, ţinuta 
trebuie să fie clasică; preferaţi albul şi negrul; pentru revelion, 
rochia trebuie să fie foarte la „modă"; 

- ciorapii trebuie să fie impecabili întinşi şi, pe cât 

posibili fini; cutele sunt dzgraţioase; 

- pentru a primi îmbrăcaţi-vă simplu, dar fără a 

renunţa la eleganţă; aspectul dumneavoastră trebuie să-i 
facă pe invitaţi să se simtă bine; 

- bijuteriile pe o siluetă adolescentă sunt stridente; 

tinereţea e cea mai prețioasă bijuterie; la ceremonia încheierii 
căsătoriei, la primărie, tânăra femeie va fi de o eleganţă 
simplă; 

- în vacanţă, se pot alege culorile mai deosebite, 

chiar mai „fistichii" care nu se poartă în oraş; preferaţi, în 
ținuta de vacanţă, o revărsare de alb în toate articolele de 
îmbrăcăminte; în excursii -tonurile pe care le capătă frunzele 
toamna; 

- pentru majoritatea orelor zilei: fustă-bluză-pulo- 

ver; fusta modernă acceptă toate variantele, de asemenea 
întreaga gamă de bluze şi pulovere, mai ales cele groase - 
potrivite pentru munte - sau cele din fire lucioase; atenţie la 
culori; 

- evitati materialele pretenţioase, lucioase, croielile 
sofisticate, decolteurile excesive, poşetele prea mici, tocurile 
prea înalte, coafurile prea complicate, florile atificiale, 
pantalonii prea amplii, pălăriile prea elegante, turbanele prea 
pretenţioase; naturaletea, simplitatea, surâsul discret, 
decenţa le pot înlocui; 

- fiţi simple, dar nu neglijente; păstraţi-vă pesonali- 

tatea; 

- nu încetaţi să surâdeţi; surâsul este semnul par- 

ticular al fiecărei femei; arătâţi-vă aşa cum sunteţi prin surâs; 

- o femeie nu prea arătoasă, dar extrem de îngrijită 

şi cochetă, impresionează şi place mai mult decât o 
frumoasă care uită să se ocupe de igiena şi înfăţişarea ei. 

+ în ultimul timp încep să se ofere tot mai multe 

modele şi se dă posibilitatea alegerii, în funcţie de vârstă şi 
preferinţă, a modelului care „dă viaţă anilor” şi „nu adaugă 
ani vieţii". Fiecare trebuie să fie „arbitrul gusturilor sale”, să 
ştie ce-l avantajează; vestimentația se apropie „de corp", 
redescoperindu-l, accetuând talia, şoldurile, decolteul, cu 

un cuvânt „feminitatea". Atragem totuşi atenţia că, socotind 
în perspectivă, bunele maniere nu se lasă uşor puse la coş; 
va învinge în cele din urmă permanenta dorinţă de 
reîntoarcere la simplitate care face loc şi tandreţii şi 
voluptăţii... N J E 

3.4. EXISTA ŞI O MODA VESTIMENTARA 
BARBATEASCA? 


Da! Grija pentru aspectul fizic şi eleganța în ţinută 
şi comportare sunt măsuri sigure ale gradului de civilizaţie. 


O ţinută, dacă nu impecabilă, măcar îngrijită este disponibilă 
fiecăruia. Un bărbat bine îmbrăcat, ca şi o femeie, se 
eliberează de complexe, capătă mai multă siguranţă, mai 
multă plăcere de a munci, mai multă prestanţă. Haina „nu 
face pe om", dar îl ajută. 

e Ca idee generală pentru vestimentația 

bărbătească: multă, foarte multă sobrietate; nu cămăşi vio- 
let, colorate şi descheiate, „blue-jeans"-i spălăciţi şi peticiţi, 
pantofi cu tighele, ciorapi de şapte culori, tălăngi la gât şi 
brățări pe mână. începeţi cu un costum clasic, serios, de 
culoare neutră, -uni sau cu desene discrete, cu cămaşă 
curată, cu cravate potolite ca desen şi culoare, cu tocuri 
obişnuite, cu tunsoare obişnuită. Mai mult decât la femei, 
eleganța la bărbaţi începe acolo „unde costumul nu se mai 

vede". Un bărbat elegant nu poartă haine „elegante". Un 
costum sobru, folosit deja, „neţipător", bine croit şi bine 
purtat, este permanent elegant. 

+ Moda englezească a inaugurat linia simplă, 

practică, subliniid cu eleganţă forma trupului şi înlocuind 
vechiul costum francez, mai sofisicat şi de culori strigătoare; 
se preferă în general costum (haină şi pantaloni) de aceeaşi 
culoare, croială obişnuită; în timpul verii culorile mai 
deschise, iarna mai închise; dimineaţa, la serviciu şi după- 
masa, culori mai deschise; seara, costumele de ocazii merg 
mai bine în culori mai închise. 

e La serviciu, la facultate sau în primele ore ale 
după-amiezii, adoptați, mai ales tinerii, ţinuta sport, pantalon 
şi veston de stofă diferită, dar asortată coloristic, cămaşă 
colorată, bluzon, pulover etc. Fantezia nu scuză însă 
neglijenţa: este dezagreabilă o cămaşă cu măneci suflecate 
sau descheiată, lăsată liberă peste pantaloni. 

e Moda masculină are mai puţine elemente 

discutabile; ea evoluează lent, în detalii mai ales. De aceea 
e bine să cumpăraţi totdeauna stofe de calitate, uşoare. 
Tendinţa stilului modern constă într-o modă sportivă şi 
comodă. Poţi fi elegant şi cu mijloace modeste; poţi fi bine 
îmbrăcat dacă poţi îmbina logica, confortul, simplitatea, 
rigoarea, discreţia, rafinamentul. 

+ Fiți cu atât mai discret în îmbrăcăminte, cu cât 

silueta vă e mai puţin discretă. Pentru cei mici de statură 
eventual şi mai plinuţi, ţinuta va fi cea clasică, în culori mai 
închise, cu desene mărunte, discrete, linii sau dungi verticale 
care lungesc. Evitaţi dungile prea late, stofele în carouri, 
dungile aşezate orizontal, sacourile largi şi lungi. Neputând 
străluci prin siluetă, căutaţi să compensati printr-o înfăţişare 
îngrijită. Pentru siluetele mai înalte, problema este mai 
simplă; vă puteţi permite orice linie de croială, în limitele 
bunului gust. E preferabilă însă cea clasică, cu desenul pe 
costum cu dungi orizontale care „lăţesc". Cei „rotofei" să 

evite carourile şi pătratele mari, culorile vii. 

e Pentru bărbaţi, proba de şoc o constituie 

cămăşile, care trebuie să fie subţiri, diafane, în culori 
pastelate, dar mai ales albe; cămaşa albă merge la orice 
costum! 

e Atenţie bărbaţi: 

- îmbrăcămintea pentru serviciu trebuie să fie 

corectă, comodă, confortabilă; cămăşile colorate vă dau un 
aer vesel, tineresc; cămaşa albă conferă eleganţă, chiar 
dacă restul vestimentaţiei (costumul) nu este de cea mai 
bună calitate; 

- un costum discret de zi se poartă cu o cravată 

mai fantezistă şi cămaşă într-un ton neutru cu desen fin; la 
costum cadrilat, cămaşă şi cravată uni sau discrete;. 

- culoarea ideală pentru toate zilele este gama gri- 

ului (eventual bej), în nuanţe mai deschise sau mai închise; 
- nu purtaţi în viaţa de fiecare zi pulovere în culori 
strigătoare, ci în tonuri discrete, eventual jersee pe gât; 

- ţinuta sportivă este potrivită mai ales pentru tineri 


şi pentru orele zilei; mai potrivită este în vacanţă, în „week- 
end", la munte şi la mare; modelul poate fi fantezist, dar 
practic, în culori vii, desene îndrăzneţe şi o linie de croială 
chiar mai şocantă; 

- seara, la un restaurant sau la un spectacol, nu 

se mai poate apărea decât în costum, chiar şi vara; cămaşa 
albă rămâne cea indicată, aproape obligatorie; 

- vestonul (sacoul) se încheie la un singur nasture; 

la doi nasturi numai în ocazii ceremonioase; 

- sacoul la un rând este lejer şi preferabil; la două 

rânduri este pretentios; 

- debutonaţi vestonul când vă aşezaţi; 

- chiar dacă îmbrăcămintea de clasă implică 

oarecare comoditate şi confort, ţinuta decentă este 
obligatorie şi în familie; nu sunteţi prea atrăgător în pijamaua 
cu dungi, nebărbierit, nepieptănat; aveţi de ales între un 

halat de casă, o haină de interior şi un pulover; halatul de! 
interior alegeţi-l de preferinţă, în culori uni, discrete; 

- la masa de dimineaţă trebuie să arătaţi odihnit, 

îngrijit (bărbierit) şi mai ales bine dispus; - 

- nu umblaţi cu picioarele goale în pantofi; 

- aveţi grijă să vă ştergeţi pantofii de praf; 

- nu ieşiţi în curte în pijama şi cu papuci; 

- nu primiţi oaspeţii anunţaţi în papuci de casă; | 

- bretele la vedere nu sunt elegante nici chiar îl 

casă; pe stradă, la serate, în localuri etc. sunt cam interzisei 
- se spune că trei lucruri mărunte marchează 

bunul-simţ în ţinuta bărbatului: dunga la pantaloni, tocul 
(corect) la pantofi şi gulerul la cămaşă; s-ar mai adăuga! 
curăţenea cu toate implicaţiile ei: tunsul, bărbieritul, dinţii 
curati, unghiile îngrijite etc; 

- dimineaţa se vor purta haine mai deschise 

cravate vii; după-masă costumul va fi maro sau gri-închis 
cravată discretă; seara, costum de culoare închisă, cămaşă 
albă, cravată sobră; 

- evitaţi pantofii prea colorati şi ciorapii prea 

desenaţi; 

- vara nu se scoate haina; un bărbat elegant ni 

poartă haina pe braţ sau pe umeri; 

- haina nu se scoate la mesele şi banchetele fes 

tive; în locuinţele particulare, la insistența gazdei o puterri 
face; nu dacă avem bretele; putem, în schimb, să descheienj 
discret nasturele la cămaşă şi să slăbim uşor „infernalul 
nod al cravatei; 

- seara, la restaurant, spectacol sau în vizită ni 

se prea poartă pulover; 

- nu se poartă cravată la cămăşi cu mâneci scurtej 

- există o lege a dungilor, care admite dungi pe ce; 

mult două piese din trei; costum, cămaşă, cravată; mai bini 
o singură piesă în dungi sau alte desene, sau cel mai mui 
două dacă sunt numai parţial învecinate (costum şi cravată) 

dar cu dungi discrete; la o cămaşă cu dungi late, dacă purtăm 
cravată, aceasta va fi obligatoriu uni; la costum uni şi cămaşă 
uni, merge o cravată cu dungi; după-masa şi seara preferăm 
cămăşile uni; moda actuală se mai joacă cu nişte abateri, 

dar jocul are riscul lui; 

- evitati în ceasurile dimineţii costumul bleumarin, 

negru, gri-deschis, sau maron-închis. 

Rigorile în privinţa modei masculine sunt mai aspre 

pentru bărbaţii trecuţi de o anumită vârstă: costumul mai 
sobru, bine croit, pantalonul bine călcat, nici prea lat nici 

prea îngust, cămaşă (apretată) şi cravată în ton cu costumul; 
vara, pălăria de pai asortată şi ea cu restul îmbrăcăminţii, la 
fel pantofii şi ciorapii; un vârstnic, de o cochetărie înţeleaptă 
şi plină de umor, care prin ţinută şi plăcerea de a trăi ţine 
pasul vremii respectându-se pe sine şi pe cei din jurul său, 
va avea înfăţişarea unui om în puterea vârstei. 


3.5. ŢINUTE OCAZIONALE ŞI SPECIALE 


Ţinuta vestimentară pentru ocazii este guvernată 

de „legea împrejurărilor", poate de o lege căreia am putea 
să-i spunem a „convenienţelor” şi de una a tradiţiei. Mai 
mult decât în altă parte, „eticheta" îşi spune cuvântul. Se 
evită stidenţele şi exagerările. 

e în situaţiile în care se impune „ţinuta 

vestimentară de oraş" (tenue de viile), de obicei la prânz, 
se recomandă următoarele: 

Pentru femei: 

- rochie scurtă de sezon, „deux pieces" sau taior, 

din materiale potrivite sezonului (ziua fără materiale lucioase, 
lame, mătase naturală sau dantelă); 

- mănuşi simple şi eventual pălărie, poşetă obiş- 

nuită, asortate cu îmbrăcămintea; 

- accesorii discrete (dimineaţa şi după-masa, 

până la orele 18, nu se poartă bijuterii scumpe, frapante); 

- pantofi de zi, cu tocuri joase, asortaţi şi ei cu 
îmbrăcămintea (nu se recomandă pantofi din piele lucioasă); 
- pardesiu, palton sau haină de blană, după sezon. 
Pentru bărbaţi: 

- haină şi palton de aceaşi culoare (nu prea 

închisă), pentru vară de culoare deschisă, de croială 
obişnuită; vestă (pe timp răcoros), de aceeaşi culoare sau 
asortată cu costumul; 

- cămaşă albă sau cu dungi discrete şi chiar 

cămăşi colorate, dar asortate la culoarea costumului; 

- pantofi, ciorapi şi cravată, toate asortatei 

costumului (cravata poate fi de culoare mai închisă); 

- palton sau pardesiu, dacă e cazul; mănuşi, dacă 

se poartă, şi pălărie; toamna, iarna şi primăvara, mănuşi; 
de piele. 

e în împrejurările ce pretind ţinuta vestimentar 

de culoare închisă („tenue fonce" sau „habit fonce" - „haină 
închisă"), se sugerează: 

Pentru femei: 

- rochie de seară din mătase: lame, dantelă, jers' 

etc. De lungime obişnuită sau, dacă moda impune, cev 
mai lungă; 

- ciorapi fini şi pantofi în culori asortate; 

- mănuşi din piele sau mătase, scurte la rochie c 

mâneci şi lungi (3/4) la rochie fără mâneci; 

- poşetă de dimensiuni mici din piele, mătase sa' 
materiale lucioase, de culoare asortată cu îmbrăcămintea' 
(eventual neagră); 

- bijuterii de preţ, dar discrete şi în număr redus; 

- pardesiu, palton sau haină de blană în sezon 

rece. 

Observaţie: ultimele recomandări sunt valabil“ 

pentru diferite ocazii oficiale, mese, recepții, gale de film 
spectacole etc; în oraş poate fi folosit costumul taior sa 
„deux-pieces", confecţionate din materiale de bună calitat 
68 

şi cusute cu gust. 

Pentru bărbaţii: 

- costum de culoare neagră sau închisă, uni sau 

cu dungi discrete, haina şi pantalonii din acelaşi material; 
- cămaşă albă, fără pulover; 

- cravată argintie sau asortată la culoarea 

costumului; merge şi papion gri-argintiu; 

- pantofi negri cu talpă subţire, neperforaţi şi fără 

modele, ciorapi negri, mănuşi când se poartă şi pălărie; 

- palton sau pardesiu, dacă este cazul (întotdeauna 

cu mănuşi); 

- vara, o haină albă peste pantaloni de culoare 

închisă sau un costum într-o culoare deschisă, bej sau gri. 
* Ţinuta de ceremonie sau ţinuta specială este 

folosită mai ales în practica internaţională; chiar dacă 
tendinţa generală este de renunțare la această 
îmbrăcăminte, ea se întâlneşte încă la concerte simfonice, 
receptii de mare gală etc. 

Smoching-ul se mai poartă rar la dineuri sau la 


alte acţiuni protocolare cu ţinută anunţată: 

- costum din stofă neagră uni, cu o croială specială, 

foarte deschisă în faţă; reverele sunt îmbrăcate în mătase 
neagră, iar pe pantaloni, lateral, se aplică o dungă verticală 
tot din mătase neagră; vestă neagră; 

- cămaşă albă scrobită sau plisată, plastron dublu; 

cămaşa brodată, îndrăgită de unii tineri, nu poate înlocui 
cămaşa cu plastron; ea se poate purta la un costum negru 
ultramodern; 

- papion negru (eventual cravată neagră); pe 

invitaţie se scrie, dacă se impune smoching: „cravate noire" 
sau „black tie" (cravată neagră); 

- guler drept cu colţuri sau răsfrânt; 

- pantofi negri de lac, ciorapi negri; 

- pardesiu negru cu revere de mătase sau pelerină 

neagră; 

- mănuşi gri sau albe din piele; 

- pălărie moale de culoare neagră; 

Jacheta se mai foloseşte în Anglia, Austria, Belgia, 
Norvegia etc. şi se compune din: 

- jachetă neagră (haină cu lungimea 3, la spate | 
asemănătoare cu o redingotă, însă cu poalele rotunjite sau J 
evazate); - 

- pantalon raiat; vestă neagră sau gri; 

- cămaşă albă cu guler răsfrânt, cravată gri sau 

neagră; 

- mănuşi gri sau albe din piele, pantofi negri, ciorapi j 
negri; 

- pardesiu negru, joben de mătase. 

Fracul reprezintă cea mai prețioasă haină de gală 
oarecum anacronică până şi în ţinuta protocolară. Se] 
compune din: 

-frac negru, cu haina prelungită la spate sub forma 

a două cozi lungi, în detrimentul părţii de jos din față, răscroite 
complet până în talie; reverele îmbrăcate în mătase ca la 
smoching şi, la fel, pantaloni cu dungi laterale verticale din; 
mătase neagră; 

- vestă neagră (albă la mese); 

- cămaşă albă scrobită, guler drept cu colţuri 

întoarse, eventual plastron scrobit; 

- papion alb, batistă albă; 

- pantofi negri de lac, ciorapi de mătase neagră, 

subţiri; 

- mănuşi albe din piele de căprioară; 

- pardesiu negru elegant, cU revere de mătase, lung 

cel puţin cât haina fracului, eventual pelerină neagră; joben 
de mătase. 

La frac nu se poartă ceas-brăţară, ci un ceas de 

buzunar. 

e La tinuta specială atragem atenţia că: 

- dacă bărbatul poartă smoching, partenera va purta 

rochie scurtă, fără mâneci, fără pălărie şi mănuşi (în unele 
ţări, la mesele care au loc la ore târzii, este indicată o rochie 
lungă); 

- dacă bărbatul poartă jachetă (la vizite oficiale în 

timpul zilei), partenera va purta rochie scurtă, cu pălărie şi 
mănuşi; 

- bărbatuîîmbrăcat în frac va fi însoţit de o doamnă 

cu rochie lungă, fără mâneci şi cu mănuşi lungi; 

- în toate ocaziile, la acţiunile protocolare, vizite, 

mese, receptii, coktail-uri etc, se va purta îmbrăcămintea 
specificată în program sau pe invitaţie; în lipsa acestei 
precizări, se va folosi şi îmbrăcămintea potrivită practicii lo- 
cale pentru acţiunile prevăzute în programul acestor vizite, 
fapt ce atrage după sine necesitatea cunoaşterii acestei 
practici pentru conformare. 

în majoritatea ţărilor (Franţa, Italia, Germania, 

Cehia, Slovacia, S.U.A., Finlanda etc.) se foloseşte haina 
închisă („habit fonce"). în funcţie de nivelul şi importanţa ce 
se acordă întâlnirii, haina închisă poate fi folosită şi la 


acţiunile (mesele) de prânz. 

3.6. ACCESORII 

Prin „accesorii" se înţeleg micile amănunte ce 

întregesc ţinuta vestimentară: pantofi şi ciorapi, poşetă, 
cordoane, bretele, podoabe de tot felul, clipsuri şi mărgele, 
broşe şi brățări, curele de ceas, umbrele şi alte asemenea 
„capricii" utile sau inutile. Astăzi, când moda tinde să devină 
din ce în ce mai practică, accesoriile sunt hotărâtoare pentru 
ținuta noastră, marcând de multe ori elementul „actual" sau 
de eleganţă. 

e Regula generală este că accesoriile trebuie 

potrivite, asortate şi armonizate simplu la restul ţinutei, 
respectând legile prezentate: legea orelor, a vârstelor, a 
împrejurărilor etc; se vor evita pe cât posibil excesele de 

toate categoriile, stridenţele, tonurile prea ţipătoare, accentul 
punându-se, mai ales la bărbaţi, pe pulsul de sobrietate şi 
eventual de personalitate. 

„* Pantofii, la femei, se poartă în toate culorile; 

aveţi însă grijă: dacă i-aţi ales colorați, să-i asortaţi la restul^ 
îmbrăcăminţii; mai practici sunt pantofii în tonuri neutre- 
(nuanțele de maro, bej, negru), în culori mai închise, care 
se potrivesc la aproape toate toaletele. Respectaţi însă 
unitatea de stil: nu purtaţi la rochii sport pantofi cu tocuri 
înalte etc. în afară de sandalele decupate de vară, 
încălţămintea albă măreşte piciorul. Tocul se înalţă spre orele 
serii, fără a se reveni la tocurile „cui" care, din motive prac- 
tice, în afara unor ocazii cu totul speciale şi deci limitate în 
timp, nu se mai poartă. Preferaţi pantoful sport cu un toc” 
potrivit, nu neapărat plat. Atenţie la armonizarea pantofilor 
cu ciorapii (aceeaşi culoare lungeşte piciorul) mai ales cu 
poşeta şi, eventual, cu mănuşile şi cordonul; armonia simplă 
dă eleganţă. 

La bărbaţi, încălţămintea clasică se poate purta în 

orice împrejurare, fantezia şi extravaganţele (coloritul, 
grosimea tălpii etc.) fiind indicate numai ziua şi cu o condiţie: 
să nu atragă atenţia prea mult asupra picioarelor. Vara, cu! 
un pantalon şi o cămaşă sport (fără haină), se pot purta 
sandale cu ciorapi asortaţi; sandalele foarte decolorate se 
poartă, chiar fără ciorapi, numai la mare; la un costum de: 
vară se pot purta pantofi din şuviţe de piele împletite. 
Esenţial la pantofi este şi aspectul lor îngrijit; 

întotdeauna lustruiţi şi mai ales nestâlciţi sau cu tocuri roase; 
o pereche de pantofi, chiar de mai multe ori pingelită, dar 
îngrijită, este preferabilă unor pantofi noi, dar murdari; nil 

se recomandă să se poarte pantofi cu blacheuri. 

e Ciorapii să fie fără desen, în culori discrete, 

subţiri şi lipiţi de picior pentru femei; pentru bărbaţii, ciorapii 
cu model pentru zi; culori închise şi uni pentru seară; ciorapii 
maro, bleumarin sau negri sunt potriviţi la orice costum 

pentru după-amiază sau seara. La pantofii negri de seară 
se poartă ciorapi negri. 

+  Mănuşile pot fi, la femei, „fantezii" (de obicei 

din lână, asortate cu ciorapii sau căciulită), sport (din piele, 
perforată sau îmblănită, tricot) sau de seară (din piele bej, 
gri-deschis sau alb-murdar); somptuoasele mănuşi lungi se 
poartă mai puţin şi doar la rochii lungi şi foarte decoltate. 
Mănuşile nu se pot purta în culori prea pestriţe, gama 
cromatică restrângându-se la maro, bleumarin, bordo, verde- 
închis, gri şi bej; pentru eleganţă, alb şi negru. Bărbaţii vor 
purta mănuși în culori stinse; care să nu atragă atenţia; la 
paltonul de seară negru se poartă mănuşi negre. 

Pe stradă bărbatul îşi va scoate mănuşa de pe 

mâna dreaptă pentru a saluta (pentru a se pregăti să dea 
mâna); femeile nu-şi scot mănuşile decât dacă întâlnirea a 
fost fixată dinainte. în general, nu se intră cu mănuşile în 
mână; cel puţin mâna dreaptă trebuie eliberată înainte de a 
suna la uşă. Mănuşile se scot la restaurant, într-o sală de 


dans, dar se pot purta în tren, la sport, la condusul maşinii. 
La bal, teatru şi alte manifestații care au loc în interior, bărbaţii 
îşi vor scoate mănuşile; femeile, dacă doresc, pot să le 
păstreze. 

+  Pălăriile completează foarte bine o ţinută. La 

femei pălăriile sunt din nou la modă. Alegerea pălăriei este 
foarte importantă, ea devenind parte integrantă din ţinuta 
femeilor; mai bine cu capul descoperit decât cu o pălărie 
greşit aleasă. La bărbaţi, pălăria se poartă aproape exclusiv 
în anotimpurile friguroase şi în situaţii mai solemne: nunţi, 
receptii, înmormântări; pălăria tiroleză completează o ţinută 
sport, cea din pai fin o ţinută de vară. Căciula de blană este 
potrivită tuturor vârstelor; tiparul clasic a fost înlocuit cu 
modele moderne. 

+  Poşetele se aleg în funcţie de siluetă 

(proporţionale cu silueta) şi de stilul îmbrăcăminţii: nu poşetă 
sport la o toaletă de ocazie, nu o poşetă de antilopă neagră 

la un costum taior sport. 

e Cravata trebuie potrivită cu costumul, cu 

cămaşa, cu ciorapii, cu batista; e greu să îndeplineşti prea 
multe condiţii, deci: cravatele deschise, uni, tonalităţile 
deschise la culoare neutră (gri, bej) merg aproape la toate 
costumele; cele „fantezii” sunt mai pretenţioase: nu merge 
o cravată cu desen pentru costum cu pătrăţele, nici o cravată 
ecosez la un costum de seară; pentru a înveseli ansamblul, 
mai ales la tineri, se acceptă şi culorile vii, dar totdeauna o 
cravată „invizibilă e preferată uneia stridente. 

e  Fularul completează fără să distoneze un 

ansamblu; cele mai potrivite sunt: în tonuri gri, bej, maro, 
bordo, caşmir; pe ger se poartă şi fulare groase din lână, nu 
lungi până la genunchi; fularele albe sunt pretenţioase. 

+ Batista a fost folosită acum mai bine de două 

mii de ani pentru tamponarea pielii („sudarium"), pentru 
ştersul gurii („orarium") sau pentru „fluturare" în semn de 
despărţire; abia la mijocul secolului al XVII-lea intră în uzul 
general, cu un scop bine definit pentru a o folosi la nevoie. 
Fără a vă impune, vă recomandăm totuşi ca batista să nu 
distoneze cu restul îmbrăcăminţii dumneavoastrşă; pentru 
seară folosim batiste albe, simple sau cu broderie discretă 
(cele cu iniţiale au un aer mai personal). 

Atenţie: 

- batista se poate folosi oriunde, în orice 

împrejurare, dar... curată; 

- batista se utilizează complet despăturită şi aşa 

trebuie să rămână (atenţie din nou: spălată şi călcată); 

- chiar şi în cazul celui mai rebel guturai, nasul se 

suflă discret; nu întoarcem în acest timp spatele celorlalţi. 
Nici nu ne aplecăm sub masă; în cazul unei bronşite acute, 
mai bine rămânem acasă; 

- nasul se suflă, de regulă, cu o singură mână (de 
preferinţă mâna stângă); 

- nu ne uităm în batistă după folosire; 

- când tuşim, punem mâna stângă la gură; mai bine 
batista; 

- pentru strănut batista este obligatorie; 

- batista din buzunarul de la piept al hainei (scoasă 

parţial din buzunar) este desuetă; astăzi colţul batistei îndoit 
peste buzunar nu se mai poartă; o foarte îngustă dungă 
albă e mai elegantă; dunga trebuie să fie impecabilă; 

- nu folosiţi prea des batista şi sigur nu demonstrativ. 

e  Cordoanele şi curelele sunt de mică importanţă 

(mai ales la bărbaţi!); eleganța lor nu se prea ia în seamă, 
dar lipsa de eleganţă da! Purtaţi-le simple, fără modele, de 
aceeaşi culoare sau asortate cu haina (pantalonul); în ţinuta 
sport se admit catarame, ţinte etc, coloraţii vii, fantezii. 

* Umbrela, la femei, se va asorta fie cu balonul, 

fie cu eşarta şi mănuşile, fie cu pantofii şi pălăria; la bărbaţi 
este indicată culoarea neagră sau foarte închisă. Eleganta 
ei constă mai mult în modul de întrebuințare: 

- nu vom incomoda pe nimeni deschizând umbrela; 

- nu vom agăța cu umbrela proprie alte umbrele 


(dacă am greşit, cerem scuze!); 

- vom avea grijă să nu scurgem apa de pe umbrelă 

pe însoțitor; 

- dacă ne încrucişăm cu cineva, tot cu umbrela 

deschisă, ridicăm umbrela făcând loc celeilalte umbrele sub 
umbrela noastră; prioritarul va avea umbrela jos pentru a fi 
ferit de stropii de pe umbrela celuilalt; 

- scuturăm umbrela înainte de a intra într-o casă; 

- nu intrăm într-o încăpere cu umbrela sub braţ; ea 

se lasă întotdeauna la garderobă, în vestiar sau în baie, în 
bucătărie, în locul indicat de gazdă; 

- la plecarea din casă pe ploaie, bărbatul iese 

primul, deschide umbrela şi face loc alături femeii (sau îi 
deschide şi ei umbrela; la fel se procedează la coborârea 
din tramvai, maşină etc). 

+ Ochelarii ar trebui purtaţi numai din motive de 

necesitate. Obişnuinţa de a purta ochelari toată ziua este 
dăunătoare şi ridicolă. în afara lentilelor recomandate de 
medicul specialist, se pot utiliza, de către heliofobi, lentile 
care opresc acţiunea razelor ultraviolete şi infraroşii, în timpul 
zilei, vara şi iarna când este zăpadă. Mărimea, forma şi 
culoarea lentilelor şi a ramelor trebuie alese cu discernământ 
şi adecvate vârstei, sexului, ţinutei. în loc de roz şi albastru, 
preferaţi pe cele fumurii sau oliv. Ochelarii mari şi colorati, 
sau chiar numai fumurii, acoperind întreaga faţă, mai ales 

la bărbaţi, sunt de gust îndoielnic. Seara sunt direct ridicoli. 
Ochelarii medicinali, cu o ramă modernă, aleşi în armonie 
cu trăsăturile feţei, pot conferi chipului unui bărbat o 
personalitate nouă. 

+ în privinţa celorlalte accesorii: gulere, eşarte, 

manşete, ceas şi curea de ceas, brățară, inele, mărgele şi 
bijuterii de tot felul, pot fi acceptate şi justificate cu condiţia 
să fie discrete, să se armonizeze cu restul îmbrăcăminţii şi 
să respecte legile adecvate (vârstă, împrejurări etc). 

+ La femei, excesul de bijuterii nu constituie o 

notă de eleganţă, ci dimpotrivă; o rochie nu trebuie încărcată 
cu mai mult decât cere croiala, iar forma şi mărimea cerceilor, 
a mărgelelor şi chiar a inelelor trebuie să fie în armonie cu 
înălţimea şi talia persoanei care le poartă. Cercei prea mari 
şi mărgele groase, atârnând până aproape de talie, sunt 
nepotrivite pentru o femeie mică de statură. Nu se poartă o 
bijuterie de aur alături de una de argint, sau inel şi cercei 
fiecare din ele cu altfel de pietre preţioase. Bijuteriile 
veritabile nu se poartă ziua. Accesoriile feminine artificiale 
sunt din ce în ce mai răspândite şi pot înlocui cu succes pe 
cele veritabile. Dacă „bijuteria" femeii elegante de azi nu 

mai este neapărat bijuterie, pentru abateri trebuie fantezie 

şi mai ales gust; sunt preferate materialele „cinstite": lemn, 
metal nenobil, ceramică etc, faţă de penibilele „imitații de 
aur, diamante sau tot felul de sticle colorate. Atenţie la 
floricele: „ai flori pe rochie, nu le mai pune pe geantă; ai flori 

pe cap, nu le mai pune pe ciorapi" (E. Charles-Roux); evitati 
excesele florale şi nu puneţi floare peste floare. Nu vă 
„încărcaţi" cu prea multe inele! Un inel pentru o mână este 
suficient. Evitaţi cerceii sistem „pandantiv" în timpul zilei. 

e La bărbaţi, în schimb, orice podoabă reprezintă 

semne sigure de triste deficienţe; bărbaţii nu poartă bijuterii 
decât, cel mult, puţin demodatul ac de cravată sau un inel 
(verighetă). Evitaţi, deci, floricelele de pe cravată, ciorapii 
colorați (seara!), butonii cu încrustaţii şi ornamente stridente, 
verighetele „ghiulea" şi cele cu încrustaţii accentuate sau 

cu „pietre", inelele, ceasul uriaş. Evitaţi butonii prea mari şi 
mai ales nu purtaţi butoni peste zi, la cămăşile sport; 
rezervaţi4 pentru cămăşi şi costume adecvate, pentru seara, 
pentru festivități etc. 

Nu purtaţi inel dacă aveţi o mână fină, cu degete 

prelungi, elegante; inelul pe un deget scurt şi gros este de 
gust îndoielnic. 

* Unii bărbaţi au mai introdus în ansamblul 

vestimentar şi discrete bijuterii din metale albe; din nou, nu! 


Medalioane, lanţuri, brățări mai rar şi numai în cazul celor 
tineri. Bricheta şi portţigaretul fără modele şi flori. 

e  Tranzistorul este un accesoriu modern şi el- 

egant numai în rucsac, la costumul de „drumeţ vesel", în 
locuri izolate, în păduri sau pe o plajă mai puţin populată şi 
numai în măsura în care nu deranjează pe ceilalţi. 


3.7. FARDURI. COSMETICE 


Primele semne de curăţenie, de fard şi de podoabă 

sunt legate de practici magic-religioase. La greci şi la romani 
spălatul avea o profundă semnificaţie; apa a fost întotdeauna 
un element de bază, servind cu credinţă tendinţa omului de 
a arăta mai frumos. Consumul de săpun se consideră a fi 

un indice de „civilizaţie", un „indice de bun-simt", de politeţe. 
Alături de apă şi săpun, produsele cosmetice, fardurile, 

îngrijirea atentă a mâinilor, a părului, a ochilor etc. vor 
completa ţinuta noastră, înfrumuseţând, o dată cu propria 
persoană, relaţiile cu semenii noştri. 

e Alături şi mai presus de curăţenia hainelor, se 

impune categoric curăţenia corpului omenesc. Chiar dacă 
regina Castiliei (secolul XV) a hotărât să nu-şi schimbe 
hainele până la obţinerea victoriei împotriva maurilor pentru 
eliberarea Spaniei, să nu uităm că în „ţara piramidelor" 
ligheanul cu apă se aducea la masă, pentru curăţenie sub 
supravegherea gazdei, înainte de începerea ospăţului. Băile 
romane au rămas vestite până în zilele noastre. Curăţenie 
înseamnă îngrijirea întregului. Frumuseţea adevărată este 
frumuseţea de dimineaţă, proaspătă, naturală. Deci: 

- apă şi săpun cât mai mult; 

- deodorantul se impune pentru mulţi, dar numai 

după folosirea abundentă a apei şi a săpunului; se foloseşte 
în egală măsură şi de către bărbaţi; 

- curăţenia mâinilor şi a picioarelor ori de câte ori e 
necesar; mâinile sunt acelea care dau prima recomandare 
despre dumneavoastră: o mână îngrijită, manichiurată (la 
bărbaţi fără lac şi fără lungimi) nu este o extravagantă, ci o 
dovadă de îngrijire, o necesitate; 

- îngrijirea şi curăţenia unghiilor (toate 20) inclusiv 

„sub"; 

- îngrijirea şi curăţenia părului; 

- îngrijirea şi curăţenia dinţilor; vizitaţi stomatologii 

de două ori pe an chiar dacă nu vă trimite o „urgenţă"; spălaţi 
dinţii cel puţin de două ori pe zi; 

- curăţenia şi îngrijirea feţei, ochilor, utilizarea 

raţională a produselor cosmetice, a fardurilor. 

e Câteva idei generale: 

- ajutăm natura, o corectăm, dar nu o transformăm; 

- ajutăm natura şi anii printr-o viaţă ordonată, 

raţională, prin odihnă, prin cumpărare, optimism; 

- păstrăm decenta şi măsura ca şi la ţinuta 

vestimentară; 

- nimic artificial, fără exagerări şi extravagante; 

- totul potrivit locului şi împrejurărilor (Ziua, seara, 

la serviciu, la spectacole, la restaurant). 

+ Parfumul, acest „alter ego" al florii din care a 

fost distilat, înviorează spiritele, răcoreşte şi împrospătează, 
alungă melancoliile, „vrăjeşte mintea şi simţurile-ncântă" 
(Baudelaire); parfumul trebuie să fie discret, natural, eteric, 
fără corp, fără consistenţă, uşor, gingaş, proaspăt, curat, 
greu definibil; catifelat; parfumul trebuie să fie nepersonal, 
neinsinuant. 

e Special pentru femei: 

- la o ţinută de sărbătoare, este obligatorie o 

coafură festivă;-în rest, în permanenţă păr spălat, îngrijit, 
periat, pieptănat; 

- machiajul, dacă există, cere armonie, moderație 

(strictul necesar), decentă, în concordanţă cu legea orelor 
şi a împrejurărilor; 

- evitaţi machiatul şi demachiatul în public; toate 


obiectele cosmetice sunt strict personale; nu se expune nici 
pulverizatorul, nici piaptănul; se impune o discreţie sporită 
(discreţie propriu-zisă şi discreţie în dozare); într-un grup 

de femei, cam de aceeaşi vârstă, se poate face excepţie de 
la interdicţia de fardare în public; 

- cosmetica se întoarce la natură; nădejdea 

„fabricanţilor de cosmetice rămâne în continuare" 
„maimuţica" din toate timpurile; nu denotă bun gust: genele 
false şi violete, sprâncenele artificiale, aluniţele false, ochii 
artificiali (lentile colorate sub pleoape), dinţi artificiali (în afară 
de nevoi!), unghiile artificiale, părul fals; 

- dacă unei femei care poartă unghii mai lungi i s-a 

rupt una, se impune scurtarea celorlalte; o mână cu unghii 
de lungimi diferite oferă un spectacol dizgraţios la fel ca şi 
cea cu unghiile de pe care o parte din lac s-a scorojit; vara, 
când se poartă piciorul în sandale, pot fi acoperite şi unghiile 

de la picioare cu lac roşu sau alb; 

- fardul nu este o obligaţie; dacă însă o femeie se 

fardează, încep pretenţiile bunei-cuviinţe; fardul trebuie 
utilizat moderat şi cu discernământ; femeia nu este reclamă 
de produse cosmetice: seara, sub strălucirea lămpilor, se 
recomandă o fardare mai accentuată, ziua, la soare, mai 
atenuată; pe plajă, un machiaj natural, aproape imperceptibil, 
discret, neagresiv; 

- la nevoie, fardarea trebuie repetată; obrajii de pe 

care s-a şters parţial pudra, buzele cu resturi de ruj, ochii cu 
resturi de vopsele seamănă cu o sală de bal după ce s-a 
terminat petrcerea; 

- sprâncenele sunt cele care dau expresivitate figurii 

şi de aceea se poartă din nou cât mai aproape de forma 
naturală. 

e Ate machia nu e totuna cu a te vopsi; machiajul 
înseamnă a folosi decent şi impecabil fardurile; alegerea 
este individuală şi trebuie să ţină cont de figura şi 
personalitatea fiecăreia. 

+ Special pentru bărbaţi: 

- cosmetica bărbătească începe cu părţile albe ale 
îmbrăcăminţii: tot ceea ce e alb, trebuie să fie impecabil; în 
gramatica eleganţei albul nu are grade de comparaţie; 

- părul nu e suficient de curat; trebuie tuns şi 

pieptănat; tunsoarea şi pieptănătura se cuvine să 
corespundă conformaţiei feţei dumneavoastră: o faţă 
rotundă trebuie „lungită" prin tunsoare, o faţă alungită va 
avea tâmplele acoperite; nu se poartă părul coafat; barba şi 
mustăţile nu înseamnă renunţarea la igiena zilnică, ele se 
tund, se perie, se spală; atenţie adolescenţi: freza „beatles", 
„bubico" se poartă tot mai puţin; 

- un obraz totdeauna bine bărbierit este cartea de 

vizită a unui bărbat îngrijit; barba trebuie rasă zilnic; 

- unghiile se taie scurt; dacă se murdăresc totuşi, 

se curăţă, dar nu în public; nu se lasă sub nici un motiv 

unghia de la degetul mic alungită. 

- machiajul la bărbaţi (pudră, fard de pleoape etc), 

vopsirea părului sau a mustăţilor trădează o notă de 
indecenţă şi snobism; 

- parfumul trebuie folosit foarte discret sau deloc; 

se poate folosi o loţiune de bărbierit şi eventual o picătură 
de apă de colonie bărbătească pe batista curată; bărbaţii 
nu au „dreptul" la parfum (un săpun bun ţine locul 
parfumului); pudra care închide porii după bărbierit trebuie 
ştearsă bine; 

- briliantine pentru păr? nu! Strălucirea, la bărbaţi 

mai ales, a început tot mai mult să se poarte sub frizură; 

- ca produse de înfrumusețare pentru bărbaţi: o 

maşină de ras bună şi o maşină de bărbierit nu prea 
parfumată şi spumoasă, un săpun bun şi apă fără economie; 
mai degrabă decât frumoşi, bărbaţii trebuie să fie îngrijiţi, 
civilizaţi. 


3.8. DE REŢINUT ÎN PROBLEME 


DE VESTIMENTAŢIE 


+ Să păstrăm întotdeauna şi în vestimentaţie linia 
decenţei, linia echilibrului; o înfăţişare firească, îngrijită, 
ordonată. 

*  „Mănâncă pentru plăcerea ta, dar îmbracă-te 

şi pentru plăcerea altora" (B. Franklin); deci, consideraţie 
faţă de ceilalţi. 

e  Acceptaţi „moda zilei” cu anumite rezerve şi 

numai în măsura în care vă avantajează, vă subliniază 
personalitatea. Lupta actuală în modă se dă pentru 
sinceritate, pentru haine adaptate la specificul şi nevoile 
muncii noastre; util, comod, adecvat, practic. 

e Sănu fim ridicoli printr-un stil „pretenţios" şi nici 

prea „confortabili" (comozi). în alte situaţii: cravata este 

caraghioasă într-o excursie, la fel şi „jeans"-ii luaţi la con- 
cert. 

+ Să nu încercăm să fim neapărat „originali”; să 

nu „strălucim”" ţipător; să nu fim extravaganţi; stridenţele sunt 
de prost-gust şi nepoliticoase. 

+ Se poartă tot mai mult „blugii“; folosiţi blugi 

potriviti ca mărime, curati: feriţi-vă de mania blugilor rupţi, 
zdrenţuiţi, spălăciţi, peticiţi, cu multe buzunare, ţinte, tăieturi, 
adaosuri, nasturi etc, purtaţi oricând şi oriunde. 

+ Dintre materialele la care se recurge tot mai 

mult în ultimul timp, un loc aparte îl ocupă pielea. Prin felul 
cum este purtată şi, mai ales, prin modul de a fi asortată, ea 
poate asigura eleganţă sau o notă sportiv-tinerească oricui. 
e Evitaţi rochiile şi hainele excentrice care se 

„demodează, repede, evitati culorile ţipătoare, mai cu seamă 
când este vorba de obiecte de bază dip garderoba 
dumneavoastră. 

+ Evitaţi accesorile de proastă calitate, cercei şi 

coliere ieftine; rămâneţi simpli. Eleganţa, aşa cum o prevede 
moda, se rezumă la combinarea a cât mai puţine elemente. 
Bine îmbrăcaţi şi nu remarcaţi. 

* Frumusețea modernă ţine şi de trăsăturile 

frumoase, dar şi de vitalitate; frumoşi sunt cei care se poartă 
frumos, cei care au ţinută elegantă: un corp sănătos, viguros, 
bine întreţinut prin viaţă raţională, sport, aer curat. 

+ Fetelor, feriţi-vă de „băieţisme" în haine şi 

comportare; preferaţi fustele în locul pantalonilor; fumatul 

nu e frumos, nici bun. 

+ Băieți, feriţi-vă de feminizarea vestimentaţiei şi 

a comportării voastre; fără tocuri înalte, fără haine în carouri 
stridente, fără pantaloni prea largi, fără plete prea lungi, fără 
inele, brățări, medialoane, cercei. 

+ Verificaţi când ieşiţi din casă dacă 

îmbrăcămintea vă seamănă şi dacă întreaga ţinută e 

asortată şi armonizată! 

+ Evitaţi exagerările (pantaloni prea strâmţi sau 

prea largi, fuste prea scurte sau prea lungi, nod la cravată 
prea mic sau prea mare), neglijenţele (pantofi scâlciţi, nasturi 
lipsă, mănuşi descusute, fire fugite la ciorapi, haine neperiate 
etc). 

e Silueta unui om este hotărâtoare pentru 

înfăţişarea sa. O siluetă corectă, suplă ajută nespus 
vestimentația. Evitaţi, supraponderabilitatea! 


3.9. ELEGANȚĂ ŞI DISTINCŢIE 


îmbrăcămintea a apărut mai întâi ca o necesitate. 

Mai târziu i s-au adăugat decenta şi grija pentru gustul celui 
din jur, transformându-se în bun-simţ şi politeţe, pentru ca 
în final să tindă spre rafinament, distincţie, eleganţă. Moda 
înseamnă „ce se poartă", eleganța „cum se poartă". Cu 
bunul-simţ te naşti, buna-cuviinţă ţi-o dau părinţii, ţinuta şi 
eleganța ţi le cultivi. Expresie a unei anumite delicateţe 
sufleteşti, a unui fel de a te mişca, de a te îmbrăca şi a 
comunica, ţinuta noastră face trecerea de la utilitate la 


eleganţă. Dacă moda e capricioasă şi frumuseţea trecătoare, 
eleganța poate fi statornică pentru întreaga viaţă. 

*  Eleganţa înseamnă a adopta într-o notă 

personală ceea ce practica dovedeşte corespunzător cu 
gustul şi preferinţele timpului. 

e Nu uitati: curăţenia este eleganța primordială. 

e Nu încercaţi să trişaţi vârsta. Dacă unei tinere 

care se maturizează cu orice preț i se acordă priviri 
binevoitoare, la cealaltă extremă se situează ridicolul. 

e Eleganta reală este cea pusă sub semnul 

naturaleţii, cea care nu şochează. Ea este întotdeauna 
simplă şi condamnă exagerările de orice fel. Dorinţa de a 
epata, de a străluci prin îmbrăcăminte este o impoliteţe. 

Eleganţa ostentativă, afişată, eleganța cu intenţie" nu mai 
este eleganţă, se anulează. Regulile de comportament ale 
fiecărei epoci au limite de decenţă, un ideal de frumos se 
întemeiază pe o anumită moderație. 

+ întodeauna eleganța adevărată a fost discretă 

şi niciodată un costum prea „nou" nu a fost elegant, chiar 
dacă a fost bine croit şi modern; eleganța în modă este - 
sau trebuie să fie - totdeauna castă şi decentă. Adevărata 
frumuseţe este cea care nu se remarcă. Rafinamentul în 
eleganţă derivă din înţelegerea echilibrului pe care moda îl 
realizează între frumos şi util. 

* Eleganta înseamnă raportul just dintre om şi 
împrejurare, raportul logic între om şi timpul său. Pentru a 
deveni elegant trebuie să poţi privi moda detaşat, să vezi 
dincolo de noutăţile modei, s-o ponderezi, dacă e cazul, s- 
o subliniezi adesea, să-i urmăreşti lucid evoluţia, să-ţi 
însuşeşti dintr-o „linie" de modă esentialul. 

e îmbrăcămintea elegantă e cea care nu se bagă 

în seamă. Nimic nu trebuie să se vadă, totul trebuie să se 
topească în întreg. Marea eleganţă e să ştii să nu pari el- 
egant. Trebuie să simţi că o haină a fost purtată, că aparţine 
persoanei respective. Lucrurile capătă căldură prin folosire. 
De ce într-un imens lan de grâu câteva flori de mac 

au o culoare roşie ţipătoare, vizibilă de la distanţe mari? 
Pentru, a atrage albinuţele! De ce natura îşi împodobeşte 
creaturile? Pentru a-şi asigura reproducerea! lată o 
determinantă posibilă a modei: instinctul de perpetuare. Să 
aibă această constatare vreo legătură cu femeile care se 
îmbracă strident? Sau cu cele care se încarcă cu parfumuri 
provocatoare? Majoritatea bărbaţilor preferă discreţia, sunt 
atraşi de activitatea de căutare, sunt încântați de 
descoperirile migăloase. 

Eleganţa este un exerciţiu care ţine toată viaţa. Să 

ne modelăm purtarea şi, printr-un exerciţiu continuu, să ne 
însuşim cu îndemânare toate dovezile de politeţe, de re- 

spect şi mai ales de bun-simt, astfel ca acestea să nu pară 
artificiale sau studiate, ci doar consecinţele fireşti ale unei 
firi încântătoare şi ale unei gândiri bine formate. Eleganta 
ne ajută să putem prezenta societăţii, în mod natural şi 
distins, prospetimea şi entuziasmul de la 20 de ani, 
plenitudinea şi frumuseţea de la 30, luciditatea şi echilibrul 
de la 40, maturitatea, împlinirea şi seninătatea din toamna 
vieţii. .. 

Capitolul 4 ` 
COMPORTAREA CIVILIZATA 


ÎN TOT TIMPUL ZILEI. OCAZII. 
EVENIMENTE 
4.1. ACASA 


Acasă, pe stradă, în autobuz, la serviciu, la teatru, 

omul se simte obligat la o anumită ţinută vestimentară, la o 
anumită atitudine faţă de trecători, faţă de copii, fată de 
vârstnici etc, toate punând în lumină o educaţie superioară, 
un respect, un „protoco!" al bunei convieţuiri. Să încercăm 
să-i educăm de mici pe cei neştiutori, să-i corectăm pe cei 
mai mari, să urmărim, prin exemplul nostru, desăvârşirea 
personalităţii umane. 

e Respectul demnităţii tuturor se impune oriunde. 

Căminul este cel mai bun lăcaş de învăţare a comportării 
civilizate. El asigură fiecăruia educaţia „celor şapte ani de 
acasă". Politetea începe acasă, în momentul în care ne-am 
deşteptat dimineaţa: 

- ridicaţi-vă din pat atunci cânJ sună deşteptătorul 

pentru a avea timp să îndepliniţi toate treburile matinale; 

- deschideţi geamul şi lăsaţi aşternutul să se 

aerisească; faceţi-vă gimnastica obişnuită; nu lăsaţi patul 
nestrâns şi lucrurile împrăştiate prin cameră; 

- ordinea este o obligaţie de bună-cwviinţă, ce se 

impune atât acasă, cât şi la serviciu, mai ales pentru 
obiectele de uz comun; 

- nu vă aşezaţi la micul dejun cu toaleta 

neterminată; 

-ajutaţi-vă mama, sora sau soţia la prepararea 

tartinelor pentru şcoală (serviciu), poate chiar la cumpărarea 
pâinii şi a laptelui; 

- micşoraţi cantitatea de zahăr, pâine, unt, gem; 

- sorbiţi ceaiul în linişte, nu beti cafeaua citind ziarul. 

e La prânz, la sosirea acasă, schimbaţi-vă hainele 

de lucru sau de stradă; scuturaţi-le, pregătiţi-le pentru a doua 
zi; puneţi-le în ordine; îmbrăcaţi-vă îngrijit şi acasă, contribuiţi 
cu toţii la aşternerea şi strângerea mesei, poate şi la spălatul 
vaselor. 

+ Seara, înainte de culcare, deschideţi pentru 

câteva minute ferestrele. Lăsaţi încet „radio-ul" şi acceptaţi 

o lumină discretă. 

Politetea vă obligă la o anumită „ţinută a casei", o 

carte de vizită curată la intrare, o uşă spălată, o sonerie 
bună, hol cochet, cărţi expuse alese cu gust; fără muzeu de 
mobilă, fără pian încărcat, fără prea multe fotografii de familie 
(1 ...2), fără „ţigănci decoltate”, sălcii plângătoare cu lebede 
meditative; mai bine copii după tablouri de pictori clasici şi 
moderni, puţine dar cu gust; în sufragerie, naturi moarte cu 
flori sau fructe, în dormitor portrete sau peisaje; fără rame 

cu melcişori auriţi, casete şi corăbioare cu scoici, flori şi 
fructe artificiale; mai bine artă polulară autentică, ceramică, 
icoane pe sticlă, scoarţe şi covoare ţărăneşti. 


+ Atentie la relaţiile cu vecinii: 

- nu cântaţi la pian în orele de somn; nu porniţi 
maşina şi, mai ales, motocicleta la orele patru dimineaţa; 
- nu ,tropăiţi" prin cameră, în special în orele de 
somn; 

- aveţi grijă de spaţiile şi bunurile comune; 

- rezolvati corect problemele de taxe comune, 
consumuri, contribuţii, obligaţii reciproce; 

- ajutaţi-vă în caz de nevoie, mai ales în caz de 
boală, la orice oră, cu orice sacrificiu; 

- nu vă deranjaţi vecinii cu creşterea şi cultul pentru 

animale: câini, pisici, păsări cântătoare pe balcon, iepuri de 
casă, albine; 

- nu blocaţi lumina cu iederă, viţă de vie sau 

copertine, nu folosiţi zile la rând spălătoria sau podul; 

- nu transformati balconul în cameră de alimente 

sau uscătorie; 

- nu faceţi curent, murdărie, gălăgie pe coridoare; 

- nu scuturaţi covoarele lângă ferestrele larg 

deschise ale vecinilor sau deasupra rufelor puse la uscat; 
- nu organizaţi aniversări dese şi „disperate", mai 

ales în jurul zilelor lucrătoare şi în orele de odihnă; 

- nu încercaţi să educati copiii vecinilor; 

- evitati: uşi trântite, aparate de radio, televizoare 

etc, puse la maximum, ţipete, dueluri verbale; 

e Situaţia mai puţin idilică atunci când vecinii 

locuiesc în acelaşi apartament (camere de cămin etc): 

- stăpânirea de sine, comportarea civilizată, tactul, 
modestia, lipsa de egoism sunt atribute necesare tuturor; 
nu uitaţi că respectul acordat celorlalţi se răsfrânge implicit 
asupra dumneavoastră; 

- dacă „sforăiţi”, preveniţi-vă colegii, cereţi scuze; 

- când vă treziti, spuneţi-vă unii altora „bună 

dimineaţa", dacă vă treziti înaintea celorlalţi, faceţi cât mai 
puţin zgomot; 

- nu folosiţi excesiv baia mai des în orele de vârf 
(dimineaţa); fixati eventual ore pentru fiecare; nu intraţi în 
baia comună fără să bateţi la uşă; 

- lăsaţi în urmă totul curat: pardoseală, chiuvetă, 

cadă, bucătărie etc; folosiţi numai obiecte proprii: prosop, 
periuţă etc; 

- nu prăjiţi peşte c|nd vecinii au invitaţi sau festinuri; 

- nu fixati tablouri pe pereţi după ce vecinii au stins 
lampa; 

- nu daţi drumul „tare” tranzistorului; cereti 

îngăduinţa colegilor de cameră dacă este cazul. 

Un vecin bun este o adevărată binefacere, lubiţi- 

vă vecinii, „dar să nu dărâmaţi gardul" (B. Franklin). 


4.2. PE SCĂRI ŞI ÎN LIFT 


e Pentru vecini şi cunoscuţi, salutul pe scări este 
obligatoriu, pentru ceilalţi benevol; când se merge alături, 
persoana onorată merge pe partea parapetului sau spre 
interior. în cazul încrucişărilor, pe sectoarele mai înguste, 
conform regulei, au prioritate persoanele care coboară; între 
egali prioritatea trebuie acordată întotdeauna celor vitregiţi; 
celor care stau în frig, afară în ploaie, celor cu bagaje chiar 
dacă urcă, celor mai slabi. 

e Peo scară suficient de largă, bărbatul şi femeia 

urcă şi coboară împreună, alături. Pe scări înguste, la urcare, 
bărbatul trece înainte sau merge alături de femeie dacă este 
loc Motivul este uşor de înţeles. La coborâre, sau dacă 
femeia poartă pantaloni, regula nu se mai aplică. Femeia 

îşi pierde prioritatea şi deci nu trece prima, nici la coborârea 
din tramvai, la trecerea prin locuri periculoase, la intrarea 


într-un restaurant aglomerat, traversarea unui râu, urcarea 
într-o barcă: bărbatul precede femeia şi îi întinde mâna 
pentru a o sprijini atunci când face primul pas în barca 
legănată. 

* Evitaţi să împingeţi sau să incomodaţi pe 

cineva; salutaţi persoanele pe care le cunoaşteţi şi 
răspundeţi la salut. 

e Nu urmăriţi, stând pe loc, o persoană ce 

coboară, mai ales o femeie; ajutaţi, dacă e cazul, la 
transportul bagajelor, al copiilor etc, mai ales la urcare, pe 
cei mai slabi! 

+ La intrarea în lift, nu vă luaţi un aer grăbit şi nu 

vă faceţi că n-aţi observat o persoană cu trei paşi în urma 
dumneavoastră. Pentru o femeie ţineţi uşa deschisă. Salutati 

când intraţi în liftul de la casele particulare, iar când ieşiţi 
salutaţi persoanele care urcă în continuare. Mulţumiţi liftierei 
când părăsiţi liftul. 

e Acordati prioritate la intrarea şi ieşirea din lift 

femeilor, vârstnicilor, copiilor, străinilor de bloc. Pentru 
priorităţi deosebite, în lift se conduce mai întâi persoana 
onorată, chiar dacă merge mai sus, şi apoi se revine; în 
prezenţa unei femei, conform codurilor mai vechi, se scoate 
pălăria (preţios, neobligatoriu); 

e Sigur, nu se fumează în lift. Nu se discută 

probleme importante sau intime, nu se întreprind şuiete; un 
salut amabil, o întrebare de genul „ce mai faceţi?" sunt 
suficiente. 

+ Nu se blochează liftul la diferite nivele prin 

menţinerea deschisă a uşii pentru a-l refolosi imediat. 


4.3. DESPRE PUNCTUALITATE 


Punctualitatea este o problemă de politeţe pură 

(este „politeţea regulilor"), aşa după cum nepunctualitatea 
reprezintă o lacună în educaţie. O persoană nepunctuală 

nu are voie să-şi incomodeze semenii. V-aţi gândit vreodată 
câte neplăceri pot provoca nepunctualii? De la friptura care 
se răceşte sau biletele la un spectacol anulate, la întâlniri 
ratate, trenuri pierdute, concedii compromise etc. 
„Punctualitatea este un mod de a ne arăta respectul faţă de 
cei cu care treburile vieţii ne pun în contact" (S. Smiles). 

* în problemele oficiale punctualitatea este 

obligatorie. Pentru a evita întârzierile, pentru a nu alerga pe 
stradă sau pe scări, în aprecierea timpilor necesari 
operaţiunilor ce le avem de efectuat până la o întâlnire 
programată, vom include şi o rezervă consacrată 
neprevăzutului. 

+ între cunoscuţi punctualiatea este un imperativ 

al politeţii. La întâlnirile pe stradă nu se admite nici un minut 
întârziere; mai bine sosim mai devreme şi mai aşteptăm. 

Nici „cochetăria feminină" nu poate depăşi - politicos - cinci 
minute. Pentru orice eventualitate, întâlnirea cu o femeie 

se fixează într-o librărie, într-o expoziţie etc, pentru ca „micile 
carente" de punctualitate să nu fie evidenţiate. 

e Când ne ducem într-o casă particulară, o 

punctualitate atât de exigentă nu este chiar necesară; de 
altfel, în aceste cazuri, nici ora nu se va fixa cu exactitate; 

se va stabili un interval de circa 30 de minute. Sosirea înainte 
de ora fixată - sau de începutul intervalului stabilit - nu este 
permisă. Se acceptă 10-15 minute întârziere la ojnvitaţie la 
masă. 

e Suntem, deci, la ora fixată, fără abateri 

„academice", la programe oficiale, la şedinţe, la întâlnirile în 
localuri publice, la spectacole, la concerte, la bridge, la ocazii 
solemne, când avem întâlnire mai multe persoane; suntem 
cu 15 minute înainte de plecarea trenului; suntem cu 5 minute 
mai devreme la o întâlnire pe stradă. 

+ Ca şi în alte împrejurări, vom fi mai îngăduitori 

cu ceilalţi şi le vom accepta scuzele, chiar dacă nu sunt 


prea convingătoare. O gazdă delicată va trece neobservată 
întârzierea unui musafir. 

e Dacă întârzierea totuşi se prelungeşte, mai ales 

în recidivă, putem părăsi locul întâlnirii. Este practic şi 
oarecum educativ. 


4.4. PE STRADĂ 


Se va da atenţie deosebită corectitudinii, curăţeniei, 

ţinutei potrivite cu ora, vârsta, împrejurarea, sexul, anotimpul. 
e La mersul pe stradă ţinuta va fi liberă, dar nu 

neglijentă; toate mişcările necesare trebuie să fie cât se 
poate de simple, de fireşti. Chiar dacă mâinile suportă greu 

inactivitatea, trebuie agitate cât mai puţin; mersul femeii 
trebuie să fie încântător, elegant, natural, pasul echilibrat şi 
egal, ţinuta dreaptă, cu prestanţă, cu demnitate, cu graţie. 

e Lungimea pasului trebuie corelată cu înălţimea, 

omul înalt care face paşi mici e ridicol, la fel ca şi femeile 
care fac paşi mari. în cazul mersului „la braţ" sincronizarea 
s-ar impune; nefiind o operaţiune prea comodă, nu este 
obligatorie. 

e e Mâinile nu se tin în buzunare; sigur nu în cele 

de la pantaloni. 

e Se va circula astfel încât să nu se deranjeze 

ceilalţi pietoni; se vor ocoli în special femeile şi vârstnicii, 
pentru ca aceştia să-şi continue drumul nestingheriţi (se vor 
ocoli prin locurile libere sau spre carosabil); se evită 
pătrunderile - uneori brutale - împotriva curentului; dacă 

din greşeală lovim pe cineva, cerem scuze. 

e Se va avea gijă să se traverseze pe locurile 

marcate sau să nu se stânjenească circulaţia maşinilor (şi 
securitatea personală); un om opreşte mai uşor decât o 
maşină; traversarea chiar şi pe „zebră" se face repede, nu 
ne oprim, nu ne răzgândim, mulţumim sau salutăm cu o 
uşoară înclinare a capului, şoferul ce ne-a dat prioritate, 

mai ales când n-o avem! 

e Nu se fumează pe stradă; eventual, în 

aşteptarea cuiva, într-o discuţie cu unul sau mai mulţi bărbaţi, 
stând pe loc, în aşteptarea unui mijloc comun de transport, 
la plecarea într-o excursie, bărbaţii pot să-şi aprindă o ţigară; 
femeile nu. Resturile de ţigară şi chibriturile nu se aruncă 
pe jos. 

e Nu se aruncă pe jos nici pachetul în care au 

fost ţigări, ambalaje, hârtii, bilete de tramvai, coji de seminţe 
etc, nu se aruncă nimic, nici un rest, nici un plus „bucal", 
nimic! 

* Nu se mănâncă pe stradă: sandviciuri, fructe, 

îngheţată, seminţe, gumă, nimic! 

Pentru copii şi tineri regula este mai elastică, nu 

însă când e vorba de parizer şi ceapă verde. Micile „tentaţii" 
se pot consuma discret, eventual într-un colţ, într-un parc, 
pe o bancă; atenţie la curăţenie; nu se.merge cu scobitoarea 
sau cu chibritul în gură. 

e Nu se stă la şuetă în locurile aglomerate 

(parcuri, pieţe), nu se blochează trotuarul nici pentru o 
conversaţie în doi. 

+ Dintre cheltuieli, cea mai costisitoare este 

timpul; să evităm cronografia, să ne ferim de cronografi. 

e Pe stradă, locul de onoare este, conform 

politeţii, cel mai bun, cel mai ferit, cel mai comod. în condiţii 
egale, când astfel de distincţii nu există, locul de onoare 
este cel din dreapta. Când trotuarul este îngust şi circulaţia 
pietonilor se face aproape de partea carosabilă, bărbatul va 
sta spre exterior (spre carosabil), pentru a proteja femeia 
sau persoana care are prioritate. Nu se va exagera însă 
„dansând" în jurul femeii, ori de câte ori se traversează strada 
sau se schimbă sensul de mers; se va respecta regula simplă 


de a merge în stânga femeii. 

+ Femeia se poate sprijini de braţul bărbatului, 

sau să se lase ţinută de braţ, pe drumuri mai proaste, când 
traversează strada coborând şi urcând trotuarele - mai ales 
dacă are tocuri înalte - sau iarna, când zăpada sau poleiul 
fac circulaţia dificilă, eventual noaptea. Dacă iniţiativa 
aparţine bărbatului - care nu este soţ sau logodnic- gestul 
va fi curmat o dată cu dispariţia periculozităţii. Este mai 
frumos ca femeia să ţină bărbatul de braţ. 

+  Poşeta se ţine, fără ostentaţie, în mâna stângă, 

pentru a avea mâna dreaptă liberă, nu se leagănă, nu se 
„spânzură". Umbrela se ţine paralel cu corpul, nu în chip de 
suliță. 

«+ Femeile nu vor lăsa bărbaţii să le ducă 

pachetele mici şi în nici un caz poşeta, nici balonul, nici 
jacheta (doar în afara oraşului). Femeile vor evita să 

privească prea mult vitrinele magazinelor. 

+  Fixarea insistentă cu privirea a unor pietoni şi 

în special a femeilor, privitul pe fereastră în locuinţele altor 
persoane sunt nepoliticoase. 

e Pe stradă nu se aleargă. Dacă însoţiţi pe cineva, 

potriviti pasul după cel care are prioritate. Nu întoarceţi capul 
după cine vă interesează (cu deosebire dacă sunteţi însoţiţi); 
nu vă opriţi să asistați la cearta dintre două persoane; nu se 
vorbeşte cu glas tare, nu se vociferează, nu se ţipă, nu se 
apelează la distanţă, nu se râde în hohote, nu se cântă, nu 
se fluieră, nu se gesticulează cu bastonul sau cu umbrela. 

e Dacă vă întâlniți cu persoane cunoscute, 

salutaţi sau răspundeţi la salut. Nu vă opriţi cu cei care au 
prioritate decât dacă o fac aceştia, nu le întindeţi mâna. 
Stăpâniţi-vă grimasele. Nu faceţi semn cu mâna persoanelor 
pe care le respectaţi. Evitaţi manifestările de afecţiune 
exagerate. 

+ Dacă cereti o informaţie, mulţumiţi chiar dacă 

nu vi s-a dat decât cu aproximaţie; la rândul dumneavoastră 
nu puteţi refuza o femeie sau un vârstnic dacă vi s-a adresat 
cu o rugăminte; ajutaţi pe oricine are nevoie de sprijinul 
dumneavoastră, în special femeile şi copii; în caz de acci- 
dent, intervenţia este obligatorie. 

+ Nu intraţi în discuţii cu necunoscuţi (bărbaţi sau 

femei) decât atunci când socotiți că au nevoie; dar nu 
prelungiţi conversaţia dincolo de limitele necesităţii. 

*« Un om civilizat nu se opreşte pe stradă pentru 

a-şi lega şiretul desfăcut, a se pieptăna, a-şi reface machiajul 
etc; reparaţiile se pot face discret, într-un loc retras, ascuns 
privirilor. 

e Nu se merge pe trotuar în grupuri mai mari de 

trei persoane; în grupul de trei, locul de onoare este la mijloc, 
apoi la dreapta; când sexele sunt diferite, se circulă în 
aranjament simetric; simetric circulă şi doi adulţi cu un copil 
sau doi copii cu un adult. 

e Până la maturitate copilul va merge în dreapta 

mamei. După aceea va merge în stânga. Tatăl va ţine fiica 
în stânga întodeauna. 

e. Nu oprim pe stradă o persoană însoţită; iniţiativa 
aparţine numai acesteia. însoţit fiind, ne putem opri cu o 

altă persoană pentru a schimba câteva vorbe; însoţitorul 
nostru nu va porni înainte, ci va rămâne pe loc, lângă noi, 

cu sau fără prezentări (mai bine cu!). Se va scurta intervenţia. 
+ Dacă însoţim o femeie, nu e permis să o lăsăm 

singură pentru a discuta, nici măcar probleme oficiale, nici 
câteva secunde! 

e Dintr-un grup, un ins se poate detaşa, dar se 

va grăbi să se reîncadreze. 

Nu se atrage atenţia persoanelor necunoscute 

asupra unor mici neglijenţe (pardesiu stropit, fir deşirat), dar 
se vor atenţiona în cazuri grave (apropierea unei maşini, o 
poşetă deschisă etc). 


4.5. ÎN MAŞINĂ 


+ Ca şi în alte împrejurări, şi în maşină locul de 

onoare este în dreapta. într-o maşină oficială şi în taxi, locul 
de onoare este în dreapta, în spate; într-o maşină particulară, 
condusă deci de posesor, locul de onoare va fi lângă acesta; 
dacă este vorba de o singură persoană, aceasta va sta lângă 
conducător. 

e Dacă în maşină sunt doi oaspeţi, unul va sta în 

faţă (cel onorat); dacă cei doi oaspeţi sunt femei şi 
conducătorul bărbat, femeile vor sta amândouă în spate. 

e Dacă în maşină sunt patru persoane, inclusiv 
conducătorul, se va sta doi şi doi, de regulă un bărbat şi o 
femeie în faţă, ceilalţi doi în spate. în cazul a două perechi 
căsătorite, fiecare femeie va sta lângă soţul celeilalte; femeile 
pot sta şi una lângă alta. Dacă sunt trei bărbaţi şi o femeie, 

aceasta va sta în faţă. Dacă sunt trei femei şi un bărbat, 
acesta va sta în spate dacă nu conduce. 

e Pentru drumuri de lungă durată, locurile pot fi 

şi altele, după preferinţe, sau după dorinţele de conversaţie. 
La fel se procedează şi cînd în maşină se află şi a cincea 
persoană; de regulă, acesteia i se oferă locul cel mai bun. 

+ în majoritatea cazurilor, maşina este oprită cu 

partea dreaptă spre trotuar; dacă în maşină urmează să se 
urce două persoane, una mai tânără şi alta mai în vârstă 
sau un bărbat şi o femeie, tânărul (bărbatul) va ţine deschisă 
uşa, va lăsa să se urce prioritarul - care se va instala în 
dreapta - apoi va ocoli maşina şi se va urca în stânga; va 
ocupa locul în spate dacă primul s-a aşezat în faţă. Dacă 
persoana prioritară a trecut în partea stângă a maşinii (în 
spate), celălalt va urca direct şi va ocupa locul din dreapta. 
De altfel, cel prioritar are dreptul să aleagă. 

e Vom evita să trecem peste picioarele celorlalţi. 

Vom închide uşile corect, scurt. Le putem chiar bloca. Ne 
vom pune centuri de siguranţă. 

* Vom urma indicaţiile date de conducătorul 

maşinii. Nu-l vom instrui şi atenţiona chiar dacă suntem şi 
noi „specialişti; nu-l vom deruta, nu-l vom plictisi, nu vom 
sforăi, nu vom fuma, nu vom trosni nimic,nu vom avea mereu 
„nevoie" sau pofte, nu vom cere ferestre deschide sau 
căldură excesivă. Dacă avem, totuşi, „idei”, ne vom consulta 
cu ceilalţi. 

e Nu povestim când intrăm în maşina prietenului 

cele mai proaspete şi groaznice accidente de circulaţie; 
creează indispoziţie. 

* Nu lăsăm în maşină scrum de ţigară, noroi, 

hârtii. Nu abuzăm de bunăvoința şoferului, cerându-i să se 
abată prin locuri interesante numai pentru noi. 

e Pentru a urca decent în maşină, femeile întâi 

se aşază pe banctetă şi apoi trag picioarele bine lipite. La 
coborâre se procedează invers. 

e La volan păstraţi-vă nu numai sângele rece, dar 

şi surâsul. Nu folosiţi vorbe urâte, chiar injurii, la adresa 
pietonilor. Calmul şi amabilitatea dumneavoastră 
impresionează plăcut pe cei din jur. 

e Politetea străzii obligă conducătorii auto să 

acorde prioritate pietonilor, să nu-i stropească, să nu-i sperie, 
să nu-i jeneze. 

e Dacă suntem invitaţi într-o excursie cu maşina 

unui prieten, nu-i vom oferi jumătate din costul benzinei; 
vom încerca să ne revanşăm în alt mod. 


4.6. ÎN MIJLOACELE DE TRANSPORT 
IN COMUN 


Le putem oare asigura, tuturor, prin intermediul 

mijloacelor de transport în comun, sosirea la destinaţie cu 
câteva minute înainte de ridicarea condicii sau de sunetul 
clopoţelolui de intrare în clasă, în bune condiţii? Riscăm un 
răspuns afirmativ, dacă la buna organizare a acestora am 
adăuga comportamentul civilizat al utilizatorilor. 


+ Săne luăm un coeficient de siguranţă de circa 
cinsprezece minute la plecarea de acasă, pentru a evita 
năpustirea, jenantă pentru toţi, în primul vehicul. 

e S-ar putea oare respecta ordinea de sosire în 

staţie - indiferent de vârstă, sex, infirmitate etc. - aşa cum 

se proceda la Braşov pentru plecare spre Poiană? S-ar putea 
astfel evita recomandarea de a da mereu întâietate femeilor, 
vârstnicilor şi copiilor, recomandare care i-ar obliga să 
întârzie la serviciu sau la şcoală pe majoritatea bărbaţilor 
tineri, sănătoşi şi fără bagaje. Ce face? Dăm întâietate 
„protejaţilor" din apropierea noastră şi care au sosit cam în 
acelaşi timp cu noi, şi rugându-i să mai aştepte pe cei care 
„aleargă" în ultimul moment, indiferent de prioritate. 

e Să respectăm inscripţiile de pe uşi; dacă 

fluxurile nu sunt definite, au prioritate cei care coboară. 

e  Pregătiţi din timp biletele pentru vehiculele cu 
autotaxare sau bani potriviţi pentru a vă cumpăra legitimaţia 
de călătorie. Nu vă expuneţi pentru motiv situaţiei penibile 
de a fi găsit fără bilet sau abonament; nu este etic; nu este 
social, nu este frumos! Oare demnitatea noastră - chiar 
fără riscul controlului - poate fi evaluată în lei? 

+ Lăsați sau cedaţi locurile vârstnicilor, infirmilor, 

femeilor, persoanelor cu copii sau cu bagaje „în braţe". Copii 
nu conferă persoanelor care îi ţin de mână nici o prioritate 
suplimentară. Nici „farmecele" sau anii puţini ai unei femei 
frumoase! Nu vă lăsaţi prinşi de tentaţia de a sta jos, dacă 
în preajmă se află vârstnici sau femei. în caz de aglomeratie, 
nu încercaţi să fiţi politicoşi cedând locul; veţi deranja mai 
mult. Femeile nu cedează locul decât vârstnicilor sau 
infirmilor. 

« Pe bancă locul de onoare este cel din dreapta 

dacă acesta nu este lângă culoarul de trecere; în astfel de 
cazuri, locul de onoare este lângă fereastră. La fel în tren, 
în avion. 

* Nu purtaţi discuţii contradictoriii; evitaţi certurile, 
păstraţi-vă calmul şi luciditatea, nu jicniţi, nu tutuiţi. Nu daţi 
replici de tipul „dacă nu vă place mergeţi cu maşinal”, 
încercaţi să fiţi prevenitori, chiar şi în „orele de vârf". 

e Nu vă înghesuiți decât în caz de „forţă majoră"; 
pregătiţi-vă din timp coborârea; nu blocaţi ieşirile şi intrările, 
dispozitivele de compostare a biletelor, ajutaţi mişcarea 
normală sau raţională în spaţiile din vehicule, nu încurcaţi 
circulaţia de dragul unei discuţii sau deplasaţi-vă împreună 
cu persoana respectivă. 

e încercaţi să nu incomodaţi pe ceilalţi, iar dacă, 

forţaţi de împrejurări, o faceţi, cereţi scuze! 

Menţineţi-vă echilibrul ajutându-vă de barele sau 
dispozitivele prevăzute pentru acest scop şi nu vă lăsaţi 
„susţinuţi" şi conduşi de „val“; urmaţi cursul normal între 

urcare şi coborâre. 

Păstraţi curăţenia în tramvaie, autobuze sau 

troleibuze. Nu transportaţi saci, baloturi sau pachete care 
îşi etalează şi risipesc conţinutul, ambalaje şi obiecte mari 
sau murdare ce ar putea incomoda călătorii sau vehiculul; 
dacă totuşi o faceti, îngrijiţi-vă să fie curate şi aşteptaţi 
vehicule mai puţin aglomerate. Nu-i deranjati pe ceilalţi cu 
sacoşa sau umbrela proprie. Nu aruncaţi biletele folosite pe 
jos, în vehiculul care v-a primit; există cutii destinate acestui 
scop. 

e Nu transportați animale, - nici măcar câini 

„autorizaţi" şi „premiaţi" - în mijloacele de transport. 

«+ Nuse vorbeşte, nu se intervine în conflictele 

orale ale celorlalţi, nu se amplifică certurile, nu se priveşte 
peste umărul cuiva pentru a vedea ce citeşte. 

e  Adresaţi-vă celor din jur cu dumneavoastră; 

reverenţa este molipsitoare. 

e Lectura în tramvai sau autobuz - cât se poate 

mai adâncită- nu este deloc semn de intelectualitate; poate 


invers! 

e Când un bărbat însoţeşte o femeie, el este cel 

care coboară primul din tramvai, autobuz (chiar autoturisme) 
pentru a o ajuta, oferindu-i mâna la coborâre. Dacă însă în 
spate bănuim „impulsivi" grăbiţi să coboare chiar prin 
îmbrâncire, vom proteja persoana prioritară ocrotind-o din 
spate. în rândurile tinerilor, regulile sunt mai estompate. 

e Dacă aşteptaţi un taxi, faceţi-o cu calm şi, dacă 

este cazul, oferiţi-l pe primul unui bătrân, unui infirm, unei 
femei cu copil; nu sunteţi obligat s-o faceţi fată de o doamnă 
nervoasă cu braţele încărcate cu pachete sau eventual cu 
căţel. 

Nu învăţaţi copiii să fie nepoliticoşi instalându-i 

confortabil pe scaune şi apărându-i cu vehemenţă de ivirea 
„primejdioasă" a unui vârstnic. 

4.7. LA ŞCOALĂ ŞI LA LOCUL DE MUNCĂ 


Şcoala continuă procesul de educaţie început 

acasă. Responsabilitatea dascălilor este mare; aceştia se 
străduiesc, dar nu sunt cu copii tot timpul. Rolul de educare 
le revine elevilor, studenţilor şi oricărui om politicos. Tinerii 
politicoşi, bine educati trebuie să influenţeze, să-i îndrepte 
pe ceilalţi. 

* Tinuta în şcoală trebuie să fie decentă, puţin 

sportivă. Curată. La fel şi în producţie, ţinuta corectă. 

* în şcoală, omul politicos este în primul rând 

omul studios; un studiu perseverent în tot timpul anului şcolar 
şi mai ales în perioada tezelor şi examenelor. 

e în timpul orelor, se păstrează liniştea, se ascultă 

cu atenţie. Nu râdem, nu ne „foim", nu discutăm cu vecinii, 
nu ne uităm pe fereastră, nu întrerupem profesorul, 
răspundem numai la întrebări. Orice impuls, orice mobil, îl 
păstrăm până la pauză. 

+ în studenţie, relaţiile de politeţe sunt similare 

cu cele dintre adult! 

e Dintre toate ceasurile existenţei, cele care dau 
adevărata măsură a valorii noastre umane, dându-ne în 
acelaşi timp şi satisfacția datoriei împlinite, sunt ceasurile 
muncii. Orele muncii constituie miezul vieţii noastre, datoria 
şi totodată darul pe care ni-l oferim unii altora. Să le folosim 
cum se cuvine. Să le umplem cu calitatea vieţii noastre şi 
cu buna-cuviinfă necesară. 

+  Salutaţi persoanele întâlnite la intrare (inclusiv 

portarul) sau pe coridoare, chiar dacă sunteţi prioritar; 
salutaţi-i pe colegi în clasă, în hală, în birou. Răspunsul 
tuturor este obligatoriu. 

* Un chip frumos, o frunte descreţită, un zâmbet 
prietenos ajută zilei de muncă. 

e  Discutaţi cu voce scăzută. Nu vă „lungiţi” în 

comentarea meciurilor de fotbal sau a filmelor vizionate în 
ajun. 

e  Gustarea nu se transformă în „masă", se ia în 

grabă, în funcţie de circumstanţe; nu se poate veni cu 
furculiţă şi farfurie, se mănâncă frugal. La cantină, obligaţiile 
se modifică; în limita „dotărilor” existente, se vor respecta 
regulile generale din capitolul următor. Când plecăm, masa 
trebuie să fie curată, chiar dacă ştim că se va mai curati în 
urma noastră. Nu se mănâncă cu şapca sau cu pălăria pe 
cap. Oferiţi şi colegului dumneavoastră din ceea ce aveţi; el 
poate refuza. 

e Cei care lucrează sau învaţă împreună 

formează o mică familie; se ajută reciproc, îşi vorbesc 
frumos, nu se insultă, nu fac diferențieri de nici o natură, nu 
se enervează. 

+ Se păstrează curăţenia şi liniştea peste tot; nu 

se trântesc uşile. Atenţie la ordine! 

+ Dati respectul cuvenit celor mai „mari" (şefi, 

profesori) şi celor „mici" (subalterni, elevi); „arată-mi cum îţi 
tratezi subalternii şi voi şti cine eşti”. Adevărata politeţe se 


învederează, mai ales, în raporturile cu cei „mici" nu cu cei 
„mari. 

e Pentru subalterni, „şeful" reprezintă instituţia: 

el nu poate avea „nervi", capricii, toane, inconsecvenţă, 
neprincipialitate etc. 

e Ne vom ridica în picioare - ca bărbaţi - când în 
încăperea în care lucrăm intră un superior, o femeie, o 
delegaţie şi vom rămâne în picioare atât timp cât şi aceştia 
rămân în picioare; le vom oferi scaune; îi vom conduce, la 
plecare, cel puţin până la uşă. 

e Nu vă plângeţi mereu: „nu-mi văd capul de atâta 

lucru" sau „e o nebunie cât avem de învăţat". Cu răbdare se 
rezolvă toate. 

® Corectitudinea între „colegi" e foarte importantă 

la distribuirea sarcinilor, atribuţiilor şi a cantităților de lucru 
ce revin fiecăruia, în evaluarea rezultatelor şi, eventual, în 
răsplata lor. 

+ în legătură cu relaţiile dintre colegi bărbaţi şi 

femei: 

- fiecare să-şi rezolve sarcinile şi obligaţiile; 

- bărbaţii se vor feri de cuvinte şi formulări grosolane 

în prezenţa femeilor; 

- le vor ajuta să transporte un obiect greu (maşină 

de scris, o piesă masivă) sau să învingă o dificultate; 

- le vor da întâietate la intrare, la ocuparea unui loc 

pe scaun; le vor oferi un ceai, o cafea, o bomboană, poate 
chiar o floare (după caz). 

Femeile, la rândul lor, nu trebuie să abuzeze! 

+ Nimeni nu trebuie să neglijeze gesturile 

mărunte nepotrivite în prezenţa colegilor: căscatul, trosnitul 
degetelor, repararea machiajului, aranjarea îmbrăcăminţii, 
introducerea degetului în gură pentru a răsfoi o carte, a 
număra banii etc. 

e Atentie la lucrurile comune: unelte, maşini, 

aparate, calculatoare, cărţi; folosiţi-le cu menajamente, 
ocrotiţi-le, lăsaţi-le curate, predaţi-le în ordine; păstraţi cu 
mare grijă toate cărţile, nu le murdăriţi, nu le însemnați, 
îndoiţi, rupeţi, nu îndepărtați ilustrațiile; nu vă completaţi 
biblioteca personală din alte biblioteci. 

+ Atentie la timpul oamenilor: telefon concis, 

audienţe scurte şi bine planificate, în şedinţe cuvântul scurt, 
concret, eficient. 

+ Atentie faţă de oaspeţii instituţiei, din alte 

instituţii sau parteneri străini: politeţe, decentă, discreţie, 
curtoazie. 

4.8. ÎN MAGAZINE 


Cumpărăturile reprezintă „o obsesie continuă": viaţa 

cere, gospodăria ne obligă, societatea ne impune şi procesul 
„Vânzare-cumpărare" apare zilnic. în acest proces fiecare 
are nevoie de amabilitatea şi politeţea celuilalt; cererea 
amabilă a cumpărătorului nu înseamnă „milogeală", tot aşa 
după cum serviabilitatea promtă a vânzătorului nu înseamnă 
„servilism”. 

m +  Exigenţele profesionale, pentru cei ce lucrează 

în comerţ, obligă la amabilitate şi atenţie faţă de cumpărători. 
e  Zâmbetul trebuie să facă parte din recuzita 

profesională; chiar dacă aveţi „migrenă", încercaţi să vă 
adresaţi clientului cu amabilul: „cu ce vă putem servi". 

e înlocuiţi răstitul „n-avem!" cu formula mai 

politicoasă: „încercaţi mâine sau poimâine, sperăm să vă 
putem servi”. 

e Nu vă pierdeţi răbdarea în faţa cumpărătorilor 

mai „mofturoşi"; fiecare meserie implică dificultăţile ei. 

e. încercaţi să serviţi pe toată lumea prompt şi 

rapid, amabil. 

e Nu continuaţi „şueta" cu colega de raion dacă 


în faţa dumneavoastră a apărut un client. 

e  Luaţi-vă gustarea când afluenţa publicului 
scade; nu vă reţineţi la telefon în orele de vârf. 

e  Ajutaţi-vă colegul de raion atunci când este mai 
multă lume. 

* Un bun lucrător din comerţ poate să fie consultat 
de cumpărător; el trebuie să fie priceput, atent, avizat, cu 
gust estetic. 

e Prin extrapolare, dacă vă aflaţi în spatele unor 
ghişee: 

- gândiţi-vă că dumneavoastră sunteţi în locul celor 

care vă bat în gemuleţ şi nu invers; 

- ghişeul este făcut pentru a vă asigura 

comunicarea cu solicitantul şi nu pentru a vă izola în 
„birocraţie"; 

- încercaţi să schimbaţi expresia „poftiţi mâine" cu 

alta: „aşteptaţi, vă rog, o clipă, vă servesc imediat" sau „eu 
n-am să vă pot servi, dar o să-l rog pe colegul meu..." 

Şi pentru cumpărători, politeţea se impune de 

asemenea. 

+ în magazinele aglomerate bărbatul poate intra 

înaintea femeii, pentru a-i face loc şi a o proteja. 

+ în magazinele mici se salută atât la sosire, cât 

şi la plecare; la fel şi în birouri. în săli mari, cu multe ghişee, 
în magazinele cu autoservire sau în cele universale salutăm 
numai persoana căreia ne adresăm; în birouri şi în maga- 
zine mici ne scoatem pălăria. 

* în uşa magazinului se dă prioritate celui care 

iese pentru a descongestiona inventarul prăvăliei; dacă afară 
plouă, au prioritate cei care intră. 

e  Adresaţi-vă vânzătorului cu acelaşi zâmbet, 

amabilitate şi politeţe pe care le cereti şi de la el. 

e Dacă staţi la rând, păstraţi-vă locul fără a 

încerca să ajungeţi mai devreme la vânzător; puteţi chiar 
ceda, fără a fi obligat, locul dumneavoastră unei persoane 
mai foarte vârstnice, unei femei gravide sau unui copil mic; 
nu cedaţi rândul unei fetişcane, după ce înainte aţi refuzat 
brutal o femeie mai vârstnică. 

e Nu provocati discuţii contradictorii în timp ce 

aşteptaţi şi nu le prelungiţi dacă ele izbucnesc cumva; 
discuţiile cu o cunoştinţă purtaţi-le discret; nu faceţi pe 
„gardianul" rândului; bazaţi-vă pe conştiinţa semenilor 
dumneavoastră; faţă de „prost crescuţi" puteţi lua şi atitudine; 
se vor solidariza desigur toţi cei civilizati. 

*  Hotărâţi-vă cât mai repede ce doriţi să 

cumpăraţi, pentru a nu întârzia prea mult alegerea; nu vă 
răzgândiţi de prea multe ori în timp ce rândul aşteaptă în 
urmă; întrebaţi politicos şi cereti la fel orice produs pentru 
a-l vedea şi încerca; nu obligaţi pe vânzător să răscolească 
toată magazia sau să coboare din rafturi zeci de stofe numai 
pentru informare şi mai ales nu pipăiţi toate pâinile până vă 
alegeţi una; nu alegeţi în detrimentul altora. 

e Nu cereti voie, celor ce aşteaptă, să cumpăraţi 

un singur corn pentru ca să mai cereţi vânzătoarei încă „două 
chifle, o împletitură şi trei garofiţe" iar la plecare să vă mai 
amintiţi şi de un cozonac... . 

e Nu protestaţi vehement dacă articolul solicitat 

nu se găseşte. 

e  Mulţumiţi pentru osteneală vânzătoarei, mai 

ales când plecaţi fără a cumpăra ceva (în acest caz e bine 
să o şi preveniţi); mulţumuţi interlocutorului, chiar dacă v-a 
dat numai o informaţie. 

e Dacă plecaţi acasă cu vecinul sau vecina, care 

sunt mai încărcaţi decât dumneavoastră cu sacoşe, ajutaţi- 


i să le ducă. 

e Nu faceţi observaţii „critice”, cu aere de 

superioritate, asupra unor mărfuri sau produse; pentru alţii 
pot să fie interesante; eventuala critică trebuie să fie 
binevoitoare, constructivă, însoţită de soluţii de remediere, 
inteligentă, nejignitoare. 

e Nu fumaţi în locuri unde nu este permis şi nu 

aruncaţi resturile de ţigări pe jos, în vaze sau ghivece de 
flori. 

e Nu mai solicitaţi nimic cu cinci minute înainte 

de terminarea programului. 

4.9. LA CINEMATOGRAF 


în afară de galele oficiale de filme, pretenţiile nu 

sunt prea mari şi totuşi... . 

e  Cumpăraţi-vă bilete şi intraţi civilizat în sală, pe 

rând, în ordinea în care aţi venit. 

e în holurile cinematografelor, ca şi în alte 

împrejurări, nu vorbiţi tare, nu exageraţi importanţa 
dumneavoastră şi conversaţia extrem de spirituală pe care 
o purtaţi, privind în dreapta şi în stânga pentru a surprinde 
admiraţia celorlalţi. 

* Nu înghiontiţi pe alţii pentru a vă face loc 
dumneavoastră sau partenerei dumneavoastră. 

+ Intrarea după începerea filmului nu este 

permisă sau este total neplăcută pentru întârziat şi pentru 
cei deranjati; încercaţi să prindeţi măcar pauza dintre jurnal 
şi film. 

*  Aşezaţi-vă numai pe locurile indicate pe bilet 

sau oferite de plasatoare; oferiţi femeilor locurile cele mai 
bune. 

e Căutaţi să ajungeţi la locul dumneavoastră 

deranjând cât mai puţină lume; nu întoarceţi spatele celor 
pe care îi deranjati; le puteţi cere şi scuze! Bărbatul merge 
înainte. 

e  Scoateţi-vă pălăria sau căciula, chiar dacă sala 

e mai răcoroasă; femeile le pot păstra cu condiţia să nu 
deranjeze vizibilitatea celor din spate; atenţie, nici cu coafura! 
e Dacă vă incomodează pălăria unei doamne 
spuneţi-i-o curtenitor, politicos. 

+  Păstraţi-vă o poziţe fixă şi nu obligaţi pe cei din 

spate să se mişte mereu pentru a-şi găsi o vizibilitate optimă; 
dacă sunteţi mai înalt, alegeţi-vă locuri mai în spate. 

e Nu vorbiti în timpul filmului, nu faceţi aprecieri 

asupra lui, nu anticipati scenele dintr-un film pe care l-aţi 
mai văzut. Nu aplaudaţi la cinematograf! 

e Nu consumati ceapă sau usturoi înainte de a 

merge la spectacol; în timpul filmului, nu mâncaţi, nu 
consumati seminţe, nu foşniţi; dulciurile consumaţi-le în 
pauză. 

e Nu vă ridicați de pe scaune înainte de a se face 
lumină în sală; nu vă înghesuiți la ieşire sau la garderobă. 
» Nu incomodaţi cu hainele dumneavoastră, dacă 

le scoateţi, spectatorii din faţă sau pe cei laterali. 

+ , îmbrăcămintea poate fi cea de stradă, de 

serviciu; seara, sau în zilele de sărbătoare, se impune un 
bărbierit proaspăt la bărbaţi şi o rochie decentă, cu părul 
aranjat (nu special), la femei. 

e  Bărbatului îi revine şi aici rolul de protector: intră 
primul în sălile aglomerate, caută locurile, ajută partenera 
să se dezbrace (dacă este cazul) şi să se îmbrace, o con- 
duce în pauze la bufet, cumpără program, oferă ţigări, foc, 
atenţi. 

e  Cunoştinţele se salută cu un simplu gest şi nu 

se angajează în discuţii peste capul spectatorilor. La fel la 


teatru, concert etc. Se discută în timpul pauzelor. 
4.10. LA SPECTACOLE, CONCERTE, 
EXPOZIŢII 


Spectacolul - teatru, operă, concert - este mai 

întotdeauna un gest colectiv de creaţie, dar şi de receptare; 
rosturile fundamentale ale artei rămân modelarea şi înălţarea 
conştiinţelor umane, îmbogățirea spirituală a omului dornic 
de cultură şi de spiritualitate. Pretenţiile privind ţinuta şi 
comportarea noastră sunt mai exigente. 

e Ca tinută: bărbaţii, costum de culoare închisă, 

cămaşă albă, cravată închisă; femeile, rochii în tonuri 

închise, de preferinţă „uni". Replica actorului, acordul 
simfonic şi căutările artistice cer o participare mai 
pretențioasă chiar şi ca ţinută. în ţările occidentale se mai 
poartă se mai poartă ţinutele „speciale", cu deosebire în 
lojă; femeile - rochii de seară şi mănuși lungi. Astăzi, 
concepţia asupra stilului de îmbrăcăminte a devenit ceva 
mai largă, fără a tolera însă ţinuta sport. Atenţie la cerceii 
prea lungi, la cei din plastic, la strasuri, la poşetele mari, la 
purtatul mănuşilor. 

* Prezentăm mai întâi cele „zece porunci ale 
spectatorului”, adaptate după T. Muşatescu: 

1. Să fii punctual. Să nu-ţi cauţi loc după începerea 
spectacolului. 

2. lubeşte pe aproapele tău şi nu-l deranja de o 

mie de ori. 

3. Să nu mănânci ceapă sau usturoi, iar dacă ai 
mâncat, să-ţi iei singur o lojă. 

4. Să nu râvneşti la „programul" altuia. 

5. Să nu dormi, sau cel puţin să nu sforăi. 

6. Să nu ucizi pe actori şi pe spectatori vorbind 
mereu. 

7. Să nu mănânci seminţe sau bomboane 
ambalate. Să nu strănuţi, să nu tuşeşti; eventual rămâi 
acasă. 

8. Să nu iei numele autorului în deşert. 

9. Să nu furi numărul de la garderobă. Să cinsteşti 
pe plasator şi garderobier. 

10. Să nu vorbeşti de rău dacă nu ţi-a plăcut. Lasă- 

i să se ardă şi alţii. 

Câteva completări ale acestor „porunci" ni se par 
necesare. 

e Punctualitatea este mult mai severă; se va lăsa 
rezervă de timp pentru garderobă, refacerea detaliior de 
ţinută deranjate pe drum etc. Lăsaţi la garderobă toate 
accesorile: umbrelă, fular, pălărie; dacă la restaurant femeia 

poate intra cu pălărie sau cu o coafură înaltă, nu va face 
acelaşi lucru la teatru, în afara cazului când are loc în lojă. 
e Repararea coafurii, a machiajului etc. se face 

în locuri discrete, nu în holul teatrului, în prezenţa celorlalţi 
participanţi. 

+  întârziaţii vor aştepta prima pauză pentru a-şi 

ocupa locurile; nu vor deranja pe nimeni dacă spectacolul a 
început. 

e Scaunele pliante vor fi lăsate în jos de către 

bărbaţi. 

e Mergând la spectacol două perechi, femeile 

stau la mijloc, pe locurile mai bune sau la dreapta. în trei, 
„simetrie". în lojă femeile stau în faţă. 

*  Aplaudaţi fără zgârcenie dacă v-a plăcut. E 

răsplata pe care o aşteaptă actorii. Aplauzele, chiar 
prelungite şi entuziaste, se oferă stând jos pe scaune, la 
orice ridicare a cortinei. 

e Nu alergaţi să ieşiţi primii şi să prindeţi loc la 

garderobă sau la tramvai. Rămâneţi până la terminarea 


spectacolului, până la ultima lăsare a cortinei, până la ul- 
tima ieşire la rampă a dirijorului, solistului, actorilor, până la 
aprinderea definitivă a luminii; părăsiţi sala în linişte, în 
ordine. 

e în timpul desfăşurării spectacolului orice 

„comentarii”, opinii critice sau admirative, explicaţii etc. sunt 
„interzise; de asemenea, fluierăturile, chiar ca manifestare a 
aprobării şi entuziasmului. Se evită râsul vulgar, în hohote 
şi sughiţuri completate cu mici interjecţii. A striga „bravo" în 
timpul spectacolului sau chiar „după" este neelegant, 
grotesc, lipsit de bun-gust. 

e Se vor evita aprecierile negative când nu se 

cunoaşte pe deplin adevărata valoare a unui spectacol sau 
a unui obiect de artă (la expoziţii); discuţiile purtate cu glas 
tare în aplauze, la care participă şi grupurile din jur, aduc 
mai degrabă a „bârfă" şi au un efect lamentabil. 

« La concerte sau la operă nu se marchează 

măsura nici cu capul, nici cu mâna sau cu piciorul; nu se 
fredonează melodia în paralel cu orchestra, corul sau soliştii; 
arătându-şi pasiunea şi cultura muzicală din stal, 
„melomanul-cabotin", închizând ochii din cauza voluptăţilor 
sonore, afişează un orgoliu ieftin şi nepoliticos. La fel de 
necuviincios este şi „specialistul" care urmăreşte concertul 
cu partitura în mână, dând semne de nemulţumire atunci 
când gesturile dirijorului sau „intrarea fagotului” nu corespund 
cu viziunea dumisale asupra interpretării simfoniei respec- 
tive. 

e Atentie tineri îndrăgostiţi: spectacolul are loc pe 

scenă (sau pe ecran) şi nu în sală, deci decentă şi sobrietate! 
+ Nu mai puţin necuviincios este şi cel care, aflat 

într-o expoziţie de artă plastică cu lucrări ale căror modalităţi 
de expresie - mai moderne sau poate mai abstracte - i se 
par neinteligibile, îşi pronunţă cu violenţă şi dispreţ opiniile 
şi aprecierile „pretins rutinat". Atitudinea recomandabilă este 
modestia şi bunul-simţ, poate chiar tăcerea, discretia şi 
aprecierea delicată. 

e Vernisajul unei expoziţii de pictură, sculptură, 

grafică etc. constituie un moment important în viaţa culturală 
a unui oraş şi trebuie cinstit ca atare prin ţinută şi 
comportament. Dacă îl cunoaştem pe artist, sau chiar dacă 
nu îl cunoaştem, putem găsi un moment potrivit pentru a-l 
felicita; vom exprima cuvinte de apreciere privind operele 
expuse, fără a face comparații cu alţi „confraţi”. 

e La expoziţii vorbim încet, nu atingem obiectele 

expuse, nu ne apropiem prea mult de exponate. 

e La concerte se aplaudă interpretarea lucrării în 

întregime şi nu după fiecare parte; se aplaudă atunci când 
dirijorul se întoarce cu faţa spre public. Cei care nu cunosc 
suficient de bine lucrarea e mai bine să nu se grăbească. 

e Cu binoclul ne uităm pe scenă şi nu în sală. 

e Cel care nu dispune de program - 

nemaiexistând la vânzare - îl poate împrumuta de la un 
vecin pentru câteva minute (când acesta nu-l citeşte şi o 
singură dată, nu când se cântă sau se vorbeşte); îl va înapoia 
cât mai repede cu mulţumiri. 

e La teatru sau la operă se poate aplauda după 

fiecare act sau chiar la scenă deschisă după o frază sau o 
arie care a plăcut. Nu se aplaudă cu mâinile în sus. 

+ Artiştilor, dirijorilor, compozitorilor le putem oferi 

flori prin intermediar. Lângă flori anexăm un cartonaş sau 
cartea de vizită pe care scriem câteva cuvinte de apreciere. 
e Artiştii pot fi felicitati şi personal, în culise, în 

pauză sau după spectacol. Tot după spectacol, artistul poate 
fi rugat să ofere autografe (pe programe). 

4.11. LA RESTAURANT, COFETARIE, BAR 

+ Ca şi în celelalte împrejurări, daţi dovadă de 

tact şi curtoazie. în general, bărbaţii sunt cei care aleg 
restaurantul, în funcţie de rangul invitaţilor; se pot consulta 
cu partenera sau cu grupul. Dacă această alegere o face 


cel care lansează invitaţia, îi va preveni şi pe ceilalţi pentru 
a le orienta ţinuta. 

e La restaurant, să nu pară paradoxal, ţinuta 

trebuie să fie clasică. Se caută mereu alte culori, dar negrul 
şi albul sunt mai presus de orice; haine mai închise, rochii 
mai decoltate (nu este cazul pentru grădini de vară, brasserii, 
hanuri, moteluri). 

e Dacă se merge în grup, primul va intra un 

bărbat, apoi femeile şi la urmă ceilalţi bărbaţi. Dacă este 
numai o pereche, se va avea grijă; femeia trebuie sigur 
protejată; într-un restaurant bun, neaglomerat, noaptea, 
dacă plouă etc, va intra prima femeia, altfel bărbatul. Acesta 
se va opri imediat după intrare, va avea grijă să ţină uşa 
femeii, o va proteja de eventualele nocivităţi dinăuntru sau 

dinafară şi de eventuale indiscreţii. în localul propriu-zis (nu 
în hol), de regulă intră primul tot bărbatul pentru a înfrunta 
el privirile indiscreţilor mai puţin educati. 

e La garderobă bărbatul se dezbracă mai întâi, 

apoi o ajută pe femeie. La plecare invers, o ajută şi apoi se 
îmbracă; regula ar fi aceea că bărbatul îşi ajută partenera, 
el fiind în costum, adică fără palton sau pardesiu. Pachete, 
umbrele, sacoşe, se lasă toate la garderobă. Dacă se 
întâmplă să nu fie garderobă, hainele se pun cu oarecare 
discreţie pe un scaun, şi nu pe speteaza celorlalte. 

e Masa, dacă nu e rezervată, o va alege tot 

bărbatul consultând şi respectând preferinţele femeii. 
Bărbaţii nu se aşază la masă până nu şi-au găsit loc toate 
femeile; de regulă le ajută să se aşeze, manevrând scaunul 
la masă la locul potrivit. Femeile nu vor fi deranjate de 
picioarele meselor, de frapiere, de lipsă de vizibilitate, de 
curent dinspre fereastră spre uşă, de mesele învecinate, 
de culoarul de circulaţie şi servire al ospătarilor. Vor avea 
vederea spre stradă, orchestră sau spre ansamblul sălii. La 
mesele din mijlocul sălii locul de onoare este cel cu faţa 
spre intrare. 

e Nu ne vom aşeza lângă o persoană 

necunoscută, mai ales lângă o femeie, decât dacă nu există 
nici un loc liber, şi sigur, numai după ce am cerut permisiunea 
persoanei în cauză. 

e Codul francez şi italian recomandă ca la masă 

să se stea alături (mai intim!); în Germania şi Scandinavia 
partenerii stau faţă în faţă (mai elegant!), opţiune la care ne 
asociem şi noi; regula nu este rigidă. Pentru grupuri mai 
numeroase ne orientăm după cele cuprinse în cap. 5. 

e Important: cu ospătarul discută numai bărbatul: 

el rezolvă totul, el transmite toate dorinţele femeilor, ale 
mesei, 

+ înainte de a face comanda, consultaţi-vă 

partenerii (mai întâi doamnele), eventual oferiţi-le lista pentru 

a se informa. Dacă ezită, nu daţi semne de nerăbdare. 
Evitaţi, pe cât posibil, să comentaţi preţurile. Nu faceţi pe 
dificilul, pe nemulţumitul; femeile, oricum, nu vor fi plăcut 
impresionate; ele apreciază mai mult sobrietatea, eleganța. 
+ Alegerea nu trebuie făcută pe baza coloanei 

de preţuri. Ospătarul poate face referiri la „specialitatea 
casei". 

e Dacă aveţi întâlnire în local, puteţi aştepta pe 

cei întârziaţi timp de 20 de minute; apoi puteţi face comanda 
şi servi. La cafenea sau la cofetărie, comanda se face 
imediat, fără a mai aştepta. 

e Dacă sunteţi invitat de un coleg sau prieten, nu 

alegeţi de pe listă ceea ce e mai scump; modestia va fi 
apreciată. 

e Nu vă pieptănaţi, nu vă refaceţi machiajul la 

masă. Nu gustaţi din farfuria celorlalţi. 

* Ca bărbat, nu priviţi la femeile de la mesele 

vecine şi nu comentaţi frumuseţea lor. Nu-i arătaţi partenerei 
dumneavoastră alte femei frumoase. Dacă vă e cunoscută 


femeia de la masa vecină, abţineţi-vă de la orice conversaţie, 
salutaţi-o doar. Singur fiind, puteţi invita la dans o femeie 
singură la masă, dar aceasta nu este obligată să accepte. 
Apăraţi o femeie, singură cu care alţii se poartă grosolan; 
evitaţi însă scandalul. 

+ Masa se desfăşoară în mod obişnuit. Ceea ce 

la o masă particulară face gazda, la restaurant face 
ospătarul; apoi bărbaţii. Femeile sunt răsfăţate. De băuturi 
se ocupă bărbatul; numai el toarnă vin sau apă, în cazul 
când chelnerul nu este atent. La fel şi cu celelalte servicii. 

e Nu luăm nimic de la mesele vecine, chiar 

neocupate. Totul se cere personalului de serviciu. 

e La masă se stă drept şi corect; nu cu coatele 

pe masă, nu „tolănit" pe spate, nu cu picioarele întinse până 
vizavi, nu cu scaunul depărtat de masă şi picior peste picior. 

e  Şervetul aflat pe farfurie se desface şi se aşază 

pe genunchi; moda cu şervetul legat la gâtul bărbaţilor, 
pentru a-şi proteja cravata, a trecut de mult. 

* Nune vom declara mereu nemulţumiţi de 

calitatea mâncării şi băuturii. Nu vom trimite după bucătar 
sau după şeful de sală. Nu vom bea peste măsură. Nu vom 
fraterniza cu „beţivi”. 

e Nu vom trece la alte mese. Nu ne vom asocia 

cu persoane condamnate de opinia publică pentru 
comportarea lor (nici în alte împrejurări)! 

e Se evită cu toată stricteţea certurile şi chiar 

discuţiile mai „violente"; chiar şi dacă sunt numai bărbaţi. 

e Nu vom cânta în restaurant. Dansul, fumatul 

au regulile lor. 

+ Femeia este cea care are dreptul să dea 

semnalul de plecare. Codul spune că bărbatul; contrazicem 
„codul" şi atunci când spune că femeia se ridică prima de la 
masă. Femeia, având poziţia de privilegiat, nu poate sta în 
picioare - nici câteva secunde - până se ridică bărbatul; 
bărbatul se va ridica deci mai întâi şi va ajuta şi proteja 
femeia spre ieşire. Atent spre ea, el va merge puţin în avans 
spre a deschide uşa şi a o lăsa să treacă prima. 

e La ieşirea în stradă, femeia are prioritate; dacă 

afară sunt intemperii (vânt, furtună etc), iese mai întâi 
bărbatul, deschide umbrela pentru protecţie, deschide uşa 
la maşină etc. 

* Un moment delicat este acela al achitării notei 

de plată. Nu luaţi un aer bănuitor, chiar împotriva convingerii 
proprii, ci unul detaşat. Verificaţi nota cu discreţie şi nu 
spuneţi cât aţi plătit. Achitarea notei se poate face şi în altă 
parte. Evitaţi să vă plângeţi de neatenţia chelnerilor. O 
femeie, cel puţin în aparenţă, trebuie să ignore toate acestea. 
La plecare nu vă declaraţi nemulţumiţi. 

» Dacă fiecare îşi plăteşte partea de consumatie, 

nu se începe „scotocirea" prin buzunare sau „cheta"; plăteşte 
unul din participanţi şi socotelile se fac în linişte, în afara 
restaurantului. Plăteşte şi femeia care n-afostîn mod expres 
invitată (mai rar). 

e Atentie la intrare şi la ieşire, să nu trântim uşile, 

să nu închidem în faţa persoanelor care doresc să le 
folosească. 

e Nu uitati în buzunar lingurite sau scrumiere de 

la restaurant sau cantină, chiar dacă vă sunt necesare în 
căminul dumneavoastră. 

e La cofetărie, la cafenea, la bar, sunt valabile 

normele de mai sus, chiar dacă şederea e de mai scurtă 
durată. Linguriţa serveşte numai pentru amestecul zahărului 
şi nu pentru băut; se aşteaptă până cafeaua se răceşte, 
fără să suflăm în ea; zaţul rămâne în ceaşcă; bucata de 
lămâie nu se mănâncă; sorbirea lichidelor este dezagreabilă; 
lichidele servite cu paiul nu se consumă până la ultima 
picătură; farfuria şi scrumiera au, fiecare, rostul lor; ţigara 
se aprinde numai după ce a terminat şi persoana care ne 
însoţeşte; plata se face punând banii pe farfuria pe care ne- 


a fost adus bonul de consum; atenţie la ţinută, atitudine, 
consum şi... timp de şedere. 


4.12. ÎN TREN, ÎN EXCURSII, ÎN CONCEDII 


e în tren se vine, cu biletul cumpărat înainte, cu 
aproximativ 15 minute de ora fixată pentru plecare. 

e Se dă „bună ziua" când se intră în 

compartiment. 

+ Nu se răsfiră geamantanele, pachetele, 

sacoşele, plasele, paltoanele etc. prin tot compartimentul. 
Călătorului îi sade bine să ocupe doar locul ce i se cuvine. 
e Se ajută doamnele şi oamenii mai în vârstă la 

urcatul şi coborâtul geamantanelor, în limitele spaţiului 

disponibil. 

+ Se respectă locul rezervat. Orice neregulă, 
suprapunere, neînțelegere se rezolvă prin intermediul 
conductorului şi, de preferat, al bunăvoinţei. 

e Nu se intră în vorbă dacă ceilalţi preferă să 

contemple natura, să citească sau chiar să se odihnească, 
moţăind discret. 

* Putem întreba - pe un ton rezervat şi cu mult 

tact - tovarăşii de drum despre destinaţia şi durata călătoriei, 
a vizitei; este nepoliticos să cerem sau să comunicăm 
amănunte, intimităţi. Răspunsul scurt constituie un semn 
că interlocutorul nu are chef de vorbă. 

+  Acomodaţi-vă la specificul vagonului (sau 
compartimentului); nu veţi fuma dacă nimeni nu fumează - 
chiar în compartiment de fumători -; nu veţi protesta, dacă 
toţi fumează; nu vă opuneţi să se deschidă geamul - dacă 
toţi consimt- pe motiv că „trage" (vă puteţi retrage pe culoar 
timp de cinci minute) şi nu veţi insista să se deschidă dacă 
în compartiment sunt vârstnici, copii, bolnavi. 

e Nu vă descălţaţi, nu vă puneţi picioarele pe 

bancheta proprie şi nici pe cea din fată., 

e Nu spuneţi că locurile sunt ocupate când există 
vreunul liber. 

+ Atentie la şederea - ca timp şi comportare - în 

vagonul restaurant. Lăsaţi amuzamentul şuetei şi al 
paharului de bere pentru când ajungeţi la destinaţie. 

e Dacă vă aşezaţi la masă cu necunoscuţi, le 

cereti voie, dar nu trebuie să intraţi neapărat în vorbă cu ei. 
e Dacă unul dintre călătorii din compartiment 
intenţionează să doarmă, renuntati la lectura ziarului sau a 
revistei şi stingeţi lumina. 

e  Cereţi permisiunea tovarăşilor de călătorie 

pentru închiderea şi deschiderea uşii, ferestrei, luminii, 
instalaţiei de încălzire, magnetofoanelor sau aparatelor de 

radio, aşezarea valizelor în plasă peste alte geamantane 
sau în altă parte decât deasupra locului pe care şedeţi etc. 
sau renunţaţi la iniţiative! 

e Nu ocupați singur întreaga fereastră când vreţi 

să luaţi „la revedere"; mai lăsaţi şi pe alţii să-şi ia rămas 
bun. 

+ Când conducem la gară persoane care ne-au 

vizitat, nu oferim flori (la sosire da!) ci, mai degrabă, fructe 
sau ceva de citit. 

e Dacă luaţi o gustare sau chiar masa în 

compartiment, aveţi grijă să fie pregătită astfel încât să o 
faceţi cât mai discret şi rapid; nu vă întindeţi în întreg 
compartimentul. Aveţi grijă de curăţenie. Oferiţi, eventual, 
copiilor din compartiment din dulciurile sau fructele pe care 
le consumaţi, dar cereţi îngăduinţa însoţitorilor. 

e Când părăsiţi compartimentul nu spuneţi „la 

revedere" (cum pretinde „codul"), ci „bună ziua" sau „bună 
seara". La coborâre, ca şi la tramvaie, are prioritate bărbatul, 
pentru a ajuta femeia sau vârstnicul. 

e  Cumpăraţi-vă bilet de peron când conduceţi pe 


cineva la gară. 

e Nu  coborâţi valizele pe fereastra 
compartimentului. 

+ într-o cuşetă de dormit primul care va urca în 

pat este cel care ocupă locul de sus; el va cobori ultimul. 

+ înainte de culcare, este elegant să ieşiţi din 

cuşetă, pentru câteva minute, până când vecinul se schimbă 
şi-şi face toaleta. 

+ Dacă aveţi patul de jos îl puteţi oferi unei 

persoane mai vârstnice sau mai „greoaie”. 

e La plecare patul se lasă în ordine. 

+ Când plecaţi de acasă (concedii etc.) nu fiţi mai 
neglijenţi în casa altora - sau la hotel - decât acasă; păstraţi 
curăţenia, folosiţi scrumiera, coşul de gunoi, închideţi 

robinetele, nu distrugeti perdelele, păturile, mobilierul. 

« Respectati orele de masă şi odihna vecinilor. 

e La masă nu comentaţi cu voce tare şi nu râdeţi 
zgomotos, nu spuneţi anecdote pentru sala întreagă, nu 
criticaţi meniul şi serviciul. 

e  Menajaţi-vă soțiile, faceţi-le să se simtă că au 

şi ele concediu. 

e  Nuuuitaţi un cuvânt amabil la plecare pentru cei 

ce v-au servit. 

e Dacă excursia se face cu autobuzul, la 

înapoiere se ocupă, de regulă, aceleaşi locuri. Toate acţiunile 
se fac conform programului sau de comun acord. 

e Dacă nu sunteţi singur în camera de hotel, 

evitaţi să veniţi târziu şi să aprindeţi lumina ca să vă 
dezbrăcaţi, să citiţi etc. 

« Folosiţi numai lucrurile dumneavoastră sau cele 
destinate dumneavoastră; îngrijiţi inventarul hotelului, nu 
înstrăinaţi nimic, nici pentru a duce în altă cameră; dacă aţi 
spart ceva, anunţaţi. 

e Pe plajă, jocul cu mingea sau un tranzistor pot 

deranja. 

* Nu lăsaţi urme pe unde treceţi, mai ales în 

pădure, pe plajă, la iarbă verde: hârtii, pachete de ţigări, 
ambalaje, coji de ouă. 

e Nu faceţi foc decât în locurile indicate sau total 
nepericuloase, nedăunătoare. 

e Un om politicos nu poate fi brutal fată de un 

animal, nu poate distruge o floare, nu poate strica un pom, 
nu crestează o bancă, nu-şi va scrie numele pe stânci sau 
pe betonul proaspăt (să rămână!). „Nomina stultorum, 
ubique locorum" („numele proştilor în toate locurile") spune 
un proverb latin! Să nu maltratăm nimic! Să nu distrugem! 
Să clădim! Să creăm! 

e Chiar dacă stevardeza nu invită femeile şi copiii 

să urce primii în avion, bărbaţii pot avea ei această iniţiativă. 
e în timpul călătoriei cu avionul, regulile de 

comportare sunt asemănătoare celor din tren. în avion 
trebuie să te supui disciplinei de pe aeroport şi „de zbor" 
(centură de siguranţă, bomboane înainte de decolare şi 
aterizare etc). Locurile sunt toate la fel de bune şi de „sigure”. 
e Călătoria în străinătate implică obligaţia de a 

se adapta condiţiilor şi obiceiurilor din ţara respectivă. Ne 
putem informa dinainte! 


4.13. CASATORII 

+ Pentru căsătoria la ofiţerul stării civile, primele 

obligaţii sunt puctualitatea şi ţinuta. 

e îmbrăcămintea va fi de cea mai mare eleganţă 

posibilă pentru orele dimineţii: culori mai deschise şi vii, 
femeile nu vor veni în negru şi nici în alb; albul este rezervat, 
eventual, pentru mireasă. 

+ Abordarea vestimentaţiei „tânărului cuplu" este 
obligatorie: 

- nu este admis să avem o ţinută mai „neglijentă" 


când partenera noastră este foarte elegantă; 

- ţinuta clasică a tânărului soţ în dimineaţa căsătoriei 

va fi compusă dintr-un costum de culoare mai deschisă, 
având pantaloni de aceeaşi culoare sau în dungi (asortate), 
cămaşă albă, vestă, cravată; smochingul merge, eventual, 
seara; 

- viitoarea soţie va fi de o eleganţă simplă; culori 

albe sau pastel, croială dreaptă sau uşor evazată; o pălărie 
discretă, de culoare deschisă dă feminitate; 

- dacă mireasa se îmbracă în taior, viitorul soţ va 

purta un costum gri-închis sau bleumarin; 

- dacă mireasa îmbracă o rochie special albă, 

scurtă, bărbatul se poate îmbrăca potrivit în costum negru; 

- dacă viitoarea soţie îmbracă o rochie lungă de 

voal, bărbatul va îmbrăca cel puţin costum negru, mai bine 
jachetă. 

+ Atentie la exagerări şi la combinaţia de culori: 

ori gri, ori negru, niciodată amândouă. 

«+ Persoanele care participă la căsătoria civilă 

felicită pe tinerii căsătoriţi după terminarea ceremoniei. Se 
oferă flori, se strânge mâna, eventual se sărută; prietenii 
buni se îmbrăţişează. 

+ Sărbătorirea acasă nu este obligatorie, tinerii 

căsătoriţi putând fi liberi. Dacă, totuşi, se organizează o 
celebrare, aceasta poate fi sub formă de masă (forma cea 
mai obişnuită în ultimul timp), poate fi similară cu primirea 
ce se face la onomastică, sau ca o serată. Dacă masa se 
serveşte la dejun, ţinuta poate rămâne cea de la ceremonia 
de dimineaţă. 

« Când căsătoria se organizează în familie, 

sărbătoriţii sunt obligaţi să rămână până se închină - de 
regulă cu şampanie-în sănătatea lor, apoi se pot retrage... 
* Este recomandabil ca tinerii căsătoriţi să anunţe 
cunoştinţele de căsătoria lor „post factum". 

e Dacă se organizează o nuntă într-un cadru mai 

larg, invitaţiile se transmit cu cel puţin două săptămâni 
înainte. Persoanele la care ţinem mult să participe sunt 
invitate şi personal de către cineva din familie. Când 
persoanele invitate nu participă, anunţă din timp, iar la data 
respectivă vor trimite o telegramă de felicitare pe adresa 
tinerilor, când sunt cunoscuţi amândoi, ori pe numele celui 
cunoscut. 

» Persoanele invitate la nuntă aduc ceva în dar; 

se oferă mai ales lucruri utile pentru gospodărie sau bani. 
Rudele mai apropiate oferă daruri mai consistente. Dacă 
darul e mai voluminos, poate fi trimis în ajunul nunţii, acasă. 
e Colegii de muncă pot oferi tinerilor căsătoriţi 

un dar comun; pentru un astfel de cadou se mulţumeşte 

fiecăruia în parte. 

e Pentru cadourile primite prin poştă trebuie să 

se mulţumească printr-o scrisoare, pe cât posibil în decurs 
de o săptămână. 

+ în unele cazuri, nunta poate fi organizată - fiind 

şi foarte interesantă - după datinele vechi, caracteristice 
regiunii. F X y 

4.14. CONDOLEANŢE. INMORMANTARI 

e A prezenta cuiva condoleanţe înseamnă a 

participa la suferinţa lui (latinescul „dolere" are semnificaţia 
de suferinţă). Prezentarea condoleanţelorse face numai cu 
ocazia deceselor. 

e  Condoleanţele pot fi directe, scrise sau 

telegrafiate. Nu se prezintă condoleanţe prin telefon; uşurinţa 
şi comoditatea unui telefon nu sunt compatibile cu gravitatea 
evenimentului. Telegrama este potrivită. 

e Decesul, ziua, ora şi locul înmormântării se 

anunţă direct sau telefonic rudelor şi prietenilor intimi, 


celorlalţi prin presă; anunţarea decesului este o obligaţie a 
familiei. Tot o obligaţie este şi prezentarea de condoleanţe 
familiei îndoliate de către cei intimi. „Un om supărat aşteaptă 
totdeauna ceva din parte-ţi; vezi dacă nu i-l poţi da" (N. lorga). 
e Se vine la casa îndoliată între orele 11 şi 20. 

Ţinuta este sobră şi corectă, nu elegantă. 

e Nu se poartă negru exagerat, dar nici culori vii 

sau desene înflorate, chiar dacă se vine la orele dimineţii. 
Doliul este rezervat familiei. Bărbaţii din afara familiei nu 

vor purta cravată neagră, ci o culoare decentă, închisă. 
Femeile se pot farda discret..Nu se vor parfuma. 

+ Se vor prezenta condoleanţe membrilor familiei 

în ordinea în care se întâlnesc, afecțiunea sporind faţă de 
cei mai apropiaţi defunctului. Se vor evita formulele seci şi 

distante ca „vă (îţi) prezint condoleanţele mele", înlocuindu- 
se cu cuvinte de regret, de ataşament, de îmbărbătare, de 
compasiune, de consolare. în aceste momente eticheta 
dispare, lăsând loc numai omeniei şi bunului-simţ, înţelegerii, 
respectului şi afecțiunii pentru familia îndurerată. 

+ în general, nu se oferă mâncare sau băutură; 

dacă totuşi tradiţia şi obiceiurile locului sunt altele, se va 
proceda în consecinţă. Se vor purta discuţii elogioase, pioase 
şi decente legate de viaţa şi de calităţile celui decedat, despre 
suferinţele lui. Timpul de şedere depinde de gradul de 
apropiere. Dacă este lume multă, se poate pleca mai repede; 
se va pleca discret, luându-se rămas bun de la cei din 
preajmă. 

+ Prezenta la înmormântare este obligatorie 

pentru rude, cunoştinţele apropiate ale celui decedat sau 

ale membrilor familiei. Eticheta nu opreşte prezenţa chiar a 
cunoştinţelor mai îndepărtate. Este indicată, de asemenea, 
participarea vecinilor, a colegilor, a persoanelor care au avut 
legături de serviciu sau oficiale cu cel dispărut sau cu fa- 
milia acestuia. 

e La înmormântare se va veni din timp, cu cel 

puţin 15 minute înainte de ora anunţată. Cei care nu au fost 
acasă vor prezenta condoleanţe membrilor familiei în ordinea 
gradului de apropiere cu decedatul: soţ (soţie), părinţi, copii, 
fraţi, rude apropiate; o pot face şi cei care au fost acasă. 
Aceştia din urmă nu vor mai adăuga nimic; ceilalţi vor găsi 
câteva cuvinte de compasiune. 

e Cei apropiaţi vor trimite sau aduce flori în număr 

par. O vor face discret, fără demonstraţie; nu vor afişa vizibil 
panglica jerbelor sau coroanelor care conţine numele lor. 

e Cei care fac de gardă în jurul catafalcului vor 

prezenta condoleanţe familiei după terminarea gărzii. 

Atenţie la ţinută, la decenţă, la discursuri, atenţie 

la regrete şi demonstraţii formale. Durerea este interioară. 
Durerea este mută. în timpul ceremoniei funebre nu se 

vorbeşte, nu se fumează, se acoperă sau se descoperă 
capul după loc şi după moment. 

e  Condoleanţele prezentate prin intermediul 

presei au mai mult un caracter oficial, puţin formal, puţin 
reţinut. Eticheta şi eleganța sunt reci. Sufletul omului are 
nevoie de căldură. 

* După zece zile de la înmormântare, familia 

defunctului poate fi vizitată; cei apropiaţi o pot face oricând! 

+ Organizarea unei mese după înmormântare nu 

este obligatorie; se va avea grijă ca persoanelor din alte 
localităţi, care au venit la înmormântare, să li se asigure 
masa. 

* La înmormântare, membrii familiei se vor 

îmbrăca în negru sau îşi vor pune o panglică neagră la mână 
sau la rever. Rămâne la latitudinea fiecărei persoane, în 
parte, cât timp să poarte doliul. 

e Rudele, prietenii şi cunoscuţii apropiaţi care 

locuiesc în alte localităţi vor putea prezenta condoleanţe 
telegrafice; vor face şi o vizită îndată ce au această 


posibilitate, vor trimite scrisori. 

e Familia poate răspunde şi mulţumi tuturor prin 

ziar. 

e La ceremoniile cu caracter funerar se 

recomandă o ţinută vestimentară aproape neagră, cămaşa 
albă, batistă albă sau îndoliată. 

e 'Costumul, rochia, cravata, încălţămintea, 

accesoriile etc, de culoare neagră, sunt impuse numai 
pentru rudele apropiate; pentru ceilalţi, haine şi accesorii 
decente, de culoare închisă; rochiile înflorate, chiar pe fond 
negru, nu sunt indicate; cravata uni, închisă, pantofi negri. 
e La prezentarea de condoleanţe, la depunerea 

de coroane de flori sau jerbe, se recomandă-,haina neagră' 
sau ţinuta de culoare închisă. Semnalăm faptul că negrul 
este culoarea de doliu numai a europenilor şi americanilor; 

în Japonia culoarea de doliu este, ca şi la vechii egipteni, 
galbenul. în China şi în alte părţi din Asia, culoarea de doliu 
este albă, în Persia culoarea brună a pământului, în „Lumea 
nouă" culoarea elegantă pentru doliu este movul. 


4.15. REVELION 


e Indiferent de structura calendarului, de spaţiul 

geografic şi cultural sau de orice alte consideraţii, 
îngemănarea sfârşitului cu începutul a fost întotdeauna prilej 
de sărbătoare. Cumpăna anilor este prilej de împlinire şi 
bucurie; este unul dintre puţinele momente în care limitele 
umane ale existenţei sunt unite, vieţuirea mutându-se în 
atemporal. 

e  Modalităţile prin care este sărbătorită 

necontenita reîncepere sunt numeroase şi diversificate; 
ritualul are scenarii diferite de desfăşurare, dar toate 
fastuoase şi pline de veselie: spectacole cu măşti, serbări 
populare, jocuri, dansuri şi tot felul de manifestații ludice, 
petreceri zgomotoase pe străzi sau în localuri, restaurante, 
cabarete, baluri, logodne, toalete noi, mese încărcate, ra- 
dio şi televiziune. De fiecare dată, faptele, trecerile şi 
petrecerile primesc alte şi alte înţelesuri, un singur lucru 
rămânând neschimbat: recunoştinţa faţă de Fire, de Natura 
dătătoare de viaţă, de Dumnezeu. 

e Revelionul este o noapte unică, este cea mai 

antrenantă petrecere a anului; mirajul ei ne atrage şi ne 
cuprinde în mod subtil, fermecător, irezistibil. Petrecerile se 
organizează în localuri publice sau în case particulare. 
Invitaţia pentru acasă se face cu cel puţin două săptămâni 
înainte, mai bine cu o lună. Se poate invita: 

- pentru întâmpinarea anului nou; 

- pentru petrecerea în cursul nopţii. 

e Pentru întâmpinarea anului nou se vine între 

orele 22 şi 23. 

e Tinuta este de serată şi cât mai elegantă. 

Serata poate fi mascată; măştile se poartă în general până 
la ora 2 noaptea. Nici o eleganţă nu e stridentă. Noaptea 
Anului Nou vrea ochi care se pot entuziasma de orice. Rochia 
de revelion trebuie să fie feminină, plină de inefabil; noaptea 
revelionului este noaptea culorilor de vis, a transparenţelor, 
a voalurilor şi volanelor, a decolteurilor adânci şi a altor 
„îndrăzneli" vestimentare la modă, puse sub interdicţie un 
an întreg. 

+ în preajma reînnoirii anului, bradul, situat la loc 

de cinste, înseamnă „arborele veşnic tânăr al vieţii”, dătător 
de speranţă şi de vitalitate deplină, „sursă a nemuririi, centru 
al luminii şi suport al Universului" (M. Eliade). 

e Cei invitaţi pot să trimită flori amfitrioanei în ziua 
revelionului; le va savura mai mult decât seara. 

+ Se organizează mese festive. Se vor servi 

gustări ca pentru serate, dar deosebit de alese. Practica 
bufetului rece câştigă din ce în ce mai mulţi adepţi, fiind mai 
potrivită. Se poate servi la diferite ore, după gust, după poftă, 
după particularităţi. Tineretul, mai ales, care iubeşte 


mâncarea dar şi dansul şi muzica, preferă bufetul rece. Se 
poate servi un singur vin, cu condiţia să fie bun. în asemenea 
situaţie este indicat vinul alb, mai sec sau rose. 

+ Cei trecuți de prima tinereţe se vor strânge - 

după vechile deprinderi - în jurul mesei, vor savura cu 
plăcere şi pe îndelete bunătăţile pregătite, vor degusta 
băuturile, vor glumi, vor râde, îşi vor oferi reciproc ore plăcute 
şi discuţii prietenești. 

e Revelionul nu-i o noapte ca oricare; fiindcă în 

noaptea de Anul Nou vă este îngăduită orice fantezie, casa 
şi masa trebuie să aibă o strălucire deosebită, fastuoasă: 
pomul de Crăciun luminat feeric, toate lămpile, lampioanele 
şi candelabrele aprinse; podoabe de ramuri de brad şi vâsc, 
steluțe de staniol, lănţişoare, serpentine, globuri colorate, 

ghirlande, beteală, lumânări aprinse; fantezii peste tot, pe 
pereţi, pe uşi, pe perdele, pe faţa de masă, aranjamente 
florale, vase şi tacâmuri festive, sfeşnice, strălucire. 

» Cu câteva minute înainte de ora 0,00 se va servi 
şampanie. La cumpăna anilor se poate stinge lumina fără 
ca aceasta să fie o obligaţie de etichetă; după reaprinderea 
luminii se închină, se fac urări, se sărută, se golesc paharele, 
petrecerea reîncepe cu şi mai multă veselie. 

e Nu sunt stabilite ore de plecare. Se stă cât timp 

e amuzant, şase dimineaţa, opt sau douăsprezece ziua (nu 
mai mult!). Se pleacă multumind gazdei. 

e Spre deosebire de alte ocazii, revelionul permite 

cuiva să rămână într-o casă până la două noaptea, apoi să 
meargă - dacă nu strică petrecerea - în altă casă - după 

un telefon prealabil - unde să rămână o oră şi să treacă 
eventual în a treia, cutreierând casele cunoscuţilor unde se 
petrece în acea noapte. în prima casă nu, dar în celelalte 
este permis să se aducă prieteni. 

e Dacă ati luat hotărârea să rămâneţi „în doi", n~ 

o faceţi în pijama, halat şi papuci; îmbrăcaţi-vă frumos şi 
creaţi-vă un cadru festiv; o masă cu gust aranjată, un brăduţ 
simbolic şi câteva globuri, bucate alese, un disc preferat; la 
miezul nopţii nu uitaţi să dăruiţi partenerului dumneavoastră 
un mic dar, oricât de modest; micile atenţii şi dovezile de 
afecţiune fac plăcere toată viaţa. 

+  Felicitările de Anul Nou pot fi transmise şi 

telefonic. Se poate telefona chiar în noaptea revelionului, 
între orele O şi 1 ale noului an; aceasta se poate face chiar 
dacă prietenii petrec revelionul în altă casă; se vor face 
urările cuvenite, bineînţeles şi gazdelor care răspund la 
telefon, se vor cere scuze, se va mulţumi. Se mai poate 
felicita în ziua de 1 ianuarie între orele 19 şi 21. 

e Nu uitati să daţi a doua zi gazdei un telefon, 

să-i mulţumiţi pentru oboseală şi să-i mărturisiţi plăcerea 

de a fi petrecut împreună o seară minunată. 

126 

e V-au bucurat felicitările primite din alte localităţi? 

Nu uitaţi şi nu amânaţi de azi pe mâine să faceţi la fel. 

+ în noaptea Anului Nou totul trebuie să arate 

altfel ca de obicei, să poarte semnul bucuriei, al optimismului, 
să fie o invitaţie la veselie. 

Indiferent unde ne aflăm, sfârşitul şi începutul de 

an înseamnă anularea, măcar pentru o clipă, a răului din 
lume şi înlocuirea sa cu bucuria şi speranţa fără limită; mitul 
reîntineririi, al vieţii depline, renaşte în noi cu fiecare an nou. 
Şi cu dumneavoastră cu toţi! „La mulţi ani!". 


4.16. DESPRE MĂRŢIŞOR 


Poate cel mai popular şi mai răspândit obicei 

tradiţional legat de sosirea primăverii este „Mărţişorul"”. Se 
pare că suntem singurul popor din lume care cunoaşte acest 
gingaş simbol al primăverii, rezultat din păstrarea în 
conştiinţa populară a vechiului calendar roman în care anul 
începea la 1 Martie. Din întreaga arie romană-antică, obiceiul 
se păstrează şi se practică numai la noi: un simbol de 


primăvară românesc, curat şi diafan, un basm, un poem 
înfiripat din mlădiţa ghioceilor, un semn al rodului ce 
încolţeşte; o bucurie a vieţii şi a muncii, a dragostei oferite - 
cu tandreţe, din adâncul inimii - mamelor, surorilor, fiicelor, 
soțiilor, colegelor, iubitelor şi tuturor semenelor noastre. 

+  Mărţişorul se oferă, în dar, primăvara. Nici un 

alt anotimp nu e mai plin de prospeţime, de dragoste şi poftă 
de viaţă, de muncă; mărţişorul reprezintă renaştere, 
primăvară, viaţă. 

e Tradițional şi caracteristic mărţişorului este 

şnurul, alcătuit din două fire răsucite împreună, de culoare 
albă şi roşie, albul simbolizând principiul feminin: curăţenie, 
gingăşie, puritate morală, iar roşul pe cel masculin: sănătate, 
înţelepciune; din împletirea inseparabilă a acestor principii 

se naşte viaţa. Mărţişorul mai conţine, de regulă, un al treilea 
component: o amuletă, un talisman, acesta, ca de altfel orice 
obiect de podoabă, simbolizând bunătate, belşug, 
prosperitate. 

e De regulă, bărbaţii oferă mărţişoare femeilor. 

Cum alegem acea miniatură-, acel simbol ce poate semnifica 
un gând, o dorinţă, o urare? Ideal ar fi să putem găsi ceva 
anume, care să spună, să transmită un sentiment persoanei 
avute în vedere. Alegerea trebuie făcută cu discernământ; 
simbolurile oferite produc bucurii, dar pot genera aluzii, 
răstălmăciri, interpretări uneori supărătoare. Cu florile nu 
apar probleme; se potrivesc şi iubitei, şi colegei, şi prietenilor; 
sunt eliminate riscurile. 

* Atenţie la momentul când mărţişorul se prinde 

cu acul! Dacă acul are vârful bont sau agaţă, rişti să rupi un 
fir din bluza de mătase; drept urmare, surâsul bucuros 
devine zâmbet politicos. E de preferat ca mărţişorul să fie 
înmânat personal, eventual într-un plic adecvat, împreună 
cu un zâmbet, o stângere uşoară de mână sau un sărut. 
Luna martie inundă lumea cu miracolul primăverii. 

Femeia este cea dintâi care presimte semnele oricât de 
firave ale înnoirii anotimpului. în martie, nu vine niciodată 

cu adevărat primăvara, fără ca, mai înainte, să se 
împrimăvăreze sufletul, privirea şi dorul femeii. Poate şi prin 
mărţişor, contează nu atât forma, nu atât culoarea, cât 
modalitatea în care este oferit..., căldura mâinii care ni-l 
oferă... nevoia noastră de curăţenie sufletească şi de 
dragoste, de primăvară şi de frumos... 

Capitolul 5 


LEGILE OSPEŢIEI. MODERAŢIA 


ÎN MÂNCARE ŞI BĂUTURA 
5.1. DESPRE „VIZITE" ŞI ALTE FORME 
DE ÎNTÂLNIRE 


în înţelesul mai larg al cuvântului, prin vizită se 

înţelege cercetarea cuiva de către altcineva, de la o 
întrevedere seacă de cinci minute, răspunzând unei obligaţii 
strict „protocolare" şi până la ceea ce se numeşte „ospeţie" 
sau „masă", evenimente mai pretenţioase, „de durată" şi 
implicând o serie de obligaţii şi „preţiozităţi" atât pentru 
musafiri cât, mai ales, pentru gazde. 

+ în înţelesul strict al cuvântului, vizita este un 

„bună ziua" prelungit, de regulă fără un motiv bine 
determinat. Această manifestare, mai puţin protocolară, se 
face între cunoscuţi, o dată la una-două luni, pentru a 
menţine relaţiile existente sau a le amplifica atunci când 
cunoştinţele sunt „recente" sau mai puţin apropiate. 

e După codurile mai vechi, vizita propriu-zisă nu 

se anunţă. Se face între orele 11 şi 12,30 sau 17,30 şi 19 şi 
durează strict 15...30 minute. Se serveşte dulceaţă.eventual 
o prăjitură sau cafea, fără băutură (care necesită mâncare). 
La plecare nu se mulţumeşte. Gazda nu insistă pentru 
prelungirea vizitei. Vizita neanunţată este „comodă" mai ales 


pentru gazde, neexistând pretenţii de primire. Se duc cel 
muult flori. Se pot lua la nevoie şi copiii. La plecare, dacă n- 
am găsit gazdele, lăsăm vorbă, o carte de vizită sau chiar 
un simplu anunţ scris: „V-am căutat, ne pare rău că nu v- 

am găsit!”. 

* După codurile noi, de când există un telefon, 

vizita neanunţată este admisă numai în cazuri speciale. 
Telefonând, nu riscăm să nu găsim pe nimeni acasă şi oferim 
celor vizitaţi posibilitatea să-şi creeze o jumătate de oră 
liberă. Formula „am trecut aşa, ca să văd ce mai faceţi” nu 
reprezintă o justificare nici pentru cunoştinţe mai apropiate 
dacă acestea au telefon! 

» Astăzi vizita se poate înlocui cu un telefon de 

circa cinci minute; este indicat şi practic, iniţiativa putând 
aparţine şi femeii. Vizita „telefonică" se face „acasă" şi numai 
„de acasă”. 

e O altă formă de întâlnire o constituie „ceaiul", 

muult folosit la ruşi şi în special la englezi („five o'clock", adică 
ora cinci). Se practică la orele 17,00, dar s-a generalizat, 
devenind o „invitaţie de durată mai scurtă" de la orele 18 
sau chiar 19 şi cel mult până la orele 21. Invitaţia se face 
înainte cu câteva zile. Ţinuta trebuie să fie elegantă; bărbaţii 
vor purta costume închise (nu maro!), iar vara pantaloni 
deschişi şi veston închis. La ceai nu se duce nimic, even- 
tual flori. Se servesc tartine, pateuri, saleuri, dulciuri (nu tort 
sau prăjituri de cofetărie) şi evident, ceai, cafea - cu sau 
fără frişca -, eventual cacao, citronadă, fără băuturi alcoolice, 
poate puţin coniac. Se serveşte în general puţin; nu se 
dansează, nu se joacă cărţi. Se face conversaţie, se 
mulţumeşte la plecare. 

+ Tot între orele 17 şi 19 femeile îşi pot invita 

prietenele la o cafea. 

+ Ceaiul poate fi dansant, în care caz se rămâne, 
eventual, până la orele 23. Se servesc aceleaşi „atenţii” dar 
în cantităţi mai mari; după orele 21 se poate servi bere sau 
vin. 

+  Cocktaiul („coadă de cocoș") este de origine 

engleză, de la cock (cocoş) şi tail (coadă) şi se referă la 

culorile băuturilor care se amestecă: diferite sortimente de 
băuturi alcoolice, siropuri, fructe, răcoritoare etc. La noi se 
utilizează mai rar (eventual în diplomaţie); eticheta variază 
de la o ţară la alta. Are loc după-masa, la orele 17 sau 18. 

+ Recepţia este mai exigentă, se organizează 

mai mult în acţiuni protocolare: ziua naţională, prezenţa unei 
delegaţii la nivel înalt etc. şi este programată mai ales seara 
în jurul orelor 19 sau 20. Neoficial, recepţia poate fi 
organizată la o nuntă, botez, avansare, aniversare, decorare 
etc, ora modificându-se în consecinţă. Se poate face şi la 
restaurant sau în săli adecvate. Ora se respectă fără 
întârziere. Ţinuta este pretențioasă; este specificată în 
invitaţie. Serviciul se ajută, de regulă, de ospătari. Se 
servesc: şampanie şi pişcoturi, eventual gustări uşoare, bere, 
coniac. Accentul se pune pe adâncirea relaţiilor dintre gazdă 
şi invitaţi. 

Cocktaiurile, ca şi majoritatea recepţiilor, au loc în 

picioare, sunt de scurtă durată; invitaţii şi gazdele au o mare 
mobilitate, pot uşor circula şi discuta cu cine doresc. 

* în unele ţări există obiceiul de a organiza 


receptii la mese „cu plasament" sau cu „tacâmuri fixe", 
invitaţii rămânând însă în picioare (eventual câteva scaune 
pentru vârstnici); mai rar se organizează recepții cu 
plasament la masă, cu scaune. 

+ în relaţiile protocolare se mai pot organiza: 

- Masa-bufet pentru un număr mare de persoane; 

bufetul (mâncarea) se aranjează pe mese lungi, în centrul 
sau pe laturile saloanelor. Oaspeţii se servesc singuri sau 
ajutaţi de câţiva ospătari. Pe masa-bufet se aşază grupuri 
de veselă cu tacâmurile respective. în saloane se pot aranja 
şi grupuri de măsuţe de 3-4 persoane cu tacâmuri şi apoi 
iau loc la măsuţe după preferinţe. Se pot aranja şi scurte 
programe artistice (orchestrale). 

- Cupa de şampanie este o recepţie mai modestă 

şi poate fi oferită la ceremoniile de semnare a unor acorduri 
protocolare, confeinţe de presă, prezentare de felicitări etc. 
Durează 20... 40 de minute. Şampania se serveşte cu 
pişcoturi sau fursecuri. Cupa de şampanie este elegantă. 
Poate fi oferită şi în particular, la o cununie sobră, numirea 
într-o funcţie importantă, lansarea unei cărţi etc. 

- Mesele oficiale pot avea un caracter mai restrâns 

- numai cu persoanele sau delegaţiile în cinstea cărora se 
organizează - sau mai larg, putând fi invitaţi şi reprezentanţi 
ai altor organizaţii de stat. Mesele oficiale se fac, ca dejunuri 
sau dineuri, numai pe bază de invitaţii (de regulă scrise). 
Sunt pretenţioase ca ţinută vestimentară, organizare, pro- 
gram, specialităţi servite etc. o atenţie deosebită trebuie 
acordată primirii, plasării şi întreţinerii invitaţiilor, priorităţilor 
acordate, atenţiilor oferite şi dicuţiilor purtate. 

în relaţiile particulare întâlnirile pot îmbrăca şi alte 

forme. 

+  Seratele sau seratele dansante sunt similare | 

cu „ceaiurile" sau ceaiurile dansante, dar la ore mai târzii, 
între 19...20 şi miezul nopţii; motiv de discuţii sau de dans, 
se organizează numai pe bază de invitaţii lansate înainte cu 
una-două săptămâni. Se impune ţinuta de seară, 
pretențioasă. Bufetul este de regulă, rece, băuturile mai 
uşoare: bere, vinuri albe, coctailuri sau amestecul similar 
numit „cruşon". Nu se servesc aperitive; coniacul este foarte 
potrivit, eventual spumoase sau chiar şampanie, dacă serata 
este legată şi de alt eveniment. Soții vin numai împreună. 
Decomandarea nu este prea gravă. Florile se trimit, nu se 
aduc. Dacă serata durează mai mult, peste ora 24, mâncarea 
trebuie să fie la dispoziţie tot timpul, fără ceremonial; de 
asemenea cafeaua. Se poate pleca, „ad libitum". Când 
jumătate din invitaţi au plecat, trebuie să plece şi ceilalţi. La 
plecare se mulţumeşte; a doua zi se trimit flori (dacă nu s- 
au trimis!). 

+ Sărbătorirea zilei onomastice se face fără 

invitaţii; ţinuta de seară sobră, închisă; se vine la „sărbătorit" 
între 18 şi 19,30. Soții vin împreună, eventual vine numai 
cel de acelaşi sex cu sărbătoritul. Se aduc atenţii (cadouri); 
pentru femei, un supliment de flori e potrivit. Se servesc 
gustări, dulciuri, tort, vin. Se pleacă în jurul orei 12; oaspeţii 
nu sunt obligaţi să mulţumească, gazda însă da. 

* La televizor, la videocasetofon sau la o 

audiție muzicală se vine - pe baza unei invitaţii sau 
înţelegeri - după orele 18,00. Ţinuta îngrijită, de după-masă. 
Se servesc dulcuri, fără mâncare, fără băutură, eventul o 
bere sau un coniac, poate chiar o cafea. 

e La partidele de bridge, canasta, rummy sau 

chiar şah sau table se vine pe bază de înţelegere, înte orele 
17 şi 22. Se servesc cafele, coniac, dulciuri; dacă se întârzie, 
se pot oferi gustări, bere; partidele mai pretenţioase pot fi 
însoţie cu modeste mese-bufet. Ţinuta poate fi chiar „sport”, 
ceva mai sobră. 

e întâlnirile, mai pretenţioase, sunt sub formă de 


„invitaţii la masă" sau, mai simplu, „invitaţii"”. Se 


desfăşoară de regulă seara, între orele 20 şi 24. Se fac pe 
bază de invitaţii scrise (cu 8... 15 zile mai înainte) sau ver- 
bal, direct sau prin telefon. Cu această ocazie se sugerează 
în mod discret şi obiectul „vizitei” (invitaţiei). Ţinuta de seară 
este obligatorie. 

« Pentru masa de prânz, între orele 13 şi 15, se 

invită de regulă numai duminica şi numai „cei intimi", de 
obicei pentru aniversări, mai ales ale copiilor şi 
preadolescenţilor. 

+ Celelalte „ocazii" la care se invită: aniversări 

(căsătorie, zile de naştere), nunţi, botezuri, evenimente 
importante din viaţa cuiva, banchete, simpozioane etc. se 
desfăşoară după programul şi specificul situaţiei. Atenţie 
însă: nu jucăm „bridge" la onomastici, nu dansăm când 

suntem invitaţi numai la masă etc. 

e O rudă sau o cunoştinţă bună „din provincie" 

poate „pica" drept oaspete fără telegramă sau telefon. O 
dată venit, e bine venit. Să-l facem să se simtă bine: 

- îi oferim camera cea mai bună; 

- îl familiarizăm cu dependinţe, detalii etc; 

- îi oferim mici atenţii: un pat comod, un „puişor", 

apă pentru noapte, dulciuri, cheia locuinţei, bilete de autobuz, 
bilete pentru spectacole (dacă putem îl însoţim), mâncăruri 
preferate, 

- nu-l întrebăm cât stă (ne-o va spune el!); nu-l 

utilizăm pentru mici servicii, cumpărături, îngrijit copii sau 
bolnavi etc; 

- îi procurăm bilet de întoarcere. îl conducem la 

gară 

e Majoritatea vizitelor se „întorc". Orice invitaţie 

ne obligă sub o formă oarecare. Să transformăm această 
obligaţie în plăcere, chiar şi ca gazde. 

e Dacă „vizita" are loc în cursul săptămânii, chiar 

dacă sunteţi liberi a doua zi, gândiţi-vă la ceilalţi şi n-o 
prelungiţi decât la insistenţele gazdelor. 

* „Un om cu tact, abil, cu bun-simt îşi dă seama 

dacă a fost binevenit sau dacă îi plictiseşte pe cei din jur şi 
ştie să dispară o clipă mai devreme de aceea în care ar fi 
de prisos" (La Bruyere). O reuniune trebuie încheiată în 
momentul în care lumea se simte încă bine. Să avem mai 
degrabă senzaţia - noi şi gazdele - că „n-a fost destul" decât 
aceea că „a fost prea mult”. 

* A pleca mai devreme sau prea târziu este 

nepoliticos. 

e Nu imitati „volatizarea insularilor", dispărând pe 

tăcute pentru a nu „destrăma" petrecerea. Se poate pleca 
trecând pe la fiecare în parte şi salutându-i sau adresând 
un „noapte bună" tuturor, sau cel puţin gazdelor. 

e Gazda vă poate conduce până la lift sau chiar 

până în holul blocului; dacă oaspeţii sunt străini în oraş sau 
rude apropiate, pot fi conduşi până la o staţie de autobuz, 
tramvai, taximetru. 


5.2. INVITAŢII LA MASĂ. OASPEŢI 
ŞI GAZDE 


Bucuria de a primi este foarte veche şi ne 

caracterizează mai ales pe noi, românii; oaspeţii se primeau 
cu pâine, cu sare şi cu vin, masa fiind o întâlnire şi o însoţire 
în „belşug" de sentimente de prietenie şi de mulţumire. Brillat- 
Savarin, autorul Fiziologiei gustului, apărută în 1825, găsea 
bucuriei de a mânca toate justificările estetice, filosofice şi 
umane. Dar atenţie: în nici o altă împrejurare, politeţea nu 
este atât de necesară. Pentru a petrece sărbătoreşte o seară 
în jurul mesei, trebuie să ştim „ce se cuvine" şi mai ales „ce 
nu se cuvine", să ştim cum să ne purtăm pentru ca bucuria 
să nu fie ştirbită nici pentru noi, nici pentru ceilalţi. 

+ Orice vizită este rodul unei înţelegeri prealabile 

între gazdă şi oaspete. Chiar dacă forma invitaţiei scrise 


este folosită mai rar, o înţelegere verbală trebuie să existe. 
+  Invitaţia nu se face cu una-două zile înainte, ci 

mai devreme (10... 12 zile) şi se reînnoieşte între timp. Invitaţi 
fiind, mulţumim pentru atenţie chiar dacă nu putem merge. 
Răspunsul trebuie să fie dat ferm. Declinăm invitaţia numai 
în cazul unor evenimente neprevăzute sau argumente bine 
motivate, cu două-trei zile înainte. 

e Nu este indicat să se invite în acelaşi timp 

persoane cu opinii diferite şi care nu se pot abţine de la a-şi 
expune şi argumenta în contradictoriu părerile. Nu este 
indicat să se invite prea multe persoane cărora le place să 
vorbească mult; vom avea însă grijă să nu fie nici toţi 
„taciturni”. 

e Nu este interesantă o societate prea eterogenă, 

cu diferenţe prea mari de vârstă, de nivel cultural, de 
preocupări. Se poate, eventual, face o masă pentru „tineret", 
întrucât e greu de purtat discuţii în grupuri prea mari, de 
12... 15 persoane, gazda îşi poate împărţi oaspeţii în grupuri 
de 5...6, ţinând seama de activităţile lor. 

+ Sosirea la masă cu punctualitate se impune: 

- pentru a evita ca ceilalţi invitaţi să aştepte; 

- pentru a nu perturba servitul mesei (unele feluri 

se pregătesc „la minut"); 

- din respect pentru gazde. 

„A aştepta prea mult un oaspete în întârziere este 

o lipsă de atenţie faţă de toţi cei care au sosit la timp" (Brillat- 
Savarin). 

+ O anumită ţinută se impune pentru toţi: femei, 

bărbaţi, oaspeţi şi gazde: costume închise, cămaşă albă 
imaculată, cu butoni, cravată. Pentru adecvarea ţinutei, ne 
putem informa, în prealabil, despre importanţa şi specificul 
evenimentului. La insistența gazdei, putem veni împreună 
cu persoana respectivă. 

e Chiar dacă o veche tradiţie românească 

îndeamnă „să nu te duci cu mâna goală", la o masă obişnuită 
se duc numai flori, eventual o băutură fină. 

+ Invitat fiind la masă, la intrare, o dată cu 

picioarele, ştergem graniţele profesionale, supărările de la 
slujbă sau de acasă, „vârfurile" de cultură specială, aerele 
de superioritate sau timiditatea exagerată. Prezenţa de spirit, 
gazdele şi politeţea celorlalţi ne vor ajuta. 

e  Musafirii sunt întâmpinați în antreu de gazde: 

ambii soţi sau numai „stăpânul casei" însoţit de una-două 
persoane dintre cele mai apropiate. Gazdele, îmbrăcate 
frumos, vesele, zâmbitoare, fără ţigară, nu se uită la ceas. 

e  Nuintrăm cu ţigara în gură şi nu o aprindem în 

hol. 

e Nu intrăm cu mănuşa în mână şi cu pălăria în 

cap; ne dezbrăcăm paltonul, pardesiul etc. în hol; femeile 
se lasă ajutate, bărbaţii refuză acest lucru; ne revizuim fugitiv 
ţinuta, depunem umbrela, galoşii etc, după indicaţiile gazdei. 
e  Salutăm în primul rând stăpâna casei. Dacă 

este ocupată, nu insistăm să-i strângem mâna. 

+ Ne lăsăm prezentaţi de gazde oaspeţilor. 

Atenţie la salut şi prezentări. 

« în camera în care se mănâncă, bărbaţii rămân, 

în general, în picioare până la sosirea tuturor invitaţilor, 
pentru a nu se ridica mereu cu ocazia sosirii celorlalţi. 

e Chiar dacă locuinţa este mică şi se mănâncă 

în camera de zi sau într-o sufragerie improvizată, gazdele 
se îngrijesc ca totul să fie curat şi în ordine. 

+ Este de competenţa gazdelor să aprecieze, în 

funcţie de împrejurare şi obligaţiile faţă de invitaţi, „ce oferă" 
şi „cum oferă". în general nu e nevoie de „belşug parvenit"; 
subtilităţile culinare rezervaţi-le pentru ocazii deosebite; 
îngrijiţi-vă mult de ambianţă, de atmosfera primitoare, de 


e neizbutită şi nepoliticoasă. Un proverb englez spune că 
„buna primire e cea mai bună masă". 

e Locurile la masă se trec pe cartonaşe sau se 

indică de către gazde; amplasamentul se face după priorităţi. 
Locurile de onoare sunt în vecinătatea gazdelor sau a 
oaspetelui principal. 

* în unele „case'" se preferă ca soţii să stea 

împreună, inclusiv soţii gazdă. Prioritarii vor sta în centru 
sau în capul mesei, soţul în stânga soţiei; celelalte perechi 
se vor plasa în ordinea priorităţilor, alternativ (în dreapta şi 
în stânga) faţă de gazdă sau faţă de oaspetele de onoare. 
Alternarea femeie-bărbat, femeie-bărbat etc. este oarecum 
indicată fără a fi obligatorie. Când numărul perechilor sau 
invitaţilor este impar, se vor căuta soluţii potrivite. 

137 


e  Uzanţele cer un minim de 50...60 cm pentru 
fiecare persoană. 
e  Curăţenia e foarte importantă: faţa de masă 
albă, neapretată, (sau foarte puţin), pahare şi farfurii 
neciobite, nepătate, fără stropi. 

„E imposibil să înveţi pe cineva să mănânce 
frumos, dacă pe masă nu e întinsă o faţă de masă" 
(Makarenko). Faţa de masă impune! O dată pusă, se încheie 
discuţiile vehemente, disputele, pledoariile. 
e  Şerveţelele de hârtie - foarte bune şi igienice - 
se pot folosi între intimi sau la o gustare; nu pot înlocui pe 
cele de pânză, le pot dubla! 
e Caracterul sărbătoresc al mesei, mai ales la 
ocazii rare, aniversări etc, poate fi subliniat cu discreţie (la 
revelion cu fast!) de câteva flori, ramuri verzi, lumânări 
speciale. Vazele de flori să fie scunde, tulpinile florilor 
retezate scurt pentru stabilitate şi vizibilitate; se mai pot folosi 
şi diferite „aranjamente florale”. 
+  Farfuria pe care se serveşte felul întâi este pe 
masă de la început, aşezată pe farfuria de serviciu (aceasta 
rămâne pe masă de la început şi până la sfârşit). 
*« Pe masă se pun primele trei rânduri de tacâmuri 
dispuse la stânga şi la dreapta (perechi: furculiţă şi cuţit) în 
ordinea în care se folosesc, de la exterior spre interior, deci 
în afară de tacâmurile pe care le folosim mai întâi. Dacă se 
utilizează mai mult de trei tacâmuri pereche, celelalte se 
aduc o dată cu felul la care se întrebuinţează. 
e  Furculiţele se aşază în stânga cu dinţii în jos. 
Lingura de ciorbă (supă) cu gura în jos se aşazş în faţa 
farfuriei sau, mai bine, în dreapta după primul sau'al doilea 
cuţit, în funcţie de numărul şi felul aperitivelor pentru care 
se folosesc cuțite, inclusiv cel de peşte. Linguriţa - dacă e 
cazul -în faţa farfuriei, cu gura în jos. Cuţitele în dreapta cu 
tăişul spre interior; paharele în faţă, cu gura în sus, se aşază 

de la dreapta spre stânga în ordinea servitului, eventual 
descrescând în înălţime de la stânga spre dreapta; pahare 
separate pentru ţuică şi aperitive, apă, vin roşu şi alb (acesta 
din urmă mai suplu) şi pentru bere; numai paharele pentru 
apă şi bere pot fi colorate, celelate e mai bine să fie din 
sticlă incoloră sau, la ocazii, din cristal. în faţa farfuriilor, 
până la pahare, se pun tacâmurile pentru dulciuri, iar în 
stânga fiecărui tacâm se aşază farfurioare speciale pentru 
salate, murături, desert şi, eventual, un coşuleţ pentru pâine. 
» Garnituri pentru sare, piper, alte condimente, 
oţet, untdelemn să fie suficiente; pentru sosuri, muştar, salate 
se folosesc lingurite speciale. Nu se pun scobitori la masă 
(eventual într-o singură solniţă) şi nici nu se folosesc (nici 
cu una sau două mâini la gură), decât în locuri discrete. 
e Copiii sub 13 ani nu vor participa la aceste 
mese. Nu au ce căuta, în camera în care se mănâncă, 
animale de casă. 
+ Masa începe cu întinderea corectă a 
şervețelului pe genunchi (nu la gât, sprijinit sub guler sau 
decolteu, agăţat de nasturi), unde rămâne până la sfârşitul 


mesei; în mod discret el poate servi şi pentru şters, 
aplecându-ne uşor spre el. 

+ Dacă ne cade ceva (şervet, tacâm etc), ne 

aplecăm fără a atrage atenţia şi fără a deranja vecinii. O 
„gafă” poate trece neobservată, se repară; nu facem caz, 
ne cerem simplu scuze (încă o dată la plecare), nu dăm 
reţete pentru remediere; gazdele, la rândul lor, nu trebuie 
să-şi manifeste „antipatia subită" faţă de „gafeur", ci să 
suporte cu stoicism întâmplarea fără a deranja buna 
dispoziţie generală. „O educaţie bună nu te împiedică să 
verşi sosul pe faţa de masă, dar te opreşte să observi 
greşeala dacă o face altul" (Cehov). 

Ţinuta la masă trebuie să fie corectă; linia de 

margine a mesei nu trebuie depăşită; nu vă aplecaţi peste 
masă, nu puneţi coatele peste masă (pe cât posibil nici 

braţele), nu întindeţi picioarele sub masă, nu staţi picior peste 
picior, nu vă jenaţi vecinul cu cotul sau cu genunchiul, nici 
nu vă depărtaţi prea mult de el în semn de „distanţă", nu vă 
sprijiniți capul în palme cu aer plictisit; coatele se ţin aproape 
de corp; grija pentru ţinută nu trebuie să ducă nici la rigiditate 
forțată; totul să fie firesc şi neobservat. Nu vă întindeţi peste 
masă; la nevoie se cere pâine, sare etc. 

+ Nu faceţi reforrna tacâmurilor, nu gesticulaţi cu 

ele, nu le inversaţi, nu vă jucaţi cu ele, nici cu farfuriile, nici 
cu degetele, nici cu franjurii, nici cu bricheta. Eventualele 
fărâmituri din farfurie, sau de pe masă, îndepărtaţi-le cu 
discreţie. 

e Nu căutaţi cusururi în aranjarea mesei, la 

calitatea şi servitul mâncărurilor şi mai ales nu le comunicaţi 
vecinilor. 

e  Mezelurile şi celelalte gustări se aduc la masă 

înainte de sosirea oaspeţilor 

+ Pâinea se pune în câteva coşuleţe, ca să fie la 
îndemâna tuturor comesenilor. 

e Alături de gazdă e bine şă stea o măsuţă pentru 
tacâmuri de rezervă, un castron, farfuriile de supă, cele 
pentru desert etc. 

e. Pentru a începe să mâncaţi sau să beti, 

aşteptaţi semnalul gazdelor. Soţul invită la băut, soţia la 
mâncare. Mâncarea o serveşte „stăpâna casei", băutura 
„capul familiei”. Atenţie: mâncarea (friptură, garnituri, salate, 
dulciuri) se serveşte prin stânga persoanei, deci de la stânga 
spre dreapta dacă stăm cu faţa spre centrul mesei, adică în 
sens invers orar. Se începe cu musafirul de onoare, stăpâna 
serveşte ultima; dacă nu sunt ospătari, comesenii (femeile 
la mâncare) pot ajuta. Supa şi băuturile se servesc exclusiv 
prin dreapta persoanei, deci de la dreapta la stânga. Bărbatul 
gazdă îi serveşte pe toţi cu băutură sau numai pe cei mai 
apropiaţi; poate fi ajutat de ceilalţi bărbaţi. 

+  Farfuriile, tacâmurile se strâng prin partea 

dreaptă. 

+ Se poate mânca sau bea după ce toţi au fost 

serviţi! Gazdele au iniţiativa! 

+ Felul întâi îl servim obligatoriu deodată cu 

gazda;pentru felurile următoare această regulă încetează. 

e Urări de „poftă bună" sau „să ne fie de bine" 

sunt potrivite mai mult în familie, eventual în cantine, când 
se vine sau se pleacă în timp ce restul comesenilor servesc. 
«+  Conversaţia în timpul mesei este intezisă la 

nordici; latinii o admit; ba chiar o recomandă. La masă 
conversaţia trebuie să fie calmă, agreabilă, fără controverse, 
ciocniri de idei, subiecte care „aţâţă spiritele”, probleme pur 
profesionale (afară de mesele organizate special pentru 
acest scop), teme aride, abstracte, greu de urmărit; „oaspeţii 
nu discută nici filosofie, nici religie, ci gustă bucatele” (codul 
norvegian). Se discută mai mult cu vecinii, eventual cu cei 
de vizavi (gazda va avea grijă să „dirijeze" teme interesante 
pentru toţi, să lege conversatii între proaspăt cunoscuţi). 
„Poantele" ucid în general conversaţia sau îi pot surprinde 


pe comeseni cu „gura plină". 

e Numărul oaspeţilor nu trebuie să treacă de 12 

pentru ca, tot timpul, discuţia să poată fi generală, „bărbaţii 
să fie spirituali, dar nu încrezuţi; femeile să fie drăguţe, dar 
nu prea cochete... ritmul ospăţului să fie lent, moderat" (B. 
Savarin). în caz de număr mai mare, se discută pe grupuri. 
* Buna dispoziţie trebuie să fie permanent 

prezentă: o figură amabilă, o vorbă bună pentru gazdă şi 
pentre comeseni, atenţie acordată tuturor. 

e Dacă e târziu şi încă n-aţi plecat, dacă vă 

plictisiţi sau aţi dormit prost o noapte înainte, stăpâniţi-vă 
pornirea de a căsca. 

e La mesele oficiale - uneori şi la cele neoficiale 

- se pot ţine toasturi şi alocuţiuni. 

Toastul este un mic discurs; cuprinde un salut 

adresat oaspeţilor de onoare, cu sublinierea importanţei pe 
care o are acţiunea respectivă, a considerentelor ce au stat 
la baza ei şi a perspectivelor generate de aceasta; toastul 
se încheie cu omagieri pentru oaspeţi şi pentru persoanele, 
popoarele şi statele pe care le reprezintă, cu urări de bine şi 
fericire. în toastul răspuns, se mulţumeşte pentru primire, 
se reconfirmă considerentele care au motivat întâlnirea şi 
reciprocitatea sentimentelor manifestate şi se fac urări pentru 
şeful statului, pentru reprezentanţii acestuia, pentru cei de 
față, pentru prosperitatea ţării şi a popoarelor lor. 
Alocuţiunea - potrivită şi Ja mesele particulare - 

este de obicei mai scurtă, are un caracter neoficial şi nu 
obligă la răspuns. în alocuţiune se sublinează importanţa 
evenimentului respectiv şi se exprimă sentimente de 
consideraţie şi preţuire pentru persoanele prezente sau 
absente în cinstea cărora s-a organizat acţiunea. Ultimul 
vorbitor - dacă sunt mai mulţi - trebuie neapărat să încheie 
cu cuvinte elogioase la adresa gazdei, cu mulţumiri pentru 
atenţia şi ospitalitatea manifestate, cu urări de bine pentru 
comeseni şi pentru cei pe care îi reprezintă. 

Alocuţiunea - ţinută de regulă de persoane mai 

importante prezente la masă - trebuie să fie personală, 
spontană, captivantă, lirică, cu eventuale elemente de inedit, 
interesante, sugestive, evocatoare, spirituale. 

+ Atenţie la ambianţă; lumina ce cade peste masă 

şi oaspeţi trebuie să fie caldă şi intimă; oaspeţii se primesc 
cu melodii vesele, plăcute, în timpul mesei muzică în surdină 
pentru a nu împiedica pe invitaţi să discute între ei; nu se 
urmăresc programe TV! 

+ înainte, se socotea că oaspeţii de onoare 

trebuie să plece mai întâi; astăzi nu mai este o nepoliteţe 
dacă oricare dintre invitaţi se ridică să-şi ia rămas bun de la 
gazdă. Se vor rosti formule adecvate de satisfacţie, 
mulţumiri, propuneri de revederi în perspectivă. 

Dacă „petrecerea" se încheie la timp, în apropiere 

de maxima ei strălucire, toată lumea va păstra o frumoasă 
amintire. E de datoria gazdei să asigure cu tact coincidenţa 
între culme şi „sfârşit" sau să păstreze „strălucirea" până la 
plecarea tuturor musafirilor. 


5.3. CE MÂNCĂM ŞI CUM MÂNCĂM 


La întrebarea „Ce mâncăm?", fiecare om poate 

avea un răspuns personal, bazat pe posibilităţi, pe 
obişnuinţă, prejudecăţi, teorii şi gusturi, recomandări 
dietetice, vârstă, ocupaţie, sezon etc. strămoşii noştri 
mâncau mult; de-a lungul secolelor, teoriile asupra cantităţii 
şi calităţii mâncărurilor au suferit modificări. Nu bogăţia în 
cantitate face fastul unei mese, ci nota ei sărbătorească. 
Gastronomia modernă este spiritualizată, subtilă, încercând 
să dea satisfacţii superioare. După Montaigne, „filosofia nu 
e împotriva desfătărilor naturale, ea predică moderaţia, nu 
fuga”. Plăcerea este duşmana exceselor. 

e Vorbind despre mâncare din punct de vedere 


ştiinţific, trebuie arătat că un bun echilibru alimentar 
presupune un aport energetic determinat de talie, de vârstă, 
de sex, de specificul activităţii depuse, de mişcare. Se va 
evita consumul mare de grăsimi animale, pâine, zahăr; sunt 
mai sănătoase legumele şi fructele. Nu uitaţi: „pe masă 
trebuie să mai rămână puţină foame; chiar şi cupa de nec- 
tar trebuie smulsă de la gură" (Gracian). După Epictet, „nimic 
nu înalţă mai mult pe lume decât măsura şi moderaţia". Şi 
apoi, „o masă săracă oferită cu bunăvoință devine un ospăț 
vesel" (Shakespeare). 

+ Ce servim la masă? Uzanţele internaţionale 

oferă - orientativ -următoarele succesiuni (luate din 
gastronomia franceză): „hors d'oeuvre", care înseamnă 
„afară din program" şi se referă la preparate „lucrate": 
maioneze, sosuri etc; urmează „consome'-uri (supe), peşte, 

şi „entre'"-uri (gustări) foarte variate, inclusiv carne de pasăre; 
felul principal de mâncare se referă la cărnuri în sânge, 
preparate la grătar, vânat şi mâncăruri „gătite", după care 
urmează brânzeturile, desertul şi cafeaua. în ultimul timp a 
apărut tendinţa de a repune în drepturi „bucătăria noastră 
tradiţională", mai suculentă, mai gustoasă, mai „expresivă" 
şi acceptată - uneori preferată - de străini, chiar şi în ocaziile 
protocolare: gustări, ciorbe, sarmale, fripturi, salate, plăcinte 
etc. 

Dacă felul mâncărurilor e o componentă mai 

„personală", „modul" în care se mănâncă este ceva mai rigid 
şi este bine să fie cunoscut. 

+ Odată aşezaţi la masă, nu ne mai pieptănăm, 

nu ne refacem machiajul, nu ne aranjăm ţinuta etc. 
aşezându-ne sau ridicându-ne trebuie să o facem cu 
eleganţă, în linişte. 

e  Eleganţa gestului la mâncare şi băutură o dă 

mâna întreagă şi bine folosită; tacâmul, ceaşca, paharul se 
prind cu mâna întreagă, cu toate degetele unite, nu cu 
degetul mic ridicat în sus. 

+ Atentie însă: tacâmurile se ţin uşor, fără 

agresivitate şi fără risipă inutilă de energie; nu se apucă 
prea jos, adică prea aproape de vârf; la nevoie degetul 
arătător ajută cuțitul prin apăsare, dar pe mâner, nu pe lamă. 
Tacâmurile nu se prind în pumn, nu ne jucăm cu ele, nu 
gesticulăm, nu le agităm. 

e Lingura, lingurita, cuțitul se ţin întotdeauna în 

mâna dreaptă, furculita în mâna stângă la felurile la care se 
foloseşte şi cuțitul; ea se poate ţine şi în dreapta la felurile 
la care nu folosim cuţit, dar în acest caz trebuie să se evite 
înţeparea cărnii sau a altui aliment pentru a fi dus la gură. 
Nu este recomandabil să schimbăm furculita dintr-o mână 
în alta nici pentru începători. 

e  Tacâmurile se ţin în mână fot timpul mesei; ele 

se pun în farfurie numai când se rupe pâinea sau se bea. 

Furculiţa şi cuțitul se vor depune în farfurie, cu mişcarea 
normală a mâinilor, încrucişat, furculita în stânga, cutitul în 
dreapta cu lama spre noi; convenţia internaţională pentru 
tacâmuri pretinde că aşezarea tacâmurilor „cruciş", formând 
deci un X, cu cozile în afară, exprimă dorinţa de a mai mânca; 
în acest caz, farfuriile nu se pot strânge (nici la restaurant, 
dacă se ştie!). 

e După terminarea unui fel de mâncare, sau la 

sfârşit, tacâmurile rămân pe farfurie aşezate paralel, cu 
mânerul spre dreapta, furculita în stânga, cu dinţii în jos, 
cuțitul în dreapta cu lama spre stânga (în poziţie normală, 
tacâmurile formează cu marginea mesei circa 45 grade). 

» Furculiţa se utilizează ca şi lingurita, adică 

având curbura în jos; elegant, nu se introduce furculita în 
gură cu vârful în jos, chiar dacă unele alimente se înţeapă; 
după înţepare şi tăierea unei bucăţi de mărime potrivită, 
furculita se întoarce cu dinţii în sus pentru a lua şi legume 
(garnitură) cu ajutorul cuţitului. 

e  Bucăţile se taie cu cuțitul - nu prea mari, nici 


prea mici - numai în măsura în care sunt consumate; este 
interzis să tăiaţi întreaga bucată sau să mestecaţi bucăţile 
de sos şi cartofi, făcând un „ghiveci inform". 

e  Cuţitul nu se introduce în gură sub nici un motiv 

(asta la circ); deci nu se utilizează în loc de furculiţă. 

e  Cuţitul se ţine numai de mâner. O dată 

întrebuințat, cuțitul nu se aşază pe masă, nici rezemat, ci 
pe marginea farfuriei cu vârful în interiorul farfuriei. 

e  Cuţitul nu se foloseşte pentru a tăia peşte, le- 

gume, cartofi, salate. Ne servim de cutitul untierei pentru a 
lua untul pe care îl punem în farfuria personală, de unde, cu 
cuțitul nostru, ungem pâinea; la fel se procedează cu 
dulceaţa, gemul, mierea, pastele pe bază de unt sau 
brânzeturi, cu icrele bătute etc; pâinea, care se rupe cu 
mâna, se unge din farfuria proprie, bucată cu bucată, pe 
măsură ce se consumă. 

e Lingura se prinde intre degetul cel mare ca 
suport şi arătător, cu policarul deasupra; nu se duce la gură 
nici cu vârful nici cu latul, ci intermediar. 
e Lingura şi furculita se ridică la gură. Ne putem 
apleca puţin. 
+ în mod normal, ducerea mâinii la gură se face 
cu antebraţele şi mâinile fără a antrena mişcarea braţelor 
sau a umerilor; putem exersa mişcarea acasă, ţinând o carte 
între braţ şi corp. 
e Dacă folosirea tacâmurilor depăşeşte 
cunoştinţele noastre gastronomice, nu ne pripim! Cineva 
mai priceput va începe; căutăm să-l urmăm fără a atrage 
atenţia. 
+ Nu se tine cu mâna farfuria din care se 
mănâncă; pentru a consuma întregul conţinut de supă, 
farfuria se poate apleca spre centrul mesei (mai bine 
renunţăm!). 
+ Nu se manevrează farfuriile pline, nici goale, 
sau alte obiecte peste masă, peste capul invitaţilor sau la 
distanţe prea mari. 

„A venit blidul în dreptul tău? întinzi mâna şi iei 
cât pofteşti. A trecut de tine, nu-l mai chemi înapoi. N-a 
ajuns încă la tine? Nu-l sorbi din ochii lăsându-ţi gura apă, 
ci aşteaptă să vină rândul tău" (Epictet). 
e Dacă se oferă ceva pe tavă sau pe un platou, 
nu alegeţi, nu vă întindeţi după o bucată mai mare sau mai 
arătoasă, luaţi ce este mai aproape sau mai uşor de servit. 
e Nu se suflă niciodată în mâncarea caldă, în 
supă, în ceai sau cafea: se aşteaptă să se răcească. 
e Pâinea se ia din coşuleţ, cu mâna, nu cu 
furculiţa, eventual este servită de gazdă pentru fiecare. 
e Nu se muşcă niciodată din pâine, nu se taie, ci 
se rupe, în bucăţi potrivite, decente, pe măsură ce se 
consumă: nu se mănâncă - nici nu se strâng -fărâmiturile 

de pâine de pe masă; le strâng, eventual, gazda sau 
doamnele din vecinătate. 
«» Felia de pâine (sau chifla) se ţine în partea 
stângă, se ia şi se rupe cu amândouă mâinile; nu se rupe 
niciodată cu o singură mână spijinită de masă sau de farfurie. 
« Nu se foloseşte pâinea drept lopăţică în goana 
după bucăţile din sos sau tocăniţă, nici ca „priză de absorţie" 
pentru zeama cărnii, nici pentru ştersul cuţitului. Nu se fac 
depozite de pâine în faţă, nici în ciorbă, nici în cacao. 
e Supa nu se repetă (în general). Din celelalte 
feluri se poate repeta (o singură dată), dar numai oferită şi 
numai o jumătate de portie. 
+ Se gustă obligatoriu din toate felurile (chiar 
numai puţin). Se mănâncă tot din farfurie, fără a o şterge cu 
pâinea. 
+ La întrebarea „ce preferaţi?" (eventual din 
carnea de pasăre) nu se răspunde „indiferent" sau „cum 
vreţi”, ci după preferinţă. Modestia exagerată e nepoliticoasă 
(„E foarte bun gâtul!" a acceptat la o masă un musafir 
resemnat, pentru ca ulterior să primească numai gâturi). 


e Nu se spune „pot servi cu aceleaşi tacâmuri!" 

sau „din aceeaşi farfurie"; se acceptă întotdeauna 
propunerea gazdei. 

+ O masă civilizată se desfăşoară fără zgomot; 

sunt interzise sorbiturile şi alte sunete care trădează 
masticaţia. Nu se încarcă gura peste măsură; mişcarea 
maxilarelor nu trebuie să fie supărătoare pentru asistenţă. 
Gura rămîne închisă în timpul masticaţiei care trebuie să fie 
o operaţie strict internă şi invizibilă. Plăcerea gastronomică 
„nu se vede" şi „nu se aude". 

e Nu se bea şi nici nu se vorbeşte cu gura plină. 

+ Bărbaţii nu mănâncă având capul acoperit. 

* După mâncare nu se curăţă gura cu limba, nici 

făcând „vid" în gură, nici cu băutură. 

e Se mănâncă încet şi calm; a mânca repede şi 

nervos e tot atât de nesănătos cât e de nepoliticos; gazda 
va avea grijă să se ajungă! 

e La propunerea gazdei se poate fuma şi între 

feluri chiar dacă nu este indicat. După terminarea mesei se 
poate cere voie, dacă gazda nu se grăbeşte să vă îndemne, 
oferindu-vă o scrumieră. în general, aşteptăm exemplul 
gazdei şi al prioritarilor. 

+ Dacă se oferă mâncăruri reci, fiecare serveşte 

după gust şi poftă. Nici în aceste cazuri nu se mănâncă 
prea mult. Un „flămânzilă" civilizat se abţine sau ia o gustare 
înainte de a pleca de casă. 

+  Sandvişurile (inventate de lordul Sanwich, 

pasionat cartofor, care se hrănea la „masa verde" fără să 
întrerupă jocul), foarte bune ca gustări, se fac mici ca să 
poată fi mâncate cu mâna, deodată; dacă sunt mari, se 
mănâncă cu furculiţa şi cuțitul (mai rar!), cu farfurioare şi 
şervețele de hârtie. Nu sunt prea elegante. Aveţi grijă să nu 
pierdeţi „componentele"! 

+  Salmurile şi carnatii se curăţă de înveliş, dacă 

e cazul, şi se mănâncă cu cuțitul şi furculita. 

+ Ouăle moi se consumă cu linguriţa în suporturi 

speciale; conform tradiţiei şi codului coaja goală se sparge. 
+  Peştele se mănâncă numai cu tacâm special. 

Cu grijă şi puţină îndemânare se izolează capul şi scheltul 
întreg; oasele se depun cu furculita pe marginea farfuriei, 

în cazuri extreme se pot folosi şi degetele mâinii stângi (în 
loc să se îndepărteze oasele zgomotos din gură pe farfurie!); 
secretul gestului corect este discreţia totală şi firescul 
situaţiei. în lipsă de tacâm special se poate utiliza o furculiţă 
obişnuită, ajutată cu o bucată de pâine, eventual două 
furculiţe; peştele nu prea se taie cu cuțitul obişnuit. 
Conservele de peşte şi peştii fără oase se mănâncă numai 
cu furculiţa şi eventual cu ajutorul unei bucăţi de pâine. Peştii 
mari se pot consuma cu tacâm obişnuit (şi aici cuțitul este 

mai mult tolerat decât admis). 

e  Supele şi ciorbele au rostul de a trezi apetitul şi 

de a-i pregăti astfel pe comeseni pentru aprecierea meniului 
ce urmează. Supa se oferă tot mai mult şi la masa de seară, 
uneori însoţită şi de pateuri; supele şi ciorbele se servesc şi 
la temperaturi de circa 400, în farfurie sau chiar în cană 
(mai ales seara). Nu se soarbe, nu se suflă, nu se moaie 
pâine. Zarzavaturile şi găluştele se taie bucăţicu latul lingurii 
pe măsură ce se consumă. Pentru bucăţile de carne se poate 
utiliza cuțitul, fie în timpul consumării ciorbei, fie, mai bine, 
la sfârşit. 

e Cartofii nu se taie cu cuțitul şi nu se zdrobesc. 

+  Sosurile, folosite mai rar, se iau din vasul comun 

cu linguri speciale şi se mănâncă cu furculiţa (nici cu lingura, 
nici cu pâinea înfiptă în furculiţă). 

e Deşi tocaturile nu se taie, umpluturile de carne, 

droburile şi mai ales sarmalele se consumă cu furculiţa şi 

cu cutitul; se taie însă numai pe măsura consumării. 

+  Chiflele, pârjoalele, garniturile, ciupercile, unele 


fripturi moi sau aperitive preparate se consumă numai cu 
furculiţa. 

+ Pasărea nu se mănâncă cu mâna (contrar unor 

teorii!); utilizaţi deci corect furculiţa şi cuțitul. Se pot mânca, 
eventual, cu mâna: racii, broaştele, crenvurştii fierţi, 
cârnăciorii cu hrean sau cu muştar, puiul (nu găina), prăjiturile 
din farfuria proprie, unele fructe, saleuri, pateuri, gogoşi, 
grizine şi pişcoturi lângă cafea sau şampanie etc. 

e Dacă se mănâncă ceva cu mâna, gazda va 

avea grijă ca în apropiere să se găsească un castron cu 
apă şi un prosop curat. Este totuşi preferabilă folosirea 
furculiţei şi, eventual, a cuţitului ori de câte ori este posibil 
(cârnăciori, pateuri, gogoşi etc). 

+ Salata se oferă în salatieră, farfurii speciale sau 

în farfuria în care aveţi şi mâncarea; în acest din urmă caz, 

încercaţi să păstraţi salata oarecum izolată de restul 
mâncării; folosiţi numai furculita (salata nu se taie)! 

e Nu folosiţi cuțitul la spaghete sau la macaroane. 
Acestea se mănâncă cu furculiţa sau cu lingura (francezii şi 
germanii), eventual cu lingura plus furculita. încercaţi, ca 
italienii, tehnica „rulării" pe furculiţă. 

® Orezul se consumă numai cu furculita; orezul 

sau grisul cu lapte, budincile se iau cu lingurita. 

e  Prăjiturile reci se iau cu mâna, plăcintele, 

inclusiv cele cu cremă, foietajele cu furculiţa şi cuțitul, torturile 
şi cremele numai cu linguriţa. Există şi furculiţe speciale, 
mai mici, pentru unele plăcinte, prăjituri cu cremă, savarine. 
e  Tacâmurile pentru desert sunt aşezate între 

farfurie şi pahare sau se aduc o dată cu desertul. Tortul se 
taie numai la masă. 

e Merele şi perele se taie, de regulă în patru 

pentru a fi curățate de sâmburi şi a se coji; se foloseşte 
cuțitul şi eventual şi furculita (la perele zemoase). Se pot 
mânca şi cu coajă, dar numai după ce s-au tăiat. Dacă oferiţi 
cuiva o jumătate, oferiţi-i jumătatea cu coadă. Obişnuiţi-vă 
să distingeţi cuțitul de masă de cel de fructe. 

e  Piersicile, ţinute în mâna stângă, se taie în două 

şi se scoate sâmburele cu cuțitul, se mănâncă cu mâna 
(necojită) sau cu furculita şi cuțitul (cojite). Prunele şi caisele ^ 
se deschid cu mâna, se scot sâmburii, se mănâncă jumătăţi. 
Pentru caise se poate folosi şi tacâm. 

+  Cireşele şi vişinele se aduc la masă în fructieră; 

se mănâncă ţinându-se de codițe. Sâmburii se aşază cu 
discreţie în farfurie. Strugurii se consumă cu mâna, câte o 
boabă, cel mult două, desprinse din ciorchinele care nu se 
ia de pe farfurie. 

+  Fragii, căpşiunile neprelucrate, aduse la masă 

în farfurioare individuale se mănâncă cu mâna (ţinute de 
codițe); cu zahăr, frişca, smântână numai cu lingurita, la fel 
ca şi zmeura, murele, coacăzele, salatele de fructe, 

compoturile, îngheţata, dulciurile, gemurile. 

+  Portocalele şi mandarinele: în jurul cozii se taie 

o calotă, apoi se taie coaja pe meridiane pentru a o desprinde 
uşor, se cojesc şi se mănâncă felii, cu mâna. Pot fi aduse la 
masă şi curăţite, ca mai sus, având aspectul unei flori de 
lotus. Grapefruit-ul poate fi servit şi tăiat în jumătăţi, fără a 
coji fructul propriu-zis; cu o linguriţă se consumă miezul, 
pudrat sau nu cu zahăr, coaja rămânând ca un pahar. 

e  Bananele se cojesc cu cuțitul, miezul se 

mănâncă cu mâna sau, dacă este foarte moale, cu furculita 
şi cuțitul. 

+  Pepenii se oferă felii şi se mănâncă cu furculita 

şi cuțitul; felia se atacă de la marginea dreaptă; pepenii 
galbeni se pot servi şi tăiaţi, în jumătăţi, cele două boluri 
putând fi pudrate cu zahăr sau umplute cu îngheţată, fructe, 
frişca. 

+ La sfârşitul mesei, şervetul nu se pliază la loc, 

ceea ce ar constitui un semn că masa nu a fost plăcută, ci 
se strânge numai, dacă este prea înfoiat, şi se pune în 


farfurie. 

Ştiaţi că prânzul la romani începea cu ouă şi se 

termina cu mere? Aceasta a determinat şi apariţia dictonului 
latin „ab ovo, usque ad mala" adică „de la ouă la mere", cu 
alte cuvinte „un prânz complet". 


5.4. CE BEM ŞI CÂT BEM 


Bachus, zeul vinului şi al viei la romani şi, respectiv, 
Dionsos la greci, erau veneraţi. Vinul a constituit elementul 
de inspiraţie în cadrul vestitelor reuniuni cunoscute sub 
denumirea de „symposium" (banchet). Socrate spunea că 
„vinul îmbărbătează sufletul şi îndulceşte amărăciunea, 
inspiră arta şi ne adoarme grijile, trezind în noi sentimente 
bune"... Hipocrate, părintele medicinei, de asemenea, 

atribuia vinului calităţi deosebite când vorbea despre 
„energia, forţa morală şi puterea transmise oamenilor prin 
vin", folosindu-l ca pe un „panaceu universal". De-a lungul 
veacurilor, această „aqua vitae" (apă a vieţii) l-a însoţit pe 
om la bine şi la rău. 
* De mult timp cantitatea de băutură nu mai este 
o „măsură a bărbăţiei". Nici în condiţii normale nu ne 
cunoaştem măsura rezistenţei la alcool, darămite după două- 
trei pahare; beţia care ne cuprinde pe nesimţite este urâtă 
pentru bărbaţi şi chiar hidoasă pentru femei, fără să mai 
vorbim de implicaţiile medicale, familiale, sociale şi morale 
ale alcoolismului. Aşadar, moderație şi iar moderație. Un 
proverb universal spune că: „Bachus a înecat mai mulţi 
oameni decât Neptun". „Bucuria inimii şi veselia sufletului 
este vinul, când se bea la vreme şi cu măsură" (Ben Sirah). 
înţelepciunea poporului nostru ne sfătuieşte: „Cumpăna, 
nepoate, e bună la toate"; „străduieşte-te ca niciodată tăria 
vinului să nu o întreacă pe a ta". 
e Dozele „politicoase" pentru băuturi nu depăşesc 
50 ml pentru aperitivele tari, 100 ml pentru aperitivele slabe 
(vermut-uri), 200...300 ml pentru vinuri şi 50 ml pentru 
băuturile tari de la sfârşitul mesei. 

„Băuturile de bar", adică cele care se consumă 
fără mâncare, ar fi bine să fie „cocteiluri”, adică amestecuri 
de alcool (50... 100 ml cel mult) cu diferite adaosuri ca: 
siropuri, sucuri, zeamă de fructe exotice (lămâi, portocale, 
ananas) sau de roşii, cafea rece, sifon, apă minerală, gheaţă, 
totul după gust. 
+  Aperitivele sunt în general vinuri prelucrate cu 
infuzii sau extracte de plante; aici intră vermut-urile şi mai 
toate „băuturile amare" pe bază de vin (bitter, altvater etc), 
vişinata uşoară sau vinurile albe, uşoare, seci. Se servesc 
simple, eventual cu lămâie şi sifon, la 8... 10 grade. Ele nu 
trebuie să fie prea tari. 
e Nici o băutură prea tare, obţinută prin distilare, 

nu poate fi servită ca aperitiv; coniacul şi lichiorurile sunt 
contraindicate. 
e  Ţuica şi palinca (mai rar vodca) fac excepţie în 
baza drepturilor lor tradiţionale şi pot să deschidă masa, 
însoţite de o gustare, dacă se poate cu acelaşi specific 
(şuncă de casă, telemea etc). Este indicat, în acest caz, să 
nu lipsească ciorba (sau supa) care să „şteargă tăria" ţuicii 
şi să pregătească „intrarea" vinului. 
«+ Berea nu e o băutură de masă. Se poate servi 
-foarte rece, în pahare mari -între rude, prieteni, cunoscuți 
apropiaţi, mai ales la gustări (crenvurşti cu hrean sau muştar, 
cârnăciori etc). 
+ Vinurile se beau numai la masă. 
+ Fiecare familie de vinuri cere o anumită 
temperatură care să-i valorifice optim calităţile de gust şi 
buchet (un proverb spune: „la gust, miros, culoare şi luciu 
să încerci vinul; de vrei un vin mai bun, cinci însuşiri să-i 
ceri: aspect, buchet, tărie, răceală, prospeţime"): 
- foarte reci (8... 10*): şampania şi vinurile 


spumoase; nici un fel de vin sau şampanie nu se consuma 
la o temperatură sub 50; 

- reci (12... 14°, temperatura pivniţei): vinurile albe, 

seci şi cele roşii uşoare (limpezi); Cotnarul, murfatlarul mai 
călduţe; 

- şambrate (18°, la temperatura camerei): vinurile 

roşii, vârtoase, tincturate (tip Cabernet). 

e Vinul, această „băutură a zeilor", nu se 

alterează cu nimic, cu apă carbonată, sau cu sifon (acestea 
se pot bea separat). Şi, nu uitaţi: „legile" vinului interzic 
gândul omului spre băutură fără socoteală. Vinul se bea la 
masă şi cu măsură. După cafea se bea apă sau alte produse: 
coniac, lichior, whisky. 

e  Coniacul se serveşte la temperatura camerei: 

nu se răceşte, nu se serveşte cu gheaţă, nici cu zahăr. în 
pahare speciale (balon), se toarnă puţin şi se poate încălzi 

discret în palmă. 

+  Lichiorurile (de preferat cele de fructe şi esențe 

naturale) se consumă reci, cele dulci mai calde. Tot foarte 
reci se beau: whisky-ul, ginul (cu gheaţă), vodca. Deşi se 
obişnuieşte, gheaţa nu este prea elegantă. Băuturile 
englezeşti se pot oferi seci sau cu sifon. Vodca, ginul, romul, 
reci, eventual cu lămâie, servesc mai bine ca bază la 
cocktailuri sau după mâncare. 

+ Apa minerală, sifonul, limonada, mazagranul, 

toate tipurile de răcoritoare, se beau foarte reci. 

e Cafeaua turcească se duce la masă complet 

preparată, în cești, fără linguriţe; ceaşca se ridică cu 
farfurioara în mâna stângă (ceştile de cafea cu lapte, ceai, 
lapte etc. se ridică fără farfurioară). Cafeaua filtru sau „ness" 
se aduce în cafetieră neîndulcită, alături de zaharniţă şi 
linguriţe pentru fiecare; după utilizare, lingurita se depune 
pe farfurie. în acest caz, farfurioara nu se ridică de pe masă. 
Linguriţa nu se lasă în ceaşcă sau în pahar nici la ceai, nici 
(a limonada. Cafeaua se obişnuieşte nu la masă, ci după 
masă, în conversaţie. 

e La cafea se consumă unul-două pahare de 

coniac, băutură tare sau lichior (nu rom sau ţuică) şi se poate 
fuma, chiar dacă în casă nu se fumează. Cafeaua se 
consumă într-un ritm mai lent. 

e După cafea, petrecerea, discuţiile pot continua 
în mod diferit, după posibilităţile gazdei şi dispoziţia 
oaspeţilor. 

e De obicei, capul familiei este şi paharnic. Nu 
uitaţi priorităţile; între egali, menajaţi pe cei susceptibili. Nu 
oferiţi băuturi cu cana „serviciului de vin" sau de ţuică şi nu 
le lăsaţi prea mult timp deschise în aer. Vinul roşu se aşază 
într-un coşuleţ special, cu şerveţel. Vinurile speciale, ca şi 
şampania, se desfundă la masă; ambalajul propriu nu trebuie 
eliminat; e bine să se vadă ce se consumă. 

e  Sticlele de vin şi de apă minerală se pot deci 

ține pe masă, mai bine pe o masă separată. Ţuica, drojdia 
sau lichiorul de casă se aduc în mici carafe speciale. 

+ Sticla nu se ţine de gât la vinul alb, la cel roşu 

se ţine de toarta coşuleţului. Vinul alb se toarnă în pahar, la 
3...5 cm de gura sticlei; la vinul roşu (şi la bere) paharul se 
ridică în mână, la toate celelalte rămâne pe masă. 

e Tuica şi lichiorul se oferă în pahare mici, în 

formă de V, apa minerală în pahare speciale mari pentru 
apă, berea în pahare înalte cu picior scund, vinul alb se bea 
din pahare cu picior înalt, zvelt, vinul roşu şi vermutul în 
pahare cu 'picior scund, cupa largă şi potrivit de înaltă; 
şampania şi spumoasele, Pferite la desert sau în ocazii 
aparte, în cupe speciale cu picior înalt şi cupă largă; pentru 
whisky se folosesc pahare speciale, pentru limonade pahare 
ca cel de whisky, dar cu picior; pentru coniac sunt pahare 
cu cupe globulare, cu picior scurt. 

e Strict protocolar, ciocnitul paharelor este 

condamnat, dar, în general, este acceptat şi are tendinţa să 
se răspândească. în ţările germanice, ca şi în Suedia, se 


* 


ciocneşte şi cu paharul de lapte. La noi, ciocnitul este 
obişnuit, dar indicat numai pentru băuturile alcoolice care 
se servesc în pahare mari; păhărelele de ţuică sau vodcă 
nu se ciocnesc, în schimb se pot goli dintr-o dată. O simplă 
ridicare a paharului, însoţită de o uşoară înclinare a capului, 
şi o urare adecvată sunt potrivite. De regulă, ciocnind 
paharele, bărbaţii se ridică în picioare, nu şi femeile. 

e Nu se amestecă un sort de vin cu altul, nici în 

sticlă nici în pahar, nu se amestecă vinul cu sifon („şpriţ') 
decât în intimitate. Regulile nu sunt rigide: o singură regulă 
e rigidă: se mănâncă şi se bea ponderat, frumos, elegant, 
cu distincţie, nesupărător pentru ceilalţi. 

e Există şi o ordine de „intrare" a vinurilor: 

- după vârstă: un vin tânăr înaintea unui vin bătrân 
(răsturnarea priorităţilor);, păstraţi vinurile vechi pentru 
prieteni vechi; 

- după culoare: vinul roşu vine totdeauna după 

vinurile albe seci, şi înaintea vinurilor albe desert; 

- vinurile licoroase nu se beau între două vinuri seci 

(albe sau roşii); 

- şampania şi spumoasele se oferă după 

nespumoase sau înaintea lor; niciodată între! 

Regulile sunt simple: de la sec la dulce; de la uşor 

la greu, de la vinul „simplu" la cel „bogat". 

Vom consuma aşadar: 

- la gustări: aperitive, eventual ţuică şi vodcă, poate 

chiar bere, vinuri albe, reci, seci; 

- la peşte sau pasăre: vinuri albe, uşoare, mai seci; 

evitaţi-le pe cele roşii şi grele; la fel pentru mâncărurile gătite; 

- la grătare, vânat, cărnuri în sânge: vinuri roşii şi 

viguroase, tari, vechi; există şi o regulă: la mâncărurile din 

carne albă (peşte, pasăre), vinuri albe sau roşii uşoare, reci; 

la mâncărurile din carne roşie (vânat, vacă, berbec) vinuri 

tari, roşii, generoase, şambrate; caşcavalul se consumă, 

mai ales, în tovărăşia unui vin roşu, dulceag. 

e  Brânzeturile „ridică" gustul vinului şi-i subliniază 

buchetul; se continuă cu vinul băut înainte; brânzeturile se 

oferă „singure", eventual împreună cu fructe (mere). 

+ Desertul a intrat în uzanţă, deşi este condamnat 

de unii specialişti. Tacâm adecvat, vinuri desert: albe, dulci, 

licoroase, spumoase, şampanie, foarte reci. în afară de 

pahare şi elemente de decor, totul va fi luat de pe masă 

înainte de a fi adus desertul. 

e Pentru fructe se folosesc tacâmuri speciale sau 

obişnuite, dar schimbate, inoxidabile. Se consumă vin numai 

cu brânzeturi. 

în finalul băuturilor câteva menționări: 

e La deschiderea unei sticle de vin nobil, 

tirbuşonul nu trebuie să străpungă dopul de plută deoarece 

gustul vinului poate fi uşor alterat; sticla de vin nobil se 

desface cu o oră înainte de consum, pentru ca vinul să fie 

în contact cu aerul („a face anticameră"). Vinul tânăr poate 

fi servit imediat, un vin vechi trebuie verificat dacă nu conţine 

depuneri, în care caz trebuie decantat. 

„Nu bei cu veselie decât dacă te aduni cu prietenii, 

- adică atunci când, o dată cu mulţumirea cerului gurii, găseşti 

şi mulţumirea inimii şi a spiritului" (Des Ombriaux). 
„Cântece de dor la masă nu cântaţi, căci masa 

cere veselie. La masă cu vecinii când închini, să începi a 

închina de la cel mai mare" (I. Golescu). 

+ La masă condimentele sunt foarte bune, dar 

reprezintă duşmanul vinului bun. Atenţie: luăm sarea - dacă 

nu avem solniţă „stropitoare" - cu vârful cuţitului, nu cu colții 

furculiţei, nu cu felia de pâine; nu presarăm pâinea cu sare 

în chip de aperitiv. 

e Nu vă simţiţi jenaţi dacă veţi oferi un singur fel 

de vin, cu condiţia să fie bun. Alegeţi-l alb sau roz demisec 

sau chiar sec. 

e Nu consumati vinurile cu fructe acre, cu sosuri 

şi salate, cu îngheţată, dulciuri şi ciocolată. Oferiţi oaspeţilor 


apă rece. Nu oferiţi pahar de apă fără farfurioară. 

e Dacă se dansează, pregătiţi băuturi răcoritoare: 

sucuri de fructe, pepsi-cola, apă minerală. 

e Se bea pentru realizarea unei atmosfere 

plăcute. Când depăşim cantitatea potrivită acestui scop-şi 
asta depinde, în ultimă instanţă, de posibilităţile fiecăruia - 
băutura devine profund nepoliticoasă; chiar şi „cheful", ca 
să nu mai vorbim de „beţie", nu se prea împacă cu politeţea. 
A da paharul „peste cap", a bea „pahar după pahar" 
înseamnă lipsă de rafinament, mai ales pentru băuturile ce 
se cer „degustate" şi pentru „nobleţea" lichidului din pahar. 

e Nise pare interesantă ideea ca la mesele mai 

bogate, poate şi la celelalte, pentru „orientarea beneficiarilor" 
să se cunoască, de la început, întreaga „listă de bucate", 
inclusiv lista băuturilor şi programul întâlnirii. 

„Când vinul e băut cu cumpătare, el face inima 

veselă, spiritul viu, întăreşte corpul, te face drăgăstos, 
îndrăzneţ şi puternic, umple conversaţia cu vorba de spirit, 
cu sinceritate, cu mângâieri şi cu cântece" (Oxenstierna). 


5.5. DESPRE FUMAT 


Când tutunul a fost adus în Europa de pe 

continentul american, în secolul al XVI-lea, el era considerat 
un fel de „iarbă sfântă", atribuindu-i-se multe calităţi medi- 
cal-curative: După ce s-a constatat că nu are astfel de calităţi, 
că produce numai „rele", denumirea i-a fost schimbată în 
„arba dracului". Şi aşa şi este! 

Cei care fumează 2... 3 ţigări pe zi acceptă punctul 

de vedere al noncomformistului Dr. Whitby, care susţine că 
nocivitatea acestor frunze, ce „omoară la foc mic", ar fi 
compensată de efectele benefice împotriva stresului, de 
capacitatea de a stimula concentrarea intelectuală, nu mai 
puţin de deliciul ce ţi-l oferă o ţigară bună la o cafea, la o 
agapă, într-o discuţie antrenantă, la o partidă de bridge. Pe 
de altă parte, se'Ştie că posibilitatea unor acţiuni 
cardiovasculare, bronşitele şi emfizemul pulmonar, cancerul, 
coeficienţii factorilor de risc vascular etc. cresc la fumători 
de câteva ori. Deci, nu fumaţi! Dacă totuşi o faceţi, câteva 
reguli se cer ştiute: 

+  cereţi permisiunea anturajului: familie, gazdă, 

coleg de birou, coleg de compartiment etc; 

e nu se fumează pe stradă, în vehicule, în maga- 

zine etc; 

e ţigara se ține între degetul arătător şi cel 

mijlociu, nu altfel, sau pe scrumieră; 

e nu tinem ţigara sau pipa în gură când vorbim, 

când salutăm, când dăm foc la altul, când intrăm sau ieşim 
din casă, când dansăm sau când invităm la dans; nu ţinem, 
158 

în general, ţigara în gură; 

e fumul se „expiră" puţin în sus, nu pe nas (mai 

ales femeile); evitaţi să fumaţi în prezenţa celor care nu 
suportă fumul; întrebarea „îmi permiteti să fumez?", însoţită 
de gestul de a scoate ţigara din pachet sau de a aprinde 
bricheta, este deplasată; 

e nu se scutură scrumul şi nu se stinge ţigara 

decât în scrumieră sau în locuri adecvate; dacă într-o casă 
nu există scrumiere, nu fumăm!; scuturaţi scrumul din când 
în când, să nu cadă pe jos; 

+ oferiţi foc celor care au prioritate; focul se oferă 
întotdeauna în picioare, cu grijă pentru a-l proteja de vânt; 
nu oferiţi foc de la o brichetă „nesigură"; nu se oferă foc de 
la o ţigară; 

e nu fumaţi ţigara până la capăt; aveţi grijă să nu 

aveţi mâini îngălbenite; manevrarea „ţigaretului", mai ales 
de către femei, e „preţioasă", dar şi pretențioasă; 

e pachetul de ţigări se deschide corect prin 

ruperea ambalajului - dacă ar fi posibil - prin partea unde 
ţigările n-au filtru; nu bateţi în fundul pachetului când oferiţi 
o ţigară; ; 


e fiind fumător, nu refuzati o ţigară oferită, mai 

ales pe motiv că fumaţi „mai bune"; oferiţi numai ţigări bune! 
+ Codurile mai vechi obligau invitaţii să fumeze 

numai din ţigările puse la dispoziţie de gazdă; aceasta avea 
obligaţia să ofere mai multe sorturi; astăzi se fumează - de 
regulă - numai din ţigările proprii. 

e Nu acceptaţi o ţigară decât dacă o aprindeţi pe 

loc; e grav, nepoliticos să acceptaţi o ţigară pentru a o fuma 
acasă. 

+ Ca fumător, aveţi grijă să aveţi mereu asupra 
dumneavoastră ţigări şi foc, nu cereţi nici foc, nici ţigări; nu 
fumaţi! 

5.6. DESPRE DANS 


Dansul este plăcut, folositor trupului, el desfată 

sufletul. „Dansul e negarea ponderabilităţii. Zeii nu sunt 
aserviţi nici unei gravitaţii, de aceea ei nu merg, ci dansează; 
la cealaltă extremitate sunt fiinţele târâtoare!" 

Invitaţia la dans, comportarea în timpul dansului şi 

„după", impun o anumită „atitudine". 

e La dans se invită, de către bărbaţi. Cu o uşoară 
înclinare din talie, fără multă vorbărie. Se cere de asemenea 
permisiunea partenerului de conversaţie al femeii, chiar şi 
între cunoscuţi, prin „permiteţi"?; acesta nu va răspunde „cu 
plăcere", ci va accepta - chiar cu resemnare - invitaţia printr- 
un semn discret de aprobare. 

e Nu separați - invitând la dans - două femei 

care discută, decât având grijă să fie invitate amândouă. 

* După dans, femeia este condusă de unde a 

fost luată şi se aşteaptă puţin până aceasta reintră în pro- 
gram. Nu se lasă niciodată o femeie singură în „ringul" de 
dans, nici pe parcurs, nici singură la masă. Se va aştepta 
până îi va sosi un însoțitor. La plecare se mulţumeşte femeii, 
fostului însoțitor sau chiar fostei însoţitoare, grupului de vecini 
apropiaţi, printr-o înclinare uşoară, însoţită de un zâmbet 
sau un salut. 

« Femeia poate invita şi ea la dans, dar numai 

un bărbat ce a dansat cu ea cel puţin o dată. în cazurile 
acestea, bărbatul nu poate refuza. La încheierea dansului - 
şi în timpul dansului - priorităţile reintră în normal: bărbatul 
conduce dansul, bărbatul o conduce pe femeie la locul ei. li 
poate mulţumi pentru alegerea făcută. 

+  Invitaţiile făcute „băieţeşte”, chemările strigate 

de la un capăt la celălalt al mesei sau al camerei, invitaţiile 
făcute de pe scaun, apelurile făcute prin semne sau gesturi 

mai puţin decente, mai „intime", mai îndrăzneţe, nu sunt 
admise. 

+ într-un restaurant, sau la ocazii similare când 

se stă la masă, nu se invită la dans femei necunoscute de 
la alte mese. în asemenea situaţii o femeie poate refuza 
(este chiar indicat!). 

* în întâlnirile „dansante" moderne, tinerii vor 

invita la dans o necunoscută, dar nu din dans; nu insistaţi 
mai ales când „candidata" are deja un partener. Cu această 
ocazie sunt admise şi autoprezentările. 

+ Dacă partenera (soţia) noastră este invitată la 

dans de un coleg, se cuvine să dansăm şi noi cu partenera 
acestuia. 

* într-un grup vor fi dansate toate femeile cel puţin 

o dată, după ce primul dans l-am dansat cu soţia sau 
partenera noastră, iar al doilea cu gazda; apoi, putem avea 
unele intermitențe. 

+ într-o societate, femeia nu refuză în general 

decât dacă nu mai dansează deloc sau vrea să se 
odihnească. După reluarea dansului, primul va fi oferit celui 
refuzat. 


e Nu dansează două femei sau doi bărbaţi; nu 

se dansează în trei" nici dansurile moderne; în grup da! 
« în public nu dansează un adult cu un copil 

* în timpul dansului nu se fredonează, nu se 

fluieră, nu se „dublează" orchestra, nu se cere încheierea 
sau prelungirea dansului. 

+ Se dansează sobru, decent, la o distanţă 
reglementară; perechile nu se deranjează reciproc. 

+ Se protejează permanent partenera. 

e în timpul dansului conversaţia nu ş interzisă, 

dar e puţin incomodă, obligându-te la o ţinută incorectă şi 
deci nepoliticoasă. 

e Transformarea dansului în îmbrăţişare 

indecentă denotă educaţie deficitară. Nu veţi rămâne într- 

un continuu „tete-a-tete" nici chiar cu logodnica 
dumneavoastră. 

9 Sunt nepotrivite, mai ales în localurile şi locurile 

publice, demonstratiile de virtuozitate, etalarea unor talente 
coregrafice, dansurile cu figuri, concursuri. 

+ înainte dea merge la reuniunile dansante este 
recomandabilă o igienă corporală atentă. 

e Dacă nu aveţi har în ale dansului, preferaţi 

mişcări mai lente, mai decente. Se stă drept, frumos, grațios. 
După dans, sărutatul mâinii este facultativ. în timpul dansului 
nu se sărută mâna partenerei. 


5.7. DESPRE CADOURI 


O veche tradiţie românească înseamnă „să nu te 

duci cu mâna goală" într-o casă. Acceptăm acest punct de 
vedere cu condiţia ca „darul" să nufie oferit cu gânduri 
ascunse sau sub formă de „împrumut". 

+ Când oferim daruri? La onomastici, la zile de 

naştere şi alte aniversări, la logodne şi căsătorii, la naşterea 
unui copil, la 1 şi 8 martie, la sărbătorile Crăciunului şi la 
alte sărbători, la aniversări, decoraţii, promovarea unor 
examene importante etc. 

e Cui oferim daruri? Tuturor, când este cazul! Ce 

oferim? cu puţină imaginaţie, să încercăm să „personalizăm" 
cadoul pentru a găsi obiectul potrivit ocaziei şi gândindu-ne 
la ceea ce îşi doreşte cel care îl primeşte: flori, cărţi, dulciuri, 
jucării, articole de artizanat, de fumat, bibelouri, obiecte de 
artă şi mai rar: produse cosmetice, articole e îmbrăcăminte, 
bijuterii veritabile, obiecte prea scumpe. De la caz, la caz: 

- pentru copii: dulciuri, ciocolată, bomboane (nu la 
kilogram), jucării, cărţi potrivite; 

- pentru femei: flori, cărţi, articole cosmetice 

deosebite, bibelouri, pahare sau vaze de cristal sau de 
oarecare valoare artistică, discuri, bijuterii, mai rar articole 
de îmbrăcăminte; nu se oferă flori femeilor sub 15... 16 ani; 
mai bine o carte; 

- pentru bărbaţi: cărţi, o băutură fină, articole de 

fumat, portvizit, articole de pescuit, auto, servicii de birou, 
cărţi de joc, poate chiar articole de îmbrăcăminte: fular, 
cravată, mănuşi. 

+ Legati darul de îndeletnicirea, calităţile sau chiar 

micile manii ale destinatarului. 

e La căsătorii: articole pe care să le foloseacă 

ambii soţi, articole de menaj, „servicii" deosebite, bani. 

+ La naşteri (se aduc după „întoarcerea" acasă, 

între orele 18 şi 19): articole de lux pentru copii, garnituri 
complete, tacâmuri de argint sau argintate; flori şi atenţi 
mamei, chiar şi bijuterii de la cei apropiaţi. 

e La aniversări sau ocazii: flori, artizanat, cărţi, 
„preţiozităţi", băuturi deosebite, miniaturi. 

+ în general nu se oferă: alimente, articole de 
îmbrăcăminte, articole de toaletă, bijuterii veritabile. 

+ între rude apropiate şi intimi, tematica poate fi 


mai elastică. Se pot oferi: obiecte de îmbrăcăminte, ciorapi 
fini, fulare, mănuși, cravate, parfumuri şi produse cosmetice 
şi de bucătărie, alimente, ţigări, băuturi, articole mai preţioase 
etc. 

e Cărţile sunt bine venite oricând, fie că nu le 

avem, fie că ne interesează sau ne sunt dragi. Cărţile trebuie 
căutate, gândit alese, potrivite pentru vârsta, sexul, 
pregătirea, predilecţia şi preferinţele destinatarului. Atenţie 
totuşi: 

- nu oferim cărţi al căror conţinut nu-l cunoaştem; 

- nu oferim cărţi luate la întâmplare decât copiilor 

- un autor nu-şi poate oferi cartea la ocazii; 

- - preţul cărţii nu se şterge cum se obişnuieşte să 

se facă cu preţul celorlalte cadouri; 

- pe cărţi nu se obişnuiesc dedicaţii pentru a putea 

fi, eventual, schimbate dacă cel ce le-a primit le mai are; la 
fel procedăm şi cu discurile; dacă totuşi scriem o dedicatie, 
o facem pe pagina netipărită sau pe foaia cea mai goală, 
pe partea stângă a unei pagini din dreapta, de regulă puţin 
oblic, cu un conţinut scurt: cui oferim, câteva cuvinte, 
semnătura, data. Pe cărţile de bibliofilie nu se scriu dedicaţii. 
e Nu faceţi din daruri „târg”, „troc", sau 

„îimprumut". în general un cadou primit nu se oferă altuia. 

e  Nuffiţi prea practici atunci când cumpăraţi 

cadouri, sau însoţiţi asemenea cadouri şi de „fleacuri" care 
produc atâta bucurie: un ambalaj frumos, nou şi curat, un 
aranjament de flori sau de ramuri etc. 

* învăţaţi copiii să aleagă şi să ducă daruri 

prietenilor; cadourile nu se fac părinţior sau gazdelor, ci tot 
copiilor. 

e Cadourile de nuntă se trimit înainte, celelalte 

se duc personal. 

e Unei persoane apropiate, de comun acord cu 

ea, îi putem oferi darul care îi place, de care are nevoie. 

+ Nu oferim vieţuitoare (papagal, câine etc.) decât 

cu consimţământul prealabil. 

+ Orice cadou se oferă modest, natural, evitându- 

se gesturile teatrale ieftine şi deplasate. 

e Cadourile se deschid imediat; se fac aprecieri 

asupra conţinutului, admiraţia faţă de atenţia primită şi 
satisfacția de-a o fi primit; se mulţumeşte imediat, cu o 
oarecare discreţie, pentru a nu deranja pe cei ce nu au adus 
nimic (doar nu e obligatoriu!); nu se spune: „nu era nevoie 
să vă deranjati" sau „nu trebuia să cheltuiţi" etc. Se 
mulţumeşte la fel pentru toate cadourile, fără intonaţii. Dacă 
cel ce a trimis cadoul este absent, aveţi grijă să-i mulţumiţi 
telefonic, telegrafic sau prin câteva rânduri. 

e  „Darurile făcute cu gingăşie au o ciudată 

înrâurire asupra sufletelor noastre" (Balzac). Reţineţi autorul 
preferat al prietenului căruia îi oferiţi o carte, compozitorul 
sau interpretul faţă de care nutreşte o pasiune când 
cumpăraţi un disc, calitatea tutunului apreciat când oferiţi 
țigările etc. însoţiţi surpriza şi de satisfacția cunoaşterii 
gustului ales al sărbătoritului. 

* Nu faceţi cadouri la „întâmplare“; nu oferiţi 

ciocolată unui bolnav de diabet, un volum din colecţia „ivre 
de poche" unuia care nu cunoaşte franceză etc. 

+ Se poate refuza un cadou? Oricine poate refuza 

un cadou care seamănă a „mită" sau a „corupţie". E bine să 
ne întrebăm ce gânduri are cel ce ne oferă cadoul. Aduceţi- 
vă aminte de „calul troian"; ar putea să fie un „inel troian" 
sau „un parfum troian". Atenţie, voi tinere fete fără 
experienţă, primiţi cadoul, darţineţi-l pe cavaler în faţa porţilor 
cetăţii. în celelalte cazuri, darurile pot fi primite ca semn al 
prieteniei, altruismului, generozităţii. Un dar refuzat poate 
pune capăt unor relaţii de prietenie. 

e  Recomandăm, de asemenea, darurile făcute 


în familie, măcar sub forma unor mici atenţii. Nu trăiţi şi 
dumneavoastră sentimentul că e mai plăcut să dai decât să 
primeşti? 

5.8. DESPRE FLORI 

Florile fac parte din viaţă. Florilor le e asociată 

gingăşia şi sensibilitatea, candoarea, ele vorbesc şi traduc 
sentimente. Fiecare floare îşi are cântul, ruga şi dorul ei. O 
floare nu e numai un însemn al frumosului din natură, ci şi o 
măsură a binelui din om. 

e Ni se pare firesc ca un bărbat să ofere flori unei 

femei în toate anotimpurile şi, dacă se poate. în toate zilele 
de sărbătoare, când se merge într-o vizită şi întotdeauna 

când se intră într-o casă nouă. Obişnuiţi-vă să duceţi flori şi 
acasă. 

+ O femeie poate oferi altei femei flori oricând. 

e Unui bărbat i se trimit flori în spital; altfel mai 

rar (celor în vârstă, da!). 

+ Nu se trimit flori unei femei căsătorite, fără o 

anumită ocazie; femeia are dreptul să le refuze. Eticheta 
este severă în această privinţă şi fată de femeile necăsătorite 
care, acceptând flori - neocazional - încurajează „curtea" 
pretendentului. Exceptii de la această regulă: artistele, 
cântăreţele, sosiri sau plecări. 

Florile trebuie să producă surpriză celei căreia i le 

oferiţi, să vină oarecum pe neaşteptate. Oferiţi surpriza 
reînnoind calitatea florilor, forma buchetului, a gestului. 
Oferiţi la ocazii flori de ţinută: trandafiri, garoafe, 

cale. Violetele şi ghioceii reprezintă mai ales semne de 
afecţiune şi nu pot înlocui buchetele de la florărie. 

într-un buchet nu volumul are importanţă. Câţiva 

trandafiri pot spune mai mult decât un număr mare. Se oferă 
număr impar: minimum trei, mai bine cinci sau şapte, mai 
rar nouă (pentru flori mai mici), între soţi merge şi număr 
par („Tu eşti perechea mea!"). Violetele şi ghioceii nu se 
numără. Pentru soţii, logodnice, artiste, florile se pot oferi 
oricât de multe şi oricât de des. 

Alegeţi numai flori proaspete, de aceeaşi specie şi 

poate de aceeaşi culoare (în ultimul timp se oferă şi culori 
diferite; sunt frumoase mai ales la jerbe). Nu alegeţi florile 
abia îmbobocite presupunând că astfel vor ţine mai mult. 
Florile se dăruiesc când sunt în întreaga lor strălucire şi 
splendoare. La cererea în căsătorie, se oferă numai flori 
albe. Feriţi-vă de florile artificiale, oriunde! 

De la florărie, florile se aduc cu ambalajul 

magazinului. Dacă este cazul, ataşăm scrisoarea de 
felicitare. Se mulţumeşte imediat; sau când soseşte 
persoana care le-a trimis, sau telefonic. 

Dacă sunt frumos împachetate şi hârtia este 

transparentă, florile pot fi oferite în hârtie, altfel, pachetul se 
desface, cel puţin la partea superioară, şi se dau cu florile 
dezvelite. Buchetul se dăruieşte cu floarea în sus. 

Florile nu se lasă împachetate sau aruncate la 

întâmplare; se pun în glastre cu apă la loc de cinste. 

Florile în ghiveci se oferă, în general, soțiilor; îşi 

pot dărui şi femeile între ele. Dacă nu găsiţi la florărie decât 
ghiveci, preferaţi să-l trimiteţi prin cineva. 

Florile reprezintă gânduri, bucurii, simboluri. Prin 

cultivarea tot mai largă a gestului extrem de frumos şi uman 
de a oferi, suntem, sperăm din suflet, martorii unui proces 
îmbucurător. Avem satisfacția să constatăm rânduri la florării, 
la librării, la casele de bilete pentru operă, concert, teatru. 

Capitolul 6 ` 
CONVERSAŢIE, CORESPONDENŢA. 


CONVORBIRI TELEFONICE 
6.1. ARTA CONVERSAŢIEI 


Dialogul reprezintă una din formele care contribuie 

cel mai mult la progresul vieţii spirituale. Omul de cultură 
este însetat după replică. Conversaţia reprezintă „cel mai 
frumos şi mai natural exerciţiu pentru spirit" (Montaigne). 
Există o artă a vorbirii, o artă a tăcerii, o artă a conversatiei. 
* Arta conversatiei s-a născut în secolele XVI şi 

XVII în preţioasele saloane din Franţa, animate mai mult de 
preocupări culturale, spirituale, în opoziţie cu „Curtea", unde 
criteriile de admitere erau noblețea, meritele militare, 
serviciile aduse regelui. Se discuta despre ultimele lucrări 
literare, despre teatru, muzică; tonul era dat de bunele 
maniere, de tact, de „savoir-vivre". Conversaţia era definită 
drept joc al spiritului, în care fiecare partener, ca în dansurile 
epocii, schimba mereu locul, devenind, pe rând, vorbitor 
inteligent sau ascultător atent. Există câteva reguli în 
conversaţie. 

e Fondul trebuie să primeze asupra formei de 

expunere. Eleganta unei mâini superb înmănuşate este 
mănuşa, dar este şi unduirea mâinii, care porneşte de 
undeva dintr-un adânc! Să ne îngrijim deci de fond şi de 
formă. Limba e o transpunere a gândirii. „Judecata 
sănătoasă în conversaţie valorează mai mult decât 
elocvenţa"susţinea Bacon, iar Voltaire arăta că „judecata 
pătrunzătoare şi subtilă, pe care mulţi au folosit-o în 

conversaţie, a contribuit mult la educarea popoarelor”. 

e  Conversaţia este ştiinţă şi artă, cunoaştere şi 

axiologie. Exprimarea trebuie să fie îngrijită, aleasă, corectă, 
decentă, raţională; să ne silim să formulăm frazele corect, 
să le pronunţăm clar, limpede, urmărind îndeaproape firul 
logic al celor expuse. 

e „Este bine să vorbeşti şi mai bine să taci; dar 

amândouă sunt rele când sunt exagerate" (La Fontaine). 

Se spune că adevărata artă a conversaţiei începe cu 
tăcerea. După un proverb românesc, „cuvântul e de argint, 
tăcerea e de aur". Francezii susţin că cinci lucruri îl 
caracterizează pe omul de gust într-o conversaţie: a nu 
întrerupe pe cel care vorbeşte, a asculta cu luare-aminte, a 
reflecta, a nu pune decât întrebări ce duc la scop, a răspunde 
la obiect şi în ordine, printr-o amabilitate necăutată, rezultată' 
dintr-o politeţe cultivată. 

*  Conversaţia trebuie să fie uşoară, spontană, 
binevoitoare, inteligentă, sinceră, curată, simplă, clară, 
concisă, amuzantă, altruistă. Intervenţiile trec de la unul la 
celălalt ca o minge pe plajă; nimeni nu monopolizează 
cuvântul într-o conversaţie. Dacă într-o conversaţie se lasă 
tăcere, cineva, de preferinţă gazda, va aborda alt subiect. 
Spre deosebire de conversaţie, „discuţia" tratează un singur 
subiect. Trecerea de la un subiect la altul are ca rezultat . 11H 


transformarea discuţiei în conversaţie. 

+ Respectaţi adevărul în discuţii şi aveţi curajul 
răspunderii! Orice" adevăr, oricât de crud ar fi el, poate fi 
spus politicos. Adevărul nu înseamnă nepoliteţe, chiar dacă 
e puţin incisiv. Minciuna, nerespectârea cuvântului dat, fuga 
de răspundere şi promisiunea falsă sunt toate profund 
nepoliticoase. „Abuzul de făgăduieli este o politeţe rău 
înţeleasă; când ţi se cere ceva ce nu poţi face, refuză di- 
rect, nelăsând nici o falsă speranţă" (Balzac). 

+ Nu ne adresăm primii unei femei sau unui 

bărbat mai în vârstă, unei personalităţi cu merite deosebite 


şi recunoscute. Discuţia o angajează totdeauna cel care se 
bucură de prioritate. 

e Nu monopolizaţi discuţia, chiar ca prioritar. 

Vorbiţi, dacă se insistă, dar nu monologaţi neîntrerupt toată 
seara. Nu ţineţi conferinţe, pledoarii; lăsaţi-i şi pe ceilalţi sa- 
şi exprime părerea. 

e  Sublinierea cu insistenţă sau chiar cu ostentaţie 

a propriei persoane reprezintă un atentat împotriva semenilor 
noştri. Evitaţi să fiţi persoana întâi permanent. Evitaţi să 
începeţi toate frazele cu „eu" sau „noi"; evitati expresii de 
forma: „eu ştiu ce vreau"..., „eu sunt hotărât"..., „mie îmi 
place adevărul”... Epictet ne sfătuia: „în conversaţie nu 
aduce vorba la tot pasul, cu rost sau fără rost, de isprăvile 
şi de întâmplările tale; căci plăcerea pe care o ai de a povesti 
nu o au şi cei dimprejur de a te asculta”. 

e  Dispreţul, lipsa de interes pentru cei din jur, 

aerul de superioritate, manifestările de egoism şi vanitate 
se plasează, sigur, în afara politeţii. O personalitate întreagă 
şi puternică trăieşte modest şi neostentativ pe plan social; 
proverbiala modestie a marilor personalităţi reprezintă 
condiţia firească de manifestare a unei autentice valori. 

e Respectul opiniei fiecărui om obligă pe oricine 

să asculte cu politeţe părerile partenerului de discuţii; 
aceasta nu înseamnă renunţarea la opinia proprie; când 
împrejurările o cer, se pot găsi şi formule politicoase pentru 
a afirma părerile proprii, cum ar fi: „iertaţi-mă, vă rog, dar 
putem formula (sau pot exista), în această problemă, şi alte 
puncte de vedere, ca de exemplu...". Contrazicerea trebuie 
făcută în modul cel mai delicat, cu cuvinte blânde, cu un ton 
prietenesc, cu forme politicoase: „s-ar putea să fiţi greşit 
informat..." sau „am avut până acum o altă părere..." sau 
„după gustul meu, socotesc altfel..."; în loc de „n-ai dreptate", 
am putea spune, de exmplu: „mă tem că facem o greşeală 
afirmând că..." etc. 

e în discuţii nu ne spunem, dacă nu suntem 

întrebaţi, ocupaţia, adresa şi nu povestim fragmente 
autobiografice; în relaţiile de serviciu suntem obligaţi să 
declarăm locul de muncă şi eventual funcţia; nu facem caz 
de titluri, poziţii, funcţii, relaţii, averi, strămoşi. Fiţi un bun 
ascultător, îndemnaţi-i pe alţii să vă povestească despre ei. 
e  Timiditatea - a nu se confunda cu modestia - 

nu este chiar politicoasă. Un timid poate paraliza o discuţie, 
poate semăna în jur stânjeneală şi încurcătură. încercaţi, 
deci, să vă învingeţi timiditatea, să vă acomodaţi fiecărei 
situaţii, să găsiţi gestul, „distanţa", replica potrivită şi 
atitudinea necesară fiecărui caz în parte. îndrăzniţi să vă 
simţiţi - mai ales la început - timizi cu „naturaleţe" cu 
oarecare „naivitate", dar cu multă atenţie faţă de ceilalţi, 
faţă de tot ce se petrece în jur. 

e Lipsa de timiditate nu înseamnă însă obrăznicie, 
agresivitate, bădărănie. Nu vă transformati din timid în im- 
pertinent şi arogant. Politetea implică autocontrol perma- 
nent, o dorinţă de a se purta cât mai corect şi manierat în 
orice împrejurare, o încercare de a crea ambianța necesară 


convieţuirii, dacă nu chiar armonioase măcar civilizate. „Poţi 
să-ţi aperi principiile şi părerile cu o deosebită simplitate, 
fără să fie nevoie de vorbe tari sau de atitudini arogante" 
(S. Smiles). 

e  Politeţea trebuie să menajeze susceptibilita-tea 
fiecăruia, dar numai susceptibilitatea corespunzătoare unei 
sensibilităţi omeneşti şi nu mai mult. O glumă care atinge 
suscepitibilitatea celor din jur sau, şi mai grav, o vorbă care 
vizează defectele personale ale cuiva nu este o glumă, ci o 
grosolănie. E cu totul nepermis să facem glume pe seama 
infirmităţii sau slăbiciunii vreunuia din cei prezenţi, pe seama 
micilor lor pasiuni. 

e încearcă să fii tu însuţi. Nu încerca sa imiti pe 

nimeni. A fi tu însuţi însemnează a te lăsa pradă tuturor 
pornirilor şi impulsurilor personale, a face paradă de 
cunoştinţe şi cultură, a epata prin originalitate rău înţeleasă. 

A fi tu însuţi înseamnă a-ţi arăta caracterul ca rezultat al 
educaţiei, instrucției şi experienţei, integrate 
temperamentului. „lert oamenilor când nu sunt de părerea 
mea, dar nu le-o iert când nu sunt de părerea lor" (V. Eftimiu). 
e Nu sunteţi obligaţi să le ştiţi pe toate. Este 

absolut normal ca în multe domenii alţii să ştie mai multe. în 
aceste cazuri, învăţaţi să ascultați şi învăţaţi ascultând. 
Neştiinţa nu e un păcat, dar afişarea ei agresivă prin „sentinţe 
categorice" este profund nepoliticoasă. 

e Modestia în conversaţie - ca şi în orice - este 

6 expresie a generozităţii şi a valorii. Oamenii valoroşi caută 
să înveţe de la alţii. Numai cel ce se îndoieşte de propria 
valoare face caz de ea, o afişează în fiecare ocazie şi simte 
nevoia să o vadă confirmată prin admiraţia altora. încercaţi 
să ştiţi cât valoraţi, dar afişaţi ceva mai puţin. 

+ Lăsaţi pe alţii să vă aprecieze meritele, dacă le 

aveţi! Poate nici atunci! 

e Nu vă aventuraţi în domenii necunoscute. Aveţi 
incertitudini asupra unor noţiuni, asupra unor neologisme? 
Ocoliţi-le şi feriţi-vă de ele până nu le cunoaşteţi sensul real, 
felul şi locul potrivit întrebuinţării. Mai bine întrebaţi. „Cel ce 
întreabă mult, va învăţa mult şi va face multă plăcere altora, 
în special dacă îşi potriveşte întrebările la cunoştinţele celor 
pe care îi întreabă" (Bacon). 

e. A accepta tot ce ţi se spune sau a te opune în 

orice condiţii, iată două modalităţi de a fi nepoliticos. Ce-i 

de făcut? Aveţi o părere contrară? Foarte bine. Nu respingeţi 
o idee frontal şi categoric! Nu vă aprindeţi în toiul discuţiei. 
Calmul într-o discuţie denotă stăpânirea adevărului. 
Stăpâniţi-vă şuvoiul ideilor şi al argumentelor până la sfârşitul 
expunerii celui care a început. Atunci expuneţi-vă părerea 
liniştit, convingător, fără să fiţi impulsiv, ironic, violent în 
exprimare şi formulare. 

* Nu întrerupeţi vorbitorul mai ales la mijlocul 

frazei. „E nepoliticos să întrerupi pe cineva care vorbeşte, 

înainte de a termina" (Erasmus). Celebrul „scuzaţi că vă 
întrerup", adică întreruperea cu voie, nu scuză. 

Le livre d'or du savoir-vivre („Cartea de aur,a bunei 

purtări") cere unei conversații: tact, discreţie, atenţie, 
însufleţire, distracţie, cultură, politeţe, sinceritate. Subscriem 
întru totul şi adăugăm: temperanţă (moderație), modestie, 
simplitate, stăpânire de sine, lipsă de ambiguitate, bună- 
credinţă, încredere, spontaneitate. 

e  Tactul, ca posibilitate de adaptare cu inteligenţă 

şi spirit fiecărei împrejurări, se impune în discuţii, în limitarea 
unei glume, în natura subiectelor discutate, în comunicarea 
unei veşti proaste. Omul cu tact este acela care „pipăie" o 
situaţie delicată şi dificilă şi o rezolvă în mod civilizat. Uneori 
este mai bine să se comunice vestea pe îndelete, din 
aproape în aproape, găsind cuvintele cele mai potrivite. Vom 
evita să pronunţăm teribilele cuvinte „a murit..."; mai degrabă 
spunem: „s-a prăpădit nenea lon" sau „s-a sfârşit cu biata 
bunică". Tactul se manifestă şi în discuţiile pe care le purtăm 
în prezenţa copiilor. Nu vom face insinuări sau aluzii la treburi 


necunoscute, prea „mature" sau care ar putea produce 
curiozităţi. Se vor discuta subiecte „nevinovate", generale: 
probleme de şcoală, literatură, teatru, politică, sport-turism, 
filme, starea vremii, glume, curiozităţi etc, toate adecvate 
locului şi momentului. 

e Cu mici completări, tematica prezentetă este 

potrivită şi pentru discuţiile între adulţi. Ea trebuie să fie 
accesibilă tuturor participanţilor la discuţie, chiar dacă nivelul 
lor social şi cultural este diferit. Bunul-simţ, tactul şi abilitatea 
gazdei trebuie să se facă simţite. 

+  Discreţia se impune şi în conversaţie. E bine 

să nu vă afişaţi în mod exagerat admiraţia, dezaprobarea 
sau orice altă stare sufletească. Sunt o serie de lucruri care 
nu se „ating" nici în treacăt (numai dacă interlocutorul nu o 
doreşte în mod expres!), cum ar fi: antecedentele şi 
problemele personale ale participanţilor la discuţii şi, mai 

ales, ale unei persoane, intimităţile familiale, necazurile 
profesionale, decepţiile sentimentale etc. Tactul, tatonarea 
discretă şi temperanţa se impun. 

e Cuvântul este expresia vie a sufletului. El iese 

din suflet ca apa din izvor. Respectul şi consideraţia ce le-o 
acorzi celorlalţi rezultă şi din discuţie, „cu cei în vârstă trebuie 
să vorbeşti respectuos şi în puţine cuvinte: cu cei de aceeaşi 
vârstă prietenos şi cu blândeţe" (Erasmus). Feriţi-vă mai 
ales de atitudini arogante şi jignitoare. Fiţi atent şi răspundeţi 
promt şi gândit la întrebările celorlalţi, „tinerii să se 
obişnuiască să intervină într-o discuţie numai atunci când 
sunt întrebaţi sau când ceilalţi tac pentru că au isprăvit de 
vorbit şi s-a făcut linişte" (Locke). 

+ Soarta tuturor conversaţiilor este să treacă de 

la un subiect la altul. Stimulaţi discuţiile variate, diversificate, 
schimbul de idei, confruntarea de idei, evitaţi „golurile" în 
discuţii. Monotonia aplatizează, nivelarea ucide interesul, 
expunerea cea mai realistă are nevoie de un pigment discret, 
liric. „Nu potecile plate, lucioase furnizează satisfacţiile 
alpiniştilor, ci stâncile zgruţuroase" (M. Voiculescu). Stârniţi 
curiozitatea; aruncaţi câte o scânteie: minţile se vor aprinde 
dacă sunt inflamabile; se stimulează imaginaţia şi se dă 
satisfacţie inteligenţei, spiritului, subtilităţii. 

* E o bucurie să trăieşti, să ştii să munceşiti, să 

iubeşti, să speri, să faci bine, să fii vesel. Râsul, şi mai ales 
surâsul, care este „perfecțiunea râsului", în societate este o 
datorie. „Dăruieşte semenilor tăi măcar zâmbetul de toate 
zilele. Şi inima ta se va încălzi de dânsul de la o vreme" (N. 
lorga). Surâsul cere surâs; între oameni civilizati răspunsul 
va fi promt. Seriozitatea nu exclude râsul tonic. Dar, să nu 
râdem mult, să nu râdem fără seamă şi, mai ales, să nu 
râdem de semeni! 

e încercați să fiţi spirituali, dar nu forţaţi acest 

lucru; spiritul este singurul lucru pe care îl găseşti cu atât 
mai puţin cu cât îl cauţi mai mult. Umorul contemporan 

îmbrăţişează multiple aspecte ale vieţii. Atenţie însă: „gluma 
este o sare ce trebuie întrebuințată cu economie" (Pitagbra). 
Să alegem acele glume ce dovedesc bun-simţ, umor fin şi 
poante neaşteptate. Toate codurile condamnă glumele 
licenţiase. Să fim atenţi la cei pricepuţi în povestirea glumelor, 
la noutatea poantelor, la „morala" şi la spiritualitatea lor. 

* Nu glumiţi decât cu cine ştie de „glumă", „nu 

trebuie să riscăm să glumim decât cu oameni politicoşi sau 
deştepţi" (La Bruyere). Nu fiţi prea ironici; ironia, atitudinea 
gingaşă şi dificilă trebuie mânuită cu multă dibăcie; ea poate 
fi admisă şi în conversațiile celor mai distingi oameni, dar 
atenţie: un proverb italian spune: „glumele trebuie să muşte 
ca un miel nu ca un câine". lroniile pot duce la supărări. 
Evitaţi-le. „Mai bine pierzi o vorbă de spirit decât un prieten" 
(Boileau). 

e  Obişnuiţi-vă să primiţi o glumă, chiar îndreptată 
împotriva dumneavoastră, chiar dacă nu vă pare prea 
reuşit'ă, dare spusă cu intenţii bune. încercaţi să nu sesizati. 
Dacă o nepoliteţe nu justifică o altă nepoliteţe, refuzul de 


politeţe nu poate fi decât o nepoliteţe, 
e Cea mai sigură părere, convingerea cea mai 
fermă pierde din forţă dacă e formulată ca o sentinţă. Nu fiţi 
deci sentenţioşi, prea categorici, definitivi; păstraţi 
întotdeauna o undă de relativitate. Sentenţiozitatea ascunde 
de cele mai multe ori lipsuri în cultură. Un om politicos nu 
lansează opinii, şi încă foarte categorice, decât atunci când 
este în temă, „la el acasă”. 

„Medicii buni nu vorbesc niciodată despre 
medicină, nobilii adevăraţi nu vorbesc niciodată despre 
strămoşi, oamenii talentaţi nu vorbesc despre operele lor" 
(Balzac). Nu trebuie să se ajungă la subiecte de strictă 
specialitate, dacă nu sunt accesibile tuturor celor de faţă. 
„Erudiţia e o bancnotă; ea nu poate fi folosită decât numai 
acolo unde poate avea valoare. înţelepciunea e monedă 
prețioasă care se întrebuinţează în orice împrejurare" 

(Smiles). 

* Nu încercaţi să fiţi „originali" cu orice preţ, nici 

prin ţinută, nici prin vorbă, nici prin comportament. O 
personalitate puternică este întotdeauna originală fără efort, 
în manifestările ei cele mai obişnuite. încercaţi să vă 
deosebiti printr-o acţiune utilă, deosebită, meritorie. 

* Nu este frumos să vorbim despre cineva în 

absenţa lui. Bârfa este în afara oricărei politeţi. 
Condamnăm: 

- critica defectelor fără remediu (denotă proastă 

creştere); 

- critica în absenţă (înseamnă bârfă); 

- critica fără temei (calomnie). 

+ Este de asemenea nepoliticos ca, în timpul 

dicuţiilor, într-un grup oarecare, să organizezi „bisericuţe" 
separate, aparte, vorbind mai încet, şoptind într-un colţ cu 
unul sau mai mulţi vecini, mai ales pe seama unuia din cei 
prezenţi sau de curând plecaţi. 

e Chiar şi în cele mai aprinse situaţii păstraţi nota 

de cavalerism necesară faţă de femeia sau vârstnicul ce 
participă la discuţii. Consideraţia acordată femeilor, 
vârstnicilor sau superiorilor nu exclude afirmarea adevărului 
sau a punctului de vedere personal, dar cu o nuanţă de 
politeţe în plus. 

e e Un om de bun-gust nu intră într-o discuţie „unde 

nu-i fierbe oala". Nu e necesar să vă spuneţi părerea dacă 
nu v-o cere nimeni; dacă, totuşi, o faceţi, faceţi-o delicat, cu 
tact, la timpul potrivit. 

+ Se poate întâmpla ca, într-o discuţie, 

interlocutorul să învingă în „ciocnirea părerilor". Nu vă părăsiţi 
„adversarul" cu un aer de om jignit, supărat. „Mă simt mult 
mai mândru de izbânda pe care o dobândesc împotiva mea 
însumi, atunci când, în toiul luptei, mă plec sub forţa raţiunii 
adversarului meu, decât de izbânda împotriva lui şi datorită 
slăbiciunii sale" (Montaigne). 

*  „Rufele murdare trebuie spălate in familie 

(Voltaire). Feriţi-vă să discutaţi problemele particulare în 
societate. Acestea, mai ales sub formă de certuri, se rezolvă 
exclusiv în intimitatea familiei. 

e Nu este permisă utilizarea unei limbi străine într- 

un grup în care măcar o persoană nu cunoaşte limba 
respectivă. Dacă aveţi un invitat străin care nu cunoaşte 
limba majorităţii, cineva va juca rolul de translator. Este 
inadmisibil ca o limbă străină să fie utilizată cu intenţia 
expresă de a nu fi înţeles de ceilalţi. 

+ Se spune că „stilul e omul”; stilul în conversaţie 

trebuie să fie simplu, natural, sincer, el reflectă structura 
interioară, personalitatea omului; calitatea lui îi dă eleganţă. 
e Poporul român are un simţ înnăscut al politeţii, 

al bunei-cuviinţe. în limba noastră, de exemplu, există trei 
grade de adresare: cu „tu", cu „dumneata" sau cu 
„dumneavoastră" (mai rar „domnia voastră"). în limba 
franceză sunt numai două grade, iar în engleză unul singur. 
Mai există şi formule argotice, cum ar fi: „mă, „bă", „fă", dar 


ar trebui să le eliminăm, deoarece sună vulgar şi, adesea, 
chiar ostil. După părerea noastră, „dumneata" sună mai rece, 
în schimb „dumneavoastră" poate fi afectuos. între persoane 
care s-au cunoscut de^curând, a trece îndată la apelativul 
„tu" poate fi uneori ireverenţios, alteori, însă poate fi o invitaţie 
la prietenie. Superiorul nu tutuieşte subalternii, chiar dacă 
foloseşte persoana a doua singular, iar femeilor li se va 
adresa, întotdeauna, cu persoana a doua plural. 

Dacă avem vreo îndoială, să nu uităm că putem 

spune oricând „dumneavoastră": în lift, în magazine, pe 
stradă, în tramvai. Nimeni nu se va supăra şi nu vom pierde 
nimic din demnitatea noastră. 

între părinţi şi copii, generaţiile mai vechi nu 

acceptau apelul de „tu" adresat părinţilor; relaţiile de azi îl 
acceptă; depinde de atmosfera creată între părinţi şi copii 
pentru ca formufa aleasă să nu sune nici distant, nici 

obraznic. Nu este exagerat ca fiica să-i spună mamei sale 
„sărut mâna"; important este ca limbajul folosit să se 
potrivească împrejurărilor şi raporturilor create între 
persoanele respective. 

Dacă moldovenescul „mata" este acceptat, 

diminutivul „mătăluţă" ar trebui scos din uz, acesta având şi 
o uşoară nuanţă ironică. Să rămânem deci la 
„dumneavoastră" corect, puţin pretentios; nu se potriveşte 
când ne adresăm copiilor sau celor mult mai tineri, pentru 
care mai potrivit este „tu" în cazul celor dintâi şi respectiv 
„dumneata". „Dumneata" este mai obişnuit, presupune relaţii 
mai vechi şi mai apropiate; iniţiat de cel mai onorat, poate 
înlocui pretenţiosul „dumnea-voastră". „Tu" este sincer, 
apropiat, intim; este potrivit faţă de copii, între prieteni buni 
şi rude apropiate indiferent de vârstă. 

e Evitaţi să vă adresaţi cuiva cu „domnişorică" 

sau „domniţă”. Evitaţi, de asemenea, pe cât posibil, 
vocativele ca apel, deoarece toate au un sens peiorativ 
(„şoferule", „inginerule", „artistule" etc). 

e  Prescurtările nu fac impresie deosebită. Dacă 

ni se adresează cineva cu „dom'le" sau ne scrie „d-le" sau 
„pt." în loc de „pentru", e semn că manifestă faţă de noi 
oarecare subapreciere. Evitaţi vorbirea prea rapidă, 
„Muşcarea" terminaţiilor, trăncăneala, conversaţia 
tărăgănată; nu lăsaţi fraza fără sfârşit şi nu începeţi o poveste 
fără sfârşit. 

e , Evitaţi expresiile prea categorice cum ar fi: 

„exclus", „absolut", „desigur", „perfect", „foarte adevărat", „te 
înşeli", „nu aveţi dreptate", „ce eroare"!; expresiile care 
caracterizează adevăruri eterne sau sentinţe ca „aşa sunt 
bărbaţii”, sau „voi femeile"... „aşa a fost întotdeauna!",... 
„adevărul este că..."; exprsiile stimulente, remontatoare de 
conversaţie ca: „ei lasă!"... „ei drăcia dracului...", „aiii...", 
„măi, măi!", „fiuuu", „aha..., asta-l problema?!...", „ce e?", 
„chiar aşa?", „sincer vorbind"... etc; toate sunt îndoielnice, 

situându-se la hotarul dintre impoliteţe şi bâlbâială 
intelectuală. 

* „Un compliment nu este un angajament", dar 
„făgăduiala dată e datorie curată". Nu confundati 
complimentele cu linguşirile, cu flatarea. A face unei femei 
complimente e politicos, a o flata este aproape o gafă; poţi 
spune unei femei nu prea frumoase: „arătaţi foarte bine", 
dar facem o greşeală spunându-i: „sunteţi foarte frumoasă". 
e Nu spuneţi niciodată unei doamne: „vă cunosc 

de când eram copil", ci „vă cunosc de când eram copilă". 

* Nu întrebăm despre o doamnă bolnavă: „ce 

are?"; putem, eventual, întreba: „cum se simte?!". 

* Nu urăm femeilor peste 25 ani „căsătorie 

grabnică". 

* Nu întrebăm pe nimeni ce vârstă are şi cât 

câştigă! 

e Sinceritatea nu implică lipsa de supraveghere 

a limbajului. Mulţi tineri adoptă un limbaj argotic, dur, 
necivilizat din dorinţa de a părea originali, independenţi, 


neconform işti. Expresii ca: „mişto", „gagică", „gagiu", „nasol, 
„soios", poate chiar şi „monşer" sau „stimabile" nu au ce 
căuta într-un limbaj civilizat. 

e Expresii vulgare, înjurături, impurități, grosolănii, 
trivialităţi, toate reprezintă „o tăgăduire cinică a respectului 
pentru oameni şi a drumului nostru pentru frumuseţe adâncă 
şi cu adevărat omenească" (Makarenko). 

+ Nu corectăm forma gramaticală în care se 

exprimă cineva (cu excepţia copiilor) sau pronunţarea 
defectuoasă a unei expresii străine. Nu replicăm cu „nu vă 
exprimaţi clar", „asta nu interesează".....lasă asta" etc. 

e  Excludeţi din conversaţie banalităţile, 

pălăvrăgeala, cronografia, plictiseala. Hoţii de timp pot să 
apară pe stradă, la telefon, la audienţe, la şedinţe sau acasă. 
Politetea ne obligă să vorbim clar şi scurt şi numai dacă 

realmente avem ceva de spus. 

„Vorba dulce, mult aduce", spune un proverb 
vechi şi înţelept. Să nu uităm nicicând cuvântul „mulţumesc" 
cu semnificaţia de „mulţi ani"; această sintagmă este de 
fapt o prescurtare de la „îţi doresc să trăieşti mulţi ani" care 
s-a redus la „să trăieşti mulţi ani" şi respectiv „mulţi ani" şi 
„mulţam". Să-l spunem, să nu ne zgârcim cu acest 
mulţumesc, care ne apropie atât de mult. Alături de 
mulţumesc să învăţăm să spunem, dacă este cazul, „îmi 
pare rău, iartă-mă", precum şi alte formule uzuale, frumoase, 
utile şi indispensabile în societate: „vă rog...”, „dacă sunteţi 


bun...", „nu vă supăraţi"..., „poftiţi”, „v-aş deranja rugându- 
vă...", „nu mi-o luaţi în nume de rău"..., „mi-ar părea răz să 
nu vă pot servi"..., „mă tem că n-am să pot veni". 


6.2. TINUTA ÎN CONVERSAŢIE 


în arta vorbirii este implicat şi gestul. Politetea 

omului care vorbeşte se manifestă şi în modul cum o face 
ca ţinută. „în tonul vocii, în ochii şi aerul unei persoane nu 
este mai puţină elocventă decât în alegerea cuvintelor" (La 
Rochefoucauld). 

în timpul discuţiilor nu este decentă nici poziţia 

tolănit în fotoliu, nici călare pe masă; luând loc, trebuie să 
veghem ca poziţia noastră să fie cea corectă, nici prea rigidă, 
nici prea comodă ori neglijentă. 

+ Picioarele stau strânse mai ales la femei în 

poziţie ortostatică sau pe un scaun; cu picioarele desfăcute 
se poate sta numai când suntem îmbrăcaţi în pantaloni. Se 
pot încrucişa părţile de jos ale picioarelor; este decent şi 
picior peste picior; indiferent de sex, nu se aşază cu glezna 
peste genunchi. 

e Mâinile nu se ţin în şolduri, nici la spate, nici în 
buzunare, ci cât mai imobile: nu se agită nervos, nu se 
gesticulează exagerat; nu se „bate toba"; un proverb 

portughez spune: „nu vorbi cu degetele fiindcă nu coşi cu 
limba"; degetele nu se „pocnesc", nu se introduc în gură, în 
nas, în urechi şi nu se sprijină pe nasturii sau reverele 
interlocutorului. 

e Nu se stă pe speteaza fotoliului, a canapelei 

sau a scaunului sau pe marginea mesei. Nu se stă cu spatele 
la alte persoane; nu ne sprijinim de perete. 

e Nu ne jucăm cu inelele, colierele, creionul, 

cheile, încuietorile genţilor, fărâmiturile de pâine, nasul, 
urechile; nu se răsucesc şuviţe de păr pe degete, nu ne 
scărpinam, nu ne pieptănăm (nici femeile!), nu se cască în 
prezenţa altor persoane, nu se cântă, nu se fredonează, nu 
se fluieră. 

+ Aşezarea pe scaun sau fotoliu în semn de 

izolare sau de plictiseală, strângerea genunchilor între mâini 
sau a mâinilor între genunchi, sprijinirea capului pe spătarul 
scaunului, desfacerea exagrată a genunchilor, nu sunt indi- 
cate. 

e încercaţi să tuşiţi sau să strănutaţi cât mai 

discret. Dacă o faceţi mai încet, întoarceţi puţin capul într- 


o parte, eventual acoperind gura cu mâna stângă şi, dacă 

se poate, având în mână o batistă curată. Urările de tip 
„noroc" sau „să-ţi fie de bine" nu sunt indicate decât între 
prieteni intimi. 

e  Propriile afirmaţi nu le încheiaţi cu râsete, chiar 

şi atunci când spuneţi o glumă. Râdeţi cu oarecare decenţă; 
fiţi reţinuţi, dar veseli, atenţi, binevoitori. 

e  Vorbiţi cu decenţă în privire, cu gesturi simple, 

cu intonatie potrivită. Priviţi interlocutorul în ochi, dar nu fix, 
cu insistenţă, mai ales când e o femeie; fiţi modeşti şi naturali. 
e Nu vorbiti tare, nu bruscaţi pe nimeni, nu loviți 

cu mâna în masă, aveţi răbdare cu cei „mici" şi „necrescuţi”. 
e Nu se vorbeşte cu ţigara sau cu pipa în gură, 

nici cu scobitoarea sau guma de mestecat. Dacă se fumează 

în timpul unei discuţii, ţigara se scoate din gură când se ia 
cuvântul. 
* Nu e permis să stăm de vorbă cu femeile, 
vârstnicii, superiorii şezând, dacă aceştia sunt în picioare. 
+ Când cineva ni se adresează îi oferim atenţia. 
Legătura cu partenerul se poate stabili prin scurte priviri, 
prin anumite gesturi sau aprobări cu capul. Este neplăcut 
să se voVbească cuiva în imediata apropiere a gurii sale. 
e Atentie la discuţiile cu copiii. Politeţea între adulţi 
este împletită cu morala faţă de copii, cu educaţia. Copii 
înregistrează şi reproduc; nu se vor omite expresiile curente 
de „te rog" şi „mulţumesc“; de ce să nu spunem „vrei te rog, 
să închizi uşa" în loc de „n-ai uşă la bordei?". 
» în legătură cu „arta conversatiei", câteva citate: 
„Să exprimăm ceea ce simţim, să simţim ceea ce 
exprimăm" (Seneca). 
„Când eşti obligat să dai cuiva o explicaţie, nici o 
născocire nu te poate servi mai bine decât adevărul" (L. 
Duglas). 
* „Celor pe care îi stimezi, adu-le omagiul de a 
nu le ceda nimic din opiniile tale. Celorlalţi, nu le face onoarea 
intransigenţei tale" (G. Ibrăileanu). 
* „Când sunt contrazis, mi se trezeşte atenţia şi 
nu mânia" (Montaigne). 

„înțeleptul nu spune tot ceea ce gândeşte, dar 
gândeşte tot ceea ce spune" (Livry). 
Prin cuvânt omul se defineşte ca „homo sapiens". 


6.3. SCRISORI - FELICITĂRI 


Un mijloc de comunicare de la ditanţă între oameni 

îl reprezintă scrisoarea. Scrisul a fost întotdeauna mai mult 
decât cuvântul rostit; dincolo de cuvinte, scrisoarea este 
aproape un dar, cuvântul devenit dar, „simbol al duratei, al 

viitorului, al voinţei de veșnicie" (O. Spengler). 

« Să începem cu corespondenţa ce are un 

caracter familial; e vorba de scrisorile către părinţi şi fraţi, 
către rude; o simplă carte poştală trimisă la o săptămână, 
sau chiar la o lună, este în stare să asigure echilibrul 
sufletesc al părinţilor. 

+ Ati fost plecaţi în altă localitate, aţi locuit sau aţi 

mâncat la rude, cunoscuţi, prieteni, la maximum o 
săptămână de la plecare le veţi scrie cuvinte frumoase de 
mulţumire pentru atenţiile acordate; răspunsul este şi el 
obligatoriu (un proverb spune: „a scrie cuiva e o gentileţe, a 
răspunde e o datorie"). Firul se poate opri aici; dacă se scrie 
şi se răspunde din nou, se creează un lanţ de scrisori numit 
corespondenţă. 

* O specie tradiţională a corespondenţei este cea 

legată de împrejurări festive şi solemne: aniversări, sărbători, 
evenimente importante cu caracter personal, logodne, 
căsătorii etc. De regulă, misivele legate de aceste prilejuri 
sunt compuse în stil telegrafic, scurt, cald. 

* Un stil aparte al genului epistolar îl constituie 
corespondenţa protocolară. Se va supune regulilor şi 


uzanțelor internaţionale. 

e Corespondenta oficială constituie de asemenea 

un gen aparte de scrisori: are loc între instituţii, întreprinderi, 
ministere, între oficialități şi particulari. Este sobră, la obiect. 
+ Corespondenta oamenilor mari, a 

personalităţilor politice, ştiinţifice, dar mai ales a scriitorilor 
oferă exemple fericite de scrisori de b frumoasă valoare 
culturală, literară şi educativă. 

e Corespondenta dintre tineri şi tinere, dintre 

bărbaţi şi femei are un plus de afectivitate, ea reprezintă 
statornicia gândului, a sentimentelor de dragoste sau de 
prietenie. 

e Vechile „coduri ale manierelor elegante" alocau 

capitole întregi genului epistolar, cuprinzând un întreg 

„modelar", aproape rigid, referitor la cele mai diverse (şi 
banale) situaţii. Astăzi, astfel de modele nu-şi mai au locul. 
Şi totuşi unele reguli se impun. 

+ în scrisoare se specifică data pe prima pagină 

sus în dreapta, sau la sfârşit, după semnătură, tot în dreapta 
(ziua, luna,şi anul). Urmează apoi formula de adresare: 
„stimate...", „dragă..." etc. în introducere se face legătura 

cu trecutul (referitor la ultima scrisoare sau întâlnire) sau se 
justifică relaţia de corespondenţă. Urmează cuprinsul 
(conţinutul scrisorii), încheierea şi semnătura (obligatoriu). 

* în corespondenţa intimă, data şi chiar formula 

de adresare pot lipsi. 

e Atentie la titlu: prima impresie e mai puternică 

decât celelalte. Daca natura relaţiilor impune să se 
folosească numele de familie, nu se va mai scrie şi 
prenumele (la bărbaţi!). Dacă se indică un titlu academic, 
se va adăuga şi numele şi, înaintea titlului, cuvântul „stimate" 
sau „stimată": „Stimate Domnule Academician Mateescu", 
„Stimate Domnule Doctor Bodea", „Stimată Doamnă Măria 
Tirla". 

e Dacă se scrie cuiva în calitatea lui oficială, în 

scrisori cu conţinut de lucru, se scrie numai: „Domnule Di- 
rector", „domnule Decan" etc. Pentru personalități deosebite, 
onorificul „stimate" se completează: „Mult stimate Domnule 
Ministru" etc. 

e Dacă scriem unei persoane, de acelaşi sex, 

căreia nu îi spunem pe nume, dar cu care suntem totuşi în 
relații destul de intime, putem înlocui stimate prin dragă: 
„Dragă Domnule Petrescu", chiar dacă „Domnule" are un 
caracter oficial ce exclude familiarul „Dragă". Nu se scrie 
unei persoane de sex opus „dragă" decât dacă suntem în 
relații destul de apropiate pentru a o apela pe numele mic: 
„Draga mea Anca", „Dragul nostru Sorin". 

e Nu alergaţi după formule şi scrisori model, sau 

după cele căzute de mult în ridicol cum ar fi „comoara mea" 

sau „îngeraşul meu drag". Se poate scrie simplu: „Dragul 
meu", „Dragii noştri" etc. 

« în scrisorile oficiale şi mai pretenţioase, toate 

cuvintele titlului se scriu cu iniţiale majuscule. După titlu, 
virgulă. 

e Titlul se scrie mai spre mijlocul paginii faţă de 

începutul alineatelor noi şi la câteva rânduri de la marginea 
de sus a hârtiei. - » 

* Introducerea începe cu aliniat: „Am primit 

scrisoarea dumneavoastră..." sau „Vă scriu pentru a vă 
aduce la cunoştinţă..." sau „îmi permit să vă scriu pentru a 
vă aminti..." sau „Pentru a vă ruga să binevoiţi..." etc. 

e Cuprinsul începe şi el cu aliniat. în cazul că 

scrisoarea are un scop bine determinat, acesta se va explica 
în cuprins. Dacă răspunde numai relaţiilor sociale, se vor 
comunica veşti despre expeditor şi despre cunoscutii 
comuni, veşti compatibile cu intimitatea relaţiilor. Dacă 
răspunde unei scrisori, ne vom referi întotdeauna la 
persoanele interesante pentru cel căruia îi scriem; vom avea 


grijă să răspundem la toate întrebările ce ni s-au pus. 
Conţinutul va fi mai lung, mai amplu, între persoanele cu 
legături mai vechi, între rude apropiate; astfel, cuprinsul 
poate fi scurt, mai puţin chiar decât o pagină, clar, concis. 
Scrieţi simplu, firesc, încercând să exprimati cât 

mai exact stările personale. A scrie frumos înseamnă a scrie 
cât mai aproape de gând şi fiecare gând are vorba lui 
potrivită. Evitaţi frazele interminabile, parantezele şi 
repetițiile; nu utilizaţi expresii prea libere sau prea familiare, 
chiar dacă ele sunt admise în vorbirea de toate zilele şi chiar 
dacă, în ultimul timp, scrisoarea se „apropie" de stilul vorbit. 
Scrisoarea trebuie să păstreze un ton corect, decent, di- 
rect, spontan, simplu, concis, cald, sincer, prietenos, plin 

de amabilitate şi bunăvoință, ceva mai îngrijit decât vorbirea 
curentă. Astăzi corespondenţa înseamnă măsură, firesc, 
eleganţă, decenţă, simplitate. 

185 


® Aceeaşi decentă se păstrează şi în încheiere, 

în mod simplu, încheierea trebuie să conţină, pe lângă o 
parte în care ne exprimăm nerăbdarea în aşteptarea 
răspunsului sau mulţumiri anticipate dacă am emis o 
rugăminte, o formulă de salut. Această formulă se corelează 
cu cea de început şi depinde de relaţiile dintre cei ce-şi scriu 
şi de conţinutul scrisorii. Astfel, între intimi, formula poate fi: 
„Te sărut (sau vă sărut) cu drag", „Multe salutări la toţi”, 
între prieteni: „Cu statornică dragoste şi prietenie..." sau, 
mai simplu: „al tău, din inimă", sau „cu prietenie sinceră", 
sau, şi mai simplu: „al tău" şi semnătura. O încheiere mai 
romantică ar fi: „Vă îmbrăţişăm cu drag" sau „Cu sinceră 
afecţiune", sau „Leonora scumpă, te sărut mult"... 

e Pentru scrisorile începute cu „Domnule 

lonescu", încheierea trebuie să fie simplă: „Cu prietenie", 
„Al dumitale", „Cu mulţumiri", „Cu sentimente", sau „Cele 
mai bune gânduri", „Cu stimă”. 

+ Pentru apelativul „Stimate domnule profesor 

Rodeanu'" în încheiere se scrie: „Al dumneavoastră 
respectuos...", sau „Cu deosebit respect", sau „Primiti vă 
rog sentimentele mele respectuoase'", „Cu cele mai alese 
sentimente" sau „Cu deosebită stimă" etc. 

+ în corespondenţa oficială, stilul se cuvine să 

utilizeze, dacă este cazul, anumite expresii curente, intrate 
în uzul protocolar; formule ca: „am onoarea de a vă ruga" 
sau „îmi permit să cred că veţi binevoi" vor fi preferate altora, 
de tipul: „vă rog" sau „eu sper" etc. Respectul deosebit poate 
fi formulat, în încheiere, şi mai reverenţios: „Vă rog să primiţi, 
Domnule Ministru, expresia respectului meu" sau „îngăduiţi- 
mi să vă asigur, încă o dată, de respectul meu devotat" etc. 
în relaţiile protocolare formulele sunt consacrate. 

+ O femeie asigură un bărbat de „sentimentele 

sale distinse"; pentru relaţii mai apropiate: „Cele mai bune 
complimente". 

+ între femei se dau asigurări de „sentimente 

alese", „sentimente de simpatie (deosebită)" sau „de 
devotament prietenesc". 

e Un subaltern adresează superiorului „Expresia 
sentimentelor lui respectuoase" iar superiorul transmite 
subalternilor „Expresia sentimentelor lui", „Sentimente 
colegiale" sau „Gânduri bune" etc. 

+ Scrisorile de afaceri sau scrisorile comerciale 

se termină cu „Salutări distinse" (formulă prezentată după 
„Usages mondaines"). 

e Nu se prescurtează cuvintele: „Domnule" sau 
„Dumneavoastră" (nu Dle., Dv). în scrisorile expediate 
superiorilor sau în scrisorile oficiale, adresaţi-vă numai cu 
„Dumneavoastră". Pentru particulari: „tu", „Dv" şi „Dta". 

e Este grav nepoliticoasă - în titlu sau în adresă 

- orice greşeală de titulatură sau ortografiere a numelui. 

e Formula de salut se va scrie în rând separat, 

nu chiar de la capăt (ca la introducere). 

e Urmează numele, scris două sau trei rânduri 

mai jos, în dreapta. 


+ Semnătura este obligatorie şi trebuie să fie 

lizibilă şi completă (nume şi prenume), mai ales la prima 
scrisoare adresată unui nou corespondent şi întotdeauna 
în corespondenţa oficială. Se admite şi aici o prescurtare, 
când numele este dactilografiat. 

+ Niciodată - în afara corespondenţei strict 

oficiale - semnătura ne este asociată cu vreun titlu. între 
intimi sau rude apropiate se poate semna numai cu numele 
cel mic (prenumele). 

* Evitaţi abuzul de POST SCRIPTUM (P.S.), care 

se poate adăuga la sfârşitul unei scrisori pentru „probleme 
uitate"; este neelegant. 

e în corespondenţa sentimentală elanul este, de 

cele mai multe ori, mai puternic decât grija pentru compoziţie, 
pentru politeţe şi, vai!, pentru gramatică. A scrie caligrafic, 

a nu face greşeli elementare de orice fel, a folosi un stil 
frumos, iată primele cerinţe ale unei scrisori de dragoste. 

+ Scrisorile cu referire la artă, la cultură, critică 

etc. constituie genuri aparte şi depăşesc sfera tematicii 
propuse. 

e  Felicitarea este un act de curtoazie prin care o 
persoană exprimă sentimentele sau urările sale cu ocazia 
unor evenimente legate de viaţa şi activitatea unei alte 
persoane, ale unei familii, ale unor colective. Felicitarea 
poate avea un caracter oficial, când se face între 
reprezentanţi ai unor state. 

e La sărbători sau evenimente deosebite omul 

politicos trimite felicitări în scris, eventual telegrame. 
Felicitările trebuie să ajungă la timp, nici prea devreme, nici 
prea târziu (mai bine mai devreme!). E bine ca persoana 
felicitată să răspundă la felicitarea primită, în scris sau ver- 
bal cu ocazia primei întâlniri. Felicitările trebuie să fie con- 
cise, formule simple, urări; la prietenii apropiaţi putem 
personaliza mesajul prin câteva cuvinte afectuoase. 

+ Din felicitările în scris, forma care marchează 

cea mai mare atenţie este scrisoarea. Aceasta va fi în gen- 
eral sumară, câteva fraze; dacă persoana felicitată se află 
în altă localitate, în raport cu intimitatea relaţiilor, felicitarea 
poate deveni o „adevărată scrisoare". 

+  Oficiile poştale pun la dispoziţia publicului o 

varietate de tipărituri speciale sau imprimate-tip pentru 
sărbători şi alte evenimente ocazionale; sunt mai puţin 
pretenţioase, mai reci, mai seci. 

+ în anumite ocazii (Anul Nou, aniversarea 

sărbătorii naţionale, aniversarea zilei de naştere etc), 
felicitările în scris, particulare sau oficiale, pot fi însoţite de 
buchete de flori sau cu flori sau mici atenţii simbolice. 

+ Se adresează felicitări scrise pentru evenimente 
survenite (avansări, decoraţii, numiri în funcţie etc), la maxi- 
mum 15 zile după eveniment. Tot la maximum 15 zile de la 

eveniment se transmit şi condoleanţele scrise adresate unui 
prieten sau cunoscut, pentru decesul unei persoane 
apropiate. Atenţie mai ales aici: formule simple, sincere. 
Scrisorile de condoleanţe din altă localitate pot fi mai lungi; 
la fel şi telegramele. Nu se răspunde, se mulţumeşte la prima 
întâlnire". 

e Se practică de asemenea obiceiul galant de a 

se anunţa prin scrisori tipărite unele evenimente familiale 
importante (căsătorii, naşteri, decese). Adresa se scrie cu 
mâna. Dacă se invită la un eveniment previzibil (nuntă, 
revelion), invitaţia sau scrisoarea trebuie să ajungă la 
destinaţie cu trei - patru săptămâni înainte. Pentru invitaţii 
cu caracter protocolar, se va menţiona şi ţinuta. 

+  Felicitările mai pot fi directe, telegrafice sau 

telefonice. Felicitarea directă cere cea mai mare atenţie. 

Se face la onomastica cuiva (cu sau fără invitaţie, dar cu un 
telefon prealabil), la aniversarea zilei de naştere sau alte 
aniversări (cu invitaţie); la căsătorii (după ofiţerul stării civile) 
felicită naşii, părinţii, rudele apropiate, celelalte rude, prietenii 


intimi, cunoscutii, colegii. 

+ Telegrama este potrivită mai ales în cazul 

căsătoriilor. 

e Mai puţin protocolară este felicitarea telefonică. 

Se practică între prieteni în toate ocaziile de aniversare, anul 
nou (nu şi la căsătorii), se va felicita telefonic între orele 18 
şi 21. 

e Dacă în relaţiile particulare felicitările se 

schimbă între persoane cunoscute, în relaţiile oficiale 
interstatale sau protocolare, personalităţile marcante pot fi 
felicitate fără să existe relaţii personale. Aceasta se poate 
face prin scrisori, cărţi de vizită, telegrame, tipărituri speciale, 
în protocol, răspunsul de mulţumire pentru felicitări este 
obligatoriu. Astfel prioritarul poate mulţumi pentru felicitări 

în scris sau verbal, la prima întâlnire. 

e  Saluturi amicale, în scris, se pot transmite şi 

prin intermediul cărţilor poştale ilustrate. Acestea nu servesc 
pentru o corespondenţă propriu-zisă. Conţinutul lor va fi, 
deci scurt, asemănător unei telegrame; se poate omite titlul, 
introducerea şi, eventual, data sau încheierea- Se pot 
exprima, concis, gânduri frumoase, salutări, urări de bine. 
Semnătura este obligatorie. 

e  Comunicările intime, între rude apropiate, 

inclusiv între soţi, se pot scrie şi pe cărţi poştale simple 
(neilustrate); acestea nu pot fi folosite niciodată pentru 
scrisorile de politeţe. 

e O atenţie deosebită trebuie să se dea şi formei 

de prezentare a scrisorilor. Astfel: 

- felul hârtiei trebuie să fie potrivit cu calitatea 

scrisorii: nu se scriu cereri pe hârtie format mic sau colorată; 
- hârtia şi plicul să fie simple, dar cu aspect îngrijit 

şi plăcut; nu se asociază plicul alb cu hârtia colorată, nu se 
folosesc plicuri cu desene sau ilustraţii; 

- nu se utilizează hârtie prea colorată, culorile de 

hârtie politicoase sunt cele clasice, deschise, discrete; 

- se evită creionul; se preferă cerneala albastră; 

- se lasă spaţiu alb înainte de titlu şi mici spaţii 

marginale pe partea stângă a hârtiei; 

- dacă este necesar, puteţi adăuga o a doua foaie 

de hârtie pentru a putea scrie îngrijit, ordonat, aerisit, fără 
continuări pe margine, pe verticală sau pe diagonală, fără 
floricele; 

- se scrie lizibil (inclusiv ciornele care se dau la 
dactilografiat în corespondenţa oficială); 

- scrisorile bătute la maşină se folosesc rar; sunt 

reci, neconvingătoare, impersonale, distante; dacă totuşi o 
faceţi, trimiteţi originalul, sub nici un motiv copia la indigo; 
semnătura este de mână, dar atât; nu adăugaţi cu mâna 
nimic; 

- nu se dactilografiază în nici un caz scrisorile de 
mulţumire, de condoleanţe, scrisorile de felicitare (în afară 

de cele aparţinând instituţiilor, care pot fi şi tipărite); 

- la nevoie, se poate scrie şi în corespondenţa 

particulară pe hârtie de dactilografiat.dar îngrijit, ordonat, 
hârtia îndoindu-se în prealabil în jumătate, încât prima pagină 
să aibă îndoitura în stânga; dacă scrisoarea conţine mai 
mult de trei pagini, acestea vor fi numerotate; 

- nu sunt permise greşelile de exprimare, 

gramaticale sau de ortografie, nume incomplete, funcţii 
eronate etc; 

- în final, scrisoarea se îndoaie cu titlul în afară, 

deasupra şi se introduce în plic în poziţia normală de citire. 
- de regulă, pe plic se scrie şi expeditorul, inclusiv 

adresa acestuia; 

- o deosebită atenţie se va da formei în scrisorile 

oficiale, în cele de serviciu, cereri, memorii, dări de seamă, 
rapoarte etc; se impune a fi dactilografiate dar având 
semnătură autografă. 

e Nu se citesc scrisorile adresate altora. 

e Când o scrisoare este transmisă prin 


intermediul altei persoane, expeditorul o va înmâna 
deschisă, cu îndemnul de a fi citită sau cu prezentarea 
sumară a conţinutului scrisorii; este elegant ca transmitătorul 
să închidă plicul în prezenţa expeditorului, având încrederea 
deplină în loialitatea relaţiei. 

+ în legătură cu „cărţile de vizită", acestea au 

fost iniţial destinate scopului nominalizat; în ultimul timp rolul 
lor s-a modificat, acestea devenind „mesagerii” noştri în 
diferite ocazii: 

- în împrejurări oficiale - exclusiv - se folosesc „cărţi 

de vizită de prezentare" conţinând calitatea oficială a 
persoanei respective, numele întreprinderii sau instituţiei 
respective, numele întreprinderii sau instituţiei şi adresa 
acesteia; 

-în locul obişnuitului „schimb" de numere de telefon, 

după relaţii temporare, cum ar fi cele de concediu, excursii, 

receptii etc; 

- pentru felicitări, cu ocazia diferitelor sărbători sau 
evenimente de familie - cunoscute sau anunţate - se trimit 
cărţi de vizită cu un conţinut scurt: „La mulţi ani" sau „Felicitări 
cu ocazia..."; între intimi se pot adăuga şi câteva cuvinte; 
- în cazul unei schimbări de domiciliu se pot 

transmite amicilor cărţi de vizită cu noua adresă; într-un 
asemenea caz, cartea de vizită reprezintă şi o invitaţie; 

- transmiterea de mulţumiri pentru un serviciu, se 

poate face pe o carte de vizită; pentru servicii importante 
mulţumirile se fac personal; 

- trimiterea unui cadou, a unui buchet de flori etc. 

se însoțesc de o carte de vizită pe care se pot scrie câteva 
cuvinte. 

* Nu se face corespondenţă pe cărţile de vizită. 

Cele câteva cuvinte - dacă este cazul - se scriu sub numele 
imprimat; dacă se termină spaţiul primei pagini, se poate 
continua şi pe revers. 

+ Cărțile de vizită de felicitare obligă la răspuns 

de mulţumire în cel mai scurt timp; se poate face totul prin 
cărţi de vizită. 

e Eleganta cărţilor de vizită impune ca acestea 

să fie simple, imprimate cu culoarea neagră pe un carton 
alb de dimensiuni şi format obişnuit (dreptunghiular). Pe 
carton se scriu numele, adresa şi titlul academic (dacă 
există); pe cărţile de vizită pentru uzul obişnuit nu apare nici 
o altă calitate sau specificare (director etc). Orice adaos 
sau înfrumusețare denotă prost-gust. 

+ Cartea de vizită a unei femei nu cuprinde 

adresa. Aceasta se poate adăuga, dacă este cazul. 

+ O familie poate avea o singură carte de vizită, 

cu numele mic al soţiei, cel al soţului şi apoi numele de 
familie; în protocol se scrie invers, numele soţului şi apoi al 
soţiei. 

e Peo carte de vizită nu se scriu niciodată 

prescurtat numele şi prenumele. 

+ în practica internă şi mai ales în cea 

internaţională, se folosesc prescurtări, scrise pe cartea de 
vizită în partea stângă, jos: 

„P.F." („Pour felicitation" sau „pour fete", adică 

„pentru felicitări" sau „pentru sărbători"); 

„P.F.N.A." („Pour Felicitation Nouvelle Annee" - 

„felicitările de anul nou"); se răspunde tot prescurtat cu 
inițialele „P.R." („Pour Remercier", adică mulţumiri) sau 
„P.R.+ P.F.N.A."; 

„P.P." („Pour Presentation" - pentru prezentare); 

se va răspunde cu „P.R." sau cu „P.P. + P.R."; 

„PC." („Pour Condoleances" - pentru condoleanţe). 
„P.P.C." („Pour Prendre Conge" - pentru a lua 

rămas bun); pentru „P.C." şi „P.P.C." nu se răspunde. 
Scrierile oficiale pot fi transmise prin poştă sau prin 

curier special. 


6.4. CONVORBIRI TELEFONICE 


Telefonul reprezintă unul din semnele civilizaţiei. 

Veştile pot fi transmise imediat de la mii de kilometri sau din 
acelaşi bloc. Ce bine ar fi dacă toţi „uzagerii" ar folosi 
telefonul în mod civilizat! Ar fi un minunat mijloc de 
comunicare simplă, eficientă, concisă, clară. 

+ Nu chemati la telefon la orice oră. Pentru 

persoanele particulare orele potrivite sunt 11... 12,30 şi 
18...20. 

e La telefon se vorbeşte scurt, se rezolvă rapid 
comunicările sau informaţiile necesare. Telefonul nu are 
menirea să înlocuiască o conversaţie; el fixează doar locul 
şi ora conversatiei. Nu furăm nici timpul nostru, nici al altora. 
Nu povestim întâmplări, nu dăm reţete culinare, nu facem 
confidente, nici filosofie. 

e încercaţi să ghiciţi ce face apelatul, dacă nu 

cumva l-aţi deranjat, dacă vă poate vorbi etc; răspunsurile 
„eram tocmai la masă" sau „am întârziat la apel pentru că 
eram tocmai la baie", sau altele similare, obligă la o scuză 
şi la încheierea imediată a convorbirii şi, eventual, la 
întrebarea „când aş putea reveni?". 

e  Prezentaţi-vă la telefon corect, indicând cine 

sunteţi. Spuneţi apoi ce doriţi sau cu cine doriţi să vorbiti. Şi 
femeile au obligaţia să se prezinte atunci când fac un apel 
telefonic. 

e Dacă nu răspunde persoana căutată cereti 

scuze pentru faptul că deranjati şi mulţumiţi; aşteptaţi apoi 
în linişte persoana căutată. în nici un caz nu întrebaţi cine 
este persoana care vă răspunde. Dacă vrea, o va face 
singură după ce v-aţi prezentat întâi dumneavoastră. în 
convorbirile oficiale se poate întreba: „v-aş ruga, aş putea 
şti cu cine am vorbit?". Nu puneţi întrebări de felul: „cine e la 
telefon?" sau „ce număr aveţi?”. 

e La apelul telefonic, răspundem simplu „alo" sau 

„da". La întrebarea „Casa lonescu?" sau „Sunteţi... (nr. 
telefonului)?", răspundem din nou cu „da" dacă întrebarea 
este corectă; în caz contrar, răspundem fără supărare, în 
glas, „greşeală". Cel care a chemat vă răspunde la rându-i 
„scuzaţi, vă rog". Dacă greşeala se repetă, putem întreba 
pe cel care ne deranjează a doua oară ce număr a format 
deoarece se poate să fie greşit informat asupra numărului, 
în cazul în care a format intenţionat numărul nostru, îi 
comunicăm, politicos, că acest număr nu corespunde casei 
căutate. Cel care a greşit se scuză încă o dată pentru 
deranjul făcut. 

Este preferabil să înlocuim apelativul „casa.,." prin 
„locuinţa...". Apelativul „casa..." este potrivit pentru locuinţe 
mari, individuale, vile, case particulare renumite. 

e Dacă la apel se confirmă numărul de telefon 

căutat, cel care telefonează se prezintă: „aici..., aş dori să 

vorbesc cu..., vă rog" sau „dacă se poate, aş dori să vorbesc 
cu...". 

e Eticheta spune că nu este necesar să salutăm 

atât timp cât nu vorbim cu o persoană cunoscută. Dacă 
persoana se prezintă, suntem obligați să salutăm. Socotim 
că nu greşim dacă, oricând, sunând la o instituție sau la la o 
locuinţă, începem convorbirea cu „bună ziua" şi apoi 
explicăm cine suntem şi ce dorim. 

e Dacă solicitantul nu se prezintă şi cheamă pe 

cineva din casă, suntem obligaţi să întrebăm cine este; 
persoana care cheamă, dacă a greşit, nespunându-şi 
numele, nu se va supăra şi o va face. Dacă refuză, nu 
suntem obligaţi să-l servim; răspunsul „un cunoscut" sau „o 
prietenă" nu este satisfăcător, nici frumos. 

+ Facem excepţie de la această regulă numai în 

cazul când cerem un vecin care nu face parte din familie. 
Când ni se cere un vecin la telefon, cel care a făcut apelul 
se va scuza: „vă rog, iertaţi-mă că vă deranjez; aş dori să 
vorbesc cu..., dacă se poate". Dacă apelul se face la ore 


nepotrivite abonatul telefonic poate răspunde politicos: „la 
ora aceasta este imposibil". Se exceptează cazurile grave! 
+ Ne prezentăm, de asemenea, persoanelor care 
mediază convorbirea, atunci când lăsăm o ştire cuiva sau 
când cerem secretarei unui demnitar să ne facă legătura cu 
acesta. 

e în cazul convorbirilor oficiale cu caracter de 

protocol, solicitantul trebuie să se prezinte şi să salute. 

+ Este indicat ca, dacă o persoană mai tânără îşi 

caută un coleg sau un prieten şi deduce că persoana care a 
răspuns ar putea fi unul dintre părinţii apelatului, pe lângă 
prezentare, să dea şi unele explicaţii asupra relaţiilor cu cel 
chemat: „sunt un coleg de clasă", „un coleg de birou" etc. 

+ între prieteni şi cunoştinţe bune, se poate suna 

„după obiceiul casei" chiar în afara orelor potrivite. Ne 
abatem de la regula orelor şi în cazurile grave; nu se prea 

sună la domiciliul cunoştinţelor dacă ştim că cineva este 
grav bolnav în familie. 

e Nu transmitem prin telefon felicitări unor 

persoane mai în vârstă, nici în cazul căsătoriilor; nu 
transmitem telefonic condoleanţe; nu invităm prin telefon o 
persoană mai în vârstă la nuntă. 

+ Nu se adresează telefonic mulţumiri pentru un 

dar sau un serviciu deosebit; pentru flori, da! 

e  Convorbirea telefonică o încheie femeia, 

superiorul, prioritarul. între egali, o încheie cel care a făcut 
apelul. 

+ Nu se închide telefonul decât cu 

consimţământul bilateral sau în caz de forţă majoră, 
eventuale jigniri. Dacă un bărbat vorbeşte cu o femeie, el 
păstrează receptorul la ureche până aude sunetul 
caracteristic produs de întreruperea legăturii de partea 
cealaltă sau cel puţin până i se spune la revedere. 

e Dacă un „nepoliticos” abuzează de timpul 

nostru, putem încheia convorbirea cu o scuză oarecare. 
Dacă suntem chemaţi la telefon în timp ce avem o vizită, ne 
cerem scuze faţă de cei prezenţi şi avem grijă să scurtăm 
convorbirea menţionând: „scuzaţi-mă că sunt expeditiv, dar 
am un oaspete", având grijă să mai adăugăm „te voi suna 
mai târziu". 

e Nu se cuvine să spunem la telefon „sună-mă, 

te rog mai târziu; tocmai urmăream ceva interesant la 
televizor” sau „nu pot vorbi, nu sunt singur”. 

e Când convorbirea se întrerupe - din motive 

tehnice - cheamă din nou persoana care a apelat. 

e Este indicat ca, sunând pe cineva, să-l întrebaţi 

dacă nu-l deranjaţi şi îi puteţi răpi câteva minute. 

e Atentie la telefoanele publice: durata convorbirii 

nu poate depăşi în nici un caz 5 minute, şi mai puţin în caz 
de aglomeraţie; dacă aveţi de dat mai multe telefoane, 

intercalaţi între ele un alt pretendent care aşteaptă sau 
căutaţi „cabine nesolicitate" sau „ore nesolicitate". Dacă 
telefonul automat nu mai „cere" monede pentru continuarea 
convorbirii, nu abuzati. 

e Nu este admisă vizitarea unei persoane care 

are telefon fără a suna în prealabil şi a-i anunţa intenţia. 
Este şi practic! 

+ Dacă apelăm telefonic pe cineva prin 

intermediar, trebuie să ne prezentăm la aparat imediat ce ni 
s-a făcut legătura, chiar „director” fiind; nu dispunem de 
timpul celorlalţi. 

e Nu aveţi dreptul să daţi, sub nici un motiv, unui 

al „treilea" numărul de telefon al unui amic decât cu 
consimţământul acestuia. 

+ Se poate apela la telefonul vecinilor numai 

pentru convorbiri importante şi dacă aceştia acceptă fără 
supărare deranjul. în cazul convorbirilor interurbane, imediat 
după convorbire, trebuie aflat şi onorat costul ei. 

e Nu lăsăm telefonul să sune mai mult de 5-6 

ori. Dacă nu ni s-a răspuns, înseamnă că persoana 


respectivă nu este acasă sau nu doreşte să fie deranjată. 

+ Dacă un oaspete telefonează din locuinţa 

nostră, putem părăsi camera pentru un moment, dar nu o 
vom face ostentativ. Dacă un musafir este chemat la telefon, 
nu se întreabă „cine-l caută?", ci se cheamă imediat 
persoana solicitată. 

e Dacă cineva indică unei persoane străine 

numărul de telefon la care poate fi găsit, altul decât cel 
propriu, trebuie să anunţe acest lucru imediat ce ajunge la 
telefonul indicat. După convorbire, se adresează gazdei 
mulţumiri. Nu se abuzează de telefonul care nu ne aparţine. 
Nici chiar de cel propriul! 

e La birou răspunde persoana cea mai apropiată 

de telefon, cu un politicos „aşteptaţi, vă rog, o clipă, îl chem 

imediat”. Dacă e chemat un coleg, nu vă mulţumiţi cu un 
„Nu-i aici" şi închiderea bruscă a telefonului; precizati, dacă 
ştiţi, ora la care poate fi găsit colegul şi întrebaţi interlocutorul 
dacă e dispus să lase humele sau numărul de telefon, pentru 
a putea fi căutat de colegul dumneavoastră. Notaţi, even- 
tual, un mesaj şi transmiteţi-l imediat ce puteţi. 

Să limităm convorbirile telefonice ca număr şi ca 

durată. 

Capitolul 7 


RELAŢII DE FAMILIE 
7.1. GANDURI DESPRE TINERET 


„Adolescenta e primăvara plină de soare şi lumină" 
(Colonaş). Prag al maturității, adolescenţa este vărsta când 
se conturează opţiunile pentru viitoarea profesie, se 
defineşte personalitatea tânărului, prind contur 
responsabilităţile adultului de mâine. Pentru o evoluţie 
armonioasă din toate punctele de vedere, este necesar un 
„dialog” permanent între adulţi şi tineri, un dialog deschis şi 
sincer despre toate problemele de viaţă. Părinţi şi educatori, 
daţi dovadă în discuţiile cu tinerii de multă înţelegere, de 
multă încredere, o mare putere de a asculta; nu persistaţi în 
prejudecăţi, fiţi mai puţin gravi, uitaţi-vă vârsta, dar nu şi 
experienţa, fiţi tineri! Risipiţi în jurul vostru prospeţime, 
tandreţe, înţelegere, încredere, speranţă. Puneţi-vă 
întrebarea, alături de Balzac: „dacă judecata copiilor este 
prea tinerească, oare cea a părinţilor nu este, adesea, prea 
bătrânească?". 

* Comportamental, adolescenţa se caracteri- 

zează prin exuberanţă, instabilitate, îndoieli, negativism, 
nonconformism, contestaţie, impetuozitate, dinamism, 
emotivitate, gânduri gata să irupă. Adolescentii cer în 
această perioadă dreptul la iniţiativă, la personalitate, la 
atribuirea unor responsabilităţi, la o mare autonomie, în 
procesul autoinstruirii. Este necesar, deci, să fie încurajați, 
promovati, solicitati să-şi pună în valoare din plin toate 
posibilităţile. 

e Oamenii tineri sunt cei mai apti să primească 

şi să promoveze ceea ce este nou, sunt cei mai înclinați să 
inoveze; ei vor să spargă tiparele, să deschidă drumuri încă 
neumblate; tineretul trebuie să-şi trăiască vârsta. „Tinereţea 
e timpul creşterii şi al mişcării, este primăvara vieţii omului" 
(S. Smiles); tânărul trebuie să apară pe scena lumii plin de 
entuziasm, de admiraţie şi de încredere în puterea muncii, 
el ţine pe umerii săi viitorul. „Să ne deschidem sufletul faţă 
de tineret, pentru ca şi el să îl deschidă faţă de noi...; o 
generaţie îşi aprinde torţa la flacăra generaţiei precedente" 
(|. Haţieganu). 

e Cunoaşterea psihologiei omului tânăr, în 

vederea unei adecvări a mijloacelor educaţionale, este cu 
atât mai necesară cu cât inexistenţa ei poate duce la 
rezultate opuse celor scontate. Una din caracteristicile 
pregnante ale adolescentului o constituie, se ştie, nevoia 

de a ieşi din anonimat, din tiparele obişnuitului. Adolescentul 
vrea să se afirme, vrea să demonstreze că este o 
„personalitate" şi că, o dată cu maturizarea, este capabil să 
facă ceva „nou", să fie „văzut" de toată lumea, manifestă 
chiar spirit de frondă, un anume „teribilism", o uşoară tendinţă 
de dominare. Setea de originalitate, exagerările din domeniul 
vestimentaţiei, al atitudinii, al comportamentului sau al 
relaţiilor de grup trebuie corectate cu mult tact şi cu 
înţelegerea particularităţilor vârstei. A înţelege tinereţea este 
semn că ai rămas tânăr. 

e Spiritul uman, personalitatea umană nu se pot 

forma fără cultură. Cultura, şi în cadrul ei lectura, muzica şi 
arta plastică îl formează pe tânăr ca om, îi deschid orizontul, 
îl instruiesc. Cartea, în special, asigură transmiterea, 
asimilarea şi îmbogățirea valorilor de cultură şi civilizaţie de 
la o generaţie la alta. Contactul cu gândirea, simţirea şi 
experienţa generaţiilor anterioare şi cu valorile autentice 
naţionale şi universale reprezintă, alături de contactul direct 
cu realităţile contemporane, principala sursă a creativităţii, 

a îmbogăţirii patrimoniului spiritual şi material al omenirii. 
Din păcate, o dată cu creşterea cerinţei de lectură şi cu 
sporirea masivă a ofertei de carte, au apărut concurenţi 
serioşi ai cititului: televizor, magnetofon, aparat video, 
automobilism, cafe-bar, disco-baretc, cronofagi indubitabili. 
Ce e de făcut? închidem barurile, discotecile? Nu! Le limităm 
doar şi instruim tinerii pentru folosirea lor raţională, pentru 
îmbinarea lor armonioasă cu preocupările de lectură, 
instruire şi autoinstruire profesională şi socio-culturală 
completă. Ne dorim un tineret armonios dezvoltat fizic şi 
psihic, dispunând de o combustie interioară pe măsura 
incandescenţei acestui timp, bine format intelectual, 
profesional şi educaţional, harnic, mai lucid decât generaţiile 
precedente prin limpezimea concepţiei de viaţă şi a 
responsabilităţii impuse de vremurile pe care le trăim. 

e Tinerețe înseamnă frumuseţe trupească şi 

frăgezime spirituală, speranţe nemărginite, bucurii dese şi 
grabnice, revoluţie, optimism, vis, iubire. „Taina funda- 
mentală a tinereţii nu stă în puterea ei de a înfăptui orice, ci 


în puterea credinţei că poţi înfăptui orice"(Turgheniev). 

Tinerii n-au fost şi nu vor fi niciodată singuri. Chiar 

dacă valuri neiertătoare îi vor împinge spre larg, este suficient 
să întindă mâna şi alte mâini se vor grăbi să le-o primească. 
Ei vor avea întotdeauna alături de ei, optimismul, crezul şi 
dăruirea colegilor lor de generaţie, fiind călăuziţi prin părinţii, 
educatorii şi generozitatea societăţii spre superlativele vieţii: 
cel mai bun, cel mai frumos, cel mai drept. 


7.2. RELAŢII ÎNTRE TINERI 


„Dacă ar fi să scriu o carte de morală, ea ar avea o 

sută de pagini, iar nouăzeci şi nouă ar fi albe. Pe ultima aş 
scrie: eu nu cunosc decât o singură datorie, aceea de a 
iubi" (Camus). Nu ne propunem să dăm definiţii şi să 
analizăm acest sentiment; se spune că „cine vrea să înveţe 

dragostea, rămâne toată viaţa un biet şcolar”. lubirea în 
general şi dragostea în special idealizează, înnobilează, 
înfrumuseşează, stimează. Ea nu se poate cobori până la 
simpla plăcere; dragostea e dăruire totală. Fericirea în 
dragoste o dau stima, încrederea şi prețuirea reciprocă, 
dovezile de atenţie şi tandrete, ataşamentul, emoţiile şi 
gândurile alese, idealurile apropiate. 

e Simbol al frumuseţii, „cununa creaţiei”, 

„privilegiata naturii", fiinţa cea mai delicată şi gingaşă, femeia 
întruchipează sensibilitatea omenirii, ramura ei înflorită. Ea 
este marea educatoare a bărbatului; ea îl învaţă virtuţi 
fermecătoare, politeţe, discreţie... ea arată unora arta de a 
plăcea şi tuturor arta utilă de a nu displăcea, arta de a simţi, 
a iubi, a suferi, a se devota. Femeia se face frumoasă pentru 
ca bărbaţii să fie buni şi virtuoşi, învăţaţi femeile ce este 
mărirea şi virtutea" (J. J. Rousseau). 

e  Prejudecăţile anacronice, care stipulau aşa- 

zisul „rol minor al femeii” în societate, se spulberă pe zi ce 
trece. întâlnim azi frecvent femeia vatman, tehnician, direc- 
tor, chirurg, profesor universitar sau chiar ministru; 
dezinvolte, îngrijite şi sigure pe ele, prezenţe demne. „Nivelul 
de emancipare al femeilor măsoară gradul de evoluţie a 
societăţii" (Fourier). 

e Să nu uităm, însă, că femeia, pe lângă activi- 

tatea profesională, mai este şi soţie şi mamă şi gospodină 

şi că obligaţiile ei familiale sunt mult mai „asortate" decât 
cele ale bărbatului. Cu toate acestea, ea trebuie să-şi 
păstreze delicateţea, gingăşia, tandreţea, feminitatea. 
Blândeţea şi simplitatea, bunătatea şi iertarea dublează 
farmecele frumuseţii şi farmecele sufletului. Aceste virtuţi 
femeile le transmit şi bărbaţilor. în tovărăşia femeilor, bărbaţii 
sunt mai puţin agresivi şi duri, sunt mai manierati; după 
Goethe, „societatea femeilor este elementul în care se 
dezvoltă distincţia socială". 

Câteva reguli se impun. 

« în primul rând modul de a face cunoştinţă: este 

indicat ca recomandarea (prezentările) să se facă prin a 
treia persoană, o cunoştinţă comună care oferă şi o garanţie 
asupra corectitudinii celor prezentaţi. Dacă pentru un bărbat 
o cunoştinţă propusă de un necunoscut poate fi acceptată, 
o femeie are dreptul să respingă o asemenea propunere; 
bărbatul, chiar bine intenţionat, tratat cu refuz, este obligat 
să-şi ceară scuze, retrăgându-se imediat. Autoprezentarea 
este admisă în probleme oficiale. 

Nu este elegant să acostezi o necunoscută pe 

stradă, chiar dacă acest lucru se face, în aparenţă, politicos 
şi respectuos, cu o frază de genul „am impresia că vă cunosc 
de undeva". Acostarea este un act antisocial. 

+ Toate regulile de politeţe şi de comportament 

civilizat rămân în vigoare şi pentru îndrăgostiţi. Pentru un 
om civilizat nici un motiv nu poate justifica încălcarea legilor 
generale ale politeţii, nici gelozia, nici proasta înţelegere a 
bărbăţiei, nimic. Sentimentul frumos şi gingaş al iubirii 


adaugă gestului politicos mai multă atenţie, mai multă 
căldură, mai multă grijă. 

+ în relaţiile pretins civilizate dintre îndrăgostiţi, 

discreţia este absolut necesară. lubirea se consumă 
confidenţial, la adăpostul discreţiei, al nopţii, al singurătăţii, 
şi nu pe stradă, la cinematograf sau pe coridoare. Pentru 
oamenii adevăraţi dragostea face parte din trăirile personale; 
ea trebuie protejată de intervenţii nedorite şi indiscreţii. 

*  „lubirea este năvalnică, sinceră, plină de 

pioşenie, plăcută, blândă, puternică, răbdătoare, 
credincioasă, prudentă, stoică, bărbătească, altruistă" (T. 
Kempis). Regulile generale ale conversaţiei sunt indicate şi 
aici, obligând la atenţie, tact, sinceritate, discreţie, animaţie; 
în conversaţia îndrăgostiţior apare un adaos de legături 
spirituale, înţelegerea, comunitate de idei şi sentimente. 

+ Dragostea e frumoasă pentru că nu cunoaşte 

nici o silnicie; e preferinţă curată. O componentă importantă 
a relaţiilor dintre îndrăgostiţi o constituie problema aşa- 
numitei „educaţii sexuale". Faţă de naturalism şi freudism, 
arătăm că marea însemnătate a vieţii sexuale la om nu vine 
numai din rosturile sale biologice, ci din multiplele înţelesuri 
psihologice şi sociale: înţelegerea, atracţia, 
complementaritatea, afirmarea socială, posibilitatea de a se 
dărui. Dragostea fizică nu exclude sentimentalitatea şi 
romantismul nici gestul frumos şi tandru, nici demnitatea. 

+ Atentie tineri: dragostea, cea sufletească, dar 

şi cea fizică, se învaţă şi se menţine prin oarecare efort. Să 
încercăm să amplificăm bucuriile şi să reducem suferinţele 
prin înţelepciune, înţelegere, abnegaţie, acomodare. Când 
a întâlnit-o pe Lady Hamilton, cea mai frumoasă femeie din 
Europa, Nelson nu avea numai un ochi pierdut, ci şi braţul 
drept retezat; şi totuşi, ce iubire!! 

* „Dragostea îndelung rabdă; dragostea este 
binevoitoare, dragostea nu pizmuieşte, nu se laudă, nu se 
trufeşte. Dragostea nu se poartă cu necuviinţă, nu caută 
ale sale, nu se aprinde de mânie, nu gândeşte răul. Nu se 
bucură de nedreptate, ci se bucură de adevăr. Toate le 
suferă, toate le crede, toate le nădăjduieşte, toate le rabdă. 
Dragostea nu cade niciodată" (Apostolul Pavel). 

+ într-o lume al cărui mers este din ce în ce mai 

alert în care totul se grăbeşte, aceasta fiind şansa devenirii, 
se cuvine să nu uităm ce-i datorăm femeii, soţiei, mamei, 
iubitei: surâsul, omenia, iscusinţa şi tandreţea, înţelepciunea 
şi vocaţia altruistă; îi datorăm fericirea de a iubi şi de a fi 
iubit şi incomensurabila fericire de a dărui vieţii viaţă. Măreţia 
femeii stă în iubire, iar puterea ei stă în capacitatea de a 
făuri iubire. 

Să nu uităm că iubirea sălăşluieşte numai în 

sufletele mari. lubiţi, ocrotiţi şi respectaţi femeile. Fără ele 
am fi atât de singuri şi atât de trişti... 

7.3. RELAŢII ÎNTRE SOŢI 


Dragostea se situează pentru toţi ca un criteriu al 

întemeierii familiei. Relaţiile în vederea căsătoriei le 
contractează tinerii, cu asentimentul părinţilor şi trebuie să 
se bazeze pe cunoaştere, dragoste, afecţiune, acuratete, 
morală, egalitate, respect şi preţuire reciprocă. 

e în dezvoltarea formelor de colectivitate umană, 

familia reprezintă una din verigile sociale cele mai vechi şi 
mai durabile. Ea trebuie întemeiată pe sentimente frumoase, 
pe respect şi întrajutorare, cu păstrarea tradiţiilor familiei 
româneşti, dintre care reținem: „copii mulţi, veselie în 
bătătură". Naşterea, creşterea şi educarea copiilor constituie 
una din îndatoririle esenţiale ale fiecărei familii. 

+ Certificatul de căsătorie nu anulează nici o 

regulă de politeţe; „intimitatea este leagănul politeţii". Chiar 
dacă relaţiile dintre soţi trebuie eliberate de o seamă de 
formalisme incompatibile cu convieţuirea permanentă, 
politeţea nu trebuie eliminată; fiecare partener trebuie să 


dea dovadă de multă răbdare şi tact, arătându-se deosebit 
de atent, prevenitor şi politicos. 

e. încercaţi să cunoaşteţi şi să respectaţi 

personalitatea partenerului de viaţă. Acordaţi-vă reciproc 
încredere totală, fără bănuieli, fără suspiciuni. 

+ în limita posibilităţilor, lăsaţi la uşa de la intrare 
oboseala şi supărările de la serviciu. 

e Fiţi şi acasă îngrijit îmbrăcaţi, decenti. 

e Evitaţi să fiţi „spirituali”, „ironici", „înţepători" cu 

soţia (soţul), mai ales în prezenţa musafirilor; nu le criticati 
pasiunile şi nu le bârfiţi rudele. 

e Nu fiţi indiferenți faţă de partener. Indiferenţa 
generează lipsa de atenţie, distruge afecțiunea, ucide 
politeţea. 

e  Acomodaţi-vă pretenţiile după posibilităţi. 

e  Respectaţi-vă cuvântul dat: nu promiteţi înainte 

de a avea convingerea că vă puteţi achita onorabil de 
angajamentul luat. 

*  împărţiţi-vă atribuţiile şi sarcinile după gradul 

de încărcare a fiecăruia şi specificul sexului. 

e încercaţi să creaţi o atmosferă plăcută în cămin: 

fără capricii, cicăleli, supărări, ambiţii. 

e Nu controlati în buzunare sau în poşetă, nici 

chiar după o ţigară, un număr de telefon, „mărunţiş" etc. 

+ încercaţi să faceţi pe plac partenerilor oriunde 

şi oricând, prin înţelegere, tact, sensibilitate, inteligenţă, bun- 
simţ. Astfel: 

- apreciaţi favorabil ţinuta celuilalt; 

- apropiaţi-vă de preferinţele partenerului în pro- 

gram , masă, atitudini; interesaţi-vă de problemele şi de 
serviciul celuilalt; 

- apreciaţi micile servicii, mâncarea, atenţiile făcute; 

- renuntati la meci (vizită) dacă sunteţi necesari 

acasă sau dacă pe neaşteptate, a apărut un prieten de-al 
soţului (soţiei); 

- nu întârziaţi dacă sunteţi aşteptat acasă; 

- ascultați muzică dacă sunteţi singuri, dacă pe 

partener îl incomodează audițiile sau, mai bine, încercaţi 
să-l obişnuiţi cu ele; 

- apropiaţi-vă de rudele soţului sau ale soţiei cu 
sinceritate; încercaţi să le îndrăgiţi; nu le vorbiţi de rău. 

* Nu fiţi indiscreţi: dacă unul din soţi este chemat 

la telefon nu întrebaţi imediat cine este şi în ce problemă 
apelează; cel chemat va avea bunul-simţ şi va explica. 

e Nu faceţi comparații, afirmând că alţi bărbaţi 

sunt mai inteligenţi, mai talentaţi, mai descurcăreţi sau că, 
respectiv, alte femei sunt mai tinere, mai îngrijite etc. 

e Respectaţi anumite tabieturi, mici manii, 

preferinţe etc; trataţi cu înţelegere şi îngăduinţă aceste 
pasiuni sau sensibilităţi. 

e Nu spuneţi niciodată „bun sau rău, sunt soţul 

(soţia) tău (ta)”. 

e Nu călcaţi în picioare personalitatea celuilalt; 

apreciaţi-i munca, năzuinţele. Armonia dintre soţi trebuie 
să fie o stare permanentă: bărbatul se vrea tare, femeia se 
vrea ocrotită; să dăm fiecăruia ce i se cuvine! 

e Căsătoria rămâne practic inevitabilă. Viaţa în 

doi se învaţă de către ambii parteneri, cu condiţia să fie, pe 
rând, elevi şi profesori: ascultare, înţelegere, renunțări. 

în continuare se dau câteva sugestii pentru soţii. 

e  Menajaţi şi cultivați sensibilităţile soţului: sport, 

muzică, filatelie, artă, turism, cărţi, pescuit, foto, vânătoare, 
automobilism etc. 

+ Fiți mereu prietenoase, vesele, optimiste. 

+ întrebaţi naivă pe soţ un amănunt sau altul şi 

lăsaţi-l să vă lămurească cu superioritate; admiraţi-l la volan, 
elogiaţi-i articolul apărut; nu-i reproşaţi nimic, mai ales în 
public; cereţi-i părerea, consultaţi-l! Dezvoltaţi-i spiritul cre- 


ator în treburile casnice. 

+  Cedaţi întotdeauna în lucrurile mici, pentru a 

avea şanse să câştigaţi în cele mari! Treceţi strada pe unde 
vrea el, pentru ca să-l duceti unde doriţi. 

+ Aveti grijă de o riguroasă împărţire a treburilor 

băneşti. Lăsaţi bărbaţilor dreptul de a câştiga şi mulţumiţi- 
vă cu acela de a cheltui! 

e Dacă vine acasă supărat, nu veniţi şi 

dumneavoastră cu alte supărări sau necazuri. Căutaţi să-l 
împăcaţi prin înţelegere, atenţie, drăgălăşenie. Dacă are 
nevoie de linişte, oferiţi-o! 

e Dacă e preocupat, lucrează, studiază etc, nu- 

| deranjaţi din cinci în cinci minute, amânaţi revărsarea ideilor, 
puneţi-i în linişte pe masă o cafea, o prăjitură sau un fruct şi 

retrageţi-vă discret! 

+ încercați să gătiţi cu gust, informaţi-vă asupra 
preferințelor lui, evitati enunţarea prealabilă a meniu-ului mai 
ales când sunteţi sigură că îl puteţi realiza; lăsaţi totdeauna 
o portiţă surprizelor. 

+ Consultati în toate privinţele experienţa 

remarcabilă a mamei soacre, care vă cunoaşte foarte bine 
soţul. 

+ Fiți o gazdă bună şi primitoare pentru prietenii 

şi invitaţii lui, nu-i trataţi „de sus", lăudaţi-i, elogiaţi-i 
activitatea. Soţul acasă vă face observaţii, dar în lipsă sigur 
vă laudă; fiţi la înălţimea acestor aşteptări. 

e  Cruţaţi timpul soţilor; nu-i faceţi să aştepte prea 

mult când plecaţi undeva sau v-aţi dat o întâlnire în oraş; nu 
vorbiţi mult la telefon, evitaţi întârzierile în oraş mai ales în 
timpul mesei. 

e încercați întotdeauna să străluciți: să 

strălucească apartamentul de curăţenie, să străluciți 
dumneavoastră de curăţenie, să străluciți de bună-dispoziţie, 
de frumuseţe, de bunătate. 

+  Străduiţi-vă să aveţi întotdeauna flori în casă. 

e Evitaţi, dacă se poate, să vă refaceţi machiajul 

în prezenţa lui, să vă prezentaţi cu bigudiuri sau măşti de 
frumuseţe, neglijentă. 

Căutaţi la bărbaţi nu atât idealul frumuseţii fizice, 

cât idealul perfecțiunii morale: cultura bărbatului, cinstea, 
respectul pentru cuvântul dat, abnegaţia, puterea de 
sacrificiu, modestia, demnitatea, atenţia faţă de 
dumneavoastră. 

Ce sfaturi le dăm bărbaţilor (soţilor)? 

într-o ierarhie a rolurilor membrilor unei familii 

moderne, din punct de vedere uman, autoritatea „cocoşului" 
are slabe şanse să se consolideze. Din contră! Mai puţin în 
Italia, mai mult în Suedia, nu se admite ca bărbaţii să fie 
consideraţi stăpâni. 

+  Cuceriţi-vă dreptul de a fi respectat prin: logică 

în vorbe şi fapte, respectarea cuvântului dat, exigentă (cu 
înţelegere şi blândeţe), muncă, seriozitate. 

* încercaţi să întreţineţi în perrpanenţă buna 

dispoziţie, zâmbiţi, povestiţi întâmplări nostime. 

e Deschideti ferestrele „către lume" şiînchideţi- 

le dacă ameninţă furtuna! 

e Unei femei îi place să se simtă lângă un bărbat 

cu adevărat femeie, deci cuceriţi-vă zilnic soţia: 

- fiţi grijulii, politicoşi, atenţi, aduceţi flori acasă; 

- daţi prioritate, duceţi pachete, oferiţi scaunul, 

sărutaţi mâna, ţineţi-i haina, deschideţi uşa, aplecaţi-vă şi 
ridicaţi un obiect căzut; când o invitaţi la dans nu vă rezumaţi 
la „dansăm" sau chiar „hai...”; luaţi-o înainte când coboară 
pentru a o ajuta, ridicaţi-vă în picioare când trebuie, la 
spectacole. 

+  Soţiile, în general, vă cer foarte puţin. încercaţi 

să le satisfaceţi dorinţele. Faceţi-o cu convingere! Menţineţi 
curăţenia căminului, ajutaţi la menaj, la manevrarea 


aspiratorului sau a maşinii de spălat, ajutaţi şi la lucruri 
mărunte. 

+ Nu lăudaţi prea mult alte femei (ca ţinută, 
comportament, artă culinară etc), faceţi şi soţiei câte un 
compliment şi în general trataţi soţia cel puţin ca şi pe 
celelalte femei (colege, vecine, prietene). 

+ Nu fumaţi în dormitor şi, în nici un caz, în pat! 

«e Nu citiți ziarul la masă, în prezenţa soţiei, care 
aşteaptă să-i vorbiţi, nu citiţi ziare nici în lift, hol, tramvai. 
+ Când se face curăţenie mare sau se prepară 
conserve pentru iarnă nu vă sustrageţi de la a da o mână 
de ajutor. 

e Nu spuneţi niciodată: „dacă nu te luam eu de 

soţie, cine ştie!"; nu fiţi ironici, nepăsători, agresivi, cinici, 
perseverenţi în supărare. 

e  Distribuiţi-vă atenţia în timpul liber în aşa fel 

încât să rămână Aşi pentru familie. 

» Fiţi atenţi cu noutăţile soţiei: masă, coafură, 

haine; femeia doreşte să fie puţin alintată, complimentată, 
răsfăţată, lăudată. 

* Nu uitati data naşterii (puteţi uita anul!) şi data 
căsătoriei! 

+ Atentie: nu toate lunile sunt „de miere". Nu vă 
obişnuiţi cu „prea mult" şi cu „prea mult bine şi frumos". 
Luaţi-o cu moderație. Nu uitaţi: „la drumul lung nu se 
porneşte cu pasul grăbit". 

Atitudinea faţă de copii şi atenţia care trebuie 
acordată educaţiei acestora merită câteva atenţionări. 
+ Exemplele bune, exemplele părinţilor, ale fraţilor 

se poartă o viaţă întreagă şi dau roade mai mult decât 
îndemnurile, penalizările. 

e Să nu zdruncinăm încrederea copiilor în părinţi 

şi în hotărârile acestora. 

+ Evitaţi criticile reciproce în prezenţa copiilor, 
influenţa negativă puternică 3 „nervilor",, a certurilor din 
familie, 

+  Imprimaţi-le de mici o conduiltă politicoasă, 
învăţaţi-i: 

- să se prezinte singuri dacă e cazul, să îşi spună 

mai întâi prenumele şi apoi numele de familie, să nu întindă 
ei mâna; 

- să fie respectuoşi, să se obişnuiască cu cuvintele 

„Vă rog", „mulţumesc"; 

- să vorbească fără maimuţăreli, să aştepte să fie 
întrebaţi; 

- să cedeze locul celor vârstnici chiar în tramvai; 

- să se spele singuri, şi să se îmbrace singuri; 

- să mănânce corect, să ştie să folosească 

tacâmurile; 

- să se joace în linişte şi curăţenie, să se spele pe 
mâini; 

- să-şi strângă singuri patul, eventual să aerisească 
rufele; 

- să folosească batista, periuţa de dinţi; 

- să dorească o revistă nouă numai după ce au 
văzut-o „cei mari"; 

- să nu se arunce pe jos, să nu bată din picioare. 

e Să le creăm condiţii de învăţătură; să încercăm 

să-i urmărim şi să-i orientăm profesional. 

+ Să nu-i încurajăm la fraudă (copiat); să le 
cunoaştem prietenii. 

e Sănudiscredităm pedagogii în faţa lor. 

e Să nu-i luăm cu noi în vizită; să le găsim ocupaţii 
când prietenii vin la noi (excepţii: sărbători ale copiilor, 
concedii, rude apropiate). 

+ Să nu-i ducem la restaurant seara, târziu; să 

nu le sacrificăm programul pentru plăcerile noastre. Când 
începe adolescenţa, copiii trebuie introduşi treptat în 
societate pentru a dobândi practica politeţii, dar nu la ore 


prea târzii şi nu oriunde! 

e Copiii trebuie să se destindă, să înveţe să 

primească, să ştie să fie oaspeţi agreabili, să fie sociabili, 
să lege prietenii. 

e Să ocolim bătaia şi represaliile brutale, fără însă 

a tolera abaterile; să nu folosim expresii, epitete jignitoare, 
putem fi exigenţi, aspri, dar nu brutali. 

+ Să-i învăţăm să judece, să gândească, să fie 
obiectivi. 

e Să-i angajăm în dezbaterea unor probleme 

familiale; un program comun, organizarea unei excursii, 
organizarea revelionului. 

e Să nu le ironizăm ideile, jucăriile, prietenii şi 

nici lumea lor plină de fantezie. 

+ Să-i controlăm în general şi să verificăm dacă 

o anumită treabă încredinţată a fost şi efectuată. 

e Să nu le acordăm chiar toate libertăţile, dar să- 

i încurajăm, să-i stimulăm, să-i răsplătim dacă este cazul. 

e Să nu le promitem lucruri pe care nu le putem 

realiza. 

e Să-i învăţăm să fie punctuali, corecti, decenti, 

discreţi, echilibraţi, drepţi, recunoscători. 

e Să le fim în permanenţă exemple! 

+ Atenţie la cei şapte ani de acasă! Să nu uităm 

că toată conduita copiilor reflectă exemplul şi atmosfera din 
familie: moderatie, tact, înţelegere, apropiere, cinste, adevăr, 
frumuseţe. 

e Dacă părinţilor le revin atât de multe obligaţii, 

copiii nu sunt nici ei scutiţi. Să nu uite copiii, mai ales cei 
mari, că trebuie să fie şi ei înțelegători: să asculte cu luare 
aminte, în linişte şi respect părerile părinţilor, ale bunicilor şi 
chiar ale socrilor. Dacă o scăpare faţă de părinţi poate fi 
trecută cu vederea, nu există scuze de impoliteţe comise 
față de părinţii soţilor noştri. 

Ca să se simtă fericiţi, părinţii trebuie să ofere 

mereu; din acest punct de vedere, ei trebuie să trăiască 
atât cât trăiesc copiii lor. 

Capitolul 8 


ELEMENTE DE COMPORTAMENT 
PREZENTATE PRIN CITATE 
8.1. MIC DICŢIONAR EDUCAŢIONAL 


* „Autobiografie: o viaţă întreagă am încercat să 
ridic şesurile la nivelul podişurilor getice, să limpezesc 
elementul mâlos al râurilor până la puritatea izvoarelor, să 
ridic faptul divers până la înălţimea mitului... să transform 
oxigenul viciat al oraşelor în ozon de pădure şi de plaiuri" 
(L. Blaga). 
„Bunul-simţ este lucrul cel mai bine împărţit în 
toată lumea: fiecare gândeşte că are suficient, încât nici cei 
mai lacomi nu-şi doresc mai mult decât au" (Descartes). 
e „Caracterul este temelia demnităţii personale" 
(La Rochefoucauld). 
„Concizia e virtutea înţelepţilor" (Lope de Vega). 
„Delicateţea presupune inteligenţă, bunătate, 
altruism, generozitate, discreţie, mărinimie" (G. Ibrăileanu) 
e „Egalitatea este sufletul prieteniei (Aristotel). 
+ Fericire: „Am nevoie de fericirea tuturor pentru 
a fi fericit" (A. Gide). 
+  Graţia reprezintă „frumuseţea în mişcare" 
(Lessing). 
+  „Generozitatea e virtutea celor tari" (G. 
Ibrăileanu). 
e încrederea: „cea mai frumoasă floare a iubirii" 
(La Fontaine). 

e „lubirea e însăşi viaţa..." (Tolstoi). 

e înțelegerea este o cerinţă a vieţii în societate, 

o condiţie a însăşi existenţei pe pământ. „Când prietenii mei 
nu au decât un ochi, îi privesc din profil" (J. Joubert). 

e  Loialitatea: „bunul cel mai sfânt al inimii umane" 
(Seneca). 

e Munca: „cea mai bună educatoare a 

caracterului" (S. Smiles). 

e „Modestia nu e dezinteres, ci o atitudine* (L. 
Rebreanu). 

e  Mândria: „izvorul ascuns al tuturor dezbinărilor" 
(Voltaire). 

* „Omul este regele verticalei" (I. Teodoreanu). 

+ Onoarea: „unirea forţei-şi a bunătăţii" (De 

Vigny). 

e „Politetea este veşmântul spiritului, care trebuie 

să servească drept haină de toate zilele" (Bacon). 

*  „Pudoarea, zestrea sufletelor noastre, te face 

doar să tresari când vezi o tânără frumuseţe, să o adori în 
tăcere" (Balzac). „Pudoarea este graţia sufletului" (B. Dellile). 
« Prudenta: „Când ai o casă de sticlă nu trebuie 

să arunci cu pietre în casa vecinului" (Voltaire). 

e  Perseverenţa: „elanul creator nu cunoaşte 

piedici..., niciodată satisfăcuţi, niciodată descurajaţi" (N. 
Titulescu). 

+ Respectul: „tributul pe care nu-l putem refuza 
spiritului" (Kant). 

e  Recunoştinţa: „dobânda împrumuturilor 

sufleteşti" (N. lorga). 

e „Simplitatea adevărată uneşte bunătatea cu 
frumuseţea" (Platon). 

+  Statornicia: „greaua datorie de a fi mereu 

acelaşi" (Seneca). 

e  Tactul: „bunul-simţ aplicat la ţinută şi conduită" 
(Chamfort). 

+ Viata noastră este „un dar pe care îl merităm 

numai atunci când şi noi îl dăruim" (R. Tagore). 

e  Zâmbet înseamnă optimism, bunătate, altruism, 
detaşare: „Ziua cea mai pierdută este aceea în care nu ai 
râs" (Chamfort). 


8.2. ADAGII LATINEŞTI ŞI PROVERBE 


e „Amicus Plato sed magis amica veritas" („Mi-e 
prieten Platon, dar mai prieten mi-e adevărul"), Aristotel. 
* „Dura lex, sed lex" („Legea e aspră, dar e lege"), 
Prov. 
* „Est modus in rebus" („Există o măsură în 
toate"), Horaţiu. e 
e „Fiat iustitia, periat mundus" („Să se facă 
dreptate, chiar dacă piere lumea"), Prov. 
„Homo res sacra homini" („Omul e lucru sfânt 
pentru om"), Seneca. 
* „Honeste vivere, alterum non laedere, suum 
cuique tribuere" („Să trăieşti cinstit, să nu dăunezi altuia, să 


dai fiecăruia ce i se cuvine"), Ulpian. 

* „Non multa, sed multum" („Nu multe, ci mult"), 
Quintilian. 

e „Nulla dies sine linea" („Nici o zi fără o linie”), 
Pliniu. 

* , „Pulchre, bene, recte" („Frumos, bine, 
adevărat"), Horaţiu. 

e „Si vis amari, ama" („Dacă vrei să fi iubit, 
iubeşte"), Seneca. 

e „Sol lucet omnibus" („Soarele luminează pentru 
toţi"), Prov. 

„Uti, non abuti" („Utilizează, dar nu abuza!"), 
Prov. 
+ „Variatio delectat" („Schimbarea încântă"), 
Fedru. 
e „Vivere militare est" („A trăi înseamnă a lupta”), 
Seneca. 
Proverbele sunt născute numai din adevărurile 
vieţii, atât de întemeiate, încât pot fundamenta o lume a 
cugetului omenesc. 
e  „Ascultă-l pe bătrân dar, mai ales, pe cel cea 
văzut multe". 
* „Bine faci, bine găseşti”. 
*  „Buna-cuviinţă e floarea omenirii”. 
* „Cine are dreptate n-are nevoie să strige”. 
* „E mai bine să te îndrepţi decât să fi îndreptat". 
* „Frumos este cel care se comportă frumos". 
e „într-o casă străină nu fi critic, ci*amabil". 
e  „jJudecă-te întâi pe tine şi apoi pe altul”. 
e „Lao mână de învăţătură se cere un car de 
purtare bună". 
e „Nu există drept contra dreptăţii”. 
e „Nu fi un ţăruş pătrat într-o gaură rotundă”. 
* „Naşterea înseamnă mult, dar creşterea şi mai 
mult". 
* „Nu există templu mai frumos ca o mamă”. 
*  „Odihneşte-te ca să munceşti şi munceşte ca 
să te odihneşti”. 
e „Pentru a învăţa nu e nimeni prea tânăr sau 
prea bătrân". 
* „Prețul omului nu se socotește în argint şi aur, 
preţul omului e măsura instruirii sale". 
e „Sacul gol nu se ţine drept". 

„Sfat de la bătrân şi ajutor de la tânăr". 

+ „Sărăcia e compensată prin inteligenţă, 
îmbrăcămintea proastă prin curăţenie, urâţenia prin virtute". 


8.3. CUGETĂRI DESPRE EDUCAŢIE 
ŞI COMPORTAMENT 


* „Cât timp ţine educaţia? Atât timp cât tine viata!" 
(J. Michelet). 
* „Fără bunele maniere societatea omenească 
este intolerabilă şi imposibilă" (B. Shaw). 
*  „Consideraţia pentru alţii ne orânduieşte 
purtarea" (Goethe). 
* „De la o vreme rodeşte din sufletul tău numai 
ce ai lăsat în sufletele altora" (N. lorga). 
* „Nu cunosc alt semn al superiorității decât 
bunătatea" (Beethoven). 
e „Copiii au mai multă nevoie de modele decât 
de critici" (J. Joubert). 

„Ce preţuieşte viaţa fără luptă, fără iubire?" 
(Madâch Imre). 
e „Trebuie să te stimezi ca să te stimeze ceilalţi" 
(Diderot). 


* „Cu penele altuia te poţi împodobi, dar nu poţi 
zbura" (L Blaga). 

* „Doar o viață trăită pentru alţii este o viaţă care 
merită a fi trăită" (A. Einstein). 

* „De multe se poate omul lipsi, numai de oameni 
nu" (L. Borne). 

* „înțeleptul nu este fără patimi, ci moderat în 
patimi" (Aristotel). 

-+ „Frumuseţea stilului constă în discreţia sa". (J. 
Renard). 

* „Un om care se respectă nu-şi poate tolera nici 

o impoliteţe" (A. Bârsan). 
*  „Purtarea frumoasă, politeţea, eleganța 
manierelor, sunt calităţi care trebuie să fie cultivate, dar nu 
în dauna cinstei, sincerităţii şi iubirii de adevăr" (Smiles). 
„Felul cum dai, preţuieşte mai mult decit ceeea 
ce dai" (Comeille). 
* „Un tip cu adevărat moral este, sub raport etic, 
mai exigent faţă de sine însuţi, decât faţă de alţii” (Blaga). 
e „Exemplul este singurul sfătuitor care nu 
umileşte" (N. lorga). 
* „Numai sufletele vulgare îşi batjocoresc 
dragostea de odinioară" (O. Goga). 
* „Fericirea constă în a simţi că viaţa ta e 
folositoare celorlalţi" (A. Gide). 
* „înţelepciunea creşte ascultând" (V. Eftimiu). 
„Bucuria împărtăşită e bucuria îndoită, durerea 
împărtăşită e suferinţă înjumătăţită" (Chr. Tiedge) 
„A mă lumina pe mine şi a lumina pe alţii, altă 
dorinţă n-am" (Dobrogeanu-Gherea). 
* „Nu ceea ce te face fericit este bine, ci numai 
ceea ce este bine te fece fericit. Fără moralitate nu este 
posibilă nici o fericire" (J. Fichte). 
e „Acolo unde trebuie să încetez să mai fiu moral, 
nu am nici o putere" (Goethe). 
* „A lăuda din toată inima acţiunile frumoase 
înseamnă, într-un fel, a participa la ele" (Rochefoucauld). 
* „Modestia „li se potriveşte oamenilor mari" (J. 
Renard), este „singura strălucire ce se poate adăuga gloriei" 
(Gh. P. Duclos). 
+ „Generozitatea sade bine biruitorului" (O. 
Goga). „Când generozitatea se adaugă geniilor, rezultă 
sublimul" (M. Voiculescu). 
* „Bun cu adevărat e numai acela care nu se lasă 
a se săvârşi răul împrejurul lui. Adevărata bunătate e vitează" 

(N. lorga). 
*  „Graţia e mai frumoasă decât frumuseţea" (La 
Fontaine). 
e  „Agreşi este omenesc, a ierta dumnezeiesc" 
(A. Pope). 
* „Mult mai bine-ar fi, se înțelege, 
Bunul-simţ de-ar ţine loc de lege" 
(La Fontaine). 
e „Dau aici, fără îndoială, sfaturi bune. Să le fi 
urmat eu oare? Vai, nu! Va veni neîndoielnic ziua unei mari 
revoluţii spirituale. Un om de vârsta mea nu o va mai apuca, 
dar el îşi va da sfârşitul cu nădejdea că oamenii vor deveni 
mai luminaţi şi mai blânzi” (Voltaire). 
8.4. RECOMANDARI 
„Manierele pline de graţie şi politeţea care însoțesc 
toate faptele noastre, iată ce le înfrumuseţează şi le face, 
într-adevăr, plăcute" (L. Loke). 
* „Vrei să placi oamenilor? Pune-le în valoare 
spiritul" (Helvetius). 


„Când ai vreo îndoială de osândirea unui om, 
atunci în cumpăna ta să cadă greutatea mai curând pe talerul 
îndurării decât pe acela al asprimii" (E. Papu). 
+  „Cinsteşte pe părinţi, respectă pe prieteni, şi 
supune-te legilor” (Isocrate). 
„Când fugi nu te uita înapoi să nu pierzi viteza; 
când gândeşti, priveşte şi înapoi pentru a nu lua viteză" (M. 
Voiculescu). 
e „insulta vă aşază sub nivelul duşmanului, 
revanşa vă pune la nivelul lui, numai iertarea vă aşază 
deasupra lui" (B. Franklin). 
„Fă-ţi din prietenul tău un învăţător şi uneşte 
prin el foloasele instrucţiunii cu plăcerea 

conversatiei" (Gracian). 
* „Nu căuta să meargă lumea după voinţa ta, ci 
îndreaptă voia ta după mersul lumii şi vei ieşi bine" (Epictet). 
„Când nu ştim care e opinia cea mai adevărată, 
trebuie să alegem pe cea mai cinstită" (J. Joubert). 
e „Ceea este mai important este să nu uiţi că 
trebuie să te depăşeşti continuu în generozitate" (|. Vlasiu). 
*  „Amabilitatea faţă de cei mai în vârstă este o 
podoabă frumoasă a tineretului; de aceea, el să fie cu ea 
deprins chiar din fragedă copilărie" (Comenius). 
e „Tinerei generaţii îi recomand muncă, cinste şi 
altruism şi aş mai adăuga şi modestie, cât mai multă 
modestie. Să ne facem cu toţii datoria şi lumea îşi va 
recăpăta sensul ei suprem" (G. Enescu). 
* „Există şi o mândrie de om sărac; oamenilor 
superiori sărăcia le dă o mândrie sălbatică, îi face să fie mai 
tari în lupta lor cu oamenii şi cu întâmplările" (Balzac). 
e  „Săvârşeşti o greşeală împotriva politeţii când 
lauzi peste măsură" (La Bruyere). 
* „Să combatem-.infatuarea, vanitatea, 
snobismul, egocentismul, ambitiile mărunte sau - din contră 
- cele excesive, încăpăţânarea, inconsecvenţa, intoleranta 
şi multe altele ce viciază înţelegerea, cunoaşterea şi 
comportarea" (Al. Paleologu). 
e „Stilul unui om ar trebui să fie ca şi veşmintele 
lui. S-ar cuveni să atragă cât mai puţin atenţia" (Butler). 
* „Tocmai faptele mici, de fiecare zi, sunt cele în 
care se verifică existenţa, într-adevăr, a calităţilor proprii 
omului cu comportare frumoasă" (C. Păunescu). 
e „Mania de a critica este total contrară politeţii" 
(J. Loke). 
e „Fii stăpân pe pasiunile tale, ca ele să nu ajungă 
stăpâne pe făptura ta" (Epictet). 
*  „Poartă-te în aşa fel încât oricare din faptele 

tale să devină o regulă universală de conduită" (Kant). 
* „Un om înţelept nici nu se lasă condus, nici nu 
caută să-i conducă pe alţii, ci ţine ca numai raţiunea să 
conducă" (La Bruyere). 
* „îmbină laolaltă hotărârea cu delicateţea, 
sinceritatea cu buna-cuviinţă"(Fşrster). 
e „Caută la alţii virtuţiile, iar la tine viciile" (B. 
Franklin). 
* „Acela care iubeşte dreptatea nu poate să 
rămână indiferent faţă de nedreptate" (S. Smiles). 
„Fii modest în prosperitate şi înţelept în restrişte" 
(Periandru). 
e  „Aceasta-i legea frumuseţii vie: 
Un pisc de-ai cucerit, te-aşteaptă altul 
Căci niciodată nu-i sfârşit înaltul 
Spre care porți a inimii făclie" 
(Eugen Frunză). 
* „Nu precum vrei, ci precum vrea vremea aşa 
să te porţi... Cu cât mai mare eşti, cu atât mai blând să te 
arăţi..." (I. Golescu). 


e „Dacă tii cu orice preţ să ai o inscripţie deasupra 
uşii tale, scrie: „Bine aţi venit!" şi nu „Ştergeţi-vă picioarele" 
(V. Eftimiu). 
e „Nu fi amarnic, răuvoitor, cârcotaş, prost dispus, 
cusurgiu, meschin, năzuros şi mizantrop, mereu scârbit, pus 
pe gâlceava, veşnic nemulţumit, pizmuitor şi bănuitor... 
Caută să fii binevoitor, tolerant, filantrop, generos, 
mărinimos, caritabil, plin de politeţe, larg în idei, deschis la 
noutate" (T. Vianu). 

„Am primit lumea ca o moştenire pe care nu-i e 
îngăduit nimănui să o detrioreze, ci pe care fiecare generaţie 
este obligată să o lase mai bună posterităţii" (J. Joubert). 
* „Nu poti să afirmi dragostea de ţară fără să-i 
negi pe detractorii ei. Nu poţi să afirmi adevărul, fără să 

conteşti minciuna. Nu poţi să afirmi umanismul, fără să 

conteşti tot ce e inuman" (O. Paler). 

e „Mai curând să nu izbutesc decât să-mi 

îngenunchez convingerile de dragul reuşitei" (Montaigne). 
„Trebuie să ne intereseze tot ce vine dinspre 

OM către OM" (Goethe). 

e „Să nu-i învăţăm să întindă şi obrazul celălalt 

pe oamenii care, de două mii de ani, nu au primit decât 

palme" (A. Malraux). 

e  „Respectă patria oricărui om, dar pe a ta 

iubeşte-o" (G. Keller). 

* „Cea mai nobilă preocupare a omului este 

OMUL Mulţumeşte-te să fii OM" (Lessing). OMULE, FII OM! 


8.5. AMUZAMENTE EDUCAŢIONALE 


* „Afi bine educat înseamnă a poseda arta de a 
ascunde cât de mult ne preţuim pe noi şi cât de puţin îi 
preţuim pe alţii" (M. Twain). 
* „Ador oamenii amabili, dar detest arta amabilă" 
(V. Eftimiu). 
e „Adevărata politeţe e atunci când un bătrân cu 
scaun la cap îl oferă unui tânăr obosit" (T. Vasiliu). 
e „A iubi şi a fi cuminte îi este îngăduit abia unui 
zeu" (Syrius). 

„Culmea discreţiei este să ştii să-ţi ascunzi 
discreţia" (G. Ibrăileanu). 
+ „Cei mai supărători dintre proşti sunt spiritualii" 
(La Rochefoucauld). 
e „Chiar dacă a greşi este omenesc, nu faceţi 
din greşeală dovada omeniei voastre" (V. Butulescu). 
e „Când puterea are dreptate, dreptatea nu are 
putere" (O Moise). 

e „Cei ce nu suportă nici o vedetă, suferă ei înşişi 
de vedetism" (|. Velican). 
e „Când un lucru e amuzant, caută-i un adevăr 
ascuns" (B. Shaw). 
e „Casă fi bine primit de stăpâna casei, trebuie 
să adaugi vinului anii pe care-i scazi din vârsta stăpânei" 
(Petit-Senn). 
* „Ciudat, dar nu se mănâncă între ei decât cei 
care nu se pot înghiţi”. 
e „Căsătoria este ceva aşa de frumos, că toată 
viaţa ar trebui să te gândeşti la ea" (Talleyrand). 
e „Cuiul - un etalon moral: numai drept îşi poate 
urma drumul până la capăt" (|. Velican). 
+ Cine minte trebuie să ţină minte. 
* „Dacă generosul şi obiectivul elefant, şi nu 
isterica şi libidinoasa maimuţă, ar fi avut creierul mai 
dezvoltat, ce admirabil ar fi omul" (G. Ibrăileanu). 
* „De obicei, oamenii care ştiu puţin sunt foarte 
vorbăreţi" (Rousseau). 

„Două excese: a exclude raţiunea şi a nu admite 
decât rațiune" (Pascal). 
e „De cele mai multe ori, nu iubeşti femeia pentru 


că are calităţi, ci are calităţi pentru că o iubeşti" (G. 
Ibrăileanu). 

* „E mic omul pe care toţi îl iau în braţe" (|. 
Velican). 

* „E necesar să ai o porţie dublă de spirit, când 

te afli în mijlocul celor lipsiţi cu totul de el" (T. Hardy). 
* „Exemplul castităţii lui Alexandru cel Mare n-a 
făcut atâţia abstinenţi cât necumpătaţi a făcut exemplul beţiei 
lui" (Pascal). 

* „E mai bine să citeşti legea decât să-ţi fie citită" 
(R. Tott). 

„Filosofia iederii: numai târându-te te poţi înălța" 
L. Blaga). 
„Impertinenta este ţinuta etică a parvenitului" 
G. Constantinescu). 
*  „Inteligenţii se împart în două: buni şi răi. Proștii 
se împart în una: răi. în lume pripritatea o are prostia" (G. 
Ibrăileanu). 
* „îmi plac oamenii punctuali fiindcă ştiu să 
aştepte" (R. Tott). 
„înţelepţii învaţă mai mult de la nebuni, decât 
nebunii de la înţelepţi" (Montaigne). 
„în concepţia unei femei, egalitatea sexelor 
înseamnă, în mod invariabil, superioritatea femeii" (Jerome). 
* „Legile morale se schimbă după locuri şi timpuri; 
unii găsesc în aceasta un motiv să nu asculte de nici una" 
(L. Blaga). 
e „Lao vârstă înaintată părul negru e indecent" 
(V. Eftimiu). 


( 
( 


„Mai bine să mori în picioare, decât să trăieşti 
în genunchi" (Dolores Ibarruri). 
* „Moda e un haos, dar femeilor le place atât de 
muK haosul" (C. Angelescu). 
e „Mare pacoste să nu ai destul duh ca să vorbeşti 
frumos, nici destulă judecată ca să taci" (La Bruyere). 
e „Multe virtuți, precum castitatea, sobrietatea şi 
cumpătarea, le putem dobândi datorită slăbiciunilor trupeşti 
(Montaigne). 
* „Numai timpul nu-şi pierde timpul" (Renard). 
e „Nimic nu este mai înspăimântător decât 
ignoranţa activă" (Goethe). 
* „Nebunii şi oamenii deştepţi sunt deopotrivă de 
inofensivi, dar seminebunii şi semideştepţii aceştia sunt cei 
mai primejdioşi" (Goethe). 

e „Nimic nu este mai' absent decât prezenţa de 
spirit" (Rivarol). 
+ „Oamenii care n-au niciodată timp lucrează cel 
mai puţin" (Lichtenberg). 
* „Om liber e acela care n-are nevoie să spună 
nici o minciună" (N. lorga). 
e Principala cauză a unui divorţ este căsătoria. 
e Pentru rezolvarea problemelor la care se cere 
multă bărbăţie, se trimit femeile. 
e „Sufletele josnice nu se bizuie decât pe noblețea 
celorlalte" (Renard). 

„Trebuie să fii sărac pentru a cunoaşte desfrâul 
generozităţii" (Eliot). 
* „Trebuie să tindem către frumos şi să nu ne 
întindem" (R. Tott). 
* „Turnul din Pisa. Uneori trebuie să te apleci ca 
să ajungi celebru" (V. Butulescu). 
* Unii se descoperă în faţa altora ca să fie 
acoperiţi. 
* „Un om de drept e una, om drept, alta; şi uneori 
tocmai contrariul" (V. Bogrea). 


„Voieşti să cunoşti lucrurile? Priveşte-le de 
aproape. Vrei să-ţi placă? Priveşte-le de departe 
(Caragiale). 

DREPT ÎNCHEIERE, CÂTEVA 
CONFESIUNI 


Când încercăm să formulăm sau să citim o 

recomandare utilă pentru semenii noştri, socotim că 
întreprindem un lucru bun. Restrângându-i subiectivismul 

şi sporindu-i obiectivitatea îi sporim de fapt valabilitatea şi, 
poate, existenţa. Trăim o senzaţie de datorie împlinită, o 
participare neînsemnată la mersul înainte a omului. ŞI, chiar 
dacă... „ceea ce scrii pentru semenii tăi este ca o sticlă 
azvârlită în mare, nu-i nimic! Tu ţi-ai făcut datoria. Cât despre 
cele ascunse în sticlă, poate vor fi găsite cândva de un suflet 
frate pe o plajă pustie" (Tsatsos). 

e  Trăirea, dăruirea, ajutorul fără prihană fac parte 

din ceea ce se cheamă permanenţă umană, din cerinţele 
primordiale pentru etica omului, pentru măreţia fiinţei umane, 
ceea ce îl face pe om să biruie şi, poate, să devină nemuritor. 
Nu poţi fi pe deplin uman, dacă nu vibrezi la frumos, la 
adevăr, la surprizele cunoaşterii în orice domeniu, la 
principalele linii de forţă ce orientează cunoştinţa şi conştiinţa 
omenească. Un om deplin, având pe deasupra şi armonia 
unui suflet frumos, bun şi iubitor, se apropie de ideal. 

+  Atitudinile capabile să farmece pe cei din jur 

sunt cele care izvorăsc dinăuntru. Farmecul derivă dintr-o 
delicateţe sufletească, din puterea de a te pune în locul 
celorlalţi, din respectul pentru creaţia ei, din înţelesul 
universului sufletesc al "semenilor, din generozitate, 
inteligenţă, sensibilitate. Nu pot fi prieteni doi oameni între 
care nu s-a statornicit respectul pentru adevăr şi omenie şi 
consimţământul de a lupta pentru ele. 

e Concept modern, complex şi oarecum 

interdisciplinar, viaţa raţională reprezintă atitudinea omului 
înţelept care trăieşte cu gândul la viitor şi la îndatoririle sale 
faţă de cei care au nevoie de el, dar găseşte şi soluţii pentru 
o viaţă plăcută, cu adevărat liberă şi cu deplina manifestare, 
cultivare, respectare şi satisfacere a componentelor sale 
fizico-materiale şi cultural-spirituale. Ea reprezintă toate 
acestea şi în plus o anumită etică, un anumit grad de 
civilizaţie, responsabilitate şi mai ales demnitate umană. 
Cultura şi arta nu presupun privaţiuni materiale, condiţia 
fundamentală a culturii nu este suferinţa, arta nu este 
condiţionată de izolare, de singurătate. Omul trebuie să 
trăiască bine şi frumos. Să încercăm să compensăm 
scurtimea relativă a vieţii printr-o intensitate, printr-o activitate 
densă, printr-o viaţă bogată pentru noi şi îmbogăţită prin noi 
pentru ceilalţi. Aderăm la formula lui Herder, citată ca un 
îndemn moral, optimist, şi cunoscută ca „deviza celor trei 

L": „Licht, Liebe, Leben", adică „lumină, dragoste, viaţă”. 

e Având drept suport autoritatea divină, morala 

creştină promovează cea mai aleasă comportare aşezată 

pe cinste, dreptate, altruism, sinceritate, adevăr, sacrificiu, 
muncă şi tot ce este frumos şi înălţător în viaţă. „Bine" este 
sinonim cu dreptate, virtute, frumuseţe, mărinimie, dragoste, 
omenie. Omenia cere omenie şi cinstea, cinste. Valorile nu 


stau numai în cărţi, ci şi în sufletul oamenilor. 

*  „Cugetul înalţă pe om" (Pascal). Gândirea face 

măreţia omului. Demnitatea nu trebuie căutată prin 
„întindere", ci prin profunzimea gândirii. în întindere, universul 
ne cuprinde şi ne înghite, prin gândire îl cuprindem noi. 

+ Ştiinţa nu porneşte de la certitudini, ci de la 

îndoieli. A te îndoi de orice nu înseamnă a nega totul. 
Dimpotrivă, punând sub semnul întrebării, al îndoielii 
cunoştinţele anterioare şi fiecare ipoteză, acestea se pot 
verifica şi corecta, se pot forma convingeri noi, cunoştinţe 
noi. „Dubito, ergo cogito; cogito, ergo sum", afirma 
Descartes. Astăzi „cogito"-ul cartezian s-ar putea transforma 

în „homo cogitans": „vivo, ergo cogito!". 

e După o muncă intelectuală intensă, cel mai mult 
reconfortează o altă muncă intelectuală intensă. 

+  Extremele sunt nefireşti. Tablourile nu se văd 

bine prea de aproape, dar nici prea de departe; şi în muzică 
există o distanţă optimă de ascultare; raţiunea curată şi 
exclusivă aduce a sminteală, pasiunea fără rațiune cu atât 
mai mult... „Unii au vrut să renunţe la pasiuni şi să devină 
zei; alţii au vrut să renunţe la rațiune şi să devină animale." 
(Des Barreaux). A părăsi calea de mijloc înseamnă a părăsi 
omenescul, echilibrul. Există o măsură în toate. „Nimic din 
ce e omenesc nu-mi e străin" (Terentius). „Nici asemenea 
animalelor, nici asemenea îngerilor" (Pascal). 

+ Oamenii sunt nesăţioşi de cunoaştere şi adevăr, 

dar sunt nesăţioşi şi de frumuseţe, de bucurie şi de iubire. 
Absurdul nu aparţine lumii, ci este creat de om prin 
despărţirea sufletului de minte. „Agoniseala rece şi 
impersonală de cunoştinţe nu poate constitui o cultură" 
observă Mihai Ralea; şi mai departe: „... esenţială este 
cheltuiala morală; cultura înseamnă transformarea ideilor 
în sentimente". Nu se poate crea o operă mare fără puţină 
„nebunie" (L. Blaga), în sensul generos al dăruirii afective 
totale. 

e Verbul definitoriu prin care ne justificăm 

existenţa şi ne legitimăm locul ocupat în lume nu este nici 
„a fi", nici „a avea", ci „a face". Nimeni nu-şi poate defini un 
sens de viaţă fără a urma calea muncii şi a făuririi. „A FACE 
este chintesenţa umanului”. 

* „Spuneti în fiecare dimineaţă: bună dimineaţa 

soare gratuit, copaci gratuiti şi frunze gratuite, peisaje 
încântătoare gratuite, rouă şi zăpadă gratuite, cântec de 
păsărele gratuit..." (P. Pânzariu). Ivire sfioasă a zorilor şi 
cântec de ciocârlie, cer senin şi raze de soare gratuite; petale 
de floare şi curcubeie gratuite, creste de munţi, cetini de 
păduri, înserări şi luciri de stele gratuite... Frumuseţea, 

generozitatea şi gratuitatea naturii ar trebui să fie 
molipsitoare pentru oameni. 

+  Acceptăm un singur război: războiul împotriva 
războiului. Preocupările ecologice de tipul natură-om ar 
trebui precedate de o ecologie aplicată pentru structurarea 
uneu noi condiţii umane, a unei alianţe între oameni şi 
oameni. Cum vor folosi energia nucleară, în scopuri umane 
sau umanitare? Moment cognitiv al activităţii umane, 
indiferent de rezultatul demersului teoretic, nu poate fi 
autonom faţă de profilul etic şi răspunderea morală a 
cercetătorului. 

e „Există o disciplină a convingerilor, una a fricii 

şi una a lăcomiei" (N. lorga). Să ne mulţumim cu prima! 

+ Ce fac oamenii de ştiinţă, se specializează sau 

se universalizează? Vor ajunge să ştie „totul despre nimic" 
sau „nimic despre tot"? Noi socotim că întrepătrunderea 
ştiinţelor trebuie să domine. Universalitatea nu intră în 
contradicţie cu specializarea. Să cunoaştem esenţa cât mai 
multor lucruri pentru a învăţa esenţa nouă. Este preferabil 


calificativul atotcuprinzător de „om cult" sau „om distins" 
acelora de „matematician", „orator", „specialist sau „savant". 
Sublim este cel de „om adevărat". 

e Dacă ai ascultat o simfonie măreaţă, ai admirat 

un tablou celebru şi ai citit o carte bună, nu aştepta a doua 
zi înfrumusețarea sufletului. Trebuie nenumărate cărţi bune 
şi opere de artă frumoase, decenii de cultivare atentă pentru 
ca, de la o vreme, să simţi binefacerile etice ale frumosului 
estetic. Civilizaţia este baza materială a culturii şi, într-un 

fel, rezultatul ei, aşa după cum comportamentul este 
rezultatul bunului-simţ. 

* Uneori am schimba o simfonie de Beethoven 

cu un cântec de greier. 

e „Când semenii tăi te urcă în vârful piramidei 

sociale, trebuie să arzi tot sufletul tău, pentru a rămâne acolo; 
nu pentru tine, că tu eşti un om trecător, dar pentru oameni, 

pentru idealul lor pe care tu nu trebuie să-l laşi să decadă, 
pentru sublimul pe care trebuie să-l faci să înflorească în 
inima contemporanilor tăi" (V. Pârvan). 

e Numai pe cei pe care-i iubim avem dreptul să- 

i certăm şi să-i îndreptăm. 

e Pentru gingăşia omului am reţinut o cugetare 

semnată de Giacometti: „într-un incendiu, dacă aş avea de 
ales între un Rembrandt şi o pisică, eu aş salva pisica". O 
atitudine la care poate reflecta oricare dintre noi! La fel de 
sublimă este şi gândirea lui loan Petrovici (Prin meandrele 
trecutului): „Lumina lunii e mai plăcută decât a soarelui, 
fiindcă e dar din dar”. 

e „Să trăieşti în numele tatălui tău şi al fiului tău, 

în numele verigii care eşti tu în marele lant" (M. de Gard). 
Asigură continuitatea! Transmite mai departe ceea ce ai 
primit şi transmite îmbunătăţit, îmbogăţit. 

e  Zâmbetul este veselia gândirii şi bucuria 

înţelepciunii. Nu se poate înţelege un om de cultură fără a fi 
un om de spirit pentru că forţa spiritului presupune 
pătrundere şi profunzime. „Fereşte-te de omul care nu râde 
niciodată" spune o înţeleaptă zicătoare populară. Glumele 
şi anecdotele reprezintă veritabile creaţii colective. Să 
savurăm aceste sclipiri, aceste „picături de spirit" şi să râdem 
cât putem! Şi când e de râs! Păstraţi în sufletele voastre 
frumuseţile copilăriei: candoare, prospeţime, nevinovăție, 
veselie, spontaneitate, entuziasm, optimism. 

* „Homo Sapiens" şi „Homo Faber" („omul 

înţelept" şi „omul lucrător"), cele două trăsături umane sunt 
suficiente pentru explicarea complexităţii procesului culturii. 
„Homo Ludens" sau „omul care se joacă" întregeşte în mod 
fericit înţelegerea exactă a construcţiei culturii şi civilizaţiei. 
Jocul este o funcţie a culturii, o trăsătură care o precede şi 
o acompaniază până în zilele noastre. Ordinea şi frumuseţea 
jocului îl apropie de domeniul esteticii iar tensiunea, 
loialitatea, jocul şanselor şi calităţile morale pe care le implică 

îi dau şi o reală valoare etică. Omul creator de cultură dar şi 
cel care beneficiază de cultură trebuie să fie un „Homo 
Ludens" pentru a gusta şi trăi bucuria creaţiei. Homo Sapi- 
ens şi Homo Faber se completează cu Homo Ludens. 

+ Ceea ce farmecă mai mult sufletul omului este 

misterul. Nu există frumuseţe care să nu fie acoperită de 
văluri şi toate preferinţele noastre se îndreaptă spre 
necunoscut: cercetarea şi experienţa ştiinţifică, o carte de 
citit sau o carte de joc, o piesă de teatru, o călătorie, o 
prietenie nouă...poate chiar o femeie...amestec de vis şi 

de necunoscut. 

e Totdeauna mi-a plăcut să beau vinul cu prietenii; 

numai dragostea cere singurătate. Poate şi creaţia! 

e Pentru eleganța manierelor nu trebuie calităţi 

deosebite, dare nevoie de o mare capacitate pentru eleganța 
spiritului. 

+ Minunat apus de soare! Ce frumoasă este 

înserarea când se sfârşeşte o zi frumoasă!.....Fiinţa 
încântătoare de acum treizeci de ani, fata cu cozile pe spate, 


plină de visuri şi de iluzii, astăzi şi-a întors privirile de la 
stele, şi-a plecat capul spre pământ, apăsată de greutatea 
vieţii" (G. Ibrăileanu). Dar anii n-au încovoiat-o. S-a păstrat 
încă frumoasă, dreaptă şi senină. Demnă. 

Sunt destul de înaintat în vârstă, încât nu mai am 
posibilitatea să primesc prea mult de la viaţă; am însă 
posibilitatea să dau... şi de aceea aş vrea să mai trăiesc. 

e Caută în tine puterea de a tine piept greutăților 

vieţii: „La ispita viciului, tu ai înfrânarea, la greutatea muncii, 
curajul, la vorba rea, răbdarea" (Epictet), la trecrea vârstei 
supleţea spiritului, căldura, înţelepciunea, moralitatea, 
optimismul, prospeţimea sufletească. 

e „Greutatea unei păreri este proporţională cu 

gradul de libertate al celui ce o formulează" (Tsatsos). Dacă 
dorinţa de căutare şi implementare a corectitudinii este 
riscantă, cu atât mai mult sporeşte valoarea ei etică. Marele, 

supremul bun al omului este libertatea. 

„în infinitul timpului şi al spaţiului, ne-am întâlnit 
în aceeaşi nebuloasă, în acelaşi sistem solar, în aceeaşi 
planetă, în acelaşi secol, în aceeaşi generaţie, în aceeaşi 
ţară, în acelaşi loc, sub acelaşi acoperământ, şi totuşi ne 
urâm, ori cel puţin suntem indiferenti, în loc să ne aruncăm 
unii în braţele altora, inteligenţi şi proşti, buni şi răi, 
înmărmuriţi de spaima naturii infinite şi ostile" (G. Ibrăileanu). 
Suntem încă neliniştiţi şi nefericiţi şi căutăm căile spre adevăr 
mai mult ca oricând. Să nu ne duşmănim! Să mergem 
împreună spre dreptate, adevăr, armonie. Să facem din viaţa 
noastră un forum în care glasul adevărului să răsune, 
amplificat de la şoaptă până la imn. „Pune viaţa ta caldă pe 
obrazul rece al lumii" (|. Vlasiu). 

e Vinul vechi, obiceiurile de demult, cărţile vechi 

şi prietenii vechi au valoare în toată lumea. Oare numai de 
dragul tradiţiei? 

+ Este regretabil dacă, pentru a ne justifica 

existenţa, lipsurile şi insuccesele, ne comparăm cu cei mai 
slabi şi mai răi. Numai comparaţia cu idealul e justificată. 
Oamenii mari sunt modeşti pentru că ei nu se compară cu 
ceilalţi, ci cu modelul de om ideal pe care îl au în spiritul lor. 
«+ Fiecare separat şi amândouă împreună, 

„Biserica" şi „Şcoala" (şcoala a odrăsilit în pridvorul bisericii) 
se străduiesc să cultive în sufletele oamenilor cele mai 
frumoase şi mai înalte virtuţi umane, să reprezinte „ateliere 
care din oameni să facă cu adevărat oameni, din creştini cu 
adevărat creştini" (Comenius). Credinţa este viaţă. Ea se 
inspiră din viaţa întemeietorului ei, fiind bazată pe dragoste, 
iertare şi bunătate. 

„Nujaş vrea să trăiesc într-o lume golită de orice 
sentiment religios. Nu mă gândesc la credinţă, ci la acea 
vibrare interioară care, independentă de orice credinţă, te 
proiectează în Dumnezeu, şi uneori deasupra..." (E. Cioran). 
Omul este nu numai producător de bunuri materiale, ci 

„trestie cugetătoare", făuritor de moralitate, fiinţă a frumuseţii 
însetată de desăvârşire. Să lăsăm veşnic o cale deschisă 
spre adevăr, spre dreptate, spre libertate, spre iubire. 

* „Putem trăi de-a pururi prin ceea ce introducem 

în circulaţia morală a omenirii, nu numai prin opere de 
seamă, dar şi prin fapta de creaţie cea mai modestă, prin 
exemplul hărniciei şi onestităţii noastre" (T. Vianu). 

„Naviga drept înainte! 

Şi dacă pământul pe care îl cauţi nu există, 

Fii sigur că Dumnezeu îl va crea înadins, 

Pentru a răsplăti îndrăzneala ta". 

(Regina Isabela a Spaniei către Cristofor Columb). 

„Unii susţin că binele suprem se află în virtute 
alţii îl aşază în voluptate, alţii în a-ţi asculta firea, alţii în 
aflarea adevărului" (Montaigne). Am mai putea adăuga... 
alţii în cunoaştere şi înţelepciune, alţii în generozitate sau 
dăruire, alţii în frumos sau artă. Prin dăruirea noastră să 
facem să progreseze întreaga omenire şi, dacă putem, să 
facem cea mai bună lumea aceasta. 


„ Poate o carte schimba ceva în lume? 
- Dacă n-am crede că DA, n-am scrie nimic!" 
(M. Preda). 
Nimeni şi nimic nu trebuie să ne împiedice să clădim 
ÎMPREUNĂ NOI OAMENII, o societate mai bună care să 
aibă la bază valorile adevărului, ale dreptăţii, ale umanismului 
şi ale spiritualităţii omului. Izvorul fericirii trebuie căutat în 
înţelepciunea întregii umanităţi, concentrată în tot ceea ce 
a creat mai bun omenirea spre folosul, devenirea şi 
demnitatea omului. 

